
Besileidžiančios saulės spinduliai nutvieskė Pi-Ramzio šventyk- 
lų fasadus, ir sostinė, kurią Ramzis Didysis pastatydino Nilo 
deltoje, sužėrėjo dangiškuoju auksu. Turkio miestas, šitaip pra- 
mintas dėl namų fasadus dabinančių glazūruotų plytelių spalvos, 
buvo tikras turto, galios ir grožio įsikūnijimas. 

Gyventi čia buvo gera, bet tą vakarą milžinas sardas Sera- 
mana nesimėgavo nei gaiviu oru, nei švelniausiais dabar jau tik 
rausvo dangaus atspalviais. Užsidėjęs ant galvos raguotą šal- 
mą, rūpestingai užraitęs savo ilgus ūsus, prisijuosęs kalaviją, 
buvęs piratas, tapęs Ramzio asmens sargybos viršininku, labai 
prastai nusiteikęs šuoliais jojo hetitų kunigaikščio Uri-Iešubo 
sodybos link. Ta sodyba prieš keletą metų buvo skirta Uri-Ie- 
šubui kaip gyvenamoji vieta, iš kurios jis neturėjo teisės išvykti 
kada panorėjęs. 

Un-Iešubas, aršaus Ramzio priešo - hetitų imperatoriaus Mu- 
vatalio sūnus, netekęs teisių į sostą. Uri-Iešubas, nužudęs savo 
tikrą tėvą, norėdamas užimti jo vietą. Tačiau jis pasirodė esąs ne 
toks gudrus kaip imperatoriaus brolis Hatušilis. Kol Uri-Iešu- 
bas manėsi tapęs šalies valdovu, Hatušilis užgrobė sostą, priver- 
tęs savo varžovą bėgti. O pabėgti jam padėjo diplomatas Aša, 
Ramzio vaikystės draugas. 

Seramana šyptelėjo. Negailestingas Anatolijos karys - varg- 
šas pabėgėlis! Ir jau gryna likimo ironija, kad prieglobstį jam 
suteikė būtent Ramzis, žmogus, kurio Uri-Tešubas nekentė la- 
biausiai už viską pasaulyje, ir suteikė ne už dyka, o mainais į 
žinias apie hetitų kariuomenę ir jos ginkluotę. 

Kai dvidešimt pirmaisiais Ramzio valdymo metais, abiejų vals- 
tybių gyventojų nuostabai, Egiptas sudarė su Hetitų imperija su- 
tartį, laiduojančią taiką ir abipusę pagalbą tuo atveju, jei kurią 
nors iš sąjungininkių užpuls priešas, Uri-Tešubas pamanė, kad 
išmušė jo paskutinė valanda. Ar tik jis netaps atpirkimo ožiu ir 
puikia Ramzio dovana Hatušiliui, siekiant sutvirtinti draugiškus 
Egipto santykius su hetitais? Iš tiesų, geriau nė nesugalvosi! Ta- 
čiau faraonas, gerbdamas teisę į prieglobstį, atsisakė perduoti 
savo svečią hetitų imperatoriui. 

Šiandien Uri-Tešubas niekam nerūpėjo. Bet Seramanai vis tiek 
nepatiko užduotis, kurią jam patikėjo Ramzis, - ne, sardui ji 
buvo visai ne prie širdies. 

Hetito sodyba buvo šiauriniame miesto pakraštyje, pačiame 
palmių giraitės viduryje. Ką gi - jis bent jau galėjo pasidžiaugti 
prabangiai gyvenąs toje faraonų žemėje, kurią svajojo sunai- 
kinti. 

Seramana žavėjosi Ramziu ir ketino būti jam ištikimas ligi 
pat savo amžiaus galo; todėl jis įvykdys tą kraupų valdovo įsaky- 
mą — Nors ir nenoromis. 

Iėjimą į sodybą saugojo du Seramanos parinkti tvarkos sergė- 
tojai, ginkluoti durklais ir lazdomis. 

— Kas girdėti? 

— Nieko, viršininke. Hetitas pagiriojasi sode, prie baseino. 

Milžinas sardas peržengė valdos slenkstį ir nuskubėjo smėliu 
pabarstyta alėja, vedančia prie baseino. Kiti trys tvarkos sergė- 
tojai nuolat stebėjo buvusį vyriausiąjį hetitų kariuomenės vadą, 
kuris leido laiką valgydamas, gerdamas, plaukiodamas baseine 
ir miegodamas. 

Aukštai danguje zujo kregždės - jos žaidė, vaikydamosi viena 
kitą. Seramanos petį vos užkliudė iš kažkur purptelėjęs kukutis. 
Sukandęs dantis, sugniaužęs kumščius, sardas grėsmingai apsi- 
dairė, rengdamasis įvykdyti faraono valią. Pirmąkart gyvenime 
jis pasigailėjo tarnaująs Ramziui. 

Kaip laukinis žvėris, jaučiąs besiartinantį pavojų, Uri-Tešubas 
pabudo dar neišgirdęs sunkių milžino žingsnių. 

Aukšto, raumeningo, ilgaplaukio Uri-Tešubo stuomuo buvo 
apžėlęs vešliais rudais gyvaplaukiais. Buvęs hetitų karvedys 
nežinojo, kas yra šaltis: jo nebaugino net atšiaurios Anatolijos 
žiemos. Gyvenimas Egipte jo neišlepino: Uri-Tešubas atrodė nė 
kiek nepraradęs savo jėgos. 

Išsitiesęs ant baseiną juosiančių plokščių, hetitas pusiaumir- 
ka Žiūrėjo į besiartinantį Ramzio Didžiojo asmens sargybos 
viršininką. 

Taigi valanda atėjo. 

Nuo tos akimirkos, kai tarp Egipto ir Hetitų imperijos buvo 
pasirašyta nelemtoji taikos sutartis, Uri-Tešubas nebesijautė esąs 
saugus. Jis šimtąkart galvojo apie pabėgimą, bet Seramanos vy- 
rai nepaliko jam nė menkiausios galimybės pasprukti. Matyt, 
jeigujis ir nebuvo perduotas Hatušiliui, tai tik tam, kad jį dabar 
paskerstų kaip paršą toks pat negailestingas kareiva kaip jis pats. 

— Kelkis, - įsakė Seramana. 

Uri-Tešubas buvo nepratęs, kad jam įsakinėtų. Lėtai, tarsi mė- 
gaudamasis paskutiniais gyvenime judesiais, jis pakilo ir atsigrę- 
žė veidu į vyriškį, turėjusį perrėžti jam gerklę. 

Sardo žvilgsnis buvo kupinas vos sulaikomo įniršio. 

— Smok, skerdike, - su panieka tarė hetitas, - kadangi to rei- 
kalauja tavo šeimininkas. Aš nesuteiksiu tau malonumo ėmęs 
gintis. 

Seramanos pirštai sugniaužė trumpo kalavijo rankeną: 

— Nešdinkis! 

Uri-Tešubas nepatikėjo savo ausimis: 

— Ką tu nori tuo pasakyti? 

— Tu laisvas. 

— Laisvas... Kaip laisvas? Ką reiškia - laisvas? 

— Tu gali išeiti iš šio namo ir keliauti kur tinkamas. Faraonas 
laikosi įstatymo. Nebėra jokio pagrindo laikyti tave šičia. 

— Juokauji! 

— Dabar taika, Uri-Iešubai. Bet jeigu tu per klaidą sugalvosi 
pasilikti Egipte ir sukelsi čia nors menkiausią neramumą, aš ta- 
ve suimsiu. Tu būsi laikomas jau ne aukštu pareigūnu svetimša- 
liu, o nusikaltėliu, patrauktinu baudžiamojon atsakomybėn, ir 
kai ateis akimirka suvaryti tau į pilvą kalaviją, aš nedvejodamas 
tai padarysiu. 

— O dabar tu neturi teisės nė pirštu manęs paliesti. Juk taip? 

— Nešdinkis! 


Demblys, klubjuostė, sandalai, kepalas duonos, ryšulėlis svo- 
gūnų ir du fajanso amuletai, kuriuos jis galės iškeisti į maistą: 
štai ir visa Uri-Tešubo manta, jam įduota paliekant sodybą. Ke- 
letą valandų jis it nakviša klaidžiojo Pi-Ramzio gatvėmis. At- 
gauta laisvė svaigino hetitą kaip stiprus vynas; Uri-Iešubas ne- 
įstengė nei blaiviai mąstyti, nei suvokti savo padėties. 

„Nėra gražesnio miesto už Pi-Ramzį, - teigė viena liaudies 
daina. - Menkas žmogelis ten laikomas didžiūnu, akacija su fig- 
medžiu teikia pavėsį vaikštinėjantiems, rūmai spindi auksu ir 
turkiu, dvelkia švelnus vėjelis, o aplink tvenkinius žaidžia paukš- 
čiai.“ Uri-ITešubas nepajėgė atsispirti sostinės žavesiui. Miestas 
buvo pastatytas derlingoje vietovėje prie Nilo atšakos. Jį supo 
du platūs kanalai. Vešlia žole apaugusios pievos; daugybė sodų 
su garsiosiomis obelimis; plačios alyvmedžių giraitės, apie ku- 
rias buvo sakoma, kad jos duodančios aliejaus daugiau nei pa- 
krantėje esama smėlio; vynuogynai, teikią saldų, vaisių skonio 
vyną; gėlėse skendintys namai... Pi-Ramzis labai skyrėsi nuo 
atšiauriojo Hatušo —- Hetitų imperijos sostinės, miesto-tvirto- 
vės, pastatytos iškilioje Anatolijos plynaukštėje. 

UŪmai šovusi Uri-Tešubui į galvą mintis buvo skaudi it lūšies 
įkandimas, bet jai pavyko išsklaidyti jo prislėgtą nuotaiką. Jis 
niekada netaps imperatoriumi, bet atkeršys Ramziui, kuris su- 
klydo, suteikęs jam laisvę. Jei Uri-Tešubui pavyks sunaikinti fa- 

raoną, prilygintą dievams po pergalės prie Kadešo, kur Ramzis 
įveikė jungtinę kariuomenę, turėjusią jį sutriuškinti, tai Muvata- 
lio sūnus nugramzdins Egiptą į sąmyšį - ir ne tik Egiptą, o gal- 
būt visus Artimuosius Rytus. Kas jam teliko, išskyrus aistringą 
norą kenkti ir griauti? Tačiau šis noras suteiks jam paguodą už 
tai, kad teko taip ilgai išbūti bevaliu žaisliuku nepalankaus liki- 
mo rankose. 

Aplink Uri-Tešubą šurmuliavo margaspalvė minia egiptiečių, 
nubių, sirų, graikų ir kitų tautų atstovų, atvykusių pasigrožėti ta 
sostine, kurią hetitai norėjo nugriauti ligi pamatų - kol nenusi- 
lenkė Ramziui. 

Užmušti Ramzį... Tam Uri-Tešubas neturėjo jokios galimy- 
bės. Juk jis buvo tik nugalėtas karys. 

— Pone... Ar atpažįstate mane? 

Uri-Tešubas išvydo vidutinio ūgio vyriškį guviomis rudomis 
akimis. Jo tankūs plaukai buvo suveržti lino raiščiu, o smakrą 
puošė trumpa ir smaili ruda barzdikė. Meilikaujamai kalbąs žmo- 
gelis vilkėjo įvairiaspalvėmis juostomis išmargintu apdaru, krin- 
tančiu ligi pat kulkšnių. 

— Raja... Čia tikrai tu? 

Kilęs iš Sirijos pirklys nusilenkė. 

— Tu, hetitų šnipas, grįžai į Pi-Ramzį? 

— Juk dabar - taika, pone; prasidėjo naujas laikotarpis, visos 
senosios kaltės pamirštos. Aš buvau turtingas ir gerbiamas pir- 
klys, tiesa? Na, štai. Aš ir vėl ėmiau verstis prekyba. Niekas 
man už tai nepriekaištavo, padorūs žmonės vėl mane gerbia. 

Raja buvo Egipte veikusio hetitų šnipinėjimo tinklo narys. Šni- 
pai buvo gavę užduotį pakirsti Ramzio valdžią, tačiau Egipto 
pareigūnai susekė ir sunaikino jų tinklą. Rajai pavyko pabėgti. 
Kurį laiką užtrukęs Hatuše, jis grįžo į savo antrąją tėvynę. 

— Tuo geriau tau. 

— Tuo geriau mums. 

— Ką tai reiškia? 

— Nejaugi jūs manote, kad mudu susitikome atsitiktinai? 

Uri-Iešubas atidžiau pažvelgė į Rają. 

— Tai gal tu mane sekei? 

— Apie jus sklido įvairūs gandai: kai kas sakė, kad jus nužu- 
dys; kiti šnekėjo, kad paleis į laisvę. Ilgiau nei mėnesį mano vy- 
rai nuolat stebėjo jums skirtą sodybą. O šiandien... aš palau- 
kiau, kol jūs pasimėgausite atgauta laisve ir šio pasaulio šurmu- 
liu, o paskui jus užkalbinau. Gal galiu pavaišinti jus šaltu alumi? 

Uri-Iešubas kiek padvejojo: jam ir taip jau teko patirti tiek 
stiprių įspūdžių... Bet nuojauta kuždėjo, kad Sirijos pirklys gali 
padėti jam įgyvendinti slaptus sumanymus. 

Užeigoje netrūko nei lankytojų, nei jų klegesio. Raja gavo progą 
stebėti, kaip Uri-Tešubas keitėsi tiesiog akyse: tremtinys pama- 
žu vėl tapo žiauriu kariu, pasirengusiu mūšiams ir pergalėms. 
Sirijos pirklys nesuklydo: nors ir praleidęs ne vienerius metus 
tremtyje, buvęs vyriausiasis hetitų kariuomenės vadas neprara- 
do nė kruopelytės ankstesnio pagiežingumo nei veržiumo. 

— Aš nepratęs tuščiai plepėti, Raja; ko tu iš manęs tikiesi? 

Siras apsižvalgė ir tyliai tarė: 

— Aš turiu jums tik vieną klausimą, pone: ar norite atkeršyti 
Ramziui? 

— Jis mane pažemino. Aš nesudariau taikos su Egiptu! Bet 
parblokšti šį faraoną atrodo neįmanoma. 

Raja palingavo galvą: 

— Nelygu aplinkybės, pone, nelygu aplinkybės... 

— Ar kartais nesumanei abejoti mano drąsa? 

— Nepalaikykite mano žodžių įžeidimu, bet - vien drąsos ne- 
pakaks. 

— Kodėl gi tu, pirklys, ketini rizikuoti ir leistis į tokį pavojingą 
nuotykį? 

Raja kreivai šyptelėjo: 

— Todėl, kad mano neapykanta tokia pat baisi kaip jūsiškė. 


Užsidėjęs platų aukso vėrinį, balta klubjuoste, panašia į pirami- 
džių laikų faraonų mėgstamą apdarą, avįs baltais sandalais, Ram- 
zis Didysis atlikinėjo aušros apeigas savojoje milijonų metų šven- 
tykloje - Ramezėjuje, pastatytame vakariniame Tėbų krante. 
Jis prikėlė ramybėje dieviškąją galią, slypinčią naose. Jos dėka 
energija cirkuliuos tarp dangaus ir žemės, Egiptas bus panašus į 
visatą, ir troškimas griauti bei naikinti, įgimtas Žmonių giminei, 
bus pažabotas. 

Penkiasdešimt penkerių metų Ramzis buvo metro aštuonias- 
dešimties centimetrų ūgio, gražiai nuaugęs, tvirtas vyras. Jo pailgą 
galvą vainikavo šviesūs rusvoko atspalvio plaukai, kakta buvo 
plati, antakių lankai iškilūs, žvilgsnis skvarbus, truputį kumpte- 
lėjusi nosis - ilga ir siaura, apvalios ausys - gražios formos. Ram- 
zis spinduliavo jėgą ir įgimtą valdžią. Jam esant, sutrikdavo net 
labiausiai užgrūdinto ir kieto būdo Žmonės; iš tiesų, argi ne ku- 
ris nors dievas įkvėpė ir skatino šį faraoną, nusėjusį kraštą di- 
dingomis šventovėmis ir sutriuškinusį visus priešus? 

Trisdešimt treji valdymo metai... Tik Ramzis Žinojo tikrąją 
atlaikytų išbandymų kainą ir naštą. Jie prasidėjo mirus jo tėvui 
Sečiui. Netekęs jo paramos, jaunasis faraonas pasijuto vienišas, 
suglumęs, juoba kad hetitai rengėsi karui su Egiptu. Jei Amo- 
nas, dangiškasis faraono tėvas, nebūtų suteikęs jam pagalbos, 
Ramzis, išduotas savos kariuomenės, nebūtų nugalėjęs prie Ka- 
dešo. Žinoma, gyvenime jį lydėjo sėkmė, laimė ir taika, tačiau 
Tuja, jo motina, įkūnijusi valdžios teisėtumą, iškeliavo pas savo 
žymųjį vyrą į šviesos karalystę - amžinąją teisuolių sielų buvei- 

nę. O negailestingas likimas ir vėl kirto valdovui skaudžiausią 
smūgį, palikdamas jo sieloje ir širdyje žaizdą, kuri niekuomet 
neužgis: Nefertarė, didžioji valdovo sutuoktinė, mirė Ramzio 
glėbyje, kai juodu buvo Nubijoje, Abu Simbelyje, kur Ramzis 
pastatydino dvi šventyklas, turinčias šlovinti nesugriaunamą ka- 
rališkosios poros vienybę. 

Faraonas neteko trijų jam užvis brangiausių būtybių - trijų 
būtybių, kurios jį išugdė ir mylėjo be galo, be krašto. Tačiau jis 
privalėjo toliau valdyti Egiptą, taip pat uoliai ir pakiliai vykdy- 
damas savo pareigą. 

Ramziui teko išgyventi ir kitų netekčių — vienas po kito jį 
paliko keturi ištikimi palydovai, padėję jam nuskinti tiek perga- 
lių: du puikieji Žirgai, tokie narsūs mūšio lauke; Nugalėtojas, 
šaunusis Nubijos liūtas, ne kartą išgelbėjęs Ramzio gyvybę, ir 
auksaspalvis šuo Budrius, nusipelnęs aukščiausios rūšies balza- 
mavimo. Nugaišus pirmajam Budriui, valdovui ėmė taip pat išti- 
kimai tarnauti antras, o paskui ir trečias - beje, šis buvo dar ką 
tik gimęs. 

Seniai nebeliko nė graikų poeto Homero - jis baigė savo dienas 
Egipte, sode, kurį taip mėgo, žvelgdamas į savo numylėtąjį citrin- 
medį. Ramzis ilgesingai prisimindavo savo pokalbius su „Iliados“ 
ir „Odisėjos“ autoriumi, įsimylėjusiu faraonų civilizaciją. 

Mirus Netertarei, Ramzis ketino atsisakyti valdžios ir per- 
duoti ją Kha, savo vyresniajam sūnui; tačiau jo draugai tam pasi- 
priešino, primindami valdovui, kad faraonas skiriamas ligi gy- 
vos galvos ir pats sau nebepriklauso. Kad ir kokias kančias tek- 
tų jam patirti kaip žmogui, jis privalo vykdyti savo užduotį ligi 
paskutinio atodūsio. To reikalavo Įstatymas, ir Ramzis turėjo 
jam paklusti - kaip ir jo pirmtakai. 

Čia, savojoje milijonų metų šventykloje, skleidžiančioje ma- 
gišką galią, sergstinčią jo viešpatavimą, Ramzis sėmėsi jėgų to- 
lesniam valdymui. Nors jo laukė labai svarbios iškilmės, valdo- 
vas užtruko Ramezėjuje, kurį juosė trijų šimtų metrų ilgio ap- 

tvaras. Didingąją šventyklą sudarė du dideli kiemai, kuriuose 
rikiavosi stulpai, vaizduoją valdovą Ozirio pavidalu, erdvi tris- 
dešimties metrų ilgio, keturiasdešimties metrų pločio salė su 
keturiasdešimt aštuoniomis kolonomis ir šventovė - dieviško- 
sios galios buveinė. Prie įėjimo į šventyklą stūksojo septyniasde- 
šimties metrų aukščio pilonai, kurių įrašai bylojo, jog jie kyla iki 
dangaus; pietinį pirmojo kiemo pakraštį užėmė rūmai. Aplink 
šventąją vietą buvo išdėstyta erdvi biblioteka, sandėliai, iždas su 
brangiaisiais metalais, raštininkų patalpos ir žynių namai. Ši šven- 
tykla buvo tikras miestas; ji veikė dieną naktį, nes dievams rei- 
kėjo tarnauti be atvangos. 

Laikas, kurį Ramzis praleido šventovės dalyje, skirtoje jo žmo- 
nai Nefertarei ir motinai Tujai, pralėkė kaip viena akimirka. Jis 
apžiūrėjo bareljefus, vaizduojančius karalienės jungimąsi su slap- 
tojo ir kartu švytinčio dievo Amono - Ra aromatu, ir faraono 
žindymą, laiduojantį jam amžiną jaunystę. 


Rūmuose tikriausiai visi jau nekantravo. Faraonas išsivadavo 
iš prisiminimų ir nestabtelėjo nei priešais aštuoniolikos metrų aukš- 
čio kolosą, iškirstą iš vientiso rausvojo granito luito ir pavadintą 
„Ramzis, valdovų šviesa“, nei priešais akaciją, pasodintą antrai- 
siais jo valdymo metais. Jis pasuko tiesiai į priėmimų salę su še- 
šiolika kolonų, kurioje jau būriavosi užsienio diplomatai. 


Žaliomis viliojančiomis akimis, tiesia nosyte, siauromis lūpo- 
mis, vos žymiu smakriuku, gražioji Izetė ir persiritusi per pen- 
kiasdešimt buvo vis tokia pat guvi ir linksma. Metai neturėjo jai 
jokios galios: ji liko ta pati grakščioji Izetė, panorėjusi galinti 
sugundyti bet kurį vyriškį. 

— Ar valdovas pagaliau išėjo iš šventyklos? — nerimaudama 
paklausė ji kambarinę. 

— Dar ne, Didenybe. 

— Ambasadoriai įsius! 

— Nesijaudinkite; regėti Ramzį yra tokia privilegija, kad nie- 
kas nedrįs nekantrauti. 

Regėti Ramzį... Taip, tai buvo pati didžiausia iš visų įmano- 
mų privilegijų! Izetė prisiminė savo pirmąjį meilės pasimatymą 
su karalaičiu Ramziu - karštabūdžiu jaunuoliu, kuris atrodė nu- 
šalintas nuo valdžios. Kokie juodu buvo laimingi toje nendrių 
trobelėje kviečių lauko pakraštyje, mėgaudamiesi slapta abipu- 
se palaima! O paskui Ramzio gyveniman įžengė nuostabioji Ne- 
fertarė, kuri, pati to nežinodama, buvo apdovanota visomis di- 
džiajai valdovo sutuoktinei būtinomis savybėmis. Pasirinkęs ją, 
Ramzis nesuklydo; tačiau du sūnus, Kha ir Merenptahą, pado- 
vanojo jam ne ji, o gražioji Izetė. Kurį laiką - tiesa, neilgai - ji 
jautė Ramzuui pagiežą; bet Izetė suvokė, kad nepajėgs susidoro- 
ti su gniuždančiomis karalienės pareigomis. Ji troško vieninte- 
lio dalyko: tapti vyriškio, kurį beprotiškai mylėjo, gyvenimo da- 
lelyte, kad ir kokia smulkutė ta dalelytė būtų. 

Nei Nefertarė, nei Ramzis Izetės neatstūmė; tapusi antrąja 
faraono Žmona, ji jautėsi neapsakomai laiminga, galėdama būti 
šalia valdovo ir gyventi jo šešėlyje. Kai kas manė, kad ji vėjais 
leidžia savo gyvenimą, bet Izetė tik šaipėsi iš tokių samprotavi- 
mų. Ji buvo tvirtai ir nuoširdžiai įsitikinusi, kad verčiau būti 
Ramzio tarnaite nei kvailo ir pasipūtusio didžiūno žmona. 

Nefertarės mirtis nugramzdino Izetę gilion neviltin. Karalie- 
nė buvo ne varžovė, o draugė, kurią ji gerbė, kuria žavėjosi. Ži- 
nodama, kad jokie žodžiai nesušvelnins valdovo skausmo, Izetė 
liko šešėlyje, nebyli ir santūri. 

Ir įvyko tai, ko niekas nepajėgė nei suvokti, nei įsivaizduoti. 

Pasibaigus gedului, Ramzis pats uždarė Nefertarės kapavie- 
tės duris — ir paprašė gražiąją Izetę tapti didžiąja valdovo su- 
tuoktine. Joks faraonas negalėjo valdyti vienas, nes jis buvo vy- 
riškojo ir moteriškojo prado vienybė, darna ir harmonija. 

Gražioji Izetė niekada nemanė ir neketino tapti Egipto kara- 
liene; jai kėlė siaubą tai, kad bus lyginama su Nefertare. Tačiau 

Ramzio valia buvo nesvarstoma ir neginčijama, tad Izetė paklu- 
so jai, nepaisydama savo nerimo. Ji tapo „švelnia mylimąja; ta, 
kuri regi dievus Horą ir Setą, pagaliau susijungusius ir nurimu- 
sius Faraono esybėje; Abiejų Žemių - Aukštutinio bei Žemuti- 
nio Egipto - valdove; ta, kurios balsas teikia džiaugsmą“... Bet 
šie tradiciniai titulai neturėjo jokios reikšmės. Tikrasis stebuk- 
las buvo tapti Ramzio gyvenimo dalimi, jo drauge, bendražygė 
ir palydove, su kuria jis dalijosi savo viltimis ir kančiomis. Izetės 
vyras buvo didis faraonas - žymiausias iš visų, kuriuos pasauliui 
kada nors teko regėti; kad jaustųsi laiminga, jai pakako būti jo 
žmona ir naudotis jo rodomu pasitikėjimu. 

— Jo Didenybė jus kviečia, - tarė kambarinė. 

Užsidėjusi grifo iškamšos pavidalo peruką su dviem ilgom 
plunksnom, apsivilkusi ilgą baltą suknelę, sujuostą per liemenį 
raudonu diržu su plevėsuojančiais galais, pasipuošusi aukso vė- 
riniu ir apyrankėmis, didžioji valdovo sutuoktinė pasuko pri- 
ėmimų salės link. Užaugusi kilmingoje ir turtingoje šeimoje, ji 
buvo atitinkamai išauklėta ir mokėjo deramai elgtis per oficia- 
lias iškilmes; šįkart ji su faraonu bus priekabių ir piktaliežuvių 
didžiūnų dėmesio centre. 

Gražioji Izetė sustojo per metrą nuo Ramzio. 

Jis, jos pirmoji ir vienintelė meilė, ir šiandien jaudino ją kaip 
kitados. Jis pranoko ją sielos ir proto didybe, ji niekada neįsten- 
gė perprasti jo minties gelmių, tačiau aistros magija užpildė ir 
užlygino tą neįveikiamą prarają. 

— Ar tu pasirengusi? 

Egipto karalienė nusilenkė. 

Karališkajai porai įžengus į salę, pokalbiai nuščiuvo. Ramzis 
su gražiąja Izete užėmė savo vietas Egipto valdovų soste. 

Į priekį išėjo faraono vaikystės draugas ir užsienio reikalų mi- 
nistras - elegantiškasis Aša, mielai diktavęs aukštuomenei ma- 
das. Žvelgiant į šį išsipusčiusį, kone niekinamai su kitais besiel- 
giantį dvariškį išpuoselėtais ūsiukais ir protu žaižaruojančiomis 

akimis, niekam net į galvą neateitų, kad jis - prisiekęs nuotykių 
ieškotojas ir nedvejodamas rizikavo savo gyvybe Hetitų imperi- 
joje, atlikdamas pavojingą šnipinėjimo užduotį. Gražių moterų, 
puošnių drabužių ir skanių valgių mėgėjas, Aša žvelgė į pasaulį 
ironiškai, o kartais ir gerokai nusivylęs, tačiau jo širdyje lieps- 
nojo troškimas, kurio niekas nebūtų įstengęs užgesinti: darbuo- 
tis Ramzio labui ir šlovei. Ramzis buvo vienintelis žmogus, ku- 
riam Aša jautė didžiulę pagarbą ir beribį susižavėjimą - bet nie- 
kada nė puse lūpų jam apie tai neprasitarė. 

— Didenybe, Pietų kraštai lenkiasi jums ir kloja jums po ko- 
jom savo turtus, prašydami jūsų malonės; Šiaurė maldauja su- 
teikti jai laimę jus regėti; Rytai telkia savo žemes, kad galėtų 
padovanoti jas jums; Vakarai nužemintai klaupiasi, 0 jų vadai 
lenkia prieš jus galvas. 

Hetitų imperijos pasiuntinys atsiskyrė nuo diplomatų būrio ir 
trilinkas nusilenkė karališkajai porai. 

— Faraonas —- spindesio viešpats, — pareiškė jis, - faraonas — 
ugnies dvelksmas, suteikiantis gyvybę arba ją atimantis. Te 
amžinai gyvuoja jo ka*, teprisipildo laimės jo laikas, tegu potvy- 
nis laiku apsemia jo laukus, nes priklausydamas ir dangui, ir že- 
mei, jis priverčia veikti dieviškąją energiją. Valdant Ramziui, ne- 
bėra maištininkų; visos šalys džiaugiasi taika. 

Pasibaigus iškilmingoms kalboms, atėjo laikas dovanoms. Pra- 
dedant tolimiausiomis Nubijos žemėmis ir baigiant Kanaano bei 
Sirijos protektoratais, visa Ramzio Didžiojo imperija pagarbiai 
nusilenkė savo viešpačiui. 


Rūmai užmigo; tik valdovo darbo kambaryje vis dar degė 
šviesa. 
— Aša, kas gi dedasi? — pasiteiravo Ramzis. 


* Senovės egiptiečiai tikėjo, kad ka esanti gyvybinė žmogaus jėga, dvasinis žmogaus 
kūno „antrininkas“, kuris gyvuoja ir žmogui mirus (vert. past. ). 

— Abi Žemės klesti, kiekvienoje provincijoje viešpatauja gau- 
sa, javų aruodai siekia dangų, tu esi savo tautos gyvastis, tu... 

— Gana kalbų, jos jau seniai baigėsi. Kodėl hetitų pasiuntinys 
ėmė taip mane liaupsinti? 

— Diplomatija... 

— Ne, čia kažkas daugiau. Ar tau taip neatrodo? 

Aša perbraukė smiliumi savo iškvėpintus ūsiukus. 

— Prisipažįstu, aš sutrikęs. 

— Gal Hatušilis ketina peržiūrėti taikos sutartį? 

— Tokiu atveju jis atsiųstų mums kitaip skambantį pranešimą. 

— Pasakyk, ką tu iš tikrųjų apie tai manai. 

— Patikėk, aš tikrai suglumęs ir nežinau nė ką manyti. 

— Turint reikalą su hetitais, ilgai dvejoti būtų pražūtinga. 

— Ar tai reiškia, kad tu įpareigoji mane atskleisti tiesą? 

— Taika trunka jau taip ilgai, spėjo prabėgti tiek daug ramių 
metų... Ko gero, Aša, tu apsnūdai. 


Mažutis, liesas ir nugeibęs, nors bet kuriuo dienos ar nakties me- 
tu kimšdavo neregėtai daug valgio, Amenis, kaip ir Aša, buvo 
Ramzio vaikystės draugas. Raštininkas iš prigimties, jis nenuils- 
tamai triūsė, vadovaudamas negausiai — vos dvidešimties — tar- 
nautojų grupelei, kuri rengė faraonui pranešimus ir ataskaitas vi- 
sais svarbiausiais karalystės valdymo klausimais. Amenis dirbo 
nepaprastai uoliai, tad Ramzis visiškai juo pasitikėjo, nors pavy- 
duoliai nešykštėjo nepagrįstų priekaištų tam raštininkiūkščiui. 

Kankinamas nugaros skausmų, Amenis atkakliai nieko nepri- 
leido prie savo brangiausių raštų ir pats nešiojo krūvas prirašytų 
medinių lentelių bei papirusų. Nenuostabu, kad jis buvo toks 
išblyškęs, jog dažnai atrodė tuoj neteksiąs sąmonės. Alindamas 
daugybe darbų savo pavaldinius, jis pats nusnūsdavo tik trumpą 
valandėlę ir vėl be atvangos šnarėdavo teptuku, rašydamas slap- 
tas ataskaitas, kurias perskaitydavo tik Ramzis. 

Kadangi faraonas nusprendė praleisti keletą mėnesių Tėbuo- 
liai turėdamas valdovo sandalų laikytojo titulą, raštininkas ne- 
kreipė jokio dėmesio nei į jį, nei į kitus jam rodomos pagarbos 
ženklus; kaip ir Egipto valdovui, Ameniui rūpėjo vienintelis da- 
lykas: šalies gerovė. Todėl jis ir neleisdavo sau nė akimirkos po- 
ilsio ar atokvėpio, bijodamas, kad gali padaryti kokią nors lem- 
tingą klaidą. 

Kai Ramzis įėjo į Amenio kabinetą, prigrūstą papiruso lakš- 
tų, ritinėlių bei įrašų lentelių, raštininkas pasigardžiuodamas kim- 
šo miežinę košę, į kurią buvo įmaišyta šviežios varškės. 

— Ar baigei pusryčiauti'? 

— Tai visai nesvarbu, Didenybe. Toks ankstyvas tavo apsilan- 
kymas nežada nieko gera. 

— Paskutinės tavo ataskaitos atrodo gana raminamai. 

— „Atrodo“... Kam tos išlygos? Negi Tavo Didenybė įsivaiz- 
duoja, kad aš ką nors nuslėpiau? Nė menkiausios smulkmenė- 
lės, prisiekiu! 

Sendamas Amenis darėsi niurzglus. Jis nepakentė kritikos, 
skundėsi darbo sąlygomis ir nedvejodamas išvainodavo ban- 
dančiuosius jam patarti. 

— Nieko aš neįsivaizduoju, - ramiai tarė Ramzis, - aš tik no- 
riu suprasti. 

— Ką suprasti? 

— Ar nėra kokios nors srities, kuri keltų tau rūpesčių? 

Amenis ėmė balsu dėstyti savo mintis: 

— Laukų drėkinimas tvarkomas puikiai, lygiai taip pat prižiū- 
rimos užtvankos... Provincijų vietininkai paklūsta nurodymams 
ir nerodo jokių nederamų savarankiškumo ar nepriklausomy- 
bės siekių... Žemės ūkio darbai rikiuojami ir atliekami gerai; 
gyventojai valgo ligi soties ir turi tinkamus būstus; šventės ren- 
giamos nepriekaištingai; statybų vadovų, akmenskaldžių, akmen- 
tašių, skulptorių ir tapytojų bendrijos pluša po visą šalį... Ne, aš 
tikrai nematau priežasčių nerimauti. 

Klausydamasis savo bičiulio, Ramzis būtų turėjęs nusiramin- 
ti, nes Amenis kaip niekas kitas sugebėdavo įžvelgti šalies val- 
dymo ir ūkio tvarkymo trūkumus; tačiau valdovas vis dar atrodė 
susirūpinęs. 

— Gal Tavo Didenybė slepia nuo manęs ką nors labai svar- 
baus? 

— Tu puikiai žinai, kad aš neįstengčiau to padaryti. 

— Tai kas gi galų gale atsitiko? 

— Hetitų pasiuntinys apipylė Egiptą perdėtomis liaupsėmis. 

— Didelio čia daikto! Tie hetitai moka tik kariauti ir meluoti. 

— Aš pajutau, kad artinasi audra, kuri telkiasi pačiame Egip- 
te, ir tos audros debesys pritvinkę niokojančios krušos. 

Amenis niekada nebuvo linkęs numoti ranka į valdovo nuo- 
jautą; Ram2zį, kaip ir jo tėvą Setį, su kraupiuoju dievu Setu, dan- 
gaus griausmo ir žaibų valdovu, siejo ypatingi ryšiai. Tačiau Se- 
tas griausmavaldis buvo ir Saulės valties gynėjas: jis gynė tą valtį 
nuo pabaisų, mėginančių ją sudaužyti. 

— „Pačiame Egipte“, - sutrikęs pakartojo raštininkas. — Ką ši 
pranašystė reiškia? 

— Jeigu Nefertarė būtų dar gyva, ji įžvelgtų ateitį. 

Amenis suvyniojo papirusą ir tvarkingai sudėliojo teptukus. 
Tais nereikšmingais darbais jis stengėsi išsklaidyti liūdesį, už- 
plūdusį ir jo, ir Ramzio sielą. Nefertarė buvo grožis, grakštu- 
mas ir išmintis, romus puikiojo Egipto šypsnys. Kai Ameniui 
nusišypsodavo laimė regėti Nefertarę, jis beveik pamiršdavo dar- 
bą. Tačiau gražiosios Izetės faraono asmens sekretorius nelabai 
vertino. Be abejo, Ramzis buvo teisus, pasodinęs ją šalia savęs į 
sostą, nors karalienės pareigos buvo aiškiai per sunki našta tos 
moters pečiams: juk visa tai, kas buvo susiję su valdžia, jai buvo 
tolima ir svetima. Šiaip ar taip, ji bent jau tikrai mylėjo Ramzį, 
ir tai užgožė daugelį jos trūkumų. 

— Ar Tavo Didenybė gali nurodyti man kokį nors pėdsaką? 

— Deja, ne! 

— Vadinasi, teks būti dvigubai budresniam. 

— Man nelabai patinka laukti smūgio nieko neveikiant. 

— Žinau, žinau, — suniurnėjo Amenis. — Aš kaip tik ketinau 
dienelę pailsėti; ką gi — teks atidėti tą malonumą vėlesniam 
laikui. 


Beveik visa balta, išskyrus raudoną juostą nugaroje ir žalsvus 
šonus, metro ir dvidešimties centimetrų ilgio plokščiagalvė, sto- 
rauodegė raguotoji gyvatė iš šono šliaužė palmės prieglobstyje 
besimylinčios poros link. Šliužas praleido dieną įsirausęs į smė- 

lį, o sutemus leidosi medžioklėn. Karštuoju metų laiku jo įkan- 
dimas baigdavosi greita ir neišvengiama mirtimi. 

Aistringai apsikabinę, nei vyras, nei moteris nesuvokė jiems 
gresiančio pavojaus — ar bent jau atrodė jo nesuvokią. Grakšti 
kaip katė, lanksti kaip liana, juki gražuolė nubė vertė savo tvirtą, 
kresną, juodaplaukį ir šviesiaodį penkiasdešimtmetį meilužį pa- 
naudoti visus jo vyriškumo išteklius. Tai švelni, tai reikli, dailioji 
nubė neleido egiptiečiui nė atsikvėpti, o šis atakavo ją su tokiu 
įkarščiu, koks būdingas nebent pirmajam susitikimui. Vėsią naktį 
juodu drauge išgyveno svaigią palaimą, kaitrią kaip vasaros saulė. 

Gyvatė jau buvo vos per metrą nuo poros. 

Apsimestinai šiurkštaudamas, vyriškis apvertė moterį aukš- 
tielninką ir apipylė bučiniais jos krūtis. Švytėdama laime, ji iš- 
skėtė rankas ir karštai jį apglėbė. Abu mėgavosi artumu, neat- 
plėšdami vienas nuo kito akių. 

Žaibišku judesiu Vandens Lelija tvirtai sugriebė raguotąją gy- 
vatę už kaklo. Šliužas sušnypštė ir kirto tuštumon. 

— Šaunus laimikis, - tarstelėjo Setau, nesiliaudamas mylėtis su 
savo žmona. — Pirmarūšiai nuodai, gauti visiškai nesivarginant. 

Umai dailiosios Vandens Lelijos įkarštis atslūgo. 

— Mane apniko bloga nuojauta. 

— Dėl tos gyvatės? 

— Ramziui gresia pavojus. 

Gyvačių kerėtojas Setau, faraono vaikystės draugas, Ramzio 
įpareigotas jo vardu valdyti Nubijos provinciją, visada labai rim- 
tai atsižvelgdavo į gražiosios burtininkės, kurią jis kadaise vedė, 
žodžius, kai jinai dėl ko nors jį perspėdavo. Dviese jie pagavo 
aibę gyvačių, vieną pavojingesnę už kitą, ir surinko didžiulį kie- 
kį nuodų, būtinų veiksmingiems vaistams nuo įvairių sunkių ligų 
gaminti. 

Branginą savo nepriklausomybę, uždaro būdo, vengią berei- 
kalingo bendravimo su žmonėmis, Setau su Vandens Lelija vis 
dėlto lydėjo Ramzį karo žygiuose ir į Pietus, ir į Šiaurę, pasiau- 

kojamai slaugydami sužeistuosius. Ėmę vadovauti valstybinei 1a- 
boratorijai, jie buvo neapsakomai laimingi, kai faraonas paprašė 
juos rūpintis Nubija, kurią juodu taip mylėjo. Žinoma, Nubijos 
vietininkas, bailus prisitaikėlis, bandė užkirsti kelią jų užmojams, 
bet jis bijojo tos sutuoktinių poros, kurios buveinę saugojo kob- 
ros, ir nedrįso veikti prieš juos atvirai. 

— Apie kokį pavojų tu šneki? - sunerimo Setau. 

— Pati nežinau. 

— Tu ką nors matai? Gal kieno nors veidą? 

— Ne, -atsakė Vandens Lelija, - man tiesiog pasidarė lyg ne- 
jauku, lyg negera, bet aš akimirksniu suvokiau, kad Ramziui gre- 
sia pavojus. 

Ji pakilo, tvirtai tebelaikydama gyvatę. 

— Setau, tu negali likti nuošalyje. 

— Ką gi aš galiu padaryti būdamas šičia? 

— Keliaukime sostinėn. 

— Nubijos vietininkas pasinaudos mūsų išvykimu ir atšauks 
visus mūsų potvarkius. 

— Tiek to. Jeigu Ramziui reikia mūsų pagalbos, mes privalo- 
me būti šalia. 

Atžagarusis Setau, kuriam joks aukštas pareigūnas neįstengė 
nei nurodinėti, nei įsakinėti, jau seniai nebesvarstė švelniosios 
Vandens Lelijos paliepimų. 


Didysis Karnako žynys Nebu sulaukė gilios senatvės. Išmin- 
tingasis Ptahotepas aprašė savo garsiosiose „Maksimose“ jos 
požymius: žmogus visą laiką jaučia nuovargį ir vis didėjantį sil- 
pnumą; net dieną jam norisi miego; silpsta akys, nebeprigirdi 
ausys, trūksta jėgų, pavargsta širdis, sunku net žodį bepratarti, 
gelia kaulus; žmogus nebejaučia nei skonio, nei kvapo; jam da- 
rosi sunku ir atsistoti, ir atsisėsti. 

Nors senąjį Nebu kamavo tie negalavimai, jis vis dar sąžinin- 
gai ėjo Ramzio jam patikėtas pareigas: rūpinosi dievo Amono ir 

jo šventojo miesto Karnako turtais. Beveik visus ūkio reikalus 
didysis žynys perleido Bakhenui, antrajam žyniui, kuris valdė ir 
rikiavo aštuoniasdešimt tūkstančių žmonių, triūsiančių statybo- 
se, dirbtuvėse, laukuose, soduose ir vynuogynuose. 

Kai Ramzis paskyrė jį didžiuoju žyniu, Nebu neapsigavo dėl 
jam suteiktos garbės; jis suprato Ramzio norą: jaunasis valdo- 
vas reikalavo, kad Karnakas paklustų jam ir nemėgintų siekti 
jokios nepriklausomybės. Tačiau Nebu neketino apsiriboti sta- 
tytinio vaidmeniu: jis kovojo už tai, kad Karnakas nebūtų api- 
plėšiamas kitų šventyklų labui. Kadangi faraonas uoliai rūpinosi 
palaikyti darną visoje šalyje, Nebu buvo laimingas ir sėkmingai 
vykdė savo užduotį. 

Gaudamas visas žinias iš Bakheno, senukas beveik nebeišei- 
davo iš savo kuklaus trijų kambarių namelio, pastatyto prie šven- 
tojo Karnako ežero. Vakarais jis mėgo laistyti vilkdalgių gėly- 
nus, įrengtus abipus laukujų durų. Nebu buvo nutaręs, kad pa- 
prašys faraoną atleisti jį iš pareigų, kai jam pristigs jėgų pasirū- 
pinti savo gėlėmis. 

Kažkoks sodininkas, atsitūpęs prie vilkdalgių, ravėjo piktžo- 
les. Nebu neslėpė esąs tuo nepatenkintas: 

— Niekam neleidžiama kišti nagų prie mano vilkdalgių! 

— Net Egipto faraonui? 

Ramzis pakilo nuo žemės ir atsigręžė į senuką. 

— Didenybe, prašau man atleisti... 

— Gerai darai, kad pats prižiūri šią grožybę, Nebu. Tu gerai 
padirbėjai Egipto ir Karnako labui. Sodinti augalus, stebėti, kaip 
jie auga, palaikyti jų trapią ir tokią puikią gyvastį... Kas galėtų 
būti kilniau? Nefertarei mirus, aš ketinau tapti sodininku, atsi- 
sakyti ir sosto, ir valdžios. 

— Jūs neturite teisės taip pasielgti, Didenybe. 

— Aš tikėjausi, kad tu labiau mane suprasi. 

— Kai poilsio siekia toks senis kaip aš, tai visai suprantama ir 
teisėta, bet jūs... 

Ramzis pažvelgė į tekantį mėnulį. 

— Artinasi audra, Nebu. Norint stoti akis į akį su siautėjan- 
čiais gaivalais, man reikia patikimų ir sumanių žmonių. Kad ir 
koks būtų tavo amžius ir sveikata, atidėk savo poilsį vėlesniam 
laikui ir toliau tvirta ranka valdyk Karnaką. 


Hetitų imperijos pasiuntinys, nedidukas liesas šešiasdešimtme- 
tis, sustojo prie Užsienio reikalų ministerijos durų. Kaip reika- 
lavo paprotys, jis padėjo chrizantemų ir lelijų puokštę ant ak- 
meninio aukuro paviano statulos papėdėje. Paviano pavidalu egip- 
tiečiai vaizdavo raštininkų, šventosios kalbos ir pažinimo dievą 
Totą. Paskui hetitas kreipėsi į ietimi ginkluotą puskarininkį. 

— Ministras manęs laukia, - sausai pareiškė jis. 

— Tuoj pranešiu jam apie jūsų atvykimą. 

Lūkuriuodamas sugrįžtančio kariškio, pasiuntinys ėmė vaikš- 
tinėti palei įėjimą. Aukštasis pareigūnas vilkėjo margu raudonai 
mėlynu apdaru, papuoštu kutais. Juodi jo plaukai blizgėjo nuo 
kvapaus aliejaus; smakrą dengė trumpai pakirpta puslankio for- 
mos barzda, siekianti smilkinius. 

Pasitikti hetito atėjo besišypsantis Aša. 

— Tikiuosi, aš nepriverčiau jūsų ilgai laukti? Eime į sodą, mie- 
las bičiuli, ten mes galėsime ramiai pasikalbėti. 

Palmės ir zizifmedžiai, augantys aplink mėlynų lotosų prižė- 
lusį baseiną, teikė malonų pavėsį. Tarnas ant apvalaus vienakojo 
staliuko pastatė alebastro taures, pilnas gaivaus alaus, pintinėlę 
figų ir dingo. 

— Būkite ramus, - tarė Aša, - čia niekas mūsų negirdi. 

Hetitų pasiuntinys neskubėjo sėstis ant sudedamosios medi- 
nės kėdutės, ant kurios pūpsojo žaliu lininiu audeklu aptraukta 
pagalvėlė. 

— Ko gijūs bijote? 

— Jūsų, Aša. 

Egipto diplomatinės tarnybos viršininkas šypsojosi kaip šyp- 
SOjęsIS: 

— Tiesa, man teko šnipinėti, bet tie laikai jau seniai praėjo. Aš 
tapau oficialiu asmeniu, kuris brangina savo padėtį, ir nebeturiu 
nė mažiausio noro leistis į abejotinus nuotykius. 

— Kodėl turėčiau jumis tikėti? 

— Todėl, kad aš, kaip ir jūs, turiu vienintelį tikslą: stiprinti 
taiką tarp mūsų tautų. 

— Ar faraonas atsakė į paskutinį Hatušilio laišką? 

— Žinoma. Ramzis parašė jam, kad karalienei Izetei ir jo žir- 
gams klostosi kuo puikiausiai, ir pasidžiaugė, kad ištikimai lai- 
komasi sutarties, kuri visiems laikams suvienijo Egiptą ir Hetitų 
imperiją. 

Pasiuntinio veidas sustingo. Dabar tai buvo tik jausmus ir mintis 
slepianti kaukė. 

— Mūsų akimis žiūrint, to visiškai nepakanka. 

— Ko gi jūs tikėjotės? 

— Imperatorių Hatušilį nemaloniai nustebino paskutinių fara- 
ono laiškų tonas. Jam susidarė įspūdis, kad Ramzis laiko jį savo 
pavaldiniu, o ne sau lygiu. 

Hetitų diplomatas vos slėpė priešiškumą. 

— Ar šis nepasitenkinimas įgavo grėsmingą mastą? - paklausė 
Aša. 

— Bijau, kad taip. 

— Nejaugi toks menkas nesutarimas galėtų priversti suabejoti 
mūsų sąjungos tvirtumu ir nauda? 

— Hetitai išdidūs. Įžeidęs jų išdidumą užsitraukia kerštą. 

— Argi būtų protinga taip išpūsti nereikšmingą nutikimą? 

— Mūsų akimis žiūrint, jis labai reikšmingas. 

— Tiesą sakant, bijau suprasti... Ar negalėtume apsvarstyti 
šio klausimo per derybas? 

— Ne. 

Aša seniai baiminosi, kad anksčiau ar vėliau tokia padėtis gali 
susidaryti. Kadešo mūšyje Hatušilis vadovavo sąjunginei kariuo- 

menei, kurią Ramzis nugalėjo; imperatoriaus pagieža neišblėso, 
jis ieškojo bet kokios dingsties, siekdamas vėl įtvirtinti savo pra- 
našumą. 

— Nejaugi jūs ryšitės?.. 

— Nutraukti taikos sutartį, - užbaigė hetitas Ašos klausimą, 
sykiu į jį atsakydamas. 

Aša nutarė panaudoti savo slaptąjį ginklą. 

— Galbūt šis raštas paskatins jus grįžti prie taikesnio požiūrio? 

Egiptietis įteikė hetitui Ramzio rašytą laišką. Diplomatas smal- 
siai peržvelgė tekstą ir ėmė balsiai jį skaityti: 

Būk sveikas, mano broli Hatušili; tebūnie sveika tavo žmona 
ir tavo šeima; tegu klesti tavo žirgai ir tavo provincijos. Aš ką tik 
sužinojau, kad tu man priekaištauji: esą aš elgiąsis su tavimi kaip 
su vienu iš savo pavaldinių. Aš sielojuosi dėl to, kad tu taip ma- 
nai. Būk tikras, jog jaučiu tau pagarbą, deramą tavo rangui ir 
titului; kas kitas, jei ne tu, yra hetitų imperatorius? Būk tikras, 
kad aš laikau tave savo broliu. 


Pasiuntinys atrodė nustebęs. 

— Šį laišką parašė pats Ramzis? 

— Neabejokite tuo. 

— Nejaugi Egipto faraonas prisipažįsta klydęs"? 

— Ramzis nori taikos. O aš turiu jums pranešti svarbų nutari- 
mą: Pi-Ramzyje bus atidaryti svetimšalių rūmai, kur jūs ir kiti 
diplomatai nuolat turėsite savo patalpas ir patyrusių tarnautojų. 
Šitaip Egipto sostinė taps nuolatinio bendradarbiavimo su savo 
sąjungininkais ir pavaldiniais centru. 

— Nuostabu, - pripažino hetitas. 

— Ar galiu tikėtis, kad jūsų karingi ketinimai greit išsisklaidys? 

— Bijau, kad ne. 

Šįkart Aša tikrai sunerimo. 

— Ar turiu iš jūsų žodžių suprasti, kad įsižeidusio imperato- 
riaus pykčio niekas nesušvelnins? 

— Iš tikrųjų Hatušilis taip pat trokšta sustiprinti taiką, bet su 
viena sąlyga. 

Ir hetitų pasiuntinys atskleidė tikruosius imperatoriaus keti- 
nimus. Aša neteko noro šypsotis. 


Kaip ir kasdien, tą rytą vakariniame Tėbų krante esančioje 
puikiojoje Gurnos šventykloje žyniai atlikinėjo apeigas, skirtas 
Sečio ka. Atsakingasis už šias gedulingas apeigas jau rengėsi su- 
dėti ant aukuro atnašaujamas vynuoges, figas ir kadagio šakeles, 
kai vienas iš pavaldinių pakuždėjo jam į ausį keletą žodžių. 

— Faraonas - šičia? Betgi manęs niekas neperspėjo! 

Atsigręžęs žynys pastebėjo aukštą, baltu lino apdaru vilkintį 
valdovą. Ramzio galia ir jo skleidžiama energija visada išskirda- 
vo jį iš besimeldžiančiųjų minios. 

Faraonas paėmė padėklą su atnašaujamomis aukomis ir įėjo į 
koplyčią, kur gyvavo jo tėvo siela. Kaip tik šioje šventykloje Se- 
tis kadaise paskelbė savo jaunėlio sūnaus vainikavimą, šitaip už- 
baigdamas jaunuolio supažindinimą su valdovo amatu. Tėvas 
griežtai ir su meile rūpinosi Ramzio ugdymu nuo pat jo paaug- 
lystės. Atėjus laikui, dvi karūnos, du magiškieji abiejų karalys- 
tės dalių valdžios simboliai, buvo tvirtai uždėtos ant galvos Švie- 
sos Sūnui, kurio likimas tapo Egipto likimu. 

Valdyti šalį po Sečio atrodė neįmanoma. Tačiau Ramzis savo 
laisva valia atmetė bet kokį kitą kelią. Jis pasirinko gyventi pa- 
gal Įstatymą, stengdamasis įtikti dievams, kad žmonės būtų lai- 
mingi. 

Šiandien Setis, Tuja ir Nefertarė vaikštinėjo puikiaisiais amži- 
nybės keliais ir plaukiojo dangiškomis valtimis; žemėje jų var- 
dus įamžino jų kapai ir šventyklos. Pajutę norą atskleisti ano 
pasaulio paslaptis, žmonės šauksis jų ka. 

Baigęs apeigas, Ramzis pasuko į šventyklos sodą, kur visų 
aukščiausiame figmedyje suko lizdus pilkieji garniai. 

Jį pakerėjo švelni ir lėta obojaus melodija. Žemi jos tonai skam- 

bėjo liūdnai, tačiau tą liūdesį lyg šypsnys praskaidrindavo dai- 
ninga moduliacija, tarsi muzikantė būtų norėjusi pasakyti, kad 
viltis visada išsklaido sielvartą. 

Sėdėdama ant neaukštos sienelės, kurią tanki lapija saugojo 
nuo saulės, ji grojo užsimerkusi, paskendusi savajame garsų pa- 
saulyje. Juodi Meritamon plaukai spindėjo net šešėlyje, o tyrais 
ir taisyklingais veido bruožais ji buvo panaši į deivę. Dabar jai 
buvo trisdešimt treji. Tai buvo jauna, tobulai pražydusio grožio 
moteris. 

Ramziui suspaudė širdį. Ji buvo tokia panaši į savo motiną 
Nefertarę, kad galėjo būti palaikyta jos antrininke. Iš mažens 
gabi muzikai, Meritamon dar visai jauna nutarė pasitraukti šven- 
tyklon, gyventi ten kaip atsiskyrėlė ir tarnauti dievams. Kadaise 
apie tai svajojo ir Nefertarė, tačiau Ramzis neleido jai įgyven- 
dinti savo svajonių, paprašęs jos rankos ir padaręs ją didžiąja 
valdovo sutuoktine. Meritamon būtų galėjusi tapti viena iš pa- 
grindinių Karnako šventyklos žynių muzikančių, bet jai buvo 
mieliau likti čia, Sečio sielos kaimynystėje. 

Paskutiniai melodijos garsai nuskriejo aukštyn, saulės link. 
Muzikantė padėjo ant sienelės savo obojų ir atsimerkė. Jos akys 
buvo žalsvai mėlynos - kaip jūra. 

— Tėve! Ar seniai tu čia? 

Ramzis apkabino dukterį ir ilgai nepaleido jos iš glėbio. 

— Man tavęs labai trūksta, Meritamon. 

— Faraonas yra šalies sutuoktinis, jo vaikas — visa tauta. Juk 
tu turi daugiau nei šimtą sūnų ir dukterų; nejaugi ir mane dar 
prisimeni? 

Ramzis atsitraukė, bet nepaliovė grožėjęsis Meritamon. 

— „Karališkieji vaikai“... Juk tai - tik garbės titulas, o tu esi 
Nefertarės - mano vienintelės meilės - duktė. 

— Dabar tavo žmona - gražioji Izetė. 

— Tu man dėl to priekaištauji'? 

— Ne, tu pasielgei teisingai. Ji tavęs neišduos. 

— Ar atvyksi į Pi-Ramzį? 

— Ne, tėve. Pasaulis už šventyklos sienų man nuobodus. Kas 
gali būti svarbiau už atliekamas apeigas? Aš kasdien galvoju apie 
motiną: juk aš įgyvendinu jos svajonę ir esu tikra, kad jos amži- 
nybė minta mano laime. 

— Tu paveldėjai jos būdą ir grožį. Ar turiu nors menką galimy- 
bę tave įtikinti? 

— Jokios, ir tu puikiai tai žinai. 

Ramzis švelniai paėmė ją už rankų. 

— Tikrai jokios? 

Meritamon nusišypsojo taip žaviai, kaip kitados tai gebėdavo 
Nefertarė: 

— Gal išdrįsi man įsakyti? 

— Tu - vienintelė būtybė, kuriai faraonas atsisako primesti 
savo valią. 

— Tu nieko neprarandi, tėve; šventykloje iš manęs daugiau nau- 
dos nei dvare. Man atrodo, kad svarbiausia mano užduotis — 
palaikyti mano senelio, močiutės ir motinos sielų gyvybę. Kokį 
pasaulį mes sukursime, jei nepalaikysime ryšio su protėviais? 

— Tad grok tą dangiškąją muziką, Meritamon: Egiptui jos pri- 
reiks. 

Ramzio dukters širdį sugniaužė nerimas: 

— Kokio pavojaus tu baiminiesi, tėve? 

— Mums gresia audra. 

— Argi tu nesi audrų valdovas? 

— Grok, Meritamon, grok ir faraonui; kurk dainingas melodi- 
jas, žavėk dievybes, atviliok jas į mūsų žemę. Gresia audra, ir ji 
bus baisinga. 


Seramana vožė kumščiu į sargybinių būstinės sieną. Atskilęs tinko 
gabalas trenkėsi į grindis ir sutrupėjo kone į dulkes. 

— Ką reiškia - dingo?! 

— Dingo, viršininke, - patvirtino kareivis, įpareigotas sekti he- 
titų karalaitį Uri-Iešubą. 

Milžinas sardas sugriebė savo pavaldinį už pečių, ir nelaimė- 
liui, nors jis buvo tvirtas vyrukas, pasirodė, kad Seramanos lete- 
nos tuoj jį suknežins. 

— Ką tu - tyčiojiesi iš manęs?! 

— Ne, viršininke; prisiekiu, ne! 

— Vadinasi, jis paspruko tau iš panosės? 

— Jis įsimaišė į minią. 

— Kodėl neįsakei iškrėsti kvartalo namų? 

— Juk tas Uri-Iešubas - laisvas žmogus, viršininke! Mes netu- 
rime jokio pagrindo paleisti jo pėdomis tvarkos sergėtojų. Vizi- 
ris mus apkaltintų pažeidus įstatymą. 

Seramana sušnarpštė kaip įniršęs bulius, bet paleido pavaldi- 
nį. Nevykėlis buvo teisus. 

— Ką įsakysite, viršininke ? 

— Padvigubinti faraono apsaugą. Pirmajam drausmės pažeidėjui 
aš taip vošiu per makaulę, kad šalmas prilips jam prie pakaušio! 

Ramzio asmens sargybos kariai nė nemanė lengvabūdiškai nu- 
leisti negirdomis sardo grasinimų. Jie puikiai žinojo, kad buvęs 
piratas, apimtas įniršio, nesunkiai gali juos įvykdyti. 

Norėdamas išlieti įtūžį, Seramana ėmė mėtyti durklus, steng- 
damas įsmeigti juos į patį taikinio vidurį. Uri-Iešubo dingimas 

nežadėjo nieko gera. Apimtas neapykantos, hetitas panaudos 
atgautąją laisvę kaip ginklą prieš Egipto valdovą. Tačiau - kada 
ir kokiu būdu? 


Lydimas Ašos, Ramzis pats iškilmingai atidarė svetimšalių 
rūmus, dalyvaujant miniai diplomatų. Aša, niekada nestokojęs 
gražbylystės, pasakė karštą kalbą, kurioje vis kartojosi žodžiai 
„taika“, „širdinga santarvė“, „prekių mainai“ ir „bendradarbia- 
vimas“. Kaip priderėjo, iškilmės, kurios pabrėžė, kad Pi-Ram- 
zis tampa visoms tautoms atvira Artimųjų Rytų sostine, baigėsi 
prašmatnia puota. 

Iš savo tėvo Sečio Ramzis buvo paveldėjęs galią kiaurai matyti 
žmogaus proto ir sielos paslaptis; tad nors Aša puikiai mokėjo 
apsimesti ir slėpti savo mintis, Ramzis žinojo, kad jo draugas ne- 
rimauja ir kad jo rūpesčiai susiję su valdovo nujaučiama audra. 

Vos tik iškilmės pasibaigė, abu vyrai atsiskyrė nuo visų Ram- 
zio darbo kambaryje. 

— Tu pasakei puikią kalbą, Aša. 

— Kaip pridera diplomatui, Didenybe. Sumanymas atidaryti 
tokius rūmus dar labiau tave išgarsins. 

— Kokios nuomonės hetitų pasiuntinys apie mano laišką? 

— Kuo geriausios. 

— Bet Hatušilis reikalauja kažko daugiau, tiesa? 

— Labai gali būti. 

— Aša, tu kalbiesi ne su savo kolega diplomatu. Aš reikalauju, 
kad pasakytum man tiesą. 

— Ką gi, gal iš tiesų geriau tave perspėti: jei nesutiksi su Ha- 
tušilio keliamomis sąlygomis, kils karas. 

— Jis drįsta man grasinti? Tokiu atveju aš nenoriu tų jo sąlygų 
nei girdėti, nei Žinoti. 

— Išklausyk manęs, maldauju! Mudu taip stengėmės, kol pa- 
siekėme taiką, kad negalime leisti jai akimirksniu sužlugti. 

— Kalbėk atvirai, ničnieko nuo manęs neslėpdamas. 

— Tu žinai, kad Hatušilis su savo žmona Putuhepa turi dukterį. 
Sako, kad ta jauna moteris esanti labai graži ir įžvalgaus proto. 

— Tuo geriau jai. 

— Hatušilis pageidauja sustiprinti taiką; pasak jo, geriausias 
būdas tai padaryti yra vedybos. 

— Ar turiu suprasti, kad?.. 

— Tu supratai man vos prasižiojus. Norėdamas galutinai su- 
tvirtinti mūsų santarvę, Hatušilis reikalauja, kad tu ne tik ves- 
tum jo dukterį, bet ir padarytum ją didžiąja faraono sutuoktine. 

— Gal pamiršai, kad tas pareigas eina gražioji Izetė? 

— Hetitui tokios smulkmenos neturi reikšmės. Žmona privalo 
paklusti savo vyrui; jei jis su ja skiriasi, jai lieka tik tylomis nusi- 
lenkti jo valiai. 

— Mes gyvename Egipte, Aša, o ne kokiame nors laukinių kraš- 
te. Nejaugi tu patarsi man atstumti Izetę, kad galėčiau vesti he- 
titę, savo pikčiausio priešo dukterį? 

— Kuris šiandien yra tavo geriausias sąjungininkas, - pataisė 
Ramzį jo užsienio reikalų ministras. 

— Tas Hatušilio reikalavimas - visiška nesąmonė, kelianti pa- 
sipiktinimą! 

— Iš pažiūros - taip; o iš tikrųjų jis gana įdomus. 

— Aš neketinu šitaip žeminti Izetės. 

— Tu ne toks sutuoktinis kaip visi kiti; Egipto gerovė ir didybė 
turi tau rūpėti labiau už jausmus. 

— Tu suviliojai tiek moterų, Aša, kad pamiršai, kas yra gėda ir 
padorumas. 

— Aš nežinau, kas yra ištikimybė, - tas tiesa; bet tai, ką pasakiau 
apie tavo vedybas, aš pasakiau kaip tavo ministras ir draugas. 

— Nėra reikalo klausti, ką apie jas galvoja mano sūnūs Kha ir 
Merenptahas; aš iš anksto Žinau jų atsakymą. 

— Kas galėtų jiems priekaištauti už tai, kad jie gerbia savo 
motiną - gražiąją Izetę, didžiąją valdovo Ramzio sutuoktinę"? 
Karas ar taika... Tu privalai pasirinkti. 

— Papietaukime kartu su Ameniu; aš noriu su juo pasitarti. 

— Tu galėsi išgirsti ir Setau nuomonę - jis ką tik atvyko iš 
Nubijos. 

— Na, pagaliau bent viena puiki Žinia! 


Gyvačių kerėtojas Setau, įsimylėjęs Nubiją; įžvalgusis diplo- 
matas Aša; pareigingasis ir ištikimasis raštininkas Amenis... Iš 
aukštosios Memfio mokyklos mokinių, kurie prieš daugelį metų 
džiaugėsi siejusia juos draugyste ir bandė suvokti tikrosios val- 
džios prigimtį, trūko tik Mozės. 

Ruošdamas šauniajam ketvertui vaišes, Ramzio virėjas pra- 
noko visus lūkesčius: kvadratiniais gabaliukais supjaustyti porai 
su aguročiais, troškinti mėsos padaže; kmynais pagardintas ėriuko 
kepsnys su figų tyre; marinuoti inkstai; ožkos pieno sūris; me- 
daus pyragas, užpiltas ceratonijos sultimis... Draugų susitikimo 
garbei Ramzis įsakė atnešti raudonojo trečiųjų Sečio valdymo 
metų vyno, kurio aromatas taip pakerėjo Setau, kad jis tik palai- 
mingai dūsavo. 

— Setis vertas begalės pagyrimų! - sušuko kobrų draugas, vil- 
kįs nesunešiojama antilopės kailio palaidine su daugybe kišenių, 
permirkusių vaistais nuo gyvačių nuodų. - Jei valdymo laikotar- 
piu gaminami tokie stebuklai, vadinasi, jį laimina dievai. 

— Deja, elegantiškai rengtis tu taip ir neišmokai, - apgailes- 
taudamas konstatavo Aša. 

— Visai neišmokai, - pritarė jam Amenis. 

— Nagi tu, raštininke! Tenkinkis tuo, kad valgai antra tiek, 
kiek sveri, ir nekišk nosies kur nereikia! Beje, atskleisk paslaptį, 
kaip tau pavyksta nestorėti? 

— Reikia uoliai dirbti Egipto labui - štai ir visa paslaptis. 

— Ar turi man kokių priekaištų dėl Nubijos valdymo? 

— Jeigu aš jų turėčiau, tai jau seniai būčiau parašęs neigiamą 
atsiliepimą. 

— Kai judu baigsite žodžiuotis, - įsiterpė Aša, — mes galėsime 
pereiti prie rimtesnių dalykų. 

— Trūksta tiktai Mozės, - susimąstęs priminė bičiuliams Ram- 
zis. - Kur jis dabar, Aša? 

— Vis dar klaidžioja po dykumą ir kaunasi. Jis niekada nenusi- 
gaus į savo Pažadėtąją žemę. 

— Mozė pasuko ne tuo keliu, bet šitas kelias veda į tikslą, kurį 
jis pasieks. 

— Ašilgiuosi jo kaip ir tu, - prisipažino Amenis, - tačiau kaip 
pamiršti, kad mūsų draugas hebrajas išdavė Egiptą? 

— Ne laikas skendėti prisiminimuose, - nukirto Setau. - Šitaip 
mus palikęs draugas man nebe draugas. 

— Ar tujjį atstumtum, jei jis pripažintų savo kaltę ir atsiprašy- 
tų? - paklausė Ramzis. 

— Kai žmogus peržengia tam tikras ribas, jis nebegali grįžti 
atgal. Atleidžiama tik silpniesiems. 

— Laimė, kad Ramzis nepatikėjo tau mūsų diplomatinės tar- 
nybos, — atsiduso Aša. 

— Turint reikalų su gyvatėmis, dalinių priemonių nebūna: nuo- 
dai arba išgydo, arba nužudo. 

— Ne Mozė mums dabar rūpi, - pasakė Amenis. 

— Jei aš atvykau čia, - paaiškino Setau, - tai tik Vandens Leli- 
jos nuopelnas; juk ji turi aiškiaregystės dovaną, tad ir perspėjo 
mane dėl grėsmės, pakibusios virš valdovo galvos. Ramziui gre- 
sia pavojus, juk taip? 

Faraonas to nepaneigė. Setau atsigręžė į Amenį. 

— Užuot rijęs tą pyragą, pasakyk, ką tau pavyko išsiaiškinti? 

— Nagi... nieko! Kiek aš galiu spręsti, viskas gerai. 

— O tu ką pasakysi, Aša? 

Diplomatas nusiplovė rankas indelyje su vandeniu, kvepian- 
čiu citrina. 

— Hatušilis iškėlė netikėtą reikalavimą: jis nori, kad Ramzis 
vestų jo dukterį. 

— Na, ir kas čia tokio? —- pralinksmėjo Setau. - Būta dėl ko 
sukti galvą! Tokios diplomatinės vedybos sėkmingai rengiamos 
nuo senų senovės, ir ta hetitė bus dar viena faraono žmona tarp 
jau turimų! 

— Šiuo atveju padėtis sudėtingesnė. 

— O ką, bene pažadėtoji baisiai bjauri? 

— Hetitų imperatorius pageidauja, kad jo duktė taptų didžiąja 
valdovo sutuoktine. 

Setau užsiplieskė: 

— Tai reiškia... kad mūsų senas priešas verčia faraoną išvaryti 
Izetę! 

— Kiek per stipriai pasakyta, - pastebėjo Aša, - bet tau ne- 
trūksta įžvalgumo. 

— Nekenčiu hetitų, - prisipažino Setau, išlenkdamas dar vie- 
ną taurę vyno. - Žinoma, gražioji Izetė - tai ne Nefertarė, bet ji 
nenusipelnė tokio likimo. 

— Bent jau šį kartą aš su tavimi sutinku, - niurgzliai pritarė 
gyvačių kerėtojui Amenis. 

— Abu jūs - karštakošiai, - pareiškė Aša. - Juk kalbama apie 
taiką! 

— Tegu hetitai neprimeta mums savų įstatymų! - atkakliai lai- 
kėsi savo nuomonės Setau. 

— Jie jau nebėra mūsų priešai, - priminė užsienio reikalų mi- 
nistras. 

— Klysti! Hatušilis ir į jį panašūs niekada neatsižadės kėslų 
užkariauti Egipto. 

— Tai tu klysti. Hetitų imperatorius nori taikos, bet jis kelia 
savo sąlygas. Kodėl turėtume nieko negalvodami jas atmesti? 

— Aš pasitikiu tik nuojauta. 

— O ašjas apgalvojau, - pasakė Amenis. - Aš nelabai vertinu 
gražiąją Izetę, bet ji yra Egipto karalienė, didžioji valdovo su- 
tuoktinė, kurią Ramzis pasirinko, mirus Nefertarei. Niekas, nors 
jis būtų ir hetitų imperatorius, neturi teisės jos įžeisti. 

— Kokia beprotybė! — sušuko Aša. - Tai gal norit pasmerkti 
mirčiai tūkstančius egiptiečių, paskandinti kraujyje mūsų šiau- 
rinius protektoratus ir užtraukti pavojų visam kraštui? 

Amenis su Setau klausiamai pažvelgė į Ramzį. 

— Aš pats nuspręsiu, kaip pasielgti, - tarė faraonas. 


Vilkstinės šeimininkas dvejojo. 

Ar jam keliauti į pietus jūros pakrante per Beirutą, kirsti Ka- 
naaną ir tada pasiekti Silę, ar pasukti keliu palei Anti-Libano 
kalnyną ir Hermono kalną, paliekant Damaską rytuose ? 

Finikijai žavesio tikrai netrūko: ąžuolų ir kedrų miškai, išga- 
ningą pavėsį teikią riešutmedžiai, figmedžiai su gardžiais vai- 
siais, svetingi kaimeliai, kuriuose taip malonu apsistoti... 

Tačiau reikėjo kuo greičiau pristatyti į Pi-Ramzį smilkalus — 
tuos vertinguosius smilkalus, nežmoniškomis pastangomis su- 
rinktus Arabijos pusiasalyje. 

Prie baltųjų smilkalų, kuriuos egiptiečiai vadino sonter - „ta- 
sai, kuris sudievina“, būdavo pridedama rausva mira, tokia pat 
brangi. Šventykloms reikėjo tų retų medžiagų religinėms apei- 
goms; sklindantys šventovėse jų kvapai kilo į dangų ir patiko 
dievams. Nemažai smilkalų reikėjo taip pat balzamuotojams bei 
gydytojams. 

Arabijos santalmedis su smulkiais tamsiai žaliais lapeliais bū- 
davo penkių-aštuonių metrų aukščio; rugpjūtį ir rugsėjį skleis- 
davosi jo auksaspalviai Žiedai su purpuriniais viduriukais, o po 
žieve imdavo kauptis baltų sakų lašeliai. Patyręs žmogus, mokąs 
nugrandyti žievę, rinkdavo derlių triskart per metus, kartoda- 
mas seną užkeikimą: „Būki laimingas su manimi, smilkalų medi, 
Faraonas tave užaugins“. 

Vilkstinės taip pat gabendavo iš Azijos varį, alavą, stiklą, ir 
nors tos prekės turėjo paklausą ir derėtis dėl jų buvo vienas ma- 
lonumas, jos nebuvo tokios vertingos kaip smilkalai. Kai šis kro- 

vinys bus pristatytas užsakovui, šeimininkas pelnytai leis sau at- 
sikvėpti savo puikiojoje sodyboje, esančioje Nilo deltoje. 

Jau spėjęs nuplikti ir užsiauginti geroką pilvą, smilkalų tiekė- 
jas buvo šaunus ne tik užstalėje: jis ir į darbą žiūrėjo rimtai. Jis 
pats tikrindavo vežimų būklę ir rūpinosi asilų sveikata, o tar- 
nautojams, kuriuos jis gerai maitino ir leisdavo ilgai ilsėtis, ne- 
valia būdavo nei skųstis, nei dejuoti, antraip jie galėdavo bemat 
netekti darbo. 

Vilkstinės šeimininkas pasirinko kalnų takelį, kuris buvo sun- 
kesnis, bet trumpesnis nei kelias jūros pakrante. Daug kur uo- 
los užstojo saulę, ir gyvulius gaivino šiokia tokia vėsa. 

Asilai žvaliai tapeno į priekį, dvidešimt jų varovų niūniavo, 
dvelkiąs vėjas lengvino kelią. 

- Šeimininke... 

— Kas yra? 

— Man rodos, mums iš paskos kažkas seka. 

Vilkstinės šeimininkas gūžtelėjo pečiais. 

— Laikas būtų pamiršti, kad buvai samdytas kareivis! Dabar 
taika, ir mūsų kelionei niekas negresia. 

— Gal ir taip, bet mums iš paskos vis tiek kažkas seka. Keista. 

— Mes gi ne vieninteliai pirkliai, keliaują šiomis vietovėmis! 

— Jeigu tai valkatos, aš neketinu atiduoti jiems savojo maisto 
davinio. 
savo asilus. 

Priešakinė vilkstinės dalis ūmai sustojo. 

Įpykęs šeimininkas puolė ten ir pamatė, kad asilams neleidžia 
toliau žingsniuoti riogsanti ant tako šakų krūva. 

— Ko gijūs laukiat?! Meskit jas šalin! 

Tą pačią akimirką, kai vilkstinės priekyje stovėję varovai ėmėsi 
darbo, strėlių papliūpa patiesė juos ant žemės. Kiti varovai, pri- 
blokšti tokio netikėtumo, bandė bėgti, bet neįstengė pasprukti 
nuo užpuolikų. Buvęs samdytasis kareivis mostelėjo durklu, užsi- 

ropštė akmenuotu šlaitu ir puolė vieną iš lankininkų, bet ilgaplau- 
kis stipruolis perskėlė jam galvą trumpakočio kirvio ašmenimis. 

Susidūrimas truko vos keletą akimirkų. Liko gyvas tik vilksti- 
nės šeimininkas. Drebėdamas iš siaubo, nepajėgdamas nė krus- 
telėti, jis žiūrėjo į besiartinantį žudiką, kurio plati krūtinė buvo 
apžėlusi tankiais rudais gyvaplaukiais. 

— Palik mane gyvą... Aš padarysiu tave turtuoliu! 

Uri-Iešubas nusikvatojo ir suvarė kalaviją nelaimėliui į pilvą. 
Hetitas nekentė pirklių. 

Jo sėbrai finikiečiai surankiojo strėles, ištraukę jas iš lavonų. 
Asilai pakluso savo naujųjų šeimininkų raginimams ir leidosi į 
kelią. 


Sirui Rajai Uri-Iešubo žiaurumas kėlė baimę, bet jis nerado 
geresnio sąjungininko, kuris paremtų ir gintų sąmokslininkus, ne- 
pripažįstančius taikos ir trokštančius bet kokiu būdu nuversti Ram- 
zį. Kol truko paliaubos, Raja turtėjo; tačiau jis buvo tikras, kad 
karas vėl įsiliepsnos ir hetitai puls Egiptą. Kariuomenė susigrą- 
žins savo buvusį vyriausiąjį karvedį Uri-Iešubą, kuris įkvėps jai 
ryžtą siekti pergalės, o tada Raja, padėjęs Muvatalio sūnui iškilti 
iš bedugnės, anksčiau ar vėliau užims aukštą padėtį jo dvare. 

Kai hetitas įžengė į siro prekių sandėlį, Raja nejučia pasitrau- 
kė atatupstas. Jis suprato, kad tas Žiaurus, ūmus ir sykiu šaltak- 
raujis Žmogus gali perrėžti jam gerklę vien iš malonumo žudyti. 

— Jūs jau sugrįžote! 

— Argi tu nesidžiaugi mane matydamas, Raja? 

— Žinoma, džiaugiuosi, karalaiti! Bet jūsų laukė ne toks jau 
paprastas darbelis, ir... 

— Aš jį supaprastinau. 

Pirklio barzdikė virptelėjo. Jis buvo prašęs Uri-Tešubą susi- 
siekti su finikiečiais ir perpirkti iš jų smilkalus, atgabentus iš 
Arabijos pusiasalio. Derybos galėjo užtrukti, bet Raja buvo da- 
vęs Uri-Tešubui tiek alavo plokštelių, kad jų turėjo pakakti įkal- 

bėti vilkstinės šeimininką perleisti krovinį. Siras pridėjo dar ir 
kontrabanda įvežto sidabro plokštelę, retų vazų ir gražaus au- 
deklo rietimų. 

— Supaprastinote... Kokiu būdu? 

— Pirkliai plepa, o aš veikiu. 

— Taigi jūs lengvai įkalbėjote vilkstinės šeimininką parduoti 
jums smilkalus. 

Uri-Tešubas nusišypsojo. Lygiai taip pat iššieptų dantis gro- 
biu patenkintas plėšrūnas. 

— Labai lengvai. 

— O juk jis - kietas riešutėlis ir nelabai sukalbamas. 

— Mano kalavijo dar niekas nenuginčijo. 

— Nejaugi jūs... 

— Aš pasamdžiau kareivius, ir mes užmušėme vilkstinės varo- 
vus, įskaitant ir jos šeimininką. 

— Bet kodėl? 

— Todėl, kad aš nemėgstu derėtis. Aš turiu smilkalus - argi ne 
tai svarbiausia? 

— Bus pradėtas tyrimas! 

— Mes sumetėme kūnus į gilią daubą. 

Raja nebe pirmą kartą pagalvojo, kad verčiau būtų ramiai sau 
gyvenęs kaip paprastas pirklys; bet trauktis buvo per vėlu. Jeigu 
jis parodytų nors menkiausią neryžtingumą, Uri-Iešubas nedve- 
jodamas jo atsikratytų. 

— Na, ką darysime dabar? 

— Mes turime sunaikinti smilkalus, - pasakė Raja. 

— Betgi tas krovinys vertas lobio! 

— Tikrai taip, bet pirkėjas, kad ir kas jis būtų, mus išduos. Tie 
smilkalai buvo skirti šventykloms. 

— Man reikia ginklų, arklių ir samdytų kareivių. 

— Tik nesugalvokite parduoti smilkalus - tai didžiulė rizika! 

— Pirklių patarimai visada šlykštūs! Ne aš, o tu parduosi tuos 
smilkalus: nedideliais kiekiais; pirkliams, išvykstantiems į Grai- 

kiją ir Kiprą. O mes pradėsime burti patikimus vyrus, pasiryžu- 
sius sužlugdyti tą prakeiktą taiką. 

Uri-Tešubo planas buvo visai protingas. Pasinaudojęs tarpi- 
kos. Nuo seno Egiptui priešiškoje Finikijoje buvo radę prieglobstį 
daug nepatenkintųjų Hatušilio politika. 

— Reikia, kad mane laikytų padoriu, gerbtinu žmogumi, - tęsė 
hetitas. - Seramana liausis mane persekiojęs tik tada, kai aš at- 
rodysiu esąs nerūpestingas dykinėtojas, besivaikąs gyvenimo ma- 
lonumų. 

Raja susimąstė. 

— Tuomet jums reikia vesti turtingą ir garbingą moterį. Vie- 
nintelė išeitis - turtinga našlė, išsiilgusi meilės. 

— Gal turi tokią po ranka? 

Raja pakrapštė barzdikę. 

— Aš pažįstu labai daug Žmonių... Šis tas man atėjo į galvą. 
Kitą savaitę surengsiu puotą ir supažindinsiu jus. 

— Kadaiš Arabijos pusiasalio bus išsiųstas kitas smilkalų kro- 
vinys"? 

— Dar nežinau, bet mes turime laiko. Mano žmonės būtinai 
mus perspės. Bet... jeigu bus dar kartą griebtasi smurto, ar neuž- 
sitrauksime Egipto kariuomenės atsako? 

— Neliks jokių pėdsakų, ir Egipto valdžia nežinos nė ką many- 
ti apie tą įvykį. O mes turėsime savo rankose visą metinį smilka- 
lų derlių. Bet kodėl tu taip įsitikinęs, kad smilkalų trūkumas 
pakenks Ramziui ir nusilpnins jo valdžią? 

— Egiptui svarbiausia — teisingai atlikinėti apeigas. Jeigu jos 
neatliekamos pagal taisykles, nustatytas dar protėvių laikais, iš- 
kyla pavojus šalies pusiausvyrai. Kai Žyniai pastebės, kad jiems 
trūksta smilkalų ir miros, jie atsigręš prieš Ramzį. O kąjis galės 
padaryti? Tik pripažinti savo neapdairumą. Jis bus apkaltintas 
paniekinęs dievus ir užsitrauks žynių bei liaudies nepasitenkini- 
mą. Jei mums pavyks paskleisti keletą melagingų gandų, kurie 

padidins sumaištį ir paliks Ramzį be vieno kito labai svarbaus 
paramos šaltinio, pagrindiniuose miestuose prasidės dideli ne- 
ramumai. 

Uri-Tešubas įsivaizdavo Egiptą, kuriame siaučia ugnis, liejasi 
kraujas ir siautėja plėšikai, hetitų kariuomenės sutryptas farao- 
no karūnas, siaubo apimto Ramzio žvilgsnį. 

Neapykanta taip iškreipė hetito veidą, kad pirklys ne juokais 
išsigando. Kelias akimirkas Uri-Iešubas skendėjo tamsybių ka- 
ralystėje, pamiršęs Žmonių pasaulį. 

— Aš noriu smogti greit ir smarkiai, Raja. 

— Pone, būtina turėti kantrybės; Ramzis - pavojingas priešas. 
Skubotumas užtrauktų mums pražūtį. 

— Man teko girdėti kalbų apie jo magiškąją apsaugą... Bet 
senstant ji silpsta, o Nefertarės nebėra, ir ji nebegali padėti tam 
prakeiktam valdovui. 

— Mūsų šnipinėjimo tinklui kadaise pavyko patraukti savo pu- 
sėn Ramzio brolį ir ministrą Mebą, - priminė Raja. - Jie nebe- 
gyvi, bet aš išsaugojau nemaža vertingų ryšių su aukštais parei- 
gūnais. Kartais tie valdininkai mėgsta paplepėti; vienas iš jų man 
sakė, kad diplomatiniai santykiai tarp Hetitų imperijos ir Egipto 
gali pašlyti. 

— Puiki naujiena! O kokia tos nesantarvės priežastis? 

— Ta paslaptis dar labai saugoma, bet aš tikrai sužinosiu šį bei 
tą daugiau. 

— Sėkmė baigia atsigręžti mūsų pusėn, Raja! Negi tu manai, 
kad aš toks pavojingas kaip Ramzis? 


Prieš apipildama liekną gražiosios Izetės kūną šiltu pakvėpintu 
vandeniu, jos tarnaitė ilgai muilino karalienės nugarą. Ji naudo- 
jo medžiagą, kurioje buvo gausu saponinų, gaunamų iš vertingo 
ir vaisingo medžio - balanito žievės bei vaisių minkštimo. Pa- 
skendusi savo svajose, Egipto karalienė leidosi šukuojama, o nagų 
Izetės rankų. Tarnas atnešė karalienei taurę šviežio pieno. 
Pi-Ramzyje Izetė jautėsi laisviau ir patogiau nei Tėbuose. Ten, 
vakariniame Nilo krante, Karalienių slėnyje, buvo Nefertarės 
kapas, Ramezėjuje - jos koplyčia, kur Ramzis dažnai pats atli- 
kinėdavo apeigas; o čia, faraono įkurtoje sostinėje, gyvenimas 
virte virė, ir buvo mažiau mąstoma apie praeitį ir apie anapus. 
Karalienė paėmė disko formos veidrodį, pagamintą iš nušlifuo- 
tos bronzos. Jo rankenėlė vaizdavo nuogą ilgakoję moterį papiru- 
so žiedynu padabinta galva. Izetė ilgai žvelgė į savo atvaizdą. 
Taip, ji vis dar graži; jos oda švelni kaip brangiausias audek- 
las, veidas išliko nepaprastai skaistus, o akys švyti meile. Bet jos 
grožis niekada neprilygo ir neprilygs Nefertarės grožiui. Izetė 
buvo dėkinga Ramziui už tai, kad jis nemelavo jai ir nežadėjo 
pamiršiąs savo pirmąją didžiąją sutuoktinę. Izetė nepavyduliavo 
Nefertarei, priešingai - jai jos trūko. Gražioji Izetė niekada ne- 
troško užimti Nefertarės vietos; ji padovanojo Ramziui du sū- 
nus, ir šito pakako, kad ji jaustųsi laiminga. 
Kokie jie buvo skirtingi! Vyresnysis, trisdešimt septynerių metų 
Kha, ėjo žynio pareigas ir didžiausią savo laiko dalį praleisdavo 
šventyklų bibliotekose; jaunesnysis, dvidešimt septynerių metų 

Merenptahas, toks pat raumeningas ir tvirtai sudėtas kaip jo tė- 
vas, buvo aiškiai linkęs vadovauti. Kuriam nors iš jųdviejų gal- 
būt bus lemta valdyti Egiptą; tačiau faraonas galėjo pasirinkti 
įpėdiniu vieną iš daugelio savo „karališkųjų sūnų“, kurių daugu- 
ma puikiai sugebėjo spręsti šalies valdymo klausimus. 

Izetei nerūpėjo nei valdžia, nei ateitis. Ji mėgavosi kiekviena 
likimo jai suteikto stebuklo akimirka. Gyventi šalia Ramzio, drau- 
ge su juo dalyvauti apeigose ir iškilmėse, matyti, kaip jis valdo 
Abi Žemes... Kas galėjo būti nuostabiau? 

Tarnaitė supynė karalienės plaukus, iškvėpino juos mira, pas- 
kui uždėjo trumpą peruką, kurį papuošė perlų ir karneolio dia- 
dema. 

— Atleiskite, kad leidžiu sau per daug laisvės, bet negaliu nu- 
tylėti: Jūsų Didenybė tokia žavinga! 

Izetė šyptelėjo. Ji privalėjo likti graži dėl Ramzio, ji turi pri- 
versti jį kuo ilgiau pamiršti, kad jos jaunystė jau prabėgo. 

Jis įėjo kaip tik tą akimirką, kai Izetė stojosi nuo kėdutės. 
Joks vyras negalėjo jam prilygti, joks vyras nebuvo nei toks pro- 
tingas, nei toks stiprus, nei toks išvaizdus. Dievai suteikė jam 
viską, o jis atidavė tą dovaną savo kraštui. 

— Ramzi! O aš dar neapsirengusi. 

— Man reikia su tavim pasikalbėti apie vieną labai svarbų 
reikalą. 

Gražioji Izetė baiminosi visų tų svarbių reikalų. Nefertarė mo- 
kėjo valdyti, o ji - ne. Būtinybė vairuoti valstybės laivą kėlė jai 
siaubą. 

— Tai, ką tu nutarsi, bus gera ir teisinga. 

— Tas reikalas tiesiogiai susijęs su tavimi ir - su taika. 

— Būk geras, paaiškink, ką tai reiškia! 

— Hatušilis reikalauja, kad aš vesčiau jo dukterį. 

— Kas gi čia tokio? Vedybos diplomatiniais sumetimais... 

— Jis reikalauja kur kas daugiau: kad jo duktė taptų mano 
didžiąja sutuoktine. 

Gražioji Izetė tarsi suakmenėjo; paskui jos akys priplūdo aša- 
rų. Stebuklas baigėsi. Jai reikia pasitraukti ir užleisti vietą jau- 
nai ir gražiai hetitei - širdingos santarvės tarp Egipto ir Hetitų 
imperijos simboliui. Politikos svarstyklėse gražioji Izetė buvo 
lengvesnė už plunksnelę. 

— Tu spręsk, - pasakė Ramzis. — Ar sutinki atsisakyti savo 
padėties ir pasitraukti? 

Karalienė gailiai šyptelėjo. 

— Toji hetitų karalaitė turbūt labai jauna... 

— Jos amžius neturi jokios reikšmės. 

— Tu suteikei man tiek laimės, Ramzi; tavo valia - Egipto valia. 

— Vadinasi, tu paklūsti. 

— Trukdyti taikai būtų nusikaltimas. 

— Kągi... O aš nepaklusiu! Ne hetitų imperatoriui primetinė- 
ti savo valią Egipto faraonui. Mes - ne laukinių tauta, laikanti 
moteris žemesnėmis būtybėmis. Kuris Abiejų Žemių valdovas 
kada nors drįso persiskirti su savo didžiąja sutuoktine? Juk jos 
siela artima Faraono sielai! Ir tai manęs, Ramzio, kažkoks Ana- 
tolijos kareiva drįsta prašyti pažeisti mūsų protėvių įstatymą! 

Ramzis švelniai paėmė Izetę už rankų. 

— Tu kalbėjai galvodama tik apie Egipto gerovę, kaip ir priva- 
lėjo pasielgti tikra karalienė. Dabar atėjo eilė veikti man. 


Sklisdama pro vieną iš trijų didelių grotuotų langų, apšvie- 
čiančių erdvų Ramzio darbo kambarį, saulėlydžio žara nuauksi- 
no Sečio statulą. Prikeltas stebuklingo skulptoriaus talento ir 
burnos bei akių atvėrimo apeigų, valdovo atvaizdas vis dar mo- 
kė sūnų tiesos ir teisingumo, ir tik Ramzis suvokdavo jo patari- 
mus tokiu metu, kai vakaro ramybę nuskaidrindavo dieviškasis 
spindesys. 

Baltos sienos, didelis stalas, ant kurio buvo išskleistas Arti- 
mųjų Rytų žemėlapis; krėslas su tiesiu atlošu, skirtas valdovui, 
ir kėdės pintomis šiaudų sėdynėmis - lankytojams; lentynos, kur 

buvo sudėtos knygos apie valdovo sielos apsaugą, ir spinta papi- 
ruso ritinėliams - tokioje griežtoje ir santūrioje aplinkoje Ram- 
zis Didysis vienas pats spręsdavo aibę klausimų, susijusių su Egipto 
valdymu, o jo nutarimai lėmė šalies likimą. 

Valdovas tarėsi su Heliopolio Gyvybės Namo išminčiais, su 
didžiaisiais Žyniais, vadovaujančiais svarbiausioms šventykloms, 
su Ameniu, viziriu ir ministrais, o paskui užsidarė savajame darbo 
kambaryje ir bendravo su tėvo siela. Kitados jis būtų kreipęsis į 
Tują ir Nefertarę... Gražioji Izetė žinojo, ką ir kiek ji sugeba; ji 
niekuo negalėjo jam padėti. Vienatvės našta vis sunkėjo. Netru- 
kus jam teks surengti išbandymus abiem savo sūnums: juk jis 
turi žinoti, kuris iš jų sugebės tęsti pirmojo faraono laikais pra- 
dėtą darbą. 

Egiptas buvo stiprus - ir trapus. Stiprus, nes Maat įstatymas 
galiojo šimtus metų, įveikdamas žmonių menkystę; trapus, nes 
pasaulis kito, užleisdamas vis daugiau vietos smurtui, godumui 
ir savanaudiškumui. Be abejo, faraonai ilgiausiai iš visų kovos 
už tai, kad pasaulyje viešpatautų deivė Maat, įkūnijanti amžiną 
ir visuotinį Įstatymą, teisingumą ir meilę, siejančią stichijas ir 
sudėtines gyvybės dalis. Nes faraonai žinojo, kad be Maat šis 
pasaulis bus tik dvikovos aikštė, kur barbarai vis nuožmiau ir 
vis baisesniais ginklais kausis vieni su kitais, siekdami išplėsti 
savo privilegijas ir nutraukti bet kokį ryšį su dievais. 

Įtvirtinti Maat ten, kur galėjo viešpatauti ar viešpatavo su- 
maištis, smurtas, neteisybė, melas ir neapykanta, - tokia buvo 
Faraono užduotis, ir ją vykdyti jam padėjo nematomosios ga- 
lios. O tai, ko reikalavo hetitų imperatorius, prieštaravo Maat. 

Sargybinis įleido valdovo darbo kambarin Ašą, vilkintį lininiu 
apdaru ir nepaprastai dailaus darbo ilgarankove palaidine. 

— Man nebūtų prie širdies dirbti štai tokiame kambaryje, — 
pasakė jis Ramziui. - Jis per daug griežtas ir paprastas. 

— Mano tėvas nemėgo puošnios, perkrautos aplinkos, ir aš jos 
nemėgstu. 

— Būdamas faraonu, privalai apriboti savo užgaidas... Iš tiesų 
tie, kurie tau pavydi, yra arba kvailiai, arba neišmanėliai. Ar 
Tavo Didenybė jau apsisprendė? 

— Taip. 

— Ar man pavyko tave įtikinti? 

— Ne, Aša. 

Užsienio reikalų ministras pažvelgė į Artimųjų Rytų žemėlapį. 

— Kaip tik to aš ir bijojau. 

— Hatušilio reikalavimai yra ne kas kita, kaip įžeidimas. Pa- 
tenkinti juos reikštų išsižadėti faraonų priedermės. 

Aša bakstelėjo smiliumi į Hetitų imperijos teritoriją žemėla- 
pyje. 

— Atsisakymas prilygsta karo paskelbimui, Didenybe. 

— Tu smerki mano nutarimą? 

— Tai - Faraono nutarimas, Ramzio Didžiojo nutarimas. Tavo 
tėvas būtų apsisprendęs lygiai taip pat. 

— Ar tik nebuvai paspendęs man spąstų? 

— Aš dirbau savo darbą - diplomato darbą, taikos labui. Koks 
aš būčiau Ramzio draugas, jei nesurengčiau jam išbandymo? 

Valdovo lūpomis slystelėjo šypsena. 

— Kada Tavo Didenybė įsakys paskelbti visuotinę mobilizaciją? 

— Kaip matau, mano diplomatinės tarnybos viršininkas labai 
niūriai žvelgia į ateitį. 

— Tavo atsakymas sukels Hatušilio įniršį, ir jis nedelsdamas 
pradės karą. 

— Tau trūksta pasitikėjimo savimi, Aša. 

— Aš tik blaiviai vertinu susiklosčiusią padėtį. 

— Jeigu kas nors dar gali išgelbėti taiką, tai tik tu. 

— Kitaip sakant, Faraonas įsako man vykti į Hatušą, išdėstyti 
jo požiūrį ir priversti Hatušilį atsisakyti savo reikalavimų. 

— Tu tiesiog skaitai mano mintis. 

— Galbūt. Bet iš to sumanymo nieko nebus. Nėra nė menkiau- 
sios tikimybės, kad jį pavyks įgyvendinti. 

— Aša... Argi tu neįvykdei tokių žygdarbių? 

— Aš pasenau, Didenybe. 

— Vadinasi, įgijai patirties! Nepakaks apsiriboti tik ginču dėl 
tų neįmanomų vedybų - reikės parodyti daugiau ryžto, o gal net 
pereiti į puolimą. 

Diplomatas suraukė antakius. Jam atrodė, kad jis puikiai pa- 
žįsta Ramzį, bet faraonas ir vėl jį nustebino. 

— Mes sudarėme savitarpio pagalbos sutartį su savo didžiuoju 
draugu Hatušiliu, - tęsė valdovas. - Tu jam paaiškinsi, kad aš 
baiminuosi libių antpuolio mūsų vakariniame pasienyje, 0 per 
taikos laikotarpį mūsų ginkluotė paseno. Be to, mums trūksta 
geležies. Taigi tu paprašysi hetitų imperatorių atsiųsti mums ne- 
mažą jos kiekį. Jo padedami - kaip, beje, sutartyje ir buvo nu- 
matyta - mes galėsime apsiginti nuo užpuolikų. 

Išmuštas iš vėžių, Aša skėstelėjo rankomis: 

— Aš iš tikrųjų turiu vykti Hatušan su tokia užduotimi? 

— Beje, pamiršau vieną smulkmeną: aš reikalauju, kad geležies 
mums būtų pristatyta kaip galima greičiau. 


Kha, vyresnysis Ramzio ir gražiosios Izetės sūnus, nepanoro 
rinktis nei kariškio, nei valdininko karjeros - tie pasaulietiški 
darbai jo visai neviliojo. Jį neapsakomai traukė išminčių raštai 
ir Senosios karalystės paminklai — tai buvo jo tikroji aistra. 
Griežto, kampuoto veido, skusta galva, tamsiai mėlynomis aki- 
mis, liesokas, kiek sustingusios, sunkokos eigasties dėl kartais 
skaudančių sąnarių, Kha buvo apsigimęs mokslininkas. Pasi- 
telkęs pagalbon savo žinias, jis dvikovoje su Moze sugebėjo 
parodyti tikrąją magiškų hebrajo triukų vertę, o dabar tvirta 
ranka valdė Memfio dievo Ptaho žynius. Kha jau seniai buvo 
perleidęs kitiems savo pasaulietiškąją valdžią ir atidžiai tyrinė- 
joslaptąsias jėgas, pasireiškiančias ore ir akmenyje, vandenyje 
ir medyje. 

Heliopolio Gyvybės Namas saugojo „šviesos sielas“, tai yra 
šventuosius archyvus, pradėtus kaupti aukso amžiuje, kai farao- 
nai statė piramides, o išminčiai rašė apeigynus. Tais palaimin- 
gais laikais jie perprato gyvybės ir mirties paslaptis. Išminčiai ne 
tik ištyrė visatos paslaptis, bet ir užrašė jas hieroglifais, kad per- 
teiktų savo žinias būsimosioms kartoms. 

Visų pripažintas geriausiu apeigų ir papročių žinovu, Kha 
buvo įpareigotas surengti sed'ą - pirmąją Ramzio šventę tris- 
dešimtųjų jo valdymo metų garbei. Buvo manoma, kad per ilgą 
valdymo laikotarpį magiškoji faraono galia išseko; tad reikėjo 
sušaukti ir suburti aplink jį visus dievus ir deives, kad ši ant- 
gamtinė bendrija suteiktų jam naujų jėgų, nors daugybė piktų- 

jų dvasių ir bandė - laimė, nesėkmingai - pasipriešinti Ramzio 
atgimimui“. 

Kha ne tik įnikęs skaitė burtų ir kerėjimų knygas - jis turėjo 
didingų sumanymų, tokių didingų, kad jų įgyvendinimui būtų 
turėjęs pritarti pats faraonas. Prieš supažindindamas tėvą su sa- 
vo svajonėmis, Kha nutarė įsitikinti, kiek jos atitinka tikrovę. 
Kaip tik todėl vos praaušus jis jau Žžingsniavo po Raudonojo kal- 
no akmens skaldyklą, norėdamas ten rasti kvarcito luitų. Pasak 
padavimų, šioje vietovėje dievai išžudė žmones, sukilusius prieš 
šviesą, ir jų kraujas visiems laikams įsigėrė į akmenis. 

Nors Kha nesimokė nei akmenskaldžio, nei skulptoriaus ama- 
to, jis instinktyviai jautė uolienoje slypinčią ir akmens gyslomis 
sruvenančią energiją. 

— Ko ieškai, sūnau? 

Išniręs iš vos patekėjusios saulės šviesos, kurios spinduliai nu- 
galėjo tamsybes ir nutvieskė dykumą, į Kha žvelgė Ramzis. 

Vyresnysis valdovo sūnus sulaikė kvapą. Kha žinojo, kad Ne- 
fertarė paaukojo savo gyvybę, norėdama išgelbėti jį nuo pražū- 
tingų juodojo mago kerų, ir kartais spėliojo, ar Ramzis nejaučia 
jam dėl to šiek tiek pagiežos. 

— Klysti, Kha. Aš neturiu tau jokių priekaištų. 

— "Tu skaitai mano slapčiausias mintis! 

— Juk tu norėjai mane pamatyti"? 

— Aš maniau, kad tu Tėbuose, o tu - čia, Raudonajame kalne. 

— Egiptui gresia rimtas pavojus, aš turiu jį atremti. Man buvo 
būtina pamąstyti šičia. 

— Bet argi mes nesudarėme taikos su hetitais? 

— Galbūt tai tik paliaubos. 

— Tu išvengsi karo — arba jį laimėsi... Kad ir kas nutiktų, tu 
mokėsi apsaugoti Egiptą nuo nelaimės. 


* Apie tai kalbama mano trilogijoje Egipto teisėjas: 1. Nužudytoji piramidė; 2. Dykumos 
įstatymas; 3. Vizirio teisingumas (leidykla „Plon et Pocket“). 

— Ar nenorėtum man padėti? 

— Politika... Ne, aš to nesugebu. O tu valdysi ilgai - jei gerbsi 
protėvių apeigas bei papročius ir jų laikysiesi. Apie tai aš ir no- 
rėjau su tavimi pasikalbėti. 

— Ką tu man siūlai? 

— Jau dabar reikia rengtis būsimajai tavo atgimimo šventei. 

— Praėjus vos trejiems metams po pirmosios? 

— Nuo šiol tas apeigas reikės atlikinėti tolygiai pasikartojan- 
čiais ir trumpesniais laiko tarpais. Tokia yra mano tyrinėjimų 
išvada. 

— Tuomet daryk viską, kas būtina. 

— Tu negalėjai suteikti man didesnio džiaugsmo, tėve; tavo 
būsimojoje šventėje netrūks nė vienos dievybės. Džiaugsmas pa- 
sklis Abiejose Žemėse, o deivė Nut nusagstys dangų turkiu ir 
malachitu. 

— Tu turi ir kitą sumanymą, Kha; kokiai šventyklai ketini skir- 
ti kvarcito luitus, kurių ieškai? 

— Jau daug metų aš domiuosi mūsų ištakomis. Viena iš pirmų- 
jų mūsų apeigų buvo Apiu vadinamo buliaus bėgimas. Jis sim- 
bolizavo valdovo gebėjimą įveikti bet kokią erdvę ir nuotolį. Rei- 
kia labiau pagerbti šį nepaprastą gyvulį ir laidoti jį taip, kad tos 
apeigos atitiktų jo galybę... Be to, reikia nepamiršti senųjų pa- 
minklų, tokių kaip kai kurios piramidės, nuniokotos laiko ir už- 
kariautojų hiksų: jas būtina atstatyti. Ar duosi man meistrų ir 
darbininkų, kad būtų galima sėkmingai atlikti tuos darbus? 

— Pasirink pats statybų vadovą ir akmentašius. 

Griežtas Kha veidas nušvito. 

— Keista ši vietovė, - tarė Ramzis. - Šiuos akmenis permerkė 
sukilėlių kraujas. Čia paliko gilų pėdsaką amžina šviesos kova 
su tamsybėmis. Raudonasis kalnas yra vieta, kur slypi ypatinga 
galia, ir ne kiekvienas ryžtųsi čia įkelti koją. Tu čia neatsitikti- 
nai, Kha, - kokio lobio ieškai? 

Vyresnysis valdovo sūnus atsisėdo ant rusvo akmens luito. 

— Toto knygos. Knygos, kurioje slypi hieroglifų paslaptis. Ji 
yra kažkur Sakaros nekropolyje. Aš ją surasiu, net jei man tektų 
ieškoti jos daug metų. 


Sulaukusi penkiasdešimt ketverių, finikietė Tanita buvo dar 
labai graži, ir jos putlūs apvalumai traukė kur kas jaunesnių vy- 
rų žvilgsnį. Ji buvo turtingo pirklio - siro Rajos draugo - našlė. 
Mirus vyrui, ji paveldėjo nemenką turtą, kurį beatodairiškai švais- 
tė, rengdama savo prašmatnioje Pi-Ramzio sodyboje vieną puo- 
tą po kitos. 

Sultingoji finikietė neilgai gedėjo sutuoktinio, kurį laikė nuo- 
bodžiu storžieviu. Kelias savaites apsimestinai paliūdėjusi, Ta- 
nita rado paguodą šaunaus nubio glėbyje. Žinoma, jis buvo aiš- 
kiai pranašesnis už velionį vyrą... Bet jis greit pabodo Tanitai — 
beje, kaip ir ankstesni meilužiai. Nors visų jų vyriškumas nekėlė 
nė menkiausios abejonės, jie nusikamuodavo ir netekdavo jėgų 
kur kas anksčiau už ją, o godžiai siekianti malonumo Tanita ne- 
galėjo jiems atleisti šio apgailėtino ištvermės trūkumo. 

Tanita būtų galėjusi grįžti Finikijon, bet jai vis labiau patiko 
Egiptas. Ramzio valdoma, faraonų šalis tapo panaši į rojų. Be to, 
niekur kitur moteris negalėjo taip laisvai gyventi savo nuožiūra. 

Svečiai susirinko vakare. Tai buvo turtingi egiptiečiai, su Ta- 
nita siejami verslo; aukšti pareigūnai, kuriuos finikietė masinte 
masino; tėvynainiai, besivaiką jos turtų; ir, žinoma, naujokai — 
pirmąkart į Tanitos namus įžengę draugų ar pažįstamų bičiuliai, 
su kuriais šeimininkė smalsaudavo susipažinti. Kas galėjo jau- 
dinti labiau nei visa esybe, visu kūnu jaučiamas geismingas vyro 
žvilgsnis? Tanita mokėjo atrodyti tai žaismingai linksma, tai šal- 
ta ir neprieinama. Ji niekada nesuteikdavo pašnekovui galimy- 
bės atspėti, kuo baigsis jųdviejų susitikimas. Bet kokiomis ap- 
linkybėmis ji išlaikydavo iniciatyvą ir pati nuspręsdavo, kaip pa- 
sielgti. Vyriškis, pabandęs parodyti Tanitai savo valdžią, praras- 
davo bet kokią galimybę ją suvilioti. 

Kaip visada patiekalai buvo skanūs, ypač kepta kiškio nuga- 
rėlė alaus padaže, prie kurios taip tiko smulkiai supjaustyti 
troškinti baklažanai, o vynai - puikūs. Turėdama pažinčių rū- 
muose, Tanita gavo net keletą ąsočių raudonojo Pi-Ramzio vy- 
no, pagaminto dvidešimt pirmaisiais Ramzio valdymo metais, 
kai buvo pasirašyta taikos sutartis su hetitais. Ir kaip visada fini- 
kietė gašliai žvilgčiojo į gražiausius vyrus, ieškodama savo būsi- 
mosios aukos. 

— Kaip jaučiatės, mieloji bičiule? 

— Raja! Džiaugiuosi vėl jus matydama. Jaučiuosi puikiai. 

— Jei drįsčiau jums pataikauti, pasakyčiau, kad jūs vis gražėjate. 

— Man tinka Egipto klimatas. Be to, pradeda rimti skausmas, 
kurį patyriau netekusi savo brangiojo vyro. 

— Laimė, toks jau gamtos dėsnis: laikas gydo visus skausmus. 
Tokia moteris kaip jūs neskirta vienatvei. 

— Vyrai —- melagiai ir storžieviai, - ėmė maivytis Tanita, - tu- 
riu jų saugotis. 

— Jūs visiškai teisi: atsargumas niekada nekenkia, tačiau esu 
tikras, kad likimas padovanos jums naują laimę. 

— O kaip klostosi jūsų reikalai? 

— Plušu, plušu... Aukščiausios kokybės ilgai tinkamų vartoti 
maisto produktų gamyba reikalauja labai sumanių ir patyrusių 
darbininkų, o jie reikalauja didelių atlyginimų. O norint atsivež- 
ti retų vazų, kurias taip vertina aukštuomenė, reikia daug ke- 
liauti ir ilgai derėtis. Geri amatininkai pusvelčiui savo gaminių 
neatiduoda. Kadangi aš garsėju parduodamų prekių kokybe, man 
tenka nuolat kišti pinigus į verslą, todėl aš niekad ir nebūsiu 
turtingas. 

— Tačiau laimė jums nusišypsojo... Aš manau, kad jūsų nema- 
lonumai jau baigėsi. 

— Mane nepagrįstai apkaltino hetitams rodomu palankumu; 0 
iš tikrųjų aš paprasčiausiai prekiavau su jais visai nesidomėda- 
mas politika. Sudaryta taika privertė pamiršti tuos senus nesu- 

tarimus. Dabar prekyba su svetimšaliais netgi skatinama. Argi 
tai —- ne šauniausia Ramzio pergalė? 

— Faraonas toks žavus... Gaila, kad jis neprieinamas. 

Taika, Ramzio ir Hatušilio pasirašyta sutartis, išblėsęs Hetitų 
imperijos karingumas, triumfuojąs Egiptas... Raja nebegalėjo 
pakęsti niekšybių ir išdavysčių, tapusių to triuškinamo pralai- 
mėjimo priežastimi. Jis kovojo už tai, kad Anatolijos kariuome- 
nė turėtų didžiausią pranašumą visuose Artimuosiuose Rytuo- 
se, ir nė nemanė tos kovos atsisakyti. 

— Gal leisite supažindinti jus su vienu mano draugu? - pa- 
klausė siras Tanitos, kuriai tuoj pat sužibo akys. 

— Kasis toks? 

— Hetitų karalaitis, dabar viešįs Egipte. Jis daug girdėjo apie 
jus, bet šiaip jau yra gana drovaus būdo. Man teko primygtinai jį 
įkalbinėti, kol jis sutiko ateiti į šią puotą. Aukštuomenės pramo- 
gos jį gąsdina. 

— Parodykite man jį. 

— Jis štai ten, prie oleandrų. 

Uždėta ant stovo aliejinė lempa apšvietė Uri-Tešubą, stovintį 
atokiai nuo grupelės besibūriuojančių ir niekus plepančių sve- 
čių. Mirguliuojanti šviesa leido įžiūrėti šiurkštų veidą, ilgus ir 
vešlius plaukus, vyrišką stuomenį, plačią krūtinę, apžėlusią ru- 
dais gyvaplaukiais, ir tvirtus kario raumenis. 

Iš susijaudinimo Tanita neteko žado. Jai dar niekada neteko 
regėti vyriškio, kuris skleistų tokį laukinį, gyvulišką, nežabotą 
gašlumą. Puota, svečiai - viskas kažkur nutolo, ištirpo, išnyko. 
Tanitą apsėdo vienintelis noras: kaip galima greičiau atsidurti to 
eržilo glėbyje ir su juo mylėtis. 


Ramzis stebėjo Seramanos ir Merenptaho dvikovą. Užsidėjęs lanks- 
čius šarvus ir raguotą šalmą, kurį vainikavo bronzinis diskas, nusi- 
tvėręs apvalų skydą, sardas smūgiavo kalaviju į stačiakampį jaunes- 
niojo Ramzio sūnaus skydą. Jaunuolis buvo priverstas trauktis. Fa- 
raonas buvo prašęs savo asmens sargybos viršininką negailėti prie- 
šininko; jeigu jau Merenptahas užsigeidė įrodyti savo vertę kovos 
lauke, apie geresnį priešininką jis negalėjo nė svajoti. 

Dvidešimt septynerių metų Merenptahas - „Dievo Ptaho Nu- 
mylėtinis“ — buvo gražiai sudėtas, narsus, protingas, apdovano- 
tas gebėjimu žaibiškai ir teisingai atsakyti į bet kuriuos aplinkos 
pokyčius. Nors sardas jau perkopė per penkiasdešimt, prabėgę 
metai nė per plauką nesumenkino nei jo jėgos, nei judrumo; prie- 
šintis jam buvo jau žygdarbis. 

Merenptahas traukėsi atgal, vėl puolė, atremdavo kirčius, šok- 
ČčiOjo šonan — šitaip jis pamažu sekino Seramanos jėgas. 

Umai milžinas sustojo kaip įbestas ir numetė ant žemės savo 
skydą ir ilgą kalaviją trikampe geležte. 

— Gana tų žaisliukų. Kausimės plikomis rankomis. 

Merenptahas akimirką dvejojo, paskui pasekė sardo pavyz- 
džiu. Ramzis prisiminė susirėmimą Viduržemio jūros pakrantė- 
je, kai jis nugalėjo piratą Seramaną, o paskui padarė jį savo as- 
mens sargybos viršininku. 

Staigus milžino išpuolis galva į priekį užklupo valdovo sūnų 
netikėtai; karo mokykloje Merenptahas neišmoko kautis kaip 
koks žvėris. Parblokštas ant nugaros į kareivinių dulkes, jis ko- 
ne užduso, slegiamas buvusio pirato svorio. 

— Pratybos baigtos, - paskelbė Ramzis. 

Abu vyrai pakilo. Merenptahas netvėrė įniršiu: 

— Jis išdavikiškai mane puolė, užklupo netikėtai! 

— Priešas visada veikia būtent taip, sūnau. 

— Aš noriu tęsti dvikovą. 

— Nėra reikalo; aš pamačiau tai, ką norėjau išvysti. Kadangi 
gavai naudingą pamoką, skiriu tave vyriausiuoju Egipto kariuo- 
menės vadu. 

Seramana pritariamai linktelėjo galva. 

— Nepraėjus nė mėnesiui, - tęsė Ramzis, — tu pateiksi man 
išsamią ataskaitą apie mūsų kariuomenės būklę ir jos ginkluotės 
kokybę. 

Kol Merenptahas dar gaudė kvapą, Ramzis šoko į savo dviratį 
vežimą, kurį vadeliojo pats, ir nuvažiavo. Kam patikėti Egipto 
likimą: mokslingajam Kha ar karingajam Merenptahui? Jeigu 
jųdviejų savybės priklausytų vienam žmogui, pasirinkti būtų la- 
bai lengva. O Nefertarės, galinčios patarti valdovui, jau nebebu- 
vo... Iš gausaus nestokojančių nei proto, nei gabumų „karališ- 
kųjų sūnų“ būrio vis dėlto nė vienas neturėjo tokio tvirto būdo 
kaip abu gražiosios Izetės sūnūs. O Nefertarės duktė Merita- 
mon pasirinko atsiskyrėlės gyvenimą šventykloje. 

Ramzis privalėjo atsižvelgti į tai, ką tą patį rytą jam pasakė 
Amenis: „Tegu Tavo Didenybė atgimsta padedamas magiškųjų 
apeigų, kad galėtų toliau valdyti, kol gyvybinė energija visiškai 
išseks; Faraonas niekada neturėjo kito kelio - ir niekad neturės“. 


Raja išėjo iš savo sandėlio, kirto dirbtuvių kvartalą, praėjo 
pro valdovo rūmus ir pasuko didžiąja gatve į Pi-Ramzio šven- 
tyklas. Apsodinta akacijomis ir figmedžiais, teikiančiais išganingą 
pavėsį, ji buvo tokia pat kaip Ramzio sostinė - didinga ir dvel- 
kianti ramybe. 

Palikęs kairėje Amono šventyklą, o dešinėje — Ra šventovę ir 
stengdamasis eiti lygiu, ramiu žingsniu, jis pasuko Ptaho šven- 

tyklos link. Jau prisiartinęs prie pastato, pirklys stabtelėjo ir pa- 
nūdo grįžti: išorinėje šventyklos sienoje buvo įrengtos nišos su 
stelomis, kuriose skulptoriai iškalė ausis ir akis, tad dievas turė- 
jo girdėti slapčiausius žodžius ir kiaurai matyti slapčiausius su- 
manymus... 

„Prietarai“, - pamanė Raja; tačiau jam buvo nejauku. Jis iš 
tolo apėjo sienos kampą, kur nišoje stovėjo deivės Maat statulė- 
lė, kad liaudis galėtų regėti didžiausią faraonų civilizacijos pa- 
slaptį - amžinąjį Įstatymą, atsiradusį už laiko ir erdvės ribų. 

Raja priėjo prie amatininkų vartų; sargybinis jį pažinojo. Jie- 
du persimetė keliais nereikšmingais sakiniais apie sostinės gro- 
žį, pirklys pasiskundė kai kurių pirkėjų šykštumu, paskui jam 
buvo leista įeiti į auksakaliams skirtą šventyklos dalį. Kadangi 
Raja buvo retų ir brangių vazų žinovas, jis lankydavosi pas dau- 
gelį meistrų ir dabar nepraleido progos vieno iš jų pasiteirauti, 
kaip laikosi jo šeima, o kito - kaip jo sveikata. 

— Šeima, sveikata... Iš tikrųjų tau rūpi iškamantinėti mūsų 
paslaptis, - sumurmėjo senas meistras, dėliodamas į vežimėlį 
brangiųjų metalų luitus. 

— Aš to atsižadėjau, — prisipažino Raja. - Man gana matyti, 
kaip jūs dirbate, ir esu jau laimingas. 

— Betgi tu čia atėjai ne ilsėtis! 

— Tiesa: aš norėčiau įsigyti vieną kitą gražų dirbinį. 

— Kad perparduotum juos trigubai brangiau! 

— Ką padarysi, drauguži; prekyba yra prekyba. 

Senasis meistras atsuko Rajai nugarą. Pirklys neįsižeidė: jis 
buvo pratęs prie šiurkščių atkirčių ir amatininkų jam rodomos 
paniekos. Kuklus, beveik nepastebimas, jis stebėjo mokinius, ne- 
šiojančius aukso ir sidabro luitelius pameistriams, kurie juos svė- 
damas į uždarą indą ir statomas į ugnį, kurios liepsna buvo nuo- 
lat įpučiama per vamzdelį. Pūtėjai dažnai taip ir stovėdavo iš- 
pūstais žandais, neiškvėpę oro, kad neprarastų ritmo. Kiti dar- 

bininkai išpilstydavo išlydytą metalą į įvairių formų indelius ir 
perduodavo tuos ruošinius auksakaliams, kurie ant priekalų juos 
apdorodavo akmeniniais kūjeliais, paversdami vėriniais, apyran- 
kėmis, šventyklų durų ir statulų papuošimais. Amato paslaptis 
meistras per ilgalaikį, daug metų trunkantį mokymą perteikda- 
vo savo mokiniui. 

— Nuostabiai gražus, - pasakė Raja auksakaliui, ką tik baigu- 
siam antkrūtinį. 

— Jis padabins dievo statulą, - pasigyrė amatininkas. 

Pirklys pritildė balsą. 

— Gal galim pasikalbėti? 

— Dirbtuvėje triukšminga. Niekas čia mūsų negirdės. 

— Man sakė, kad abu tavo vaikinai nori vesti. 

— Galimas daiktas. 

— Jeigu aš parūpinčiau jiems šiek tiek baldų, tu juk būtum 
patenkintas? 

— Kuo aš turėčiau už tai atsilyginti? 

— Tiesiog šį tą man pasakytum. 

— Nė nesvajok, kad aš tau atskleisčiau mūsų amato paslaptis! 

— Reikalingos man tos tavo paslaptys, kaipgi! 

— Tai ką tada nori sužinoti? 

— Yra nemažai Egipte įsikūrusių sirų; aš norėčiau jiems padė- 
ti greičiau ir lengviau įsilieti į čionykštę visuomenę. Tikriausiai 
ir tu priėmei vieną kitą sirą į savo dirbtuvę? 

— Tiesa, priėmiau. Vieną. 

— Jis patenkintas savo likimu? 

— Daugmaž. 

— Jei tu pasakytum, kuo jis vardu, aš su juo pasikalbėčiau. 

— Ir tai viskas, ko tu nori, Raja? 

— Aš jau senstu, esu bevaikis, turiu šiek tiek turto, tad norė- 
čiau padėti kokiam nors tėvynainiui. 

— Egiptas išmokė tave galvoti ne vien apie save ir savo nau- 
dą... Tuo geriau. Kai ateina laikas teisti sielą, didysis dievas atsi- 

žvelgia į dosnumą. Tavo siras — vienas iš pūtėjų. Ana tas, sto- 
riausias, atsikišusiom ausim. 

— Tikiuosi, kad mano dovanos pradžiugins tavo sūnus. 

Norėdamas pasikalbėti su savo tėvynainiu, Raja palaukė darbo 
dienos pabaigos. Po dviejų nesėkmių - su dailide ir mūrininku, 
kurie buvo patenkinti savo gyvenimu, šįkart jam labai pavyko. 

Pūtėjas siras, buvęs karo belaisvis, patekęs į egiptiečių rankas 
prie Kadešo, nenorėjo susitaikyti su hetitų pralaimėjimu ir troš- 
ko, kad taika būtų sulaužyta. Pagiežingas ir kerštingas, jis buvo 
kaip tik toks žmogus, kokio reikėjo Uri-Tešubui su Raja. Be to, 
darbininkas turėjo keletą jam pritariančių draugų. 

Raja be didelio vargo įkalbėjo pūtėją dirbti jam ir prisidėti 
prie slaptos draugijos, kurios tikslas - kenkti gyvybiniams Egip- 
to interesams. 


Uri-Tešubas įkando savo meilužei į kaklą ir šiurkščiai ją paė- 
mė. Tanita atsiduso iš malonumo. Pagaliau ji patyrė aistrą - tą 
smurto ir amžinai nepasotinamo geismo mišinį. 

— Dar, - sudejavo ji. 

Hetitas nesivaržydamas mėgavosi gundančiu gražiosios fini- 
kietės kūnu. Anatolijos tvirtovėse Uri-Iešubas išmoko naudotis 
moterimis ir elgtis su jomis taip, kaip jos buvo to vertos. 

Buvo akimirka, kai Tanitą apėmė baimė: pirmąkart gyvenime 
nuojos niekas nepriklausė; nei jos valia, nei norai neturėjo jokios 
reikšmės ar galios. Tas gyvuliškai su ja besielgiąs vyriškis, kurio 
jėga atrodė neišsenkama, ją kone gąsdino. Ji niekada neberas to- 
kio meilužio, kuris taip svaigulingai ištvirkautų kartu su ja. 

Vidury nakties ji nebeatlaikė: 

— Gana... Daugiau nebegaliu. 

— Jau? 

— Tu - siaubūnas! 

— Tu, gražuolyte, turėjai reikalų tik su vaikėzais, 0 aš - vyras. 

Ji prigludo prie jo pilvo. 

— Tu - nuostabus... Norėčiau, kad rytas niekad neišauštų. 

— Še tau! Kodėl? 

— Na, kaip - kodėl... Juk tau reikės išeiti! Mudu pasimatysi- 
me tik kitą naktį. 

— Aš lieku čia. 

— O tu žinai, ką tai reiškia Egipte? 

— Kai vyras ir moteris gyvena po vienu stogu ir visi apie tai 
žino, juodu yra vedę. Vadinasi, mudu esame vedę. 

Tanita buvo taip sukrėsta tai išgirdusi, kad net atsitraukė nuo 
Uri-Tešubo: 

— Mudu pasimatysime, bet... 

Uri-Tešubas parvertė ją ant nugaros ir užgulė visu svoriu: 

— Tu, kekše, darysi tai, ką aš liepsiu! Aš - velionio hetitų im- 
peratoriaus sūnus ir teisėtas imperijos paveldėtojas, o tu - tik 
finikiečių šliundra, privalanti teikti man malonumą ir tenkinti 
visus mano poreikius. Ar supranti, kokią aš tau darau garbę, 
imdamas tave žmona? 

Tanita bandė prieštarauti, bet Uri-Iešubas taip siautulingai dar 
kartą įrodė jai savo vyriškumą, kad ji bemat paskendo palaimos 
sūkury. 

— Jei tu mane išduosi, — kimiai sumurmėjo hetitas, - aš tave 
užmušiu. 

Iš nendrinės pintinės Setau ištraukė trikampį duonos kepalą, 
dubenėlį avižinės košės, džiovintą žuvį, inkstus, muštos jautie- 
nos kepsnį ant pakepintų svogūnų sluoksnio, gerą saują figų ir 
sūrį su prieskoniais. Jis lėtai vieną po kito sudėliojo tuos patie- 
kalus ant Amenio stalo, priversdamas uolųjį raštininką nustum- 
ti į šalį papirusus, kuriuos jis ligi tolei peržiūrinėjo. 

— Kas tai? 

— Bene apakai? Tai - padorus valgis, kuris dviem trims valan- 
doms numalšins tavo alkį. 

— Bet man visai nereikėjo... 

— Kaip tik labai reikėjo. Tavo smegenys nedirba visu pajėgu- 
mu, jeigu sėdi tuščiu pilvu. 

Blyškiaveidis raštininkas pasipiktino: 

— Tu mane įžeidinėji?! 

— Tai vienintelis būdas patraukti tavo dėmesį. 

— Tu juk neketini vėl man kalbėti apie... 

— Kaip tik ketinu! Aš noriu, kad Nubijai būtų skirta daugiau 
lėšų, bet tikrai negaišiu laiko, rašinėdamas geras penkias dešim- 
tis įvairiausių dokumentų kaip koks valdininkas. 

— Tam yra tavo viršininkas, Nubijos vietininkas. 

— Kvailys ir tinginys! Jam svarbu tik sava gerovė, 0 į provinci- 
ją, kuria rūpintis Ramzis mane įpareigojo, jam nusispjauti. No- 
rint pastatyti ten daugybę šventyklų ir koplyčių, norint padidinti 
dirbamosios žemės plotą, man reikia Žmonių - ir lėšų. 

— O drauge - laikytis tam tikrų taisyklių. 

— Taisyklių, potvarkių... Jie smaugte smaugia, neleidžia nė 
krustelėti. Pamiršk juos, Ameni! 

— Setau, juk aš - ne visagalis; viziris Pazeras ir pats valdovas 
reikalauja sąskaitų ir ataskaitų. 

— Duok man tai, ko aš tavęs prašau, o apskaičiuosi paskui. 

— Kitaip sakant, tu nori užkrauti man atsakomybę už savo 
būsimąsias klaidas. 

Setau net nustebo: 

— Nagi... žinoma! Juk tu visada galėsi šita savo nesuprantama 
raštininkų kalba mudu išteisinti. 

Troškintas karvelis buvo nuostabiai skanus; Amenis šveitė jį 
taip, kad net ausys linko. 

— Jį juk troškino Vandens Lelija, ar ne? 

— Mano žmona -- tikra burtininkė. 

— Taigi čia - tikrų tikriausias mėginimas papirkti valdininką. 

— Tu išpildysi mano prašymą, Ameni? 

— Jei Ramzis nemylėtų Nubijos taip karštai... 

— Mano pastangomis po kelerių metų ji bus turtingesnė nei 
bet kuni kita Egipto provincija! 

Amenis ėmė pasigardžiuodamas doroti keptą putpelę. 

— Kadangi tie smulkūs klausimėliai jau išspręsti, - tarė Setau, — 
galiu tau prisipažinti, kad labai nerimauju. 

— Kodėl? 

— Vakar vakare mudu su Vandens Lelija mylėjomės; staiga ji 
pašoko ir suriko: „Pabaisa slankioja!“ Ji turėjo omenyje ne dvi 
mūsų kobras, kurios įpratusios būdrauti po lova, ir ne hetitų 
kariuomenę, kurią Ramzis prireikus nugalėtų dar kartą. 

— Tu atspėjai, kas ta pabaisa? 

— Aš neabejoju, kad tai - tas galvijas hetitas, Uri-Iešubas. 

— Mes neturime ką jam prikišti. 

— Ar perspėjai Seramaną? 

— Žinoma. 

— Ir ką jis pasakė? 

— Jis nekenčia Uri-Tešubo taip pat kaip tu ir mano, kad tikrai 
nereikėjo paleisti jo į laisvę; bet hetitas niekuo nenusikalto. O 
man atrodo, kad jis - tiesiog nugalėtas karys, ir tiek. Ko mums 
jo bijoti? 


Kai pirmieji saulės spinduliai nutvieskė sardo kambarį, Sera- 
mana pramerkė akis. Jam iš kairės saldžiai miegojo jauna nubė, 
o iš dešinės - dar jaunesnė libė. Milžinas sardas nebeprisiminė 
jų vardų. 

— Kelt, mergiūkštės! 

Seramana ketino tik švelniai pliaukštelėti per minkštus savo 
draugužių užpakaliukus, bet kadangi jis visada prastai apskai- 
čiuodavo savo smūgio jėgą, pliaukštelėjimas išėjo ne toks jau 
švelnus, o nuo išgąstingo abiejų paukštyčių cypsėjimo jam pa- 
skaudo galvą. 

— Renkitės ir dinkit! 

Seramana paniro į baseiną, kuris užėmė didžiąją jo sodo dalį, 
ir plaukiojo geras dvidešimt minučių. Jis nežinojo geresnio vais- 
to nuo vyno ir meilės Žaidimų padarinių. 

Šauniai atsigavęs, jis rengėsi sušveisti kepalą šviežios duonos, 
krūvelę svogūnų, luistą lašinių ir gabalą džiovintos jautienos, kai 
tarnas pranešė atėjus vieną iš jo pavaldinių. 

— Naujiena, viršininke: surastas Uri-Iešubas. 

— Tikiuosi, nebegyvas? 

— Dar ir kaip gyvas! Be to, vedęs. 

— Ką? 

— Turtingą našlę, finikietę Tanitą. 

— Betgi ji — viena iš turtingiausių Pi-Ramzio gyventojų! Tur- 
būt tu suklydai. 

— Viršininke, jūs pats galite tuo įsitikinti. 

— Keliaujam! 

Nespėjęs nuryti didžiulio džiovintos jautienos kąsnio, Sera- 
mana šoko ant žirgo. 

Tanitos sodybos sargas buvo beketinąs prašyti milžiną sardą 
parodyti jam leidimą apklausti būsto savininkę, bet rūstus Sera- 
manos žvilgsnis privertė jį mesti šį sumanymą iš galvos. Jis pa- 
šaukė sodininką ir paprašė nuvesti Ramzio asmens sargybos vir- 
šininką pas sodybos šeimininkę. 

Apsirengusi permatoma linine beveik neslepiančia jos putlių 
grožybių suknele, Tanita pusryčiavo pavėsingoje terasoje drau- 
ge su Uri-Teėšubu, kurį dengė tik jo rudi gyvaplaukiai. 

— Šlovingasis Seramana! - sušuko hetitas, aiškiai pralinksmin- 
tas sardo apsilankymo. - Gal pakvieskime jį papusryčiauti kartu 
su mumis, brangioji? 

Milžinas sardas sustojo priešais finikietę, kuri prisiglaudė prie 
Uri-Tešubo. 

— Ponia Tanita, ar žinote, kas yra šis vyriškis? 

— Taip, Žinau. 

— Kas gi? 

— Uri-Tešubas, hetitų karalaitis, velionio imperatoriaus sūnus. 

— Jis buvo vyriausiasis hetitų kariuomenės vadas, aršiausiai 
siekęs sunaikinti Egiptą. 

— Tai buvo taip seniai, - šaipydamasis įsiterpė Uri-Iešubas. — 
Ramzis sudarė taiką su Hatušiliu, faraonas paleido mane į lais- 
vę, ir visi laimingi! Ar tu taip nemanai, Seramana? 

Sardas pastebėjo įkandimo žymes ant finikietės kaklo. 

— Šis hetitas praleido naktį jūsų namuose ir atrodo pasiryžęs 
čia gyventi... Ar žinote, ką tai reiškia, ponia Tanita? 

— Aišku, Žinau. 

— Jis verčia jus už jo tekėti? Jis jums grasina? 

— Atsakyk, brangioji, - liepė Uri-Tešubas. - Pasakyk jam, kad 
tu - laisva moteris, kaip bet kuri kita egiptietė, ir pati nuspren- 
dei už manęs tekėti. 

Finikietė piktai krestelėjo galvą. 

— Aš myliu Uri-Tešubą ir pasirinkau jį savo vyru! Joks įstaty- 
mas negali to uždrausti. 

— Gerai pagalvokite, ponia Tanita; jeigu prisipažinsite, kad šis 
žmogus šiurkščiai su jumis elgėsi, aš jį tuoj pat suimsiu, ir jums 
nebegrės joks pavojus. Aš nedelsdamas perduosiu jį teismui, ir 
jūsų skriaudikas bus griežtai nubaustas. Blogai elgtis su moteri- 
mi - nusikaltimas. 

— Išeikite iš mano namų! 

— Aš labai nustebintas, - ironiškai pridūrė Uri-Iešubas. - Man 
atrodė, kad pas mus į svečius atėjo draugas, o dabar matau, kad 
mus tardo karingas tvarkos sergėtojas. Seramana, ar turi raštą, 
leidžiantį įsiveržti į privačią valdą? 

— Saugokitės, ponia Tanita, jums gresia rimti nemalonumai. 

— Mudu su žmona galėtume paduoti skundą, - tarė hetitas. — 
Bet tiek to, šįkart to nedarysime. Dink, Seramana, ir palik ra- 
mybėje dorą sutuoktinių porą, kuriai rūpi tik kuo greičiau pasi- 
mėgauti savo laime. 

Ir Uri-Tešubas karštai pabučiavo finikietę. Pamiršusi dar te- 
bestovintį šalia jų sardą, ji ėmė nesidrovėdama glamonėti savo 


vytą. 


Atrodė, kad Amenio raštinės spintos ir lentynos tuoj grius, 
neatlaikiusios prirašytų lentelių ir papirusų svorio. Dar niekada 
valdovo asmens sekretoriui neteko vienu metu nagrinėti tiek daug 
svarbių dokumentų. Kadangi jis asmeniškai tikrindavo kiekvie- 
ną smulkmeną, miegoti jam tekdavo vos porą valandų per parą. 
Nepaisydamas bendradarbių nepasitenkinimo, Amenis atšaukė 
jų atostogas per ateinančius tris mėnesius, bet išmokėjo dosnius 
priedus prie atlyginimų, ir tai kaipmat nuramino šurmuliavusius 
raštininkus. 

Amenis rūpinosi Setau prašymu gauti Nubijai papildomų lėšų 
ir visokeriopai stengėsi atremti vilkinančio laiką vietininko ar- 
gumentus. Amenis išdėstė savo nuomonę viziriui Pazerui, kuris 
nepasitikėjo ūkio žinovų pateikiamais skaičiais ir įrodinėjimais. 
Be to, uolusis raštininkas, iš anksto rūpestingai parengęs valdo- 

vui konkrečius duomenis, kasdien lankydavosi pas Ramzį, kad 
sužinotų faraono nutarimus daugybe klausimų. O juk geibius 
Amenio pečius slėgė dar aibė reikalų — nes Egiptas privalėjo 
būti ir likti didelė, stipri valstybė, kuriai reikėjo tarnauti negal- 
vojant apie savąją gerovę. 

Tad kai į raštinę įsiveržė Seramana, išblyškęs ir sumenkęs raš- 
tininkas pagalvojo, ar jo pečiai atlaikys papildomą naštą. 

— Na, kas dar? 

— Uri-Tešubas iš tikrųjų vedė finikietę Tanitą. 

— Še tau! Na, ir pasisekė hetitui — gavo ne tik apvalutę mote- 
riškaitę, bet ir nemenką turtą. 

— Tai didžiulė nelaimė, Ameni! 

— Kodėl gi? Mūsų buvęs vyriausiasis karvedys aptings ir išleps 
bedykinėdamas ir skindamas malonumus. 

— Aš nebegaliu jo sekti. Jeigu jis pastebės mano vyrus, paduos 
skundą ir laimės bylą. Šiandien jis - laisvas žmogus, aš neturiu ką 
jam prikišti, bet esu tikras, kad jis rengia kokią nors piktadarystę. 

— Ar kalbėjaisi su Tanita? 

— Galvą guldau, kad jis ją mušė ir grasino! Bet ji įsimylėjusi jį 
iki ausų. 

— Galvoje netelpa, kad gali būti dykūnų, kurie turi laiko svai- 
čioti apie meilę! Nurimk, Seramana; Uri-Iešubas pagaliau pa- 
siekė pergalę, bet toji pergalė visiems laikams atitrauks jį nuo 
karo kelių. 

Hetitų imperijos sostinė Hatušas* nė kiek nepasikeitė. Pastaty- 
tą centrinės Anatolijos plynaukštėje su kaitriomis vasaromis ir 
žvarbiomis žiemomis, įtvirtintą miestą sudarė dvi ryškiai viena 
nuo kitos besiskiriančios dalys: žemutinis miestas, kurio žymiau- 
sias paminklas buvo Audros dievo ir Saulės deivės šventykla, ir 
aukštutinis miestas, kuriame kilo rūstūs imperatoriaus rūmai; 
valdovai troško nuolat turėti prieš akis devynių kilometrų ilgio 
įtvirtinimus, pasišiaušusius bokštais ir dantytomis sienomis su 
šaudymo angomis. 

Vėl išvydęs Hatušą, tą akmenyje įkūnytą karinę hetitų galią, 
Aša neįstengė likti abejingas: juk jis vos nepaguldė čia galvos, 
vykdydamas ypač pavojingą žvalgybos užduotį dar prieš pergalę 
prie Kadešo. 

Egipto diplomatinės tarnybos viršininko vilkstinei teko kirsti 
sausringas stepes ir įveikti nesvetingus tarpeklius, kol galiausiai 
ji pasiekė hetitų sostinę, apsuptą kalnų masyvų, kurie sudarė 
nemenką kliūtį galimam priešui. Hatušas atrodė kaip neįveikia- 
ma tvirtovė, neįtikėtinomis statytojų pastangomis iškilusi ant uo- 
letų kalnų viršūnių. Kaip toli liko Egiptas ir jo atviri, malonūs, 
svetingi miestai! 

Į Hatušą galima buvo patekti pro penkerius įtvirtintus vartus: 
dveji buvo prakirsti žemutinio miesto sienose, treji - aukštutinio. 
Apsauginis hetitų būrys, lydėjęs Egipto pasiuntinius jau kokį šim- 
tą kilometrų, nuvedė juos prie aukščiausiai esančių Sfinkso vartų. 


* Dabartinis Bohazkėjus, už 150 km į rytus nuo Ankaros (Turkija). 

Prieš eidamas pro juos, Aša atliko hetitų apeigas. Jis perlaužė 
tris duonos paplotėlius, užpylė ant akmens vyno ir ištarė priva- 
lomą palinkėjimą: „Tebus ši uola amžina“. Egiptietis pastebėjo 
indelius, pilnus aliejaus ir medaus, turėjusius neleisti piktosioms 
dvasioms skleisti virš miesto blogio. Imperatorius Hatušilis liko 
ištikimas tradicijoms. 

Šį kartą kelionės sunkumai Ašą nuvargino. Jaunystėje jis ne- 
nustygo vietoje, mėgo pavojus ir nedvejodamas leisdavosi į rizi- 
kingus nuotykius. Sulaukęs brandaus amžiaus, jis vis sunkiau 
ryždavosi išvykti iš Egipto. Gyvendamas užsienyje, Aša jausda- 
vosi netenkąs didžiulio malonumo: matyti, kaip valdo Ramzis. 
Laikydamasis Maat įstatymo, faraonas žinojo, kad, pasak myli- 
miausio Nefertarės rašytojo išminčiaus Ptahotepo, „geriausia už 
viską yra klausytis“. Valdovas leisdavo savo pareigūnams kalbė- 
ti ilgai ir išsamiai, o pats atidžiai sekdavo ne tik jų minčių eigą, 
bet ir stebėdavo jų elgesį, intonacijas. Ramzis apsispręsdavo 
ūmai, taip pat greit, kaip dievas krokodilas Sobekas išnirdavo iš 
vandens gelmių, kad prikeltų saulę. Dažniausiai Ramzis pasa- 
kydavo savo nutarimą vienu sakiniu: paprastu, aiškiu, nekelian- 
čiu abejonių ir nesvarstytinu. Jis vairavo valstybės laivą neapsa- 
komai mikliai ir sumaniai, nes pats buvo ir tas laivas, ir jo loc- 
manas. Dievai, parinkę jį valdyti šalį, nesuklydo, o paklusę jiems 
žmonės pasielgė teisingai. 

Du puskarininkiai, užsidėję šarvus ir šalmus, trenkdami žings- 
nį ilgaauliais batais, nulydėjo Ašą į imperatoriaus Hatušilio pri- 
emimų salę. Rūmai buvo iškilę ant didingos uolos su trimis 
viršūnėmis; prie aukštuose bokštuose įrengtų šaudymo angų nuo- 
lat budėjo rinktiniai kariai. Šalies šeimininkas buvo apsaugotas 
nuo bet kokio išorinio puolimo; todėl pretendentai į aukščiausią 
valdžią dažnai mieliau rinkdavosi nuodus nei rūmų puolimą, nes 
nebuvo jokios vilties, kad jis pavyks. 

Hatušilis ir pats būtų griebęsis tos priemonės, kad pašalintų 
Uri-Tešubą, jeigu Aša, kaip reta apsukriai vykdęs savo užduotį, 

nebūtų padėjęs vyriausiajam kariuomenės vadui, atsakingam už 
savo tėvo, imperatoriaus Muvatalio, mirtį, pasprukti iš Hetitų 
imperijos. Radęs prieglobstį Egipte, Uri-Tešubas suteikė Ram- 
ziui naudingų žinių apie hetitų kariuomenę. 

Vienintelis įėjimas leido patekti į „didžiąją tvirtovę“, kaip va- 
dino rūmus liaudis, su išgąsčiu žvelgianti į aukštas sienas ir bokš- 
tus. Kai sunkios bronzinės durys užsitrenkė Ašai už nugaros, jis 
pasijuto pakliuvęs į nelaisvę. O tai, ką Aša turėjo Ramzio vardu 
pasakyti Hatušiliui, taip pat nežadėjo nieko gera. 

Tačiau faraono pasiuntinys atkuto ir padrąsėjo, pamatęs, kad 
imperatorius visai neketina versti jo laukti: Ašą tuoj pat nuvedė 
į šaltą kaip ledas salę su remiančiomis lubas storomis kolono- 
mis. Salės sienas puošė karo trofėjai. 

Mažaūugis, geibus, plataus raiščio prilaikomais plaukais, pasi- 
dabinęs kaklą sidabro vėriniu, o ant kairiojo žasto užsidėjęs ge- 
ležinę apyrankę, Hatušilis vilkėjo įprastu ilgu raudonai juodu 
apdaru. Paviršutiniškas stebėtojas nuspręstų, kad tai - nežymus, 
nepavojingas žmogelis, ir labai klystų, pasikliaudamas pirmuoju 
įspūdžiu. Saulės deivės žynys nestokojo nei atkaklumo, nei va- 
lios, nei gudrumo. Kaip tik šios savybės leido jam po ilgalaikio 
konflikto įveikti Uri-Tešubą. Šioje negailestingoje kovoje Hatu- 
šilį rėmė jo žmona, gražuolė Putuhepa, kurios aštraus proto bai- 
minosi ir kariškiai, ir pirkliai. 

Aša nusilenkė valdovui ir jo sutuoktinei, sėdintiems sunkiuo- 
se, gremėzdiškuose, niekuo nepapuoštuose sostuose. 

— Tebus palankūs Jūsų Didenybėms visi Egipto ir Hetitų im- 
perijos dievai, o Jūsų viešpatavimas tebus amžinas kaip dangus. 

— Mes seniai pažįstame tave, Aša, tad galime apsieiti be būti- 
no mandagumo; eikš arčiau ir sėskis šalia mūsų. Kaip jaučiasi 
mano brolis Ramzis? 

— Puikiai, Didenybe. Ar leisite man patikinti imperatorienę, 
kad jos grožis nutvieskia šiuos rūmus kaip ryto aušra? 

Putuhepa šyptelėjo: 

— Meilikavimas tebėra vienas iš pagrindinių Egipto diplomati- 
nės tarnybos viršininko ginklų. 

— Mūsų šalys jau seniai sudarė taiką, ir man nebereikia jums 
meilikauti. Mano žodžiams, žinoma, trūksta pagarbos, bet ne- 
trūksta nuoširdumo. 

Imperatorienė raustelėjo. 

— Jeigu tu vis dar mėgsti gražias moteris, - tarė imperatorius, — 
tai man reikėtų tavęs pasisaugoti. 

— Šis polinkis tebėra man labai būdingas. Ištikimybei aš, deja, 
nesukurtas. 

— Tačiau tu išgelbėjai Ramzį iš spąstų, kuriuos Hetitų imperi- 
ja buvo jam paspendusi, ir sunaikinai mūsų šnipinėjimo tinklą. 

— Nereikia perdėtai vertinti mano nuopelnų, Didenybe. Aš 
įgyvendinau faraono sumanymą, o likimas buvo man malo- 
ningas. 

— Visa tai - jau praeitis. Šiandien mums reikia kurti ateitį. 

— Taip pat mano ir Ramzis: jis teikia didžiulę reikšmę taikos 
su Hetitų imperija stiprinimui. Juk mūsų tautų laimė priklauso 
kaip tik nuo jos! 

— Malonu girdėti šiuos žodžius, - tarė Putuhepa. 

— Norėčiau pabrėžti, kad faraonas tikrai trokšta taikos, - tęsė 
Aša. - Jo nuomone, susidūrimų laikas baigėsi, ir niekas neturi 
vėl jų įžiebti. 

Hatušilis paniuro. 

— Kas gi slypi po šiuo troškimu? 

— Nieko, Didenybe. Jūsų brolis Ramzis siekia, kad jums būtų 
žinomos jo slapčiausios mintys. 

— Padėkok jam už tai, kad jis manimi pasitiki, ir nepamiršk 
pasakyti, kad mudviejų norai bei siekiai visiškai sutampa. 

— Mūsų tautos ir jų sąjungininkai tuo labai džiaugsis. Tačiau... 

Susimąstęs Egipto diplomatinės tarnybos viršininkas suner- 
tomis rankomis parėmė smakrą ir valandėlę tylėjo. 

— Kas atsitiko, Aša? 

— Egiptas — turtinga šalis, Jūsų Didenybe; į jį nuolat krypsta 
godūs žvilgsniai... 

— Kas jam grasina? - paklausė imperatorienė. 

— Libijoje vėl kilo neramumai. 

— Argi faraonas neįstengs užgniaužti šio maišto? 

— Ramzis norėtų numalšinti jį kaip galima greičiau, bet norint 
tai padaryti, jam reikia geros ginkluotės. 

Hatušilis pervėrė Ašą skvarbiu žvilgsniu. 

— Argijo turimi ginklai nepakankamai geri"? 

— Faraonas pageidauja, kad jo brolis - Hetitų imperijos valdo- 
vas pristatytų jam didelį kiekį geležies. Įsakęs pagaminti iš jos 
daug ginklų, Ramzis sutriuškins Libijos maištininkus. 

Po Egipto diplomatinės tarnybos viršininko prašymo stojo il- 
gai trunkanti tyla. Paskui Hatušilis pakilo ir ėmė suirzęs dide- 
liais žingsniais vaikštinėti po priėmimų salę. 

— Mano brolis Ramzis reikalauja tikro lobio! Neturiu aš tos 
geležies, O jei ir turėčiau, tai pasilaikyčiau ją savajai kariuome- 
nei! Nejaugi paskendęs turtuose faraonas siekia nuskurdinti ma- 
ne ir sužlugdyti Hetitų imperiją? Mano atsargų sandėliai tušti, 
be to, dabar ne metas gaminti geležį. 

Aša liko šaltas ir ramus: 

— Suprantu. 

— Tegu mano brolis Ramzis susitvarko su libiais savo įprastais 
ginklais; vėliau — jeigu jam vis dar reikės geležies - aš atsiųsiu 
pakankamą jos kiekį. Būtinai jam pasakyk, kad šis prašymas mane 
nustebino ir papiktino. 

— Aš jam tai pranešiu, Didenybe. 

Hatušilis vėl atsisėdo. 

— Pakalbėkime apie tai, kas svarbiausia: kada mano duktė turi 
išvykti iš Hetitų imperijos ir tapti didžiąja faraono sutuoktine? 

— Na... šis laikas dar nenustatytas. 

— Argi tu atvykai čia ne tam, kad man jį praneštum? 

— Toks svarbus nutarimas turi būti gerai apgalvotas, ir... 


CHRISTIAN JACO BB RAMZIS. PO VAKARŲ AKACIJA 75 


— Gana diplomatinių išsisukinėjimų, - įsiterpė i1mperatorie- 
nė. - Ar Ramzis sutinka išsiskirti su gražiąja Izete ir padaryti 
mūsų dukterį Egipto karaliene? Taip ar ne? 

— Padėtis labai kebli, Jūsų Didenybe. Egipto įstatymai nepri- 
pažįsta skyrybų. 

— Ar tik nesumanys kažkokia moteriškė primesti mums savo 
valios? —- sausai paklausė Hatušilis. - Man nusispjaut į tą Izetę ir 
jos norus; Ramzis vedė ją tik todėl, kad neteko Nefertarės, tik- 
rosios karalienės, turėjusios lemiamą vaidmenį sudarant taiką. 
Izetė neturi jokios reikšmės. Norėdamas galutinai sutvirtinti mū- 
sų sąjungą, Ramzis privalo vesti hetitę. 

— Galbūt jūsų dukra galėtų tapti antrąja žmona ir... 

— Ji bus Egipto karalienė, arba... 

Hatušilis stabtelėjo, tarsi pats būtų pabūgęs žodžių, kuriuos 
ketino ištarti. 

— Kodėl Ramzis atkakliai atsisako mūsų pasiūlymo? — pasi- 
teiravo imperatorienė, stengdamasi sutaikyti Ašą su Hatušiliu. 

— Todėl, kad faraonai nesiskiria su savo didžiosiomis sutuok- 
tinėmis. Tokios skyrybos prieštarautų Maat įstatymui. 

— Ar tai - galutinis Ramzio sprendimas? 

— Bijau, kad taip, Jūsų Didenybe. 

— Ar faraonas suvokia, kokie bus jo atsisakymo padariniai? 

— Ramziui rūpi tik viena: elgtis teisingai. 

Hatušilis pakilo. 

— Pokalbis baigtas. Pasakyk mano broliui faraonui štai ką: ar- 
ba - vedybos su mano dukterimi, arba - karas. 

Ameniui nuolat skaudėjo nugarą, bet niekada neužtekdavo lai- 
ko jos masažui. Dabar, tarsi jam būtų dar maža darbo, uolusis 
raštininkas turėjo padėti Kha parengti antrąją valdovo atgimi- 
mo šventę. Aiškindamas, kad puikiai jaučiasi, Ramzis norėjo 
atidėti apeigas, tačiau jo vyresnysis sūnus, remdamasis senai- 
siais įrašais, reikalavo laikytis tradicijos. 

Amenis gerbė griežtas Kha pažiūras ir mėgo kalbėtis su juo 
apie tekstus bei jų kūrėjus; bet kasdieniai rūpesčiai nepaliko val- 
dovo sandalų laikytojui ir faraono asmens sekretoriui laiko mė- 
gautis raštų grožybėmis. 

Pasibaigus didžiosios tarybos posėdžiui, per kurį Ramzis įsa- 
kė sodinti medžius Pietų provincijose ir išbarė užtvankų prižiū- 
rėtoją už tai, kad vėluoja jas taisyti, Amenis vaikštinėjo su val- 
dovu rūmų sode. 

— Ar Tavo Didenybė sulaukė kokių nors naujienų iš Ašos? 

— Jis sėkmingai atvyko į Hatušą. 

— Įtikinti Hatušilį atsisakyti savo reikalavimų bus labai ne- 
lengva. 

— Juk Ašai pavykdavo įveikti dar didesnius sunkumus. 

— Šį kartą jo veiklos laisvė smarkiai apribota. 

— Ar yra kokių nors slaptų Žinių, kurių neturėtų išgirsti net 
didžiosios tarybos nariai? 

— Taip. Pirmiausia - apie Mozę, paskui - apie vieną įvykį. 

— Apie Mozę? 

— Jis su savo hebrajais pateko į sunkią padėtį. Visi jų bijo; norė- 
dami išgyventi, jie priversti kautis dėl kiekvieno žemės sprindžio. 

Jei mes tartume savo žodį, klausimas būtų kaipmat išspręstas. 
Bet juk Mozė - mūsų vaikystės draugas, ir aš žinau, kad tu liki- 
mui netrukdysi: kaip jis klostys įvykius, taip ir bus. 

— Jeigu iš anksto žinai, ką aš atsakysiu, tai kam dar klausi? 

— Dykumų tvarkos sergėtojai budriai stebi hebrajus; ką tu da- 
rytum, jeigu jie panorėtų grįžti į Egiptą? 

— Kai jie sugrįš, šiame pasaulyje jau nebebus nei Mozės, nei 
manęs. O apie kokį įvykį tu užsiminei? 

— Mes negausime lauktojo smilkalų krovinio. 

— Kodėl, Ameni? 

— Aš gavau ilgą vieno pirklio pranešimą. Tas žmogus - finikie- 
tis. Jis palaiko tiesioginį ryšį su smilkalų gamintojais. Iš jų jis 
sužinojo, kad smarki kruša per audrą nuniokojo jau ir taip ligos 
pakirstus medžius. Šiemet nebus jokio derliaus. 

— Ar tokia nelaimė kada nors jau buvo įvykusi? 

— Aš peržiūrėjau metraščius, tad galiu nedvejodamas tau at- 
sakyti: taip, tai ne vienintelis atvejis. Laimė, tokie reiškiniai la- 
bai reti. 

— Ar turimų atsargų mums pakaks? 

— Šventyklos smilkalų tikrai nepristigs. Aš jau įsakiau Finiki- 
jos pirkliams kuo greičiau pristatyti mums būsimąjį smilkalų der- 
lių, kad galėtume papildyti savo atsargas. 


Raja džiūgavo. Jis, paprastai toks nuosaikus, dabar leido sau 
išmaukti vieną po kitos dvi taures stipraus alaus. Jam truputį 
apsvaigo galva, bet argi buvo galima ištverti nepasigėrus, kai sėk- 
mė vijo sėkmę? Tiesa, tai buvo dar ne galutinė, dar ne didžioji 
pergalė. Betgi - lašas po lašo, kaip Žinia, ir akmenį pratašo! 

Bendravimas su tėvynainiais sirais pranoko visus Rajos lū- 
kesčius. Pirklio įžiebta ugnis pakurstė blėstantį nugalėtųjų ir pa- 
vyduolių ryžtą. Prie sirų prisidėjo hetitai, nusivylę Hatušiliu, kurį 
jie kaltino vangumu ir nesugebėjimu užkariauti Egipto. Slapta 
susitikę viename iš Rajos sandėlių su Uri-Tešubu, ir vieni, ir kiti 

ėmė audringai džiūgauti: turint tokį vadą, valdžia atrodė jiems 
ranka pasiekiama. 

Buvo dar ir kitų malonių naujienų, kurias Raja ketino praneš- 
ti Uri-Iešubui, kai tik šis liausis gėrėjęsis trimis nuogomis nubė- 
mis, šokančiomis svečiams hetitų karalaičio ir ponios Tanitos 
surengtoje puotoje, į kurią subėgo kone visas Pi-Ramzis: jo gy- 
ventojai netvėrė smalsumu pamatyti garsiuosius jaunavedžius. 

"Turtuolė finikietė jautėsi esanti išsyk ir devintame danguje, ir 
pragare. Danguje - nes meilužis bet kuriuo dienos ar nakties 
metu tenkino jos geismą su neišsenkamu įkarščiu ir šiurkščia 
aistra, kuri vertė Tanitą svaigti iš palaimos; pragare - nes tasai 
nenuspėjamo elgesio pabaisa bet kurią akimirką galėjo ją pri- 
mušti, o Tanitą tai gąsdino. Ji, taip ilgai pati tvarkiusi savo gyve- 
nimą, dabar tapo verge - nuolankia ir nerimastinga. 

Koks šimtas Tanitos ir Uri-Tešubo svečių nepajėgė atplėšti akių 
nuo trijų jaunų šokėjų. Jų standžios apvalios krūtys ir dailios 
ilgos kojos gundė net labiausiai persisotinusius vyriškius. Tačiau 
žaviųjų šokėjų buvo nevalia liesti; baigusios šokti, jos dings iš 
salės, nė su kuo nepersimetusios nė pora žodžių, ir sužavėtiems 
žiūrovams, trokštantiems vėl grožėtis tokiu puikiu reginiu, teks 
laukti kito jų pasirodymo per kokią nors puotą, tokią pat praš- 
matnią kaip surengtoji Tanitos namuose. 

Uri-Iešubas pasitraukė į šalį nuo žmonos, besikalbančios su 
dviem verslininkais, pasirengusiais lengva ranka pasirašyti bet 
kokią sutartį, kad tik nepraleistų nė vieno gražiųjų šokėjų jude- 
sio. Hetitas pasiėmė vynuogių kekę ir atsisėdo ant pagalvėlių 
prie kolonos, išmargintos pintiniais vynuogienojų ornamentais. 
Už kolonos sėdėjo Raja. Muzikantams grojant, jiedu galėjo ne- 
žiūrėdami vienas į kitą tyliai šnekučiuotis. 

— Kas turėjo atsitikti, kad taip skubiai mane susiradai, Raja? 

— Kalbėjausi su vienu senu dvariškiu, kuriam pigiau parduodu 
savo gražiausias vazas. Rūmai sujudę dėl ten sklandančio gan- 
do. Jau dvi dienos kaip bandau sužinoti, ar tas gandas pagrįstas. 
Reikalas man atrodo gana rimtas. 

— Apie ką kalbama? 

— Norėdamas sustiprinti taiką, imperatorius Hatušilis reika- 
lauja, kad Ramzis vestų jo dukterį. 

— Dar vienos diplomatinės vedybos... Kas gi čia tokio? 

— Ne, ne... Hatušilis nori, kad jo dukra taptų didžiąja faraono 
sutuoktine! 

— Hetitė, sėdinti Egipto soste?! 

— Tikrai taip. 

— Negali būti! 

— Ramzis esą atsisakęs išsiskirti su gražiąja Izete ir nenusilei- 
dęs Hatušiliui. 

— Kitaip sakant... 

— Na, taip, pone: galima tikėtis karo! 

— Hm... Betgi tada žlugtų mūsų sumanymai. 

— Apie tai kalbėti dar per anksti. Manau, kad geriau nieko 
nekeisti, kol nebūsime tikri dėl tolesnių Ramzio veiksmų. Šne- 
kama, kad Aša esąs Hatuše: faraonas pasiuntęs jį derėtis su im- 
peratoriumi. Aš tebeturiu ten daug draugų, ir netrukus mes su- 
žinosime, kaip klostosi įvykiai hetitų sostinėje. Bet tai dar ne 
viskas... Norėčiau supažindinti jus su labai įdomiu žmogumi. 

— Kuris? 

— Pasislėpęs sode. Mes galėtume... 

— Atvesk jį į mano kambarį: ten galėsite ramiai palaukti. Ap- 
suk vynuogyną ir įeik į namą per skalbyklą. Puotai pasibaigus aš 
pas jus ateisiu. 


Vos tik paskutinis svečias išėjo pro duris, Tanita pakibo Uri- 
Iešubui ant kaklo. Numalšinti joje liepsnojančią ugnį galėjo tik 
jos mylimasis. Uri-Tešubas kone švelniai nusivedė ją į miegamąjį — 
tikrą meilei skirtą lizdelį su prabangiais baldais, prašmatniomis 
gėlių puokštėmis ir aromatų smilkyklėmis. Dar neperžengusi 
slenksčio, finikietė plėšte nuplėšė nuo savęs puošnų apdarą. 

Uri-Tešubas įstūmė ją į kambarį. 

Tanita pamanė, kad jos brangusis hetitas sugalvojo kokį nors 
naują meilės žaidimą, bet sustingo vietoje it įbesta, pastebėjusi 
Sirijos pirklį Rają, stovintį šalia keisto kampuotaveidžio vyriš- 
kio garbanotais plaukais ir juodomis akimis, žaižaruojančiomis 
žiaurumu ir beprotybe. 

— Kas... Kas jūs tokie? - pralemeno ji. 

— Tai mūsų draugai, - atsakė Uri-Iešubas. 

Įsibauginusi Tanita griebė lininę paklodę ir vargais negalais 
pridengė ja savo vešlųjį kūną. Suglumęs Raja niekaip neįstengė 
suvokti, kodėl hetitui prireikė atsivesti į šį susitikimą savo fini- 
kietę. Žiauraus žvilgsnio vyriškis net nekrustelėjo. 

— Aš noriu, kad Tanita išgirstų visa tai, apie ką šičia bus kal- 
bama, ir taptų mūsų bendrininke bei sąjungininke, - pareiškė 
Uri-Iešubas. —- Nuo šiol jos turtas tarnaus mums ir mūsų reika- 
lui. Jeigu jos elgesys sukels nors menkiausią įtarimą, ji bus nu- 
žudyta. Sutarta? 

Nepažįstamasis pritariamai linktelėjo galva, Raja pasekė jo 
pavyzdžiu. 

— Matai, brangioji, tau niekaip nepavyks pasprukti nuo kurio 
nors iš mūsų trijulės — arba nuo tų, kurie mums paklūsta. Ar 
pakankamai aiškiai pasakiau? 

— Taip... O, taip! 

— Ar pasižadi besąlygiškai mus remti? 

— Duodu tau žodį, Uri-Tešubai! 

— Tau neteks to gailėtis. 

Hetitas lengvai perbraukė ranka per žmonos krūtis. To paka- 
ko, kad Tanitą apėmęs siaubas išsisklaidytų kaip dūmas. 

Uri-Tešubas atsigręžė į Rają. 

— Supažindink mane su savo svečiu. 

Aprimęs siras prabilo lėtai ir iškilmingai: 

— Mums pavyko, labai pavyko... Mūsų šnipinėjimo tinklui va- 
dovavo Libijos burtininkas, vardu Ofiras. Jis turėjo nepaprastą 
galią ir labai pakenkė valdovo šeimai, todėl jį sučiupo ir nubau- 

dė mirtimi. Mums tai buvo skaudi netektis. Bet kai kas pasiryžo 
pakelti užgesusį deglą ir atkeršyti už Ofirą. Tas žmogus - jo bro- 
lis Malfis. Štai jis. 

Uri-Tešubas nužvelgė libį nuo galvos iki kojų. 

— Pagirtinas ketinimas... Tačiau kaip ir kokiomis priemonė- 
mis jis jį įgyvendins? 

— Malis yra geriausiai ginkluotos Libijos genties vadas. Vie- 
nintelis jo gyvenimo tikslas - kovoti su Egiptu. 

— Ar jis sutiks aklai man paklusti? 

— Jis įvykdys bet kokį jūsų įsakymą - su sąlyga, kad sunaikin- 
site Ramzį ir jo karalystę. 

— Sutarta: dovis už dovį. Tu būsi mūsų tarpininkas. Tegu mū- 
sų sąjungininko vyrai tobulina kario įgūdžius ir rengiasi kautis. 

— Malfis mokės kantriai laukti, pone; Libija jau seniai tikisi 
krauju nuplauti faraono jai užtrauktą gėdą! 

— Tuomet telaukia mano nurodymų. 

Libis dingo, taip ir neištaręs nė žodžio. 

Nors saulė jau seniai patekėjo, Pi-Ramzio rūmuose tvyrojo gūdi 
tyla. Žinoma, kiekvienas dirbo savo darbą, bet kaip įmanyda- 
mas vengė menkiausio triukšmo; visi tarnai, pradedant virėjais 
ir baigiant kambarinėmis, slankiojo negirdimai it šešėliai. 

Ramzio pyktis pašiurpino visus rūmų tarnautojus. Seni tar- 
nai, pažinoję valdovą iš mažens, niekada nebuvo matę, kad jis 
taip siautėtų. Seto galybė pratrūko kaip audra, priblokšdama 
savo aukas. 

Ramzį kamavo dantų skausmas. 

Sulaukęs penkiasdešimt penkerių, jis pirmąkart gyvenime pa- 
sijuto įveiktas kūno negalios. Įniršęs ant rūmuose plušusių dan- 
tų gydytojų, nesugebėjusių jam padėti, Ramzis įsakė jiems ding- 
ti iš akių. Išskyrus Amenį, niekas nežinojo, kad faraonas rūs- 
tauja dėl kitos priežasties: jis baiminosi dėl Ašos, kurio Hatuši- 
lis vis neišleido iš hetitų sostinės, neva norėdamas tęsti derybas. 
Ar tik jis nebus paėmęs Ašos įkaitu? 

Dabar visos dvaro viltys buvo sudėtos į vienintelį žmogų: vy- 
riausiąjį karalystės gydytoją. Jeigu ir jam nepavyks padėti valdo- 
vui, pastarojo nuotaika, be abejo, dar labiau subjurs. 

Nepaisydamas skausmo, Ramzis dirbo kaip dirbęs, bet su vie- 
ninteliu pagalbininku, kuris įstengė iškęsti jo pykčio protrūkius: 
su Ameniu. Uolusis raštininkas ir pats buvo gerokas niurzglys. 
Be to, jis nepakentė dvariškių maivymosi. Jam visada atrodė, 
kad dirbant nėra reikalo stengtis būti lipšniam ar mandagiam, 
tad prasta valdovo nuotaika visai netrukdė Ameniui nagrinėti 
dokumentų, su kuriais buvo būtina skubiai susipažinti. 

— Hatušilis tyčiojasi iš Egipto, - tarė faraonas. 

— Galbūt jis ieško išeities, - paprieštaravo Amenis. - Tavo 
atsisakymą vesti jo dukterį jis laiko nepakeliamu įžeidimu, bet 
juk jam, hetitų imperatoriui, teks ryžtis vėl pradėti karą. 

— Tas senas lapinas suvers visą atsakomybę man! 

— Aša labai gudriai atliko savo vaidmenį; esu tikras, kad Ha- 
tušilis dabar visai sutrikęs. 

— Klysti! Jis pasistengs atkeršyti už patirtą pralaimėjimą. 

— Kai tik Aša atsiųs pranešimą, mes sužinosime visą tiesą. Iš 
jo šifro tu suprasi, ar Hatuše jis gyvena kaip laisvas žmogus, ar 
yra laikomas belaisviu. 

— Akivaizdu, kad jam neleidžiama išvykti iš Hatušo, nepai- 
sant jo norų nei valios. 

Kažkas atsargiai pasibeldė. 

— Nieko nenoriu matyti, - irzliai riktelėjo Ramzis. 

— Gal tai vyriausiasis gydytojas, - atkirto Amenis ir nuėjo ati- 
daryti durų. 

Prie darbo kambario slenksčio susigūžęs kiūtojo rūmų valdy- 
tojas, leisgyvis iš baimės, kad trukdo valdovą. 

— Atvyko vyriausiasis gydytojas, - suvapėjo jis. - Ar Jūsų Di- 
denybė teiksis jį priimti? 

Rūmų valdytojas su Ameniu pasitraukė į šalį, praleisdami kam- 
barin jauną moterį, gražią kaip pavasario aušra, kaip besisklei- 
džiąs lotoso žiedas, kaip mirguliuojanti Nilo banga. Jos plaukai 
turėjo gelsvą atspalvį, labai taisyklingų bruožų veidas buvo tyras 
ir švelnus, o tiesiai ir atvirai žvelgiančios akys — vasaros dangaus 
mėlio. Jos ilgą grakštų kaklą puošė lazurito vėrinys, o riešus ir 
kulkšnis - karneolio apyrankės. Lininė suknelė gaubė lengvai 
nuspėjamas aukštas, standžias krūtis, liekną liemenį, gamtos to- 
bulai nuapvalintus klubus ir ilgas liaunas kojas. Neferetė — 
„Gražioji, Puikioji, Tobuloji“... Koks kitas vardas būtų jai la- 
biau tikęs? Net Amenis, niekada neturėjęs laiko domėtis mote- 
rimis, tomis lengvabūdėmis būtybėmis, nepajėgiančiomis valan- 

dų valandas susikaupti prie meistriškai parašyto papiruso, pri- 
pažino, kad grožiu Neferetė galėjo varžytis su Nefertare. 

— Man taip ilgai teko jūsų laukti, - pasiskundė Ramzis. 

— Labai apgailestauju, Jūsų Didenybe; buvau išvykusi iš Pi- 
Ramzio, nes reikėjo atlikti chirurginę operaciją - tikiuosi, kad ji 
bus išgelbėjusi vienos mergytės gyvybę. 

— Čionykščiai jūsų bendradarbiai - kvailiai ir nemokšos! 

— Gydymas - ir menas, ir mokslas; galbūt kai kuriems gydyto- 
jams pritrūksta žinių ar mokėjimo elgtis su ligoniu. 

— Laimė, senasis daktaras Pariamakus jau atsistatydino; da- 
bar visi tie, kurių jis nebegydo, turi galimybę išlikti gyvi. 

— Bet jus kankina negalia. 

— Aš neturiu laiko kankintis, Neferete! Kuo greičiau mane 
išgydykite. 

Amenis suvyniojo papirusą su apskaitos duomenimis, kuriuos 
ketino pateikti Ramziui, nusilenkė Neferetei ir nuskubėjo į sa- 
vo raštinę. Faraono sandalų laikytojas nepakentė nei skausmin- 
gų šūksnių, nei dejonių, nei kraujo. 

— Gal Jūsų Didenybė teiksis išsiŽioti? 

Neferetė ėmė apžiūrinėti savo žymųjį pacientą. Prieš gauda- 
ma bendrosios praktikos gydytojo pareigas, kurių jai daugelis 
pavydėjo, Neferetė mokėsi gydyti įvairiausius negalavimus, pra- 
dedant dantų skausmu, akių ligomis ir baigiant tais atvejais, ka- 
da padėti galėjo tik chirurgo atlikta operacija. 

— Patyręs dantų gydytojas tikrai jums padės, Didenybe. 

— Man padėsite jūs, ir niekas kitas. 

— Aš galiu pasiūlyti jums gydytoją, puikiai išmanantį savo 
darbą... 

— Kartoju: jūs, ir nedelsiant. Atsisakydama rizikuojate netek- 
ti savo pareigų. 

— Eime, Jūsų Didenybe. 

Rūmų patalpos, skirtos gydyti ir kūnui prižiūrėti, buvo erd- 
Vios, gerai vėdinamos ir saulėtos. Ant baltų sienų buvo nutapyta 
įvairių gydomųjų augalų. 

Neferetė pasodino valdovą į patogų krėslą. Ramzis atlošė galvą 
ir įrėmė pakaušį į minkštą pagalvėlę. 

— Vietiniam nuskausminimui aš panaudosiu vieną iš Setau 
pagamintų vaistų, - paaiškino gražioji gydytoja. - Jūs nieko 
nejausite. 

— Kas gi atsitiko tam mano dančiui? 

— Ėduonis, sukėlęs uždegimą. Dėl to susidarė pūlinys, kurį aš 
tuoj pašalinsiu. Danties traukti nereikės, aš užpildysiu ertmę me- 
džio sakų ir mineralinių medžiagų mišiniu. Kitą skaudantį dantį 
aš apipurkšiu ypatingais vaistais, kurie, kaip sako gydytojai, „„nu- 
penės ligą“. Jie pagaminti iš gydomosios ochros, medaus, kvar- 
cito miltelių, susmulkintos figos, pupų miltų, kmynų, karčiojo 
moliūgo, driekanos, akacijos sakų ir lipiko „prakaito“. 

— Kaipjūs parinkote tas medžiagas? 

— Turiu traktatų apie gydymą, juos parašė senovės išminčiai. 
Be to, Jūsų Didenybe, aš tikrinu vaistų sudėtį savo mėgstamiau- 
siu įrankiu. 

Suspaudusi nykščiu ir smiliumi, Neferetė laikė lininį siūlą su 
pririštu prie jo galiuko ir lėtai besisupančiu rombo formos gra- 
nito gabaliuku. Virš tinkamai parinkto vaisto jis imdavo labai 
greit suktis. 

— Jūs taikote tokį pat atrankos būdą kaip mano tėvas. 

— Ir kaip jūs pats, Didenybe. Juk jūs radote dykumoje van- 
dens, naudodamasis dviem lininiu siūlu surištomis akacijos ša- 
kelėmis - faraono Sečio ir visų vandens ieškotojų įrankiu. Bet 
grįžkime prie jūsų dantų gydymo. Tai, ką aš padarysiu šiandien, 
dar ne viskas: po šios mažytės įpjovos jums reikės gydyti dante- 
nas: kasdien kramtyti pastą iš driekanos, kadagio, pelyno, figų, 
smilkalų ir gydomosios ochros. Jei dantis dar skaudėtų, jūs tu- 
rėsite gerti gluosnio žievės nuovirą*, tai labai veiksminga prie- 
monė skausmui malšinti. 


* Iš jo kilo mūsiškis aspirinas. 

— Ką dar nemalonaus pasakysite? 

— Aš patikrinau, kaip plaka jūsų širdis, ir apžiūrėjau akių dug- 
ną; ir širdies plakimas, ir akių dugnas rodo, kad esate apdovano- 
tas ypatinga jėga, kuri leis jums įveikti daug ligų dar pačioje jų 
užuomazgoje; bet senatvėje jus lydės reumatas... ir su juo teks 
susitaikyti. 

— Tikiuosi, kad numirsiu anksčiau, nei mane ištiks ši negalia! 

— Didenybe, jūs esate taikos ir laimės įsikūnijimas. Egiptas 
trokšta, kad sulauktumėte ilgo amžiaus; todėl privalote rūpintis 
savo sveikata. Juk išminčių amžius - šimtas dešimt metų, tiesa? 
Ptahotepas laukė, kol jam sukaks būtent tiek metų, ir tik tada 
ėmė rašyti savo garsiąsias „Maksimas“. 

Ramzis šyptelėjo. 

- Žiūrint į jus ir klausantis jūsų žodžių, skausmas rimsta. 

— Pradėjo veikti nuskausminamieji vaistai, Didenybe. 

— Arjūs patenkinta tuo, kaip aš rūpinuosi žmonių sveikata? 

— Netrukus aš parašysiu savo metinę ataskaitą. Apskritai pa- 
dėtis patenkinama, bet jei kalbėtume apie viešąją ir privačią šva- 
ros priežiūrą, jos niekad nebūna ir nebus per daug. Kaip tik ji 
padeda Egiptui išvengti epidemijų. Jūsų Dvigubo Namo - aukso 
ir sidabro išteklių — valdytojas neturi šykštėti lėšų pirkdamas 
brangias ir retas medžiagas vaistams gaminti. Ką tik sužinojau, 
kad mes negausime įprasto smilkalų kiekio, o juk aš negaliu be 
jų apsieiti. 

— Nesijaudinkite, mes turime gausias smilkalų atsargas. 

— Na, kaip, Didenybe, ar jūs pasirengęs? 

Prie Kadešo, atsidūręs priešais tūkstančius įšėlusių hetitų, 
Ramzis nė nevirptelėjo, bet pamatęs, kaip prie jo burnos artėja 
dantų gydytojo įrankiai, jis užsimerkė. 


Dviratis Ramzio vežimas skriejo taip greit, kad Seramana 
vos spėjo jam iš paskos. Po to, kai Neferetė taip puikiai išgydė 
valdovą, jo veržlumas padvigubėjo. Tik Amenis, nors jam am- 

žinai skaudėjo nugarą, sugebėjo prisitaikyti prie Ramzio darbo 
tempo. 

Šifruotas Ašos laiškas nuramino Ramzį; Egipto diplomatinės 
tarnybos viršininkas nebuvo laikomas nelaisvėje: jis viešėjo Ha- 
tuše ir vedė ten neribotos trukmės derybas. Kaip Amenis ir spė- 
jo, hetitų imperatorius baiminosi leistis į abejotinos baigties ka- 
ro avantiūrą. 

Žemutiniame Egipte slūgstant potvyniui, rugsėjo pabaiga le- 
pino kūną švelnia šiluma. Valdovo vežimas riedėjo palei kaime- 
lių laukus drėkinantį kanalą. Niekas, net Amenis, nežinojo, ko- 
dėl Ramzis pats skubiai išsirengė kelionėn ir ką jis ketina atlikti. 

Mirus vyresniajam valdovo broliui Šenarui ir jo bendrinin- 
kams, užtikrinti Ramzio saugumą pasidarė kur kas lengviau. Bet 
Uri-Tešubui suteikta laisvė nedavė ramybės milžinui sardui, ap- 
gailestaujančiam, kad bebaimio valdovo narsos nesumenkino nė 
prabėgę metai. 

Ramzis sustojo kanalo pakraštyje augančio kuplaus medžio 
papėdėje. Jo smailūs, ieties antgalio formos lapai buvo nuosta- 
biai gražūs. 
tai seniausias Egipto gluosnis. Iš jo žievės išgaunama priešužde- 
giminė medžiaga, kuri man padėjo. Todėl aš atvykau jam padė- 
koti. Ir esu pasiryžęs padaryti dar daugiau: aš pats savo ranko- 
mis pasodinsiu gluosnio sodinukų prie vandens šaltinių, tvenki- 
nių ir kanalų Pi-Ramzyje ir įsakysiu padaryti tą patį visoje šaly- 
je. Dievai ir gamta suteikė mums viską; tad išmokime elgtis taip, 
kad tie lobiai gausėtų ir duotų mums naudos. 

„Jokia kita žemė nebūtų galėjusi pagimdyti tokio valdovo kaip 
Ramzis“, - pamanė buvęs piratas. 

Virš aukštos Anatolijos plynaukštės pūtė žvarbus vėjas; Hatuše 
ruduo kartais panėšėjo į žiemą. Aša neturėjo pagrindo skųstis 
Hatušilio svetingumu: maistas, nors ir paprastas, buvo visai pa- 
kenčiamas, o dvi jaunos hetitės, įpareigotos linksminti svetim- 
šalį diplomatą, uoliai vykdė savo užduotį. 

Bet Ašai trūko Egipto. Egipto ir Ramzio. Aša norėjo sulaukti 
senatvės šalia valdovo, kuriam tarnavo visą gyvenimą, ne kartą 
drąsiai ir ryžtingai pasitikdamas didžiausius pavojus. Tikroji ga- 
lia, taip žavėjusi ir traukusi paauglį Ašą, kol jis mokėsi Memiy- 
je, priklausė Ramziui, o ne Mozei, nors kurį laiką - tiesa, labai 
neilgai - Aša manė, kad ji būdinga hebrajui. Mozė siekė įdiegti 
jam atskleistą galutinę tiesą, o Ramzis diena iš dienos kūrė tau- 
tos ir civilizacijos tiesą, nes aukojo savo veiksmus Maat, neregi- 
majam ir gyvybės pradui. Kaip ir jo pirmtakai, Ramzis žinojo, 
kad visa tai, kas sustingę, pasmerkta mirti; todėl jis panėšėjo į 
muzikantą, gebantį groti daugeliu instrumentų ir nuolat kurti 
naujas melodijas iš tų pačių amžinybės gaidų. Dievų suteiktą 
galią Ramzis pavertė ne žmonėms primetama valdžia, o prievo- 
le vykdyti teisingumą, ir kaip tik ši ištikimybė Maat neleido Egip- 
to faraonui savivaliauti. Jo paskirtis buvo ne pavergti žmones, o 
išlaisvinti juos iš jų pačių. Matyti valdantį Ramzį buvo tas pat, 
kaip žvelgti į akmentašį, kalantį granito luite dievybės veidą. 

Apsigaubęs juodai raudonu vilnoniu apsiaustu, labai panašiu 
į tą, kurį dėvėjo jo velionis brolis, Hatušilis įėjo į kambarius, 
skirtus Egipto diplomatinės tarnybos viršininkui. 

— Ar tu patenkintas mano svetingumu, Aša? 

— Nieko geresnio nebūtų galima nė norėti, Didenybe. 

— Tavęs nekamuoja tas ankstyvas šaltis? 

— Meluočiau sakydamas, kad taip nėra. Šiuo metų laiku Nilo 
pakrantėse taip šilta... 

— Kiekviena šalis turi savų privalumų. Argi tu nebemyli Heti- 
tų imperijos? 

— Kuo labiau aš senstu, Didenybe, tuo didesnis namisėda da- 
rausi. 

— Turiu gerą žinią: aš baigiau savo apmąstymus. Rytoj pat tu 
galėsi grįžti į Egiptą. Bet turiu ir blogą Žinią: aš nenusileisiu. 
Mano reikalavimai nepakito: mano duktė privalo tapti didžiąja 
Ramzio sutuoktine. 

— Ojei faraonas nesutiks? 

Hatušilis atsuko egiptiečiui nugarą. 

— Vakar aš sušaukiau savo karvedžius ir įsakiau jiems pareng- 
ti kariuomenę kovai. Kadangi mano brolis faraonas manęs pa- 
prašė geležies, aš įsakiau pagaminti jam vienintelį tokios rūšies 
ginklą. 

Imperatorius atsigręžė, ištraukė iš vidinės savo apsiausto ki- 
šenės geležinį durklą ir padavė jį Ašai. 

— Tikras stebuklas, ar ne? Lengvutis ir parankus, tačiau gali 
perverti bet kokį skydą. Aš parodžiau durklą savo karvedžiams 
ir pažadėjau, kad pats ištrauksiu jį iš Ramzio lavono, jei farao- 
nas nesutiks su mano sąlygomis. 


Saulė leidosi už Seto šventyklos - keisčiausio Pi-Ramzio pa- 
stato. Šventovė - visatą sukrečiančių neramumų valdovo buvei- 
nė — buvo pastatyta toje vietoje, kur kadaise stūksojo hiksų (ne- 
kenčiamų grobikų, kuriuos išvijo pirmieji aštuonioliktosios dinas- 
tijos karaliai) sostinė. Ramzis pavertė šią pražūtingą vietą teigia- 
mų jėgų šaltiniu; jis drąsiai stojo prieš Setą ir pasisavino jo galią. 

Čia, draudžiamoje valdoje, į kurią išdrįsdavo kelti koją tik 
Sečio sūnus, faraonas sėmėsi jėgų, būtinų būsimoms kautynėms. 

Kai Ramzis išėjo iš šventyklos, prie jo prisiartino jaunesnysis 
sūnus, Merenptahas. 

— Užduotis įvykdyta, tėve. 

— Sparčiai pasidarbavai... 

— Aš apžiūrėjau visas Pi-Ramzio ir Memfio kareivines, ne- 
praleisdamas nė vienos. 

— Tu visai nepasikliovei vyriausiųjų karininkų ataskaitomis? 

— Na... 

— Kalbėk atvirai. 

— Tikrai taip: visai nepasiklioviau, Didenybe. 

— Kodėl gi, Merenptahai? 

— Aš juos stebėjau. Tai - pasiturį žmonės, kurie taip priprato 
prie tavo sudarytos taikos ir taip ja pasitiki, kad pamiršta vado- 
vauti rimtoms karių pratyboms. Mūsų kariuomenė apsnūdo, di- 
džiuodamasi savo jėga ir ankstesnėmis pergalėmis. 

— Kokia mūsų ginkluotės būklė? 

— Ginklų pakanka, bet jų kokybė dažnai abejotina. Kalviai jau 
daug metų dirba lėtai; daugelį vežimų reikėtų taisyti. 

— Imkis šių darbų nedelsdamas. 

— Ko gero, sukelsiu kariškių nepasitenkinimą. 

— Tai neturi jokios reikšmės: juk iškilo grėsmė Egiptui ir jo 
ateičiai. Elkis kaip tikras vyriausiasis karvedys, atstatydink ap- 
tingusius karininkus, paskirk į atsakingus postus patikimus žmo- 
nes, aprūpink mūsų kariuomenę būtinais ginklais. Nesirodyk man 
į akis, kol neįvykdysi savo užduoties. 

Merenptahas nusilenkė faraonui ir nuskubėjo į pagrindinę va- 
davietę. 

Tėvas turėtų kitaip kalbėtis su savo sūnumi, bet Ramzis buvo 
Abiejų Žemių valdovas, o Merenptahas - galimas jo įpėdinis. 


Gražiąją Izetę kamavo nemiga. 
O juk ji buvo laiminga: kasdien matė Ramzį, galėjo pasidalyti 
su juo slapčiausiomis mintimis, būti šalia per apeigas ir iškil- 

mes... Be to, abu jos sūnūs, Kha ir Merenptahas, jau ėjo aukštas 
pareigas, ir jų laukė puiki ateitis. 

Tačiau gražioji Izetė vis labiau liūdėjo ir jautėsi vis vienišesnė, 
tarsi tas laimės perteklius būtų ją kankinęs ir sekinęs jėgas. Be- 
miegių naktų priežastis buvo aiški: Nefertarė taip daug prisidė- 
jo sudarant taiką, o ji, Izetė, siejama su galimu karo atnaujini- 
mu. Kitados baisusis Trojos karas kilo dėl Elenos, o ją, Izetę, 
žmonės laikys moterimi, dėl kurios prasidės naujas ginkluotas 
Egipto susidūrimas su Hetitų imperija. 

Merenptaho, kurio valdžios vyriausieji karininkai nė nemanė 
ginčyti, pastangomis Pi- Ramzis pamažu darėsi panašus į karo sto- 
vyklą. Vėl prasidėjo įtemptos pratybos ir sparti ginklų gamyba. 

— Didenybe, kada gi aš galėsiu jus sušukuoti? 

— Ar valdovas atsikėlė? 

— Jau seniai! 

— Ar jis ateis pusryčių? 
viziriu ir Kanaano tvirtovių viršininkais, skubiai sušauktais į Pi- 
Ramgzį. 

— Liepk paruošti mano lengvus dengtuosius neštuvus. 

— Didenybe! Juk jūs — vos sušukuota, aš dar neuždėjau jums 
peruko, jūs visai nepasidažiusi, ir aš... 

— Paskubėk. 


Dvylikai tvirtų vyrukų, nugabenusių karalienę iš rūmų į Ame- 
nio raštinę, gražioji Izetė buvo lengvutė, jų pečių beveik neslė- 
gusi našta. Bet kadangi didžioji valdovo sutuoktinė įsakė pasku- 
bėti, jie turėjo gauti priedą prie atlyginimo ir papildomą laiką 
poilsiui. 

Įėjusiai į raštinę karalienei pasirodė, kad ji pateko į tikrą avilį. 
Dvidešimt raštininkų, sudarančių nedidelį, bet rinktinį Amenio 
darbuotojų būrelį, privalėjo išnagrinėti įspūdingą kiekį bylų bei 

dokumentų, tad plepėti jiems visai nebuvo kada. Jie turėjo per- 
skaityti ir apibendrinti valdovo asmens sekretoriui daugybę pra- 
nešimų, surūšiuoti gautus raštus, atiduoti juos į archyvą, o svar- 
biausia - nedelsti ir nevėluoti! 

Izetė perėjo kolonų salę. Kai kurie ten sėdintys pareigūnai 
net nepakėlė akių nuo papirusų lakštų. Karalienei įžengus į Ame- 
nio darbo kambarį, uolusis raštininkas kramtė žąsies taukais ap- 
teptos duonos riekę ir rašė priekaištingą laišką javų aruodų pri- 
Žiūrėtojui. 

Ramzio sandalų laikytojas nustebęs atsistojo. 

— Didenybe... 

— Sėskitės, Ameni. Man reikia su jumis pasikalbėti. 

Karalienė uždarė medines Amenio kabineto duris ir užstūmė 
velkę. Raštininkas pasijuto gana nesmagiai. Kiek jis kadaise Ža- 
vėjosi Nefertare, tiek nekentė Izetės, su kuria jam jau buvo tekę 
susiremti. Priešingai nei įprasta, ji atrodė nekaip: apsiblausęs 
žvilgsnis, išvargęs veidas be jokių pasidažymo gudrybių. 

— Man reikia jūsų pagalbos, Ameni. 

— Didenybe, nesuprantu, kuo aš galėčiau... 

— Liaukitės bandęs mane pergudrauti. Man ne paslaptis, kad 
dvaras lengviau atsidustų, jei faraonas su manim išsiskirtų. 

— Didenybe! 

— Taip yra, ir aš nieko negaliu pakeisti. Jūs žinote viską; pasa- 
kykite man, ką apie tai mano liaudis? 

— Hm... gana keblu tai pasakyti... 

— Aš noriu žinoti tiesą... 

— Jūs esate didžioji valdovo sutuoktinė. Niekam nevalia jūsų 
peikti. 

— Tiesą, Ameni, sakykite tiesą. 

Raštininkas nuleido akis, tarsi įdėmiai žvelgtų į rankose lai- 
komą papirusą. 

— Reikia suprasti liaudį, Didenybe; ji priprato prie taikos. 

— Liaudis mylėjo Nefertarę, o manęs ji nemėgsta: štai tiesa, 
kurią jūs norite nuo manęs nuslėpti. 

— Taip susiklostė aplinkybės, Didenybe. 

— Pasikalbėkite su Ramziu, pasakykite jam, kad aš suvokiu 
padėties rimtumą ir esu pasirengusi pasiaukoti, kad išvengtu- 
me karo. 

— Ramzis jau apsisprendė. 

— Pasikalbėkite su juo, Ameni, maldauju. 

Valdovo asmens sekretorius neabejojo gražiosios Izetės nuo- 
širdumu. Pirmąkart gyvenime jis pamanė, kad ji verta būti Egip- 
to karaliene. 

— Kodėl tu atidėlioji išvykimą? — paklausė Ašos imperatorius 
Hatušilis. 

— Todėl, kad dar tikiuosi priversti jus pakeisti savo sprendimą. 

Įsispraudęs į savo raudonai juodą vilnonį apsiaustą, užsidėjęs 
kepuraitę, Hetitų imperijos valdovas manė apsisaugosiąs nuo le- 
dinių vėjo gūsių, švilpiančių virš jo sostinės sienų. Egipto diplo- 
matinės tarnybos viršininkas gūžėsi į plačią peleriną, bet jautė, 
kaip pečius ir nugarą grybščioja šaltis. 

— Aša, tai neįmanoma. 

— Nejaugi dėl moters jūs pradėsite visai nereikalingą karą? 
Troja jau mums parodė tokio karo padarinius. Kodėl mes turė- 
tume vergauti mirtį sėjančiai beprotybei? Karalienės privalo teikti 
gyvybę, o ne mirtį. 

— Tavo argumentai puikūs, bet taip samprotauti gali tik egip- 
tietis. Jei aš užsitraukčiau gėdą, hetitai man to neatleistų. Jei aš 
nusileisiu Ramziui, susvyruos mano sostas. 

— Niekas jums negrasina. 

— Jei aš savo elgesiu pažeminsiu hetitų kariuomenę, tai neil- 
gai liksiu gyvas. Mes - karinga tauta, Aša; savivalis smurtauto- 
jas, atėjęs į mano vietą, bus kur kas blogesnis už mane, gali tuo 
patikėti. 

— Ramzis trokšta, kad jūs valdytumėt labai ilgai, Didenybe. 

— Kažin ar galiu tavimi tikėti... 

— Prisiekiu tuo, kas man brangiausia: Ramzio gyvybe. 

Abu vyrai paėjėjo sargybinių taku, nutiestu juosiančių sostinę 
įtvirtinimų viršumi. Kylančios virš miesto gynybinės sienos bu- 

vo pasišiaušusios sargybinių bokštelių smaigaliais. Visur knibž- 
dėte knibždėjo karių. 

— Arjūs nepavargote kariauti, Didenybe? 

— Man įkyrėjo kareiviai. Bet be jų Hetitų imperija išnyktų. 

— Egiptas nelinkęs kautis. Jam labiau patinka mylėti ir statyti 
šventyklas. Argi Kadešo mūšis nenugrimzdo praeitin? 

— Aša, neversk manęs prisipažinti, kad man būtų patikę gimti 
egiptiečiu! 

— Bet koks naujas Egipto ir Hetitų imperijos susidūrimas bus 
pražūtingas, nes nusilpnins abi mūsų valstybes Asirijos naudai. 
Sutikite, kad jūsų duktė taptų diplomatine Ramzio žmona, o 
gražioji Izetė liktų didžiąja valdovo sutuoktine. 

— Aša, aš nebegaliu trauktis. 

Ramzio Didžiojo užsienio reikalų ministras pažvelgė į žemu- 
tinį miestą, kurio širdis buvo Audros dievo ir Saulės deivės šven- 
tykla. 

— Žmonės - sugedę ir pavojingi gyvūnai, - tarė jis. - Galiau- 
siai jie užterš Žemę ir sunaikins savo padermę. Kai jie įsitraukia 
į savo pačių pradėtą griovimą, jokie argumentai negali priversti 
jų liautis žudžius, griovus ir naikinus. Iš kur tas atkaklus verži- 
masis į pražūtį? 

— Nes Žmonės vis labiau tolsta nuo dievų, - atsakė Hatušilis. — 
Kai bet koks ryšys su dievais bus nutrauktas, liks tik aklatikiai, 
kuriuos it skruzdėles valdys smurtingi savivaliautojai, išdarinė- 
dami su jais ką panorėję. 

— Įdomu, Didenybe... Jūs verčiate mane pripažinti, kad pra- 
leidau gyvenimą kovodamas už Maat, už darną tarp dangaus ir 
žemės, tarsi visa kita būtų buvę tuštybių tuštybė. 

— Jei tu būtum gyvenęs kitaip, argi būtum buvęs Ramzio 
draugas? 

Vėjas dar labiau įsismarkavo, šaltis sustiprėjo. 

— Verčiau grįžkime į vidų, Aša. 

— Nejaugi viskas baigta, Didenybe, ir po mūsų pokalbio nie- 
kas nepasikeis? Ak, tai per daug kvaila! 

— Ir aš taip manau, bet mudu nieko negalime pakeisti - nei tu, 
nei aš. Palinkėkime, kad hetitų ir Egipto dievai, regėję, kaip nuo- 
širdžiai mes abu siekiame gėrio, įvykdytų stebuklą. 


Pi-Ramzio vandens uosto krantinėje knibždėjo nenustygstanti 
minia. Tą dieną prekes iškrovė daug laivų, atplaukusių iš Mem- 
fio, Tėbų ir kitų miestų šalies pietuose. Vietinis turgus, visada 
labai gyvas ir judrus, neregėtai išsiplėtė. Geriausių prekystalių 
nuomininkai, tarp kurių buvo daug puikiai įvaldžiusių prekybos 
meną moterų, buvo pasiryžę susižerti gražaus pelno. 

Susikibę rankomis, Uri-Tešubas su Tanita vaikštinėjo klegan- 
čioje minioje, žvilgčiodami į audeklus, sandalus, brangaus me- 
džio dėžutes ir kitas grožybes. Čia subėgo visas Pi-Ramzis, ir 
gražioji finikietė per prievartą šypsojosi aibei savo pažįstamų, 
kurios žavėjosi vyrišku hetitų karalaičio grožiu. 

Didžiai patenkintas, Uri-Iešubas pastebėjo, kad Seramanos 
vyrai jo nebeseka. Persekioti dorą miestelėną reikštų pažeisti 
įstatymą, ir hetitas nepraleistų progos iškelti bylą. 

— Ar galiu... šį tą nusipirkti? - nuolankiai, kone maldaujamai 
paklausė finikietė. 

— Tavo valia, brangioji! Pirk, ko tik širdis geidžia. 

Tanita karštligiškai puolė pirkti įvairiausių gaminių, ir tai ją 
apramino. Keliaudami nuo vieno prekeivio prie kito, sutuokti- 
niai atsidūrė ties Rajos prekystaliu. Siras siūlė pirkėjams alavi- 
nių taurių, grakščių alebastro vazų ir spalvoto stiklo buteliukų 
su kvepalais, kuriuos dabišės graibstyte graibstė. Kol Tanita įnir- 
tingai derėjosi dėl kainų su vienu iš Rajos padėjėjų, pirklys pri- 
sigretino prie Uri-Tešubo. 

— Puikios naujienos iš Hatušo; Ašos vestos derybos žlugo. 
Imperatorius nesutiko atsisakyti savo reikalavimų. 

— Ar derybos visiškai nutrūko? 

— Aša grįžta į Egiptą. Hatušilio atsakymas Ramziui - geleži- 
nis durklas, kurį imperatorius pažadėjo atsiimti, ištraukęs jį iš 
nugalėto faraono lavono. 

Uri-Tešubas ilgai tylėjo. 
— Sįvakar pats atnešk mums pirkinius, kuriuos tavo parduo- 
tuvėje išsirinko mano žmona. 


Stipruolis Setau kasdien vis labiau stebėjosi. 

Kaip Vandens Lelijai, jo gražiajai žmonai, kitados parsivežtai iš 
Nubijos, pavyko nė kiek nepasenti'? Kadangi ji nevartojo nei kre- 
mų, nei tepalų, tik burtai galėjo padėti jai išsaugoti grožį ir žavesį, 
kuriems jos vyras nepajėgė atsispirti. Mylėtis su ja reiškė kaskart 
pasinerti į svaigų žaidimą, kupiną neišsenkamos išmonės. 

Setau apipylė bučiniais Vandens Lelijos krūtis. 

UŪmai ji įsitempė ir sukluso. 

— Tu nieko negirdėjai? Jokio triukšmo? 

— Mieloji, aš girdžiu tik tavo širdį, kuri plaka vis smarkiau... 

Setau įkarštis įaudrino Vandens Leliją, ir ji pamiršo viską, iš- 
skyrus svaigulingą abipusę palaimą. 


Nelaukta viešnia sustojo kaip įbesta, užgniaužusi kvapą. Sė- 
lindama į laboratoriją, ji tikėjosi, kad sutuoktiniai bus kur nors 
išėję; tačiau Setau su Vandens Lelija, lankydamiesi Pi-Ramzyje, 
nemėgo ilgesnį laiką palikti be priežiūros lentynų, prikrautų in- 
dų su karališkosios kobros, juodosios kobros, raguotosios gyva- 
tės ir gyvatės pūtikės nuodais. Vyriausiajam karalystės gydyto- 
jui pritariant, juodu darbavosi be atvangos, tikėdamiesi paga- 
minti naujų vaistų arba pagerinti senuosius. Puotos bei aukštuo- 
menės pramogos juos vargino ir kėlė nuobodulį; gyvačių kerėto- 
juiirjo dailiajai nubei atrodė nesuvokiama valandų valandas skirti 
tuštiems plepalams, užuot tyrinėjus tas stebuklingas medžiagas, 
galinčias ne tik nužudyti, bet ir išgelbėti gyvybę. 

"Trūksmingas kvėpavimas ir palaimingi atodūsiai nuramino at- 
eivę: besimylinčiai porai nerūpėjo nei aplinkinis pasaulis, nei ji, 
sustingusi tamsoje už keleto žingsnių nuo geidžiamo tikslo. Jei 
ji bus labai atsargi, tai galės tylutėliai pastverti nuo lentynos bu- 

teliuką nuodų. Tačiau kurį iš jų pasirinkti? Et, būta dėl ko sukti 
galvą! Juk visi tie nuodai, dar neapdoroti ir neapvalyti, vienodai 
pavojingi. 

Vienas žingsnis, antras, trečias... Basos kojos negirdimai sly- 
do grindų plokštėmis. Dar pora žingsniukų, ir įsibrovėlė atsi- 
durs ten, kur lankytojams buvo nevalia kelti kojos. 

Umai priešais ją išdygo juodas, siauras ir ilgas pavidalas - lyg 
nuo grindų aukštyn šaute šovusi ir ant galiuko atsistojusi lazda. 

Moteris nustėro iš siaubo. Prieblandoje ji atpažino karališkąją 
kobrą, besisupančią pirmyn atgal. Vagilė taip išsigando, kad ne- 
įstengė nė surikti. Nuojauta jai kuždėjo, kad reikia lėtai, labai 
lėtai, beveik nepastebimai trauktis atgal. 

Įsibrovėlei atrodė, kad ji traukiasi visą amžinybę. Kai moters 
jau nebebuvo matyti, kobra sargybinė vėl užmigo. 


Amenis dar kartą suskaičiavo papirusus: keturiasdešimt du, 
po vieną kiekvienai provincijai. Rezultatai bus skirtingi, jie pri- 
klausys nuo kanalų ir vandens telkinių kiekio. Fajumas, kur Vi- 
durio karalystės faraonai įrengė didelį ežerą, turės pranašumą: 
ten ir taip jau auga daugelio rūšių medžiai. Vadovaujantis Ram- 
zio įsakymais, visose Egipto provincijose bus pasodinta gluos- 
nių, o šventyklų laboratorijose iš jų žievės bus išgaunama skaus- 
mą malšinanti medžiaga, kurią gydytojai galės plačiau vartoti 
savo ligonių labui. 

Šis papildomas darbas sukėlė Ameniui įniršio priepuolį, kurį 
jo pavaldiniams teko iškęsti - bet juk faraono nurodymai negin- 
čijami! Laimė, valdovo sandalų laikytojui nereikėjo rūpintis pa- 
sirengimu karui - Merenptahas puikiai vykdė savo užduotį ir nė 
nemanė lakstyti į Amenio raštinę dėl ko nors skųstis ar dejuoti. 

Nešdamasis visą glėbį papiruso ritinėlių, Amenis pastojo ke- 
lią valdovui, išsirengusiam Amono šventyklon. Ramzis norėjo 
ten atlikti vakaro apeigas. 

— Ar Tavo Didenybė gali man skirti vieną kitą akimirką? 

— Tik tuo atveju, jei reikalas labai skubus. 

— Gerai jau, gerai, apsieisiu... 

— Juk tu neatsitiktinai pasipainiojai man po kojom: kas tau 
neduoda ramybės? 

— Gražioji Izetė buvo atėjusi su manim pasitarti. 

— Bene ji pradėjo domėtis valstybės reikalais? 

— Ji nenori būti karo su Hetitų imperija priežastis. Turiu pri- 
pažinti, kad jos nuoširdumas mane sujaudino. 

— Jeigu jau tave paveikė Izetės žavesys, ar tik karalystei ne- 
gresia pavojus? 

— Aš nelinkęs juokauti, Didenybe. Didžioji valdovo sutuokti- 
nė tikrai bijo tapti naujo karo priežastimi. 

— Šis klausimas jau išspręstas, Ameni. Jei mes nors per plau- 
ką nusileisime hetitams, mūšiai, kuriuos laimėjome, neteks reikš- 
mės. Nutraukęs vedybas su didžiąja valdovo sutuoktine, atkel- 
čiau vartus Žiaurumui ir neteisybei. Izetė jokiu būdu neturi sa- 
vęs kaltinti; ne ji atsakinga už būsimus įvykius. Vienintelis kalti- 
ninkas - Hatušilis. 

Hatušą merkė šaltas kaip ledas lietus. Egipto diplomatinės tar- 
nybos viršininko vilkstinė buvo pasirengusi išvykti. Kaip visada 
elegantiška, vilkinti papuoštą kutais raudoną suknelę, impera- 
torienė nebodama šalčio atėjo atsisveikinti su Aša. 

— Imperatorius susirgo ir atgulė, - paaiškino ji. 

— Tikiuosi, nieko rimta? 

— Jis truputį karščiuoja, bet tai greit praeis. 

— Palinkėkite jam kuo greičiau pasveikti, Didenybe. 

— Man labai gaila, kad derybos žlugo, - prisipažino Putuhepa. 

— Man irgi, Didenybe. 

— O gal Ramzis vis dėlto nusileis? 

- Šito nė nesitikėkime. 

— Aš dar niekada nemačiau jūsų taip niūriai nusiteikusio, Aša. 

— Mums lieka pasikliauti tik dviem dalykais: stebuklu ir - ju- 
mis. Ar jūs negalėtumėte įkalbėti savo vyrą sušvelninti reikala- 
vimus'? 

— Ligi šiol man tai nepavyko... Bet aš stengsiuosi. 

— Didenybe, aš norėjau jums pasakyti... Nors - ne, tai ne- 
svarbu. 

— Aš klausau, kalbėkite. 

— Ne, tai tikrai nesvarbu. 

Argi Aša galėjo prisipažinti hetitų 1mperatorienei, kad iš visų 
jo gyvenime sutiktų moterų ji buvo vienintelė, kurią jis būtų mie- 
lai vedęs? Tokie žodžiai būtų neatleistinas netaktas. 

Aša įdėmiai pažvelgė į Putuhepą, tarsi norėdamas kuo geriau 
įsiminti jos veidą. Paskui tylomis nusilenkė. 

— Neliūdėkite, Aša; aš padarysiu viską, kad būtų galima išveng- 
ti blogiausio. 

— Aš irgi, Didenybe. 

Kai vilkstinė pajudėjo į pietus, Aša neatsigręžė. 


Setau jautėsi tiesiog nuostabiai. Jis išėjo iš miegamojo nepa- 
žadinęs Vandens Lelijos, kurios nuogas kūnas nepaliovė jo jaud- 
rinęs ir kėlęs geismo. Akimirką padvejojęs, Setau pasuko savo 
laboratorijos link. Praeitą naktį surinktus raguotosios gyvatės 
nuodus būtinai reikėjo kuo greičiau apdoroti: Nubijos valdy- 
tojo darbai ir rūpesčiai neužgožė gyvačių kerėtojo amato prie- 
dermių. 

Jaunutė tarnaitė, atnešusi vaisių prikrautą padėklą, sustingo 
vietoje it įbesta. Baimindamasi šiurkštoko Setau elgesio, ji vis 
dėlto nedrįso pabėgti; juk šis vyriškis buvo burtininkas, pliko- 
mis rankomis gaudantis nuodingas gyvates ir nebijantis, kad jos 
gali jam įgelti! 

— Aš alkanas, mažyte; atnešk man džiovintos Žuvies, pieno ir 
šviežios duonos. 

Drebėdama iš baimės, tarnaitė pakluso. Setau išėjo į sodą ir 
išsitiesė ant žolės, norėdamas iš arčiau pajusti žemės kvapą ir 
šilumą. Jis noriai pavalgė, o paskui patyliukais niūniuodamas ne 
bet kokioms ausims skirtą dainelę nuėjo į bandymams skirtą rū- 
mų sparną. 

Setau pasigedo savo įprasto apdaro - antilopės kailio palaidi- 
nės, persunktos priešnuodžių nuo gyvačių įkandimo. Tuos prieš- 
nuodžius reikėjo vartoti atsargiai, nes vaistas galėjo būti pražū- 
tingesnis už negalią. Naudodamasis šia kilnojamąja vaistine, Se- 
tau pajėgė įveikti daugybę ligų. 

Vakar, prieš apkabindamas Vandens Leliją, jis padėjo savo pa- 
laidinę ant žemos kėdutės. Ne, jis klysta... Jis paliko ją kitame 
kambaryje. Setau apžiūrėjo prieškambarį, nedidelę saliukę su 
kolonomis, dušo kambarį, išvietę. 

Viskas veltui: palaidinės nė kvapo. 

Paskutinė viltis - miegamasis. Na, taip, žinoma... Jis bus pa- 
likęs savo brangiausią apdarą kaip tik ten. 

Vandens Lelija budo iš miego. Setau švelniai pabučiavo jos 
krūtis. 

— Mieloji, kur tu padėjai mano palaidinę? 

— Niekada nesu jos nė pirštu palietusi. 

Suirzęs Setau apvertė miegamąjį aukštyn kojom, bet palaidi- 
nės taip ir nerado. 

— Ji dingo, - pripažino gyvačių kerėtojas. 


Seramana tikėjosi, kad šįkart Ramzis pasiims jį kautis su he- 
titais. Buvęs piratas jau seniai svajojo, kaip jis vieną po kito klos 
tuos Anatolijos laukinius, perrėš jiems gerkles ir nukirs nugalė- 
tiesiems plaštakas, norėdamas juos suskaičiuoti. Kai valdovas 
stojo į mūšį prie Kadešo, milžinas sardas buvo gavęs įsakymą 
likti Pi-Ramzyje ir užtikrinti karališkosios šeimos saugumą; bet 
Kadešo mūšis buvo jau seniai. Per tą laiką Seramana spėjo pa- 
rengti pakankamai vyrų, kurie sugebės atlikti šią užduotį, ir da- 
bar trokšte troško susiremti su priešu. 

Kai į kareivines, kur sardas mankštindamasis miklino ranką, 
įsiveržė Setau, Seramana nustebo. Nepasakytum, kad abu vyrai 
visada puikiai sutarė; bet jie išmoko vertinti vienas kitą ir Žino- 
j0, kad juos sieja ištikimybė Ramziui. 

Buvęs piratas liovėsi daužęs medinę figūrą, kuri vos besilaikė 
nesubyrėjusi nuo jo kumščių smūgių. 

— Turi nemalonumų, Setau? 

— Kažkas pavogė brangiausią mano turtą: gydomąją antilopės 
kailio palaidinę. 

— Tu ką nors įtari? 

— Tikriausiai tai bus padaręs koks nors pavydus gydytojas; 0 
jukjis net nesugebės ja pasinaudoti! 

— Ar gali pasakyti ką nors tiksliau? 

— Deja, ne! 

— Kas nors panoro iškrėsti tau piktą pokštą, nes Nubijoje ta- 
pai pernelyg įtakingas. Dvare esi nelabai mėgstamas. 

— Reikia iškrėsti rūmus, kilmingųjų sodybas, dirbtuves... 

— Ramiau, ramiau, Setau! Aš įsakysiu dviem savo vyrams ieš- 
koti tavo palaidinės, bet mes rengiamės karui, tad negaliu su- 
teikti pirmenybės jos paieškoms. 

— O ar tu bent žinai, kiek žmonių ji išgelbėjo? 

— Žinau, bet būtų geriau, jei tu įsitaisytum kitą palaidinę! 

— Bepigu sakyti... Prie šitos aš buvau pripratęs. 

— Nagi, Setau! Neskaldyk iš adatos vežimo, geriau eime išger- 
ti! O paskui mudu drauge nueisime pas geriausią miesto odminį. 
Anksčiau ar vėliau vis tiek tenka keisti kailį! 

— Aš noriu sužinoti, kas ją pavogė. 


Ramzis perskaitė paskutinę Merenptaho ataskaitą, trumpą ir 
aiškią. Jaunesnysis sūnus pasirodė esąs išties įžvalgus ir gebąs 
aiškiai protauti. Kai Aša grįš iš Hetitų imperijos, faraonas pra- 
dės paskutines derybas su Hatušiliu. Tačiau imperatorius nesi- 
leis mulkinamas: kaip ir Egipto valdovas, jis pasinaudos atokvė- 
piu, rengdamas kariuomenę kovai. 

Egipto ginkluotųjų pajėgų būklė buvo geresnė, nei Ramzis 
manė; bus nesunku pasamdyti patyrusių kareivių ir sparčiau reng- 
ti jaunuosius šauktinius, o ginkluotę greit papildys be atvangos 
triūsią ginklakaliai. Ramziui pritariant, Merenptaho paskirti ka- 
rininkai tinkamai parengs karius, galinčius įveikti hetitus. 

Kai Ramzis stos savo kariuomenės priešakyje ir ves ją į šiau- 
rę, tikėjimas pergale įžiebs narsą jo karių širdyse. 

Be reikalo Hatušilis atsisakė taikos. Egiptas ne tik aršiai ko- 
vos už tai, kad išliktų: jis pasistengs užbėgti Anatolijos kariams 
už akių ir užklups juos netikėtai. Šįkart Ramzis paims Kadešo 
tvirtovę. 

Tačiau valdovo širdį gniaužė neįprastas nerimas - jis tarsi dve- 

jojo, kaip pasielgti. Kadangi Nefertarės nebebuvo tarp gyvųjų ir 
ji negalėjo padėti jam apsispręsti, valdovui reikėjo pasitarti su 
dievybe. 

Ramzis įsakė Seramanai parengti greitaeigį laivą kelionei į Vi- 
durio Egipte esantį Hermopolį*. Valdovui jau lipant laipteliais į 
laivą, gražioji Izetė maldaujamai paklausė: 

— Ar galiu vykti su tavimi? 

— Ne, man reikia pabūti vienam. 

— Ar gavai žinių iš Ašos? 

— Jis netrukus grįš. 

— Didenybe, tu žinai, ką aš jaučiu. Įsakyk, ir aš paklusiu. Egipto 
laimė svarbiau už manąją. 

— Aš dėkingas tau už tai, Izete; bet toji laimė dings, jei Egip- 
tas nužemintai nulenks galvą prieš neteisybę. 

Balta burė nutolo, skriedama Nilo mėliu į pietus. 


Dykumos pakraštyje, prie kapinyno, kur buvo palaidoti didieji 
dievo Toto žyniai, augo didžiulė palmė, daug aukštesnė už visas 
kitas. Pasak padavimo, Totas, dieviškosios šviesos širdis ir šven- 
tosios kalbos valdovas, apsireikšdavo čia savo sekėjams, sergstin- 
tiems lūpas nuo bereikalingų žodžių. Ramzis žinojo, kad raštinin- 
kų dievas buvo gaivus šaltinis tylinčiajam, o plepiui jis nė lūpų 
nesuvilgydavo. Tad valdovas visą dieną ir visą naktį mąstė palmės 
papėdėje, stengdamasis sutramdyti veržlųjį minčių srautą. 

Auštant tekančią saulę pasveikino galingas šūksnis. 

Arčiau nei už trijų metrų nuo Ramzio stovėjo didžiulė bež- 
džionė - iš pažiūros karingai nusiteikęs pavianas. Faraonas at- 
laikė jo žvilgsnį. 

— Parodyk man kelią, Totai, nes tu perpratai dangaus ir žemės 


* Egiptiečiai vadino šį miestą Khemenu - „aštuonių (dievų-kūrėjų) miestu“. Graikai 
pavadino jį Hermopoliu - „Hermio miestu“, nes viešpatavęs šioje vietovėje Totas grai- 
kiškai buvo vadinamas Hermiu. Dabar tai - Ašmuneinas. 

paslaptis. Tu suteikei Įstatymą dievams ir žmonėms, tu nukaldi- 
nai žodžius galiai išreikšti. Leisk man žengti teisingu keliu - tuo, 
kuris bus naudingas Egiptui. 

Pavianas atsistojo ant užpakalinių letenų. Stačias jis buvo aukš- 
tesnis už Ramzį. Priekines letenas beždžionė iškėlė aukštyn, ties- 
dama jas į saulę - tarsi norėtų ją pagarbinti. Valdovas, galėjęs 
žvelgti tiesiai į saulę, nes šviesa jo neakino, pasekė paviano pa- 
vyzdžiu. 

Toto balsas nuaidėjo iš dangaus, iš palmės ir iš paviano krūti- 
nės, o faraonas pripildė jo savo širdį. 

Lijo jau keletą dienų, o rūkas trukdė Egipto diplomatinės tar- 
nybos viršininko vilkstinei sparčiau judėti į priekį. Aša džiau- 
gėsi asilais: tempdami septyniasdešimties kilogramų svorį, jie 
ramiai ir tvirtai pėdino keliu, nepaisydami blogo oro. Egiptas 
laikė juos vienu iš dievo Seto įsikūnijimų, o Setui buvo būdinga 
neišsenkama galia. Neturėdama asilų, šalis niekada nebūtų su- 
klestėjusi. 

Aša skubėjo iškeliauti iš Šiaurės Sirijos, kirsti Finikiją ir pa- 
siekti Egipto protektoratus. Paprastai kelionės jį viliojo ir links- 
mino, bet šioji slėgė Ašą kaip vos pakeliama našta. Gamtovaiz- 
džiai vertė jį nuobodžiauti, kalnai - negaluoti, o upės plukdė ne 
vandenis - jomis tarsi sruveno niūrios mintys. 

Vilkstinės apsauga rūpinosi senas karys, tarnavęs pagalbinėje 
armijoje, atėjusioje Ramziui į pagalbą, kai jis vienas kovėsi su 
hetitais prie Kadešo. Karys gerai pažinojo Ašą ir jį gerbė. Nieko 
nuostabaus: žvalgybiniai Ašos žygdarbiai ir žinios, kurias jis su- 
kaupė apie vietovę, tikrai buvo verti pagarbos. Užsienio reikalų 
ministras taip pat garsėjo kaip malonus žmogus ir puikus pašne- 
kovas, tačiau nuo pat išvykimo jis buvo liūdnas ir paniuręs. 

Sustojus poilsio vienoje avidėje, kur žmonės ir gyvuliai gavo 
progą truputį sušilti, karys prisigretino prie Ašos ir atsisėdo šalia. 

— Galjūs nesveikuojate? 

— Ne, aš tik pavargęs. 

— Jus slegia prastos naujienos, kurias mes pargabename, tiesa? 

— Jos galėtų būti geresnės... Tačiau padėtis niekada nebus be- 
viltiška, kol Egiptą valdys Ramzis. 

— Aš gerai pažįstu hetitus: jie žiaurūs užkariautojai. Keletą 
metų trukusios paliaubos dar labiau padidino jų kerštingumą. 

— Klystate. Taikos sutartis gali būti nutraukta dėl moters. Tie- 
sa, ji ne tokia kaip visos kitos: juk tai - didžioji valdovo sutuok- 
tinė. Ramzis teisus: negalima nusileisti nė per plauką, jei iškyla 
grėsmė pagrindinėms mūsų civilizacijos vertybėms. 

— Diplomatui tokia šneka nelabai būdinga... 

— Artėja pelnyto poilsio laikas. Aš buvau prisižadėjęs atsista- 
tydinti, kai tik kelionės ims mane varginti ir kelti nuobodulį. "Ta 
diena atėjo. 

— Valdovas nesutiks skirtis su jumis. 

— Aš lygiai toks pat užsispyręs ir stengsiuosi, kad šitos dery- 
bos man pavyktų. Rasti man pamainą bus lengviau, nei jis mano. 
Ne visi „karališkieji sūnūs“ - tik dvariškiai; kai kurie išjų pajėgs 
puikiai tarnauti Egiptui. Mano amato žmogus privalo mokėti 
pasitraukti tada, kai išblėsta jo smalsumas. O manęs aplinkinis 
pasaulis jau nebedomina; aš trokštu tik atsisėsti palmių pavėsyje 
1r žvelgti į tekantį Nilą. 

— Gal tai - tik paprasčiausias nuovargis? —- paklausė karys. 

— Man nebeįdomu derėtis nei plepėti. Aš apsisprendžiau tvir- 
tai ir galutinai. 

— Man taip pat tai jau paskutinė kelionė. Pagaliau būsiu sulau- 
kęs ramaus poilsio! 

— Kur jūs gyvenate? 

— Kaimelyje prie Karnako; mano motina jau labai sena, ir aš 
būsiu laimingas galėdamas padėti jai ramiai praleisti senatvę. 

— Jūs vedęs? 

— Neturėjau laiko vedyboms. 

— Ir aš ne, - susimąstęs tarė Aša. 

— Jūs dar jaunas. 

— Na, aš geriau palauksiu, kol mano aistrą moterims nuslo- 
pins senyvas amžius, O ligi tol drąsiai taikstysiuos su šia silpny- 
be. Tikėkimės, kad didžiojo dievo teismas man užją atleis. 

Titnagu įskėlęs ugnį, karys uždegė laužą iš sausų šakų. 

— Turime puikios džiovintos mėsos ir padoraus vyno. 

— Aš pasitenkinsiu taure vyno. 

— Ar tik nebūsite praradęs apetito? 

— Taip, aš jau nebenoriu kai kurių dalykų. Gal šitaip praside- 
da išmintis? 

Lietus pagaliau liovėsi. 

— Galėtume leistis į kelią. 

— Pavargo ir gyvuliai, ir žmonės, - paprieštaravo karys. - Pail- 
sėję jie keliaus greičiau. 

— Tuomet aš truputį numigsiu, - pasakė Aša, iš anksto žino- 
damas, kad jam tai nepavyks. 


Vilkstinė kirto ąžuolyną, kylantį virš stataus šlaito, nusėto su- 
skilusiais akmens luitais. Siauru takeliu galima buvo žengti tik 
vorele. Permainingu dangumi slinko pulkai debesų. 

Ašą buvo apnikęs keistas jausmas - jausmas, kurio jis neįstengė 
įvardyti. Aša veltui bandė nuvyti jį šalin, svajodamas apie Nilo 
krantus, apie pavėsingąjį Pi-Ramzio sodybos sodą, kur jis ra- 
miai leis savo dienas, apie šunis, beždžiones ir kates, kuriomis 
rūpintis jis pagaliau turės laiko. 

Aša uždėjo dešiniąją ranką ant Hatušilio įduoto geležinio dur- 
klo, turinčio sukelti Ramzio sieloje nerimą. Sukelti Ramziui ne- 
rimą... Hatušilis menkai pažinojo faraoną! Grasinimais iš jo nie- 
ko nepeši. Aša panūdo sviesti ginklą į šlaito apačioje tekančią 
upę, bet juk karas prasidės ne dėl šio durklo. 

Kadaise Aša manė, kad būtų gerai suvienodinti papročius ir 
panaikinti tautų skirtumus; dabar jis buvo tikras, kad to daryti 
nevalia. Vienodumas pagimdytų pabaisas, bukas ir blankias vals- 
tybes, paklūstančias valdžiai, it aštuonkojis viską apraizgiusiai 
savo čiuptuvais, ir savanaudžiams, ginantiems žmogų tik tam, 
kad lengviau jį palaužtų ir nuasmenintų. 

Tik Ramzis buvo pajėgus neleisti žmonijai pasiduoti savo įgim- 

toms ydoms - kvailybei ir tinginystei; tik jis galėjo nukreipti ją 
dievop. Ir jei lemtis daugiau nesuteiks žmonių giminei nė vieno 
Ramzio, tai žmonija išnyks sumaištyje ir kruvinų brolžudiškų 
karų liepsnose. 

Kaip buvo gera pasikliauti Ramziu, apsisprendžiant gyvybiškai 
svarbiais klausimais! O faraonas neturėjo kuo pasikliauti, išsky- 
rus neregimąjį ir tai, kas buvo anapus. Vienas akis į akį su die- 
viškosiomis galiomis šventyklos naose, jis taip pat stovėjo vienui 
vienas priešais savo tautą, kuriai privalėjo tarnauti negalvoda- 
mas apie savąją šlovę. Ir per tūkstančius metų faraonų instituci- 
ja įveikė kliūtis bei krizes, nes ji buvo ne šio pasaulio. 

Atsikratęs keliaujančio ministro pareigų, Aša surinks senuo- 
sius įrašus apie dvigubą - dangiškąją ir žemiškąją — faraono pri- 
gimtį ir įteiks tą rinkinį Ramziui. Jiedu šnekučiuosis apie visa 
tai šiltais vakarais, sėdėdami išsikerojusių vynuogienojų apraiz- 
gytoje pavėsinėje arba ant lotosų prižėlusio tvenkinio kranto. 

Ašai pavyko, labai pavyko. Būti Ramzio Didžiojo draugu, 
padėti jam atskleisti sąmokslus ir nustumti iš hetitų pusės gre- 
siantį pavojų... Ko dar jis būtų galėjęs norėti? Šimtąkart Aša pul- 
davo į neviltį, prarasdamas tikėjimą rytdiena dėl žmonių niekšy- 
bės, išdavikiškumo ir vidutinybės, ir šimtąkart atgaudavo viltį ir 
pasitikėjimą, nes šalia buvo Ramzis, priverčiąs saulę vėl sužėrėti. 

Aukštas ir tvirtas, storo kamieno ir dirvos paviršiuje išsiraiz- 
giusiomis šaknimis, jis atrodė neįveikiamas. 

Aša nusišypsojo. Argi tas miręs medis nebuvo gyvybės šalti- 
nis? Paukščiai rasdavo čia prieglobstį, vabzdžiai mito jo medie- 
na. Atskirai paimtas, jis buvo siejančių gyvas būtybes neregimų 
ryšių paslapties įvaizdis. O kas buvo faraonai, jei ne didžiuliai 
medžiai, siekią dangų ir teikią maistą bei globą visai tautai? Ram- 
zis niekada nemirs, nes jo pareigos privertė jį gyvą peržengti 
amžinybės slenkstį, ir tik pažintis su anapus leido valdovui su- 
teikti kasdienybei teisingą kryptį. 

Aša retai lankė šventyklas, bet jis dažnai bendravo su Ram- 
ziu ir susipažino su kai kuriomis paslaptimis, kurias faraonas 
žinojo ir saugojo. Galbūt Ramzio ministras jau bodėjosi ramiu 
poilsiu, jo dar net nepatyręs? Ar nebūtų įdomiau pabėgti nuo 
aplinkinio pasaulio ir pasirinkti atsiskyrėlio gyvenimą, norint pa- 
tirti kitokį nuotykį: patyrinėti ir pažinti savo sielą? 

Takelis darėsi vis statesnis, Ašos Žirgas pailso. Dar viena kal- 
nų perėja, ir kelias ims leistis Kanaano link, o iš ten jau ne taip 
toli iki Egipto sienos Deltos šiaurės rytuose. Aša ilgai nenorėjo 
tikėti, kad galės tenkintis paprasta laime tame krašte, kur buvo 
gimęs, atokiai nuo aistrų ir bruzdesio. Tą rytą, kai reikėjo išvykti 
iš Hatušo, Aša pažvelgė į veidrodį ir išvydo savo pirmąjį žilą plau- 
ką - Anatolijos kalnų sniegas pasiskubino... Tai buvo nedvipras- 
mis ženklas: senatvės, kurios Aša taip bijojo, pergalė. 

Tik jis žinojo, kad jo organizmą nualino pernelyg dažnos ke- 
lionės, per didelė rizika, per daug pavojų. Karalystės vyriausia- 
jai gydytojai Neferetei pavyks palengvinti kai kuriuos negalavi- 
mus; ji pasistengs, kad Ramzio vaikystės draugo sveikata taip 
sparčiai neblogėtų, bet Aša negalėjo apeigomis atkurti savo ener- 
gijos, kaip tai buvo įmanoma faraonui. Diplomato jėgos išseko, 
jo gyvenimo trukmė buvo beveik baigta. 

Staiga nuaidėjo siaubingas mirtinai sužeisto žmogaus riksmas. 
Aša sustabdė žirgą ir atsigręžė. Iš paskos vėl atskriejo riksmas. 
Šlaito apačioje vyko kautynės. Nuo ąžuolų viršūnių švilpė strėlės. 

Iš abiejų tako pusių iššoko libiai ir hetitai, ginkluoti trumpais 
kalavijais ir ietimis. 

Pusė Egipto kareivių buvo išžudyta per keletą akimirkų; tiems, 
kurie liko gyvi, pavyko nukauti kelis užpuolikus, bet jėgos buvo 
per daug nelygios. 

— Bėkite! - patarė Ašai senasis karys. - Lėkite šuoliais tiesiai 
į priekį! 

Aša nedvejojo. Švytruodamas geležiniu durklu, jis puolė lan- 
kininką libį, atpažįstamą iš dviejų plunksnų, įbestų į juodai žalio 


CHRISTIAN JACO EB RAMZIS. PO VAKARŲ AKACIJA 111 


raiščio prilaikomus plaukus. Plačiai užsimojęs, egiptietis perrė- 
žė jam gerklę. 

— Atsargiai, at... 

Perspėjantį senojo kario šūksnį nutraukė gargimas. Sunkus 
kalavijas, kuriuo mostelėjo ilgaplaukis milžinas rudais gyvaplau- 
kiais apžėlusia krūtine, perskėlė Ašos bendrakeleiviui galvą. 

Tą pačią akimirką Ašos nugaron įsmigo strėlė. Egipto diplo- 
matinės tarnybos viršininkui užėmė kvapą, ir jis pargriuvo ant 
drėgnos žemės. 

Pasipriešinimas nutrūko. 

Ilgaplaukis milžinas prisiartino prie sužeistojo. 

— Uri-Iešubas... 

— Na, taip, Aša, aš nugalėjau! Pagaliau aš tau atkeršijau, pra- 
keiktas diplomate, tiek prisidėjęs prie mano nuosmukio! Bet tu 
buvai tik kliūtis mano kelyje. Dabar atėjo Ramzio eilė. Ramzio, 
kuris pamanys, kad šį užpuolimą surengė tas niekšas Hatušilis! 
Ką tu manai apie mano planą? 

— Kad... niekšas... esi tu. 

Uri-Iešubas stvėrė geležinį durklą ir suvarė jį Ašos krūtinėn. 
Užpuolikai jau plėšė vilkstinę; jei hetitas neįsikiš ir neįves tvar- 
kos, libiai išžudys vienas kitą. 

Aša nebeturėjo jėgų krauju užrašyti Uri-Iešubo vardo. Pas- 
kutinėmis išgalėmis jis išvedžiojo smiliumi ant savo palaidinės, 
ten, kur audeklas dengė širdį, vienintelį hieroglifą, atsiduso, ir 
jo ranka glebiai nuslydo ant žemės. 

Tą hieroglifą Ramzis supras. 


18 


Rūmuose tvyrojo mirtina tyla. Grįžęs iš Hermopolio, Ramzis 
iškart suprato, kad atsitiko kažkas svarbaus, o tas įvykis - skau- 
dus ir sukrečiantis. Dvariškiai dingo iš akių, tarnautojai išsislapstė 
savo raštinėse, sandėliuose ir visur kitur, kur tik buvo galima 
išvengti faraono žvilgsnio. 

— Atvesk Amenį, - įsakė valdovas Seramanai. - Ateikite pas 
mane į terasą. 

Iš aukščiausio rūmų taško Ramzis žvelgė į savo sostinę. Vie- 
nas iš jos statytojų buvo Mozė. Balti namai turkio spalvos fasa- 
dais snūduriavo po palmėmis; soduose prie tvenkinių šnekučiuo- 
damiesi vaikštinėjo miestelėnai; vėliavos, plevėsuojančios ant 
aukštų stiebų, išrikiuotų prie šventyklų pilonų, liudijo, kad čia 
esama dieviškosios galybės. 

Dievas Totas paprašė valdovą išsaugoti taiką, kad ir kokių au- 
kų jam tai kainuotų. Garbės ir valdžios troškimo, savimeilės ir 
puikybės klystkeliuose jam reikėjo rasti teisingą kelią, kuris pa- 
dėtų išvengti žudynių ir nelaimių. Įkvėpdamas valdovui stipry- 
bės, žinių dievas pažadino jo širdyje naują ryžtą; Ra - dieviškąją 
šviesą įkūnijančios saulės sūnus buvo ir Toto - nakties saulės 
sūnus. 

Amenis buvo dar labiau išblyškęs nei paprastai. Jo akyse tven- 
kėsi begalinis liūdesys. 

— Bent jau tu išdrįsi pasakyti man tiesą! 

— Didenybe, mirė Aša. 

— Kokiomis aplinkybėmis? 

— Jo vilkstinė buvo užpulta. Vienas piemuo aptiko lavonus ir 

pranešė Kanaano tvarkos sergėtojams. Jie nuvyko įvykio vie- 
ton, ir vienas iš jų atpažino Ašą. 

— Ar tikrai nustatyta, kad tai - Ašos kūnas? 

— Taip, Didenybe. 

— Kur jis? 

— Vienoje iš tvirtovių, kartu su kitų diplomatinės vilkstinės 
narių palaikais. 

— Gyvų neliko nė vieno? 

— Nė vieno. 

— Ar yra liudininkų? 

— Jokių. 

— Tegu Seramana nuvyksta užpuolimo vieton, surenka nors ir 
menkiausius įkalčius ir pargabena Ašos bei jo bendrakeleivių 
palaikus. Jie ilsėsis Egipto Žemėje. 


Milžinas sardas su būreliu samdytų kareivių nuvarė ne vieną 
arklį, norėdamas kuo greičiau pasiekti tvirtovę ir taip pat greit 
sugrįžti. Vos atvykęs į Pi-Ramzį, Seramana pristatė Ašos kūną 
balzamuotojui, šis jį nuprausė, įtrynė kvapiosiomis medžiago- 
mis ir atliko viską, kad lavoną būtų galima parodyti faraonui. 

Ramzis paėmė savo draugą ant rankų ir paguldė ant lovos 
viename rūmų kambaryje. 

Ašos veidas buvo giedras ir ramus. Atrodė, kad Egipto diplo- 
matinės tarnybos viršininkas miega, įsuptas balton įkapių dro- 
bulėn. 

Ramzis, Amenis ir Setau sustojo greta priešais mirties guolį. 

— Kas jį nužudė? - paklausė Setau, kurio akys buvo paraudu- 
sios nuo ašarų. 

— Mes tai sužinosime, - pažadėjo valdovas. - Aš laukiu Sera- 
manos pranešimo. 

- Jo amžinybės buveinė jau baigta, - tarė Amenis. - Žmonių 
teismas buvo jam palankus, dievai prikels jį iš numirusių. 

— Mano sūnus Kha vadovaus apeigoms ir paskelbs senąsias 


, 


TT 


114 


prisikėlimo ištarmes. Tai, kas buvo užmegzta šičia, išliks ana- 
pus; Ašos ištikimybė savo šaliai apsaugos jį nuo ano pasaulio 
pavojų. 

— Aš pats savo rankomis užmušiu jo žudiką, - pareiškė Se- 
tau. — Nuo šiol ši mintis manęs neapleis. 

Pas valdovą atvyko Seramana. 

— Ką tau pavyko rasti? 

— Ašą sužeidė strėlė, įsmigusi į nugarą po dešiniąja mente, 
bet ši žaizda nebuvo mirtina. Štai ginklas, kuriuo jis buvo nu- 
žudytas. 

Buvęs piratas padavė Ramziui durklą. 

— Geležis! - sušuko Amenis. - Kraupioji hetitų imperatoriaus 
dovana! Tad štai kokią Žinią jis mums siunčia, nužudydamas Egip- 
to pasiuntinį, artimą Ramzio draugą! 

Seramana dar niekada nematė Amenio tokio įniršusio. 

— Vadinasi, mes žinome, kas nužudė Ašą, - šaltai apibendrino 
Setau. - Hatušilis veltui slepiasi savo sostinėje: aš prasiskverb- 
siu ten ir numesiu jo lavoną nuo tvirtovės sienų. 

— Abejoju, - tarstelėjo Seramana. 

— Be reikalo: aš tikrai tai padarysiu! 

— Aš neabejoju, Setau, kad tu trokšti atkeršyti už Ašos mirtį; 
aš abejoju, ar žudikas - tikrai Hatušilis. 

— Argi šis geležinis durklas - ne hetitų darbo? 

— Žinoma, hetitų; bet aš radau kitą įkaltį. 

Ir Seramana parodė perlūžusią plunksną. 

— Plunksnomis puošiasi libių kariai. 

— Libiai - hetitų sąjungininkai?! Neįmanoma! 

— Kai piktosios galios nusprendžia susivienyti, viskas tampa 
įmanoma, - tarė Amenis. - Viskas aišku: Hatušilis pasirinko 
jėgos kelią. Kaip ir jo pirmtakai, jis siekia vienintelio tikslo: su- 
naikinti Egiptą, ir dėl to pasirengęs sudaryti sąjungą nors ir su 
pragaro dvasiomis! 

— Kita nemenkos svarbos pastaba: vilkstinę sudarė nedaug ke- 

liautojų, - tęsė Seramana. - Užpuolikų buvo apie keturiasde- 
šimt, daugių daugiausia penkiasdešimt, tad pasalą surengė plėši- 
kų gauja, o ne kariuomenė. 

— Tai tik tavo spėliojimai, - paprieštaravo Amenis. 

— Ne, šitaip buvo iš tikrųjų. Kai apžiūrėjome apylinkes, siaurą 
kelią ir raitelių paliktus pėdsakus, man neliko jokių abejonių. 
Esu tikras, kad ten nebuvo nė vieno hetitų kovos vežimo. 

— Na, ir kas? - paklausė Setau. — Tai juk nieko nekeičia! Hatu- 
šilis įsakė smogikų būriui nužudyti Ašą šituo geležiniu durklu — 
puikia dovana Ramziui! Kadangi faraonas atsisako vesti hetitų 
imperatoriaus dukterį, šis nužudo vieną iš jo artimiausių drau- 
gų, žmogų, visada siekusį taikos ir pasirengusį dėl jos derėtis. 
Niekas negali pakeisti tautų dvasios. Hetitai visada buvo lauki- 
niai, nežiną, kas yra garbės žodis; tokie jie ir liks. 

— Didenybe, - rimtai ištarė Amenis, - smurtas kelia man siau- 
bą, o karo aš nekenčiu. Bet palikti šio nusikaltimo vykdytojus 
nenubaustus būtų daugiau nei neteisinga. Kol Hetitų imperija 
nebus sutriuškinta, Egiptui grės mirtinas pavojus. Aša paaukojo 
savo gyvybę, kad mes tai suprastume. 

Ramzis klausėsi savo draugų, niekuo nerodydamas jį apėmu- 
sių jausmų. 

— Ką dar aptikai, Seramana? 

— Daugiau nieko, Didenybe. 

— Ar Aša nieko neparašė ant žemės - smėlyje ar dulkėse? 

— Jis neturėjo tam laiko. Durklo smūgis buvo nepaprastai stip- 
rus. Aša mirė beveik tuoj pat. 

— Kurjo daiktai? 

— Juos pavogė. 

— O drabužiai? 

— Juos nuvilko balzamuotojas. 

— Atnešk juos man. 

— Bet... balzamuotojas bus juos sunaikinęs! 

— Atnešk juos man, ir paskubėk. 

Niekada gyvenime Seramana dar nebuvo taip išsigandęs. Jis 
neįspėjo Ramzio noro - bet kodėl jis būtų turėjęs domėtis krau- 
ju sutepta palaidine ir tokiu pat kruvinu apsiaustu? 

Sardas tekinas išbėgo iš rūmų, šoko ant žirgo ir šuoliais nulė- 
kė į balzamuotojų kaimelį užmiestyje. Vyresnysis balzamuoto- 
jas pats buvo parengęs Ašos kūną paskutiniam žemiškam susiti- 
kimui su faraonu. 


— Duok šen Ašos drabužius, - pareikalavo sardas. 

— Ašjų nebeturiu, - atsakė balzamuotojas. 

— Kur juos padėjai? 

— Na... kaip visada, atidaviau skalbėjui - tam, kuris dirba šiau- 
riniame priemiestyje. 

— Kurjis gyvena? 

— Paskutiniame kreivos gatvės name. Ta gatvė - prie pat kanalo. 

Milžinas sardas puolė atgal. Jis privertė savo žirgą šokinėti 
per neaukštas sodybų sienas, kirto sodus, pralėkė skersgatviais, 
rizikuodamas pargriauti praeivius, ir nemažindamas greičio įsu- 
ko į kreivąją gatvelę. 

Ties paskutiniu namu jis timptelėjo pavadžius, stabdydamas 
putotą Žirgą, ir pabeldė į langinę. 

— Skalbėjau! 

Langinę atvėrė moteris: 

— Jis ten, prie kanalo: dirba. 

Nušokęs nuo žirgo, Seramana nubėgo prie kanalo, skirto dra- 
bužiams bei nešvariems baltiniams skalbti, ir sugriebė už plau- 
kų vyriškį, jau pradėjusį trinti muilu Ašos palaidinę. 


Apsiaustas suteptas krauju. Palaidinė - taip pat, tačiau joje 
likę kraujo pėdsakai ryškiai skiriasi nuo apsiausto dėmių: silps- 
tančiu pirštu Aša krauju nupiešė ant palaidinės audeklo kažko- 
kį ženklą. 

— Tai hieroglifas, - atpažino Ramzis. - Kaip tu manai, Ameni, 
ką jis reiškia? 

— Dvi ištiestos rankos, kurių delnai atsukti į žemę... Neigimo 
ženklas. 

— „Ne“... Aš suvokiu šį ženklą taip pat kaip tu, Ameni. 

— Kas tai - kokio nors vardo ar žodžio pradžia? Ką Aša norė- 
jo pasakyti? 

Setau, Amenis ir Seramana suglumę susižvalgė. Ramzis susi- 
mąstė. 

— Nuo mirties Ašą skyrė vos keletas akimirkų. Jis įstengė pa- 
rašyti tik vieną hieroglifą. Jis numatė mūsų išvadas: tik Hatušilis 
galėjęs surengti tą siaubingą pasikėsinimą, todėl aš privaląs pa- 
skelbti jam karą. Ir tada Aša, gelbėdamas mus nuo lemtingos 
klaidos, ištarė savo paskutinį žodį: „Ne“. Ne, tikrasis kaltinin- 
kas - ne Hatušilis. 

Egipto diplomatinės tarnybos viršininko laidotuvės buvo nepa- 
prastai iškilmingos. Vilkįs panteros kailį Kha atliko akių, ausų ir 
burnos atvėrimo apeigas prie paauksuoto akacijos medžio sar- 
kofago, kuriame gulėjo Ašos mumija. Ramzis užantspaudavo 
amžinybės buveinės duris. 

Kai nekropolį vėl apgaubė tyla, valdovas liko vienas niekada 
neuždaromoje koplyčioje. Jis pirmasis atliko savo mirusiojo drau- 
go ka žynio pareigas, padėjęs ant aukuro lotoso žiedą, vilkdal- 
gių, šviežios duonos ir taurę vyno. Nuo šiol žynys, gaunąs atlygį 
buveinę. 

Mozė iškeliavo paskui savo svają, Aša — anapus. Vaikystės 
draugų mažėjo. Kartais Ramzis imdavo gailėtis, kad jo valdy- 
mas, kurio kelyje jau liko tiek šešėlių, užtruko pernelyg ilgai. 
Aša buvo nepakeičiamas - kaip Setis, Tuja ir Nefertarė. Nelin- 
kęs atvirauti, jis žengė gyvenimo keliu grakščiai kaip katinas. 
Norint sužinoti slapčiausius vienas kito ketinimus, jiedviem su 
Ramziu niekada nebuvo reikalo daugžodžiauti. 

Sudarytoji taika buvo Nefertarės ir Ašos nuopelnas. Jei ne jų 
ryžtas ir drąsa, hetitų valstybė nebūtų sutikusi atsisakyti smur- 
to. Ašos žudikas nežinojo, kad draugystės ryšiai - nesuardomi. 
Net iš savo mirties Aša pasisėmė jėgų, leidusių jam įveikti melą. 

Bet kuris Žmogus būtų turėjęs teisę paskandinti savo širdgėlą 
vyne arba bandyti užgožti sielvartą, drauge su artimaisiais prisi- 
mindamas laimingas akimirkas, kadaise praleistas su velioniu. 
Taip, tokią teisę būtų turėjęs bet kuris žmogus - tik ne faraonas. 

Susitinkant su Ramziu Didžiuoju akis į akį, net jo jaunesnia- 
jam sūnui, vyriausiajam Egipto armijos karvedžiui, užgniaužda- 
vo kvapą. Merenptahas stengėsi neprarasti savitvardos, žinoda- 
mas, kad tėvas griežtai vertins jo poelgius - lyg Totas, sveriąs 
žmonių širdis. 

— Tėve, norėčiau tau pasakyti... 

— Nereikia, Merenptahai. Aša buvo ne tavo, o mano vaikystės 
draugas. Užuojauta nesušvelnins mano skausmo. Vienintelis svar- 
bus dalykas - ka amžinybė, peržengus kūniškosios mirties slenks- 
tį. Ar mano kariuomenė pasirengusi kautis? 

— Taip, Didenybe. 

— Nuo šiol - jokio aplaidumo. Netrukus pasaulis labai pasi- 
keis, Merenptahai. Mes turime būti nuolat pasirengę gintis. Ne- 
paliauk budėjęs. 

— Ar iš tavo žodžių turiu suprasti, kad karas jau paskelbtas? 

— Aša padėjo mums išvengti spąstų ir nesulaužyti pirmiesiems 
taikos sutarties su Hetitų imperija. Tačiau grėsmė taikai neišny- 
ko. Siekdamas apginti savo garbę, kuri, jo manymu, buvo įžeis- 
ta, Hatušilis jausis privaląs užgrobti Kanaaną ir surengti platų 
Deltos puolimą. 

Merenptahas nustebo. 

— Nejaugi mes... neužkirsime jam kelio? 

— Jis pamanys, kad mes visai sutrikę ir neįstengiame duoti 
jam atkirčio. Mes jį užpulsime, kai tik Hatušilis praras apdairu- 
mą, įžengs į Deltą ir suskaidys savo kariuomenę, nes jai teks 
žygiuoti tarp Nilo atšakų. Manevruoti mūsų teritorijoje hetitai 
nesugebės. 

Merenptahas atrodė dvejojąs. 

— Ką tu manai apie mano sumanymą? 

— Jis... drąsus. 

— Turi omenyje: pavojingas? 

— Tu - faraonas, o aš privalau tau paklusti. 

— Kalbėk atvirai, Merenptahai. 

— Aš pasitikiu, Didenybe; aš pasitikiu tavimi, kaip ir visi egip- 
tiečiai. 

— Būk pasirengęs. 


Seramana pasikliovė savąja buvusio pirato nuojauta. Jis neti- 
kėjo, kad Aša žuvo mūšyje, kuriame su egiptiečiais pagal visas 
taisykles kovėsi imperatoriaus Hatušilio įsakymams paklūstąs 
karininkas. Ta pati nuojauta jam kuždėjo, kad Ašą nužudė tas, 
kuris troško smogti Ramziui ir jam pakenkti, privertęs faraoną 
netekti žmogaus, teikusio jam vertingą, o dažnai ir būtiną para- 
mą bei pagalbą. 

Kaip tik todėl sardas įsitaisė prie ponios Tanitos sodybos ir 
laukė, kol Uri-Tešubas kur nors išeis. 

Hetitas išėjo iš namų popietės pradžioje, sėdo ant juodo su 
baltom dėmėm žirgo ir nujojo, nepamiršęs apsidairyti ir pasitik- 
rinti, ar nėra sekamas. 

Seramana priėjo prie durininko. 

— Aš noriu pamatyti ponią Tanitą. 

Finikietė priėmė Seramaną prašmatniame kambaryje su dviem 
kolonomis. Šviesa ir maloni vėsa sruvo pro keturis aukštus, su- 
maniai išdėstytus langus. 

Gražioji finikietė buvo aiškiai sulysusi. 

— Seramana, ar jūs atėjote čia kaip pareigūnas? 

— Kol kas - kaip draugas, o kaip bus toliau, priklausys nuo 
jūsų, ponia Tanita. 

— Vadinasi, tai - tardymas! 

— Ne, paprastas pokalbis su žymia, kilminga moterimi, kuri 
išklydo iš tiesaus kelio, pasirinkusi klystkelį. 

— Nesuprantu. 

— Priešingai, jūs mane puikiai suprantate. Atsitiko kai kas la- 
bai svarbaus: buvo nužudytas grįžtąs iš Hetitų imperijos Egipto 
užsienio reikalų ministras Aša. 


CHRISTIAN JACO B RAMZIS. PO VAKARŲ AKACIJA 121 


— Nužudytas... 

Tanita išblyško. Norint atsikratyti Seramanos, jai būtų užtekę 
tik pasišaukti pagalbos, ir keturi libiai, besislepią jos namuose, 
kaipmat pribaigtų sardą. Bet Ramzio asmens sargybos viršinin- 
ko nužudymas neišvengiamai būtų tiriamas, ir teisingumo gir- 
nos sutrintų Tanitą į miltus. Ne, jai reikia laikytis tvirtai ir duoti 
atkirtį. : 

— Aš reikalauju smulkiai papasakoti, ką veikė jūsų vyras Uri- 
Tešubas per pastaruosius porą mėnesių. 

— Daugiausia laiko jis praleidžia čia, šiuose namuose, nes mu- 
du labai mylime vienas kitą. O išėjęs jis eina pasivaikščioti po 
miestą ar užsuka į kokią smuklę. Mudu tokie laimingi! 

— Kada jis buvo išvykęs iš Pi-Ramzio ir kada grįžo? 

— Nuo pat mūsų vedybų jis nebuvo išvykęs iš sostinės, kuria 
nepaliauja gėrėtis. Šitaip jis pamažu užmiršta savo praeitį. Su- 
situokęs su manimi, jis tapo toks pat faraono valdinys kaip jūs 
If aš. 

— Uri-Iešubas — nusikaltėlis, — išrėžė Seramana. - Jis jums 
grasina, baugina, o gal ir muša. Jeigu jūs pasakysite man tiesą, 
aš jus apsaugosiu, 0 teismas padės jums jo atsikratyti. 

Akimirką Tanitą apėmė pagunda pabėgti į sodą. Seramana pa- 
sektų jai iš paskos, O ji perspėtų sardą dėl besislapstančių libių ir 
vėl būtų laisva... Bet ji niekada nebepamatytų Uri-Tešubo! O 
atsisakyti tokio meilužio ji tikrai nepajėgė. 

Kol jo nebuvo, ji apsirgo. Jis buvo jai reikalingas kaip oras, 
kaip vanduo, kaip saulės šviesa. Būdama su Uri-Tešubu, Tanita 
ligi soties mėgavosi tikrąja palaima - neišsenkama palaima, ver- 
ta bet kokių aukų. 

— Net jeigu jūs nutempsite mane pas teisėją, Seramana, aš 
nepakeisiu savo parodymų. 

— Uri-Iešubas jus pražudys, ponia Tanita. 

Ji tik nusišypsojo, prisimindama karštligiškas glamones, ku- 
rias patyrė prieš pat ateinant sardui. 

— Jeigu ta jūsų kvailų perspėjimų virtinė jau baigta, išeikite. 

— Aš norėčiau jus išgelbėti, ponia Tanita. 

— O man negresia joks pavojus. 

— Kai nutarsite, kad galiu būti jums naudingas, praneškite man. 

Ji išdykėliškai perbraukė švelnučiu delnu per didžiulę, rau- 
meningą milžino sardo ranką: 

— O jūs - gražus vyras... Bet aš, jūsų nelaimei, daugiau nei 
patenkinta savo mylimuoju. 


Pasidabinusi auksiniu vėriniu, prie kurio buvo prikabintas la- 
zurito skarabėjas, papuošusi riešus ir kulkšnis turkio apyrankė- 
mis, vilkėdama smulkiai klostytą karališkojo lino suknelę ir už- 
sidėjusi karūną su dviem ilgomis plunksnomis, gražioji Izetė, 
didžioji valdovo sutuoktinė, lėtai važiavo Pi-Ramzio gatvėmis. 
Jos vežimo vadeliotojas parinko du ramius arklius, jų nugaras 
dengė margaspalvės gūnios, o galvas puošė mėlynai, raudonai ir 
geltonai nudažytų stručio plunksnų sultonai. 

Tai buvo tikrai puikus reginys. Kaipmat pasklido Žinia apie 
važiuojančią miestu karalienę, ir netrukus subėgo visa minia no- 
rinčiųjų ja pasigrožėti. Vaikai mėtė arkliams po kojom lotoso 
žiedlapius, iš visų pusių aidėjo sveikinimo šūksniai. Juk galimy- 
bė 1š taip arti regėti didžiąją valdovo sutuoktinę lėmė sėkmę ir 
būsimąją laimę. Besigrožėdami karaliene, žmonės pamiršo gan- 
dus apie karą, ir visi pritarė Ramziui: jam nederėjo skirtis su 
gražiąja Izete, kad ir kokie būtų tokio jo nutarimo padariniai. 

Užaugusi kilmingoje šeimoje, gražioji Izetė vis dėlto džiaugė- 
si tuo bendravimu su savo liaudimi ir turėjo progą susidurti su 
įvairios visuomeninės padėties bei įvairaus išsiauklėjimo žmo- 
nėmis. Visi Pi-Ramzio gyventojai liudijo jai savo atsidavimą. 

Nors vežimo vadeliotojas nelabai tam pritarė, karalienė pa- 
reikalavo aplankyti tankiai apgyvendintus neturtingų žmonių 
kvartalus, kur buvo šiltai priimta. Kaip malonu būti mylimai! 

Grįžusi į rūmus, gražioji Izetė išsitiesė lovoje it apsvaigusi 

nuo vyno. Pasaulyje nebuvo nieko labiau jaudinančio už tą pasi- 
tikėjimą, kurį jai rodė kupina vilčių liaudis, besitikinti šviesaus 
rytojaus. Išlindusi iš savo kriauklelės, gražioji Izetė atrado šalį, 
kurios karalienė ji buvo jau ne vienerius metus. 

Per kviestinius pietus, į kuriuos susirinko provincijų valdyto- 
jai, Ramzis paskelbė, kad karas neišvengiamas. Visi pastebėjo, 
kad gražioji Izetė tiesiog švyti. Nors negalėjo prilygti Neferta- 
rei, Izetė tapo verta karalienės karūnos ir pelnė senų dvariškių 
pagarbą. 

Ji kreipėsi į visus susirinkusiuosius, tardama paguodos ir pa- 
drąsinimo žodį; Egiptui nebuvo ko bijoti Hetitų imperijos; val- 
domas Ramzio, jis sugebės įveikti šį išbandymą. Provincijų val- 
dytojus toks įsitikinimas labai sujaudino. 

Kai Ramzis su Izete liko vieni virš miesto iškilusioje rūmų 
terasoje, jis švelniai priglaudė ją prie savęs. 

— Tu puikiai susidorojai su savo pareigomis, Izete. 

— Ar tu pagaliau manimi didžiuojiesi? 

— Aš nesuklydau, pasirinkęs tave didžiąja valdovo sutuoktine. 

— Ar derybos su hetitais galutinai nutrauktos? 

— Mes pasirengę kautis. 

Gražioji Izetė padėjo galvą Ramziui ant peties. 

— Kad ir kas atsitiktų, tu nugalėsi. 

Kha neslėpė nerimo. 

— Karas... Kam gi tas karas? 

— Kad galėtume išgelbėti Egiptą ir leisti tau rasti pažinimo 
knygą, - atsakė Ramzis. 

— Ar su hetitais tikrai neįmanoma susitarti? 

— Jų kariuomenė artinasi prie mūsų kontroliuojamų provinci- 
jų. Laikas išdėstyti mūsų ginkluotąsias pajėgas. Aš išvykstu su 
Merenptahu, o karalystės valdymą patikėsiu tau. 

— Tėve! Aš nesugebėsiu tavęs pavaduoti - net trumpą laiką. 

— Klysti, Kha. Amenio padedamas tu įvykdysi mano patikėtą 
užduotį. 

— O... jeigu aš pridarysiu klaidų? 

— Rūpinkis liaudies laime, ir tu jų išvengsi. 

Ramzis įšoko į savo vežimą, kurį vesdamas pulkus į žygį keti- 
no vadelioti pats. Jis buvo numatęs išdėstyti juos daugelyje Del- 
tos ir šiaurės rytų pasienio strateginių punktų. Ramzį lydėjo Me- 
renptahas ir keturių kariuomenės junginių vadai. 

Valdovui rengiantis duoti ženklą išžygiuoti, į kareivinių kiemą 
visu greičiu įlėkė raitelis. 

Seramana nušoko nuo žirgo ir pribėgo prie Ramzio vežimo. 

— Didenybe, man reikia su jumis pasikalbėti! 

Faraonas buvo įsakęs Seramanai užtikrinti rūmų saugumą. Jis 
suprato nuvylęs sardą, troškusį galabyti hetitus; tačiau ką gi pa- 
rinkti Kha ir gražiosios Izetės apsaugai? 

— Aš neatšauksiu savo įsakymo, Seramana. Tu lieki Pi-Ram- 
ZyjE. 

— Aš čia niekuo dėtas, Didenybe; važiuojam, maldauju! 

Sardas atrodė sukrėstas. 

— Kas atsitiko? 

— Važiuojam, Didenybe, važiuojam... 

Ramzis paprašė Merenptahą įspėti karvedžius, kad išvykimas 
atidedamas. 

Faraono vežimas nuriedėjo paskui Seramanos žirgą, pasukusį 
keliu į rūmus. 

tūpusios rūmų koridoriuose. 

Seramana sustojo ant gražiosios Izetės miegamojo slenksčio. 
Sardo akys buvo kupinos nuostabos ir liūdesio. 

Ramzis įėjo. 

Pusiaudienio saulės apšviestame kambaryje tvyrojo svaigus le- 
lijų kvapas. Gražioji Izetė, vilkinti puošnią baltą suknelę ir užsi- 
dėjusi turkio diademą, gulėjo savo lovoje plačiai atmerktomis, 
bet nieko nebematančiomis akimis, ištiesusi rankas palei šonus. 

Ant naktinio staliuko buvo padėta antilopės kailio palaidinė: 
Setau apdaras, kurį ji slapčia išsinešė iš jo laboratorijos. 

— Izete... 

Gražioji Izetė, pirmoji Ramzio meilė, Kha ir Merenptaho mo- 
tina, didžioji valdovo sutuoktinė, dėl kurios jis rengėsi stoti į 
kovą... Gražioji Izetė žvelgė anapus. 

— Karalienė pasirinko mirtį, kad būtų galima išvengti karo, — 
paaiškino Seramana. - Ji nusinuodijo medžiagomis, kuriomis 
persigėrusi Setau palaidinė, nes nenorėjo būti kliūtis taikai. 

— Tu kliedi, Seramana! 

Įsiterpė Amenis: 

— Karalienė paliko laišką. Aš jį perskaičiau ir paprašiau Sera- 
maną tave perspėti. 

Kaip reikalavo tradicija, Ramzis neužmerkė velionei akių: ana- 
pus reikėjo įžengti žvelgiant tiesiai, nuoširdžiai ir atvirai. 

Palaidota Karalienių slėnyje, gražioji Izetė ilsėjosi kape, kuk- 
lesniame už amžinojo Nefertarės poilsio vietą. Ramzis pats atli- 
ko ties mumija prisikėlimo apeigas. Aukas karalienės ka atna- 
šaus visas būrys žynių, įpareigotų įamžinti jos atminimą. 

Ant didžiosios valdovo sutuoktinės sarkofago faraonas padė- 
jo figmedžio šaką. Tą figmedį septyniolikmetis Ramzis buvo pa- 
sodinęs Memfio rūmų sode. Šis jaunystės prisiminimas atjau- 
nins Izetės sielą. 

Gedulingoms iškilmėms pasibaigus, Amenis su Setau paprašė 
Ramzį juos išklausyti. Neatsakęs jiems nė žodžio, valdovas ėmė 
kopti į kalvą. Setau leidosi jam iš paskos, o Amenis, nors jo 
silpnam kūnui tokios pastangos buvo nelengvos, pasekė jo pa- 
vyzdžiu. 

Smėlis, akmenuotas šlaitas, sparčiai žingsniuojąs Ramzis, ku- 
rį vejantis įkaitęs oras lyg ugnimi degino plaučius... Amenis pa- 
tyliukais keiksnojo visą kelią, bet vis dėlto įsiropštė į kalvos vir- 
šunę, — nuo jos valdovas žvelgė į Karalienių slėnį ir Nefertarės 
bei gražiosios Izetės kapavietes. 

Setau tylėjo, norėdamas pasigrožėti atsivėrusiu prieš jo akis 
didingu reginiu. Gaudydamas kvapą, Amenis atsisėdo ant ak- 
mens luito ir atgalia ranka nusibraukė nuo kaktos prakaitą. 

Po kurio laiko jis išdrįso pertraukti valdovo apmąstymus. 

— Didenybe, reikia skubiai apsispręsti. 

— Nieko nėra skubesnio, kaip žvelgti į dievų mylimą šalį. Jie 
prabilo, ir jų balsas tapo dangumi, kalnu, vandeniu ir žeme. Rau- 
donojoje Seto Žemėje mes iškasėme kapavietes, kurių prisikėli- 
mo kambarį skalauja pasaulį supantis pradžių vandenynas. Savo 
apeigomis mes išsaugome pirmojo ryto energiją, ir mūsų tėvynė 
kasdien prisikelia. Visa kita - juokingai menka. 

— Norint prisikelti, pirmiausia reikia išlikti gyvam! Jei farao- 
nas pamirš žmones, dievai visiems laikams pasitrauks į neregi- 
mąjį pasaulį. 

Setau tikėjosi, kad Amenio pastaba sulauks aštraus Ramzio 
atkirčio, bet valdovas pasitenkino pabrėžęs ryškią ribą tarp dir- 
bamosios žemės ir dykumos, tarp kasdienybės ir amžinybės. 

— Kokias dar pinkles tu sumanei, Ameni? 

— Aš parašiau Hetitų imperatoriui Hatušiliui, norėdamas jam 
pranešti apie gražiosios Izetės mirtį. Kol truks gedulas, negali 
būti nė kalbos apie karo paskelbimą. 

— Niekas nebūtų galėjęs išgelbėti Izetės, - įsiterpė Setau. - Į 
jos organizmą pateko per daug medžiagų, kurių mišinys buvo 
mirtinas. Aš sudeginau tą nelemtą palaidinę, Ramzi. 

— Aš nemanau, kad tu esi atsakingas už Izetės mirtį. Izetė 
tarėsi veikianti Egipto labui. 

Amenis pakilo nuo akmens. 

— Ji buvo teisi, Didenybe. 

Užsirūstinęs Ramzis ūmai atsigręžė: 

— Kaip tu drįsti šitaip kalbėti, Ameni?! 

— Aš baiminuosi tavo pykčio, bet būtinai noriu pasakyti tau 
savo nuomonę: Izetė paliko šį pasaulį todėl, kad siekė bet kokia 
kaina išsaugoti taiką. 

— Setau, o ką tu apie tai manai? 

Kaip ir Amenį, Setau baugino liepsningas Ramzio žvilgsnis, 
bet gyvačių kerėtojas laikė savo pareiga būti nuoširdus. 

— Jeigu tu atsisakysi suprasti, ką savo mirtimi norėjo pasakyti 
gražioji Izetė, nužudysi ją antrąkart, Ramzi. Padaryk taip, kad 
jos auka nebūtų beprasmė. 

— Ir ką gi aš turėčiau daryti? 

— Vesk hetitų karalaitę, - rimtai ir svariai pasakė Amenis. 

— Dabar tam nebėra jokių kliūčių, - pridūrė Setau. 

Ramzis sugniaužė kumščius. 

— Nejaugi jūsų širdys tokios pat kietos kaip šios kalvos grani- 
tas? Izetė dar tik vos atgulė į sarkofagą, ojūs jau drįstate kalbėti 
man apie vedybas! 

— Tu - ne savo žmoną apraudąs našlys, o Egipto faraonas, 

privaląs išsaugoti taiką ir išgelbėti savo tautą, - atkirto Setau. — 
Žmonėms nerūpi tavo jausmai: nei tavo džiaugsmas, nei sielvar- 
tas. Jie trokšta vienintelio dalyko: kad faraonas juos valdytų ir 
vestų teisingu keliu. 

— Faraonas, kurio didžioji sutuoktinė - hetitė... Argi tai ne 
siaubinga"? 

— Priešingai, - paprieštaravo Amenis. - Tai - tinkamiausias ir 
akivaizdžiausias būdas galutinai suartinti abi tautas. Jei tu su- 
tiksi vesti Hatušilio dukterį, karo šmėkla išnyks daugeliui metų. 
Ar įsivaizduoji, kokią šventę tarp žvaigždžių šia proga surengs 
Setis su Tuja, tavo tėvas ir motina? Aš jau nieko nesakau tau 
apie Ašą, paaukojusį savo gyvybę ilgalaikės taikos dėlei. 

— Su tavimi darosi pavojinga ginčytis, Ameni. 

— Aš - tik menkos sveikatos ir ne per didžiausio proto rašti- 
ninkas, bet turiu garbę būti Abiejų Žemių valdovo sandalų lai- 
kytojas ir nenoriu, kad jie vėl būtų sutepti krauju. 

— Įstatymas tave įpareigoja valdyti drauge su didžiąja valdovo 
sutuoktine, - priminė Setau. — Pasirinkęs tą svetimšalę, tu lai- 
mėsi šauniausią iš Visų įmanomų mūšių. 

— Aš jau dabar nekenčiu tos moters! 

— Ramzi, tu nesi savo gyvenimo šeimininkas; šios aukos iš 
tavęs reikalauja Egiptas. 

— O jūs, mano draugai - ar jūs taip pat iš manęs jos reikalau- 
jate? 

Setau su Ameniu pritariamai linktelėjo galvas. 

— Palikite mane vieną, man reikia pagalvoti. 


Ramzis praleido naktį kalvos viršūnėje. Pasisėmęs tvirtybės 
iš tekančios saulės, jis ilgokai užtruko Karalienių slėnyje, o pas- 
kui sugrįžo prie savo palydos. Netaręs nė žodžio, Ramzis šoko į 
savo vežimą ir sparčiai nuvažiavo į Ramezėjų, savąją milijonų 
metų šventyklą. Atlikęs ten aušros apeigas ir nemažai laiko pra- 
leidęs susikaupęs Nefertarės koplyčioje, faraonas nuėjo į rūmus. 

Ten jis ilgai prausėsi, atsigėrė pieno ir užvalgė šviežios duonos 
su figomis. 

Iš pažiūros toks atsigavęs ir pailsėjęs, tarsi būtų keletą valan- 
dų kietai miegojęs, valdovas pravėrė raštinės duris, už kurių ap- 
gailėtinai atrodąs Amenis šiureno teptuku, rašydamas laiškus 
valdininkams ir pareigūnams. 

— Paimk naujutėlaitį aukščiausios kokybės papirusą ir para- 
šyk mano broliui - hetitų imperatoriui. 

— O... ką aš turiu šiame laiške parašyti? 

— Pranešk jam, kad aš nusprendžiau padaryti jo dukterį di- 
džiąja Egipto valdovo sutuoktine. 

Uri-Tešubas išmaukė trečią taurę karšto oazių vyno. Šį saldų, 
kvapiųjų medžiagų ir medžio sakų prisotintą skystį balzamuoto- 
jai naudojo viduriams apdoroti, siekdami juos apsaugoti nuo ge- 
dimo, 0 gydytojai vertino tokio vyno antiseptines savybes. 

— Jūs per daug geriate, - tarstelėjo Raja. 

— Reikia mokėti naudotis Egipto malonumais... Šis vynas — 
tikras stebuklas! Tavęs niekas nesekė ? 

— Būkite ramus. 

Pirklys siras sulaukė vidurnakčio ir tik tada prasmuko į fini- 
kietės sodybą. Jis nepastebėjo nieko įtartina. 

— Kokia šio netikėto apsilankymo priežastis"? 

— Svarbios naujienos, pone, labai svarbios naujienos. 

— Pagaliau paskelbtas karas? 

— Ne, pone, visai ne... Egiptas ir Hetitų imperija nekariaus. 

Uri-Iešubas nusviedė taurę šalin ir stvėrė sirą už apykaklės. 

— Ką tu čia pliauški? Mano spąstai buvo parengti kuo pui- 
kiausiai! 

— Gražioji Izetė mirė, ir Ramzis rengiasi vesti imperatoriaus 
Hatušilio dukterį. 

Uri-Iešubas paleido savo sėbrą. 

— Hetitė - Egipto karalienė... Neįtikima! Raja, tu tikriausiai 
klysti! 

— Ne, pone; tai jau paskelbta. Jūs be reikalo nužudėte Ašą. 

— Buvo būtina atsikratyti to šnipo. Dabar mums niekas ne- 
trukdo. Nė vienas Ramzio patarėjas nėra toks protingas, koks 
buvo Aša. 

— Mes pralaimėjome, pone. Taika tebegalioja, ir niekam nepa- 
vyks jos suardyti. 

— Kvaily! O ar tu pažįsti moterį, kuri netrukus taps didžiąja 
faraono sutuoktine? Tai hetitė, Raja, tikra hetitė - išdidi, gudri, 
nesuvaldoma! 

— Ji - jūsų priešo Hatušilio duktė. 

— Ji visų pirma — hetitė! Ir ji niekada nepaklus egiptiečiui, 
nors jis būtų ir faraonas! Štai mūsų galimybė laimėti! 

Raja atsiduso. Karštas oazių vynas mušė buvusiam vyriausia- 
jam hetitų kariuomenės vadui į galvą; netekęs bet kokios vilties, 
jis guodėsi prasimanymais. 

— Keliaukite iš Egipto kur nors kitur, - patarė jis Uri-Tešubui. 

— Įsivaizduok, Raja, kad ta hetitų karalaitė stos mūsų pusėn; 
mes turėtume sąjungininkę pačiuose rūmuose! 

— Tuščia svajonė, pone. 

— Ne, tai likimo mums siunčiamas ženklas, kuriuo aš pajėgsiu 
pasinaudoti! 

— Jūs labai nusivilsite. 

Uri-Iešubas išmaukė ketvirtą taurę palmių vyno. 

— Mes kai ką pamiršome, Raja, bet dar nevėlu susizgribti. Tu 
panaudosi libius. 

Krustelėjo užuolaida. Siras bakstelėjo smiliumi įtartinos vie- 
tos link. 

Uri-Iešubas negirdimai kaip katinas pritykino prie užuolai- 
dos, ūmai ją atitraukė ir ištempė už rankos drebančią Tanitą. 

— Tu klauseisi mūsų pokalbio? 

— Ne, ne, aš tik tavęs ieškojau... 

— Mes nieko nuo tavęs neslepiame, brangioji, nes tu negali 
mūsų išduoti. 

— Aš daviau tau žodį, kad neišduosiu! 

— Eik, atsigulk, aš tuoj pas tave ateisiu. 

Kupinas meilės Tanitos žvilgsnis žadėjo hetitui audringą nak- 
ties pabaigą. Duodamas Rajai paskutinius nurodymus, Uri-Ie- 
šubas pasitenkino keliais trumpais, sausais sakiniais. 

Pagrindinė Pi-Ramzio ginklų dirbtuvė vis dar sparčiai gamino 
kalavijus, ietis ir skydus. Kol nebus atšvęstos vedybos su hetitų 
karalaite, rengimasis karui nenutrūks. 

Vienoje netoli kalvių esančioje dirbtuvėje buvo saugomi atim- 
ti iš hetitų ginklai. Norėdami perprasti jų gamybos paslaptis, 
Egipto amatininkai atidžiai juos apžiūrinėjo ir tyrinėjo. Vienas 
jaunas ir labai išradingas meistras susidomėjo geležiniu durklu, 
kurį jam patikėjo rūmų pareigūnai. 

Metalo kokybė, ašmenų plotis ir svoris, patogi rankena... Vis- 
kas buvo puiku. 

Pagaminti tokį pat durklą bus nelengva, prireiks ne vieno ne- 
sėkmingo bandymo. Susigundęs tokia įdomia užduotimi, meist- 
ras pakilnojo rankoje durklą, mėgindamas iš akies nustatyti jo 
svorį. 

— Pas tave kai kas atėjo, - pranešė pasiuntinys. 

Lankytojas pasirodė besąs samdytas kareivis, šiurkščių ir ne- 
taisyklingų veido bruožų. 

— Ko tu nori? 

— Rūmai nori atsiimti geležinį durklą. 

— Ar turi raštišką įsakymą? 

- Žinoma. 

— Parodyk. 

Samdytas kareivis ištraukė iš kabančio prie jo diržo odinio 
maišelio medinę lentelę ir ištiesė ją meistrui. 

— Betgi... tai ne hieroglifai! 

"Tvojęs kumščiu į smilkinį, Rajos pasiųstas libis užmušė egip- 
tietį, pakėlė iškritusią jam iš rankų lentelę, čiupo durklą ir teki- 
nas išbėgo iš dirbtuvės. 


Po daugybės apklausų ir tardymų Seramana buvo tikras, kad 
meistras nebuvo pavogusio durklą samdyto kareivio bendrinin- 
kas, o trokštančių pasipelnyti kareivių Egipto armijoje netrūko. 

— Tą kareivą papirko Uri-Iešubas, - pasakė sardas Ameniui. 

Raštininkas nė galvos nepakėlė nuo papiruso. 

— Ar turi įrodymų? 

— Man gana savo nuojautos. 

— Ar tau neatrodo, kad tu be reikalo taip atkakliai nepalieki 
ramybėje Uri-Tešubo? Hetitas įgijo turto ir naudojasi gyvenimo 
malonumais; kam jam reikėtų vogti Hatušilio durklą? 

— Nesjis turi užmačių pakenkti Ramziui. 

— Dabar susidūrimui su hetitais nebėra jokio pagrindo, todėl 
svarbiausia - ištirti Ašos nužudymą. Ar sužinojai ką nors nauja? 

— Dar ne. 

— Ramzis reikalauja nustatyti ir surasti žudiką. 

— Tas nusikaltimas ir durklo vagystė... Visa tai susiję. Jeigu 
man kas nors nutiktų, nepaleisk iš akių pėdsako, vedančio Uri- 
Tešubo link. 

— Jeigu tau kas nors nutiktų... Ką turi galvoje? 

— Norint, kad tyrimas judėtų į priekį, man teks prasiskverbti į 
libių aplinką, o tai - didelė rizika. Kai man ims aiškėti tiesa, jie 
tikrai bandys mane sunaikinti. 

— Tu - Ramzio asmens sargybos viršininkas! Niekas nedrįs 
pakelti prieš tave rankos. 

— Jie nedvejodami nužudė faraono užsienio reikalų ministrą — 
jo vaikystės draugą. 

— Nejaugi nėra mažiau pavojingo būdo tiesai atskleisti? 

— Bijau, kad ne, Ameni. 


Malfio palapinė, išskleista toli nuo visų oazių, pačiame Libi- 
jos dykumos viduryje, buvo lyg ir tvirtovė, saugoma patikimų 
vyrų. Genties vadas gėrė pieną ir mito datulėmis; jis nepripaži- 
no nei vyno, nei alaus, laikydamas šiuos gėrimus piktųjų dvasių 
pramanu, nes jie drumstė žmogaus protą. 

Asmeninę Malfio sargybą sudarė tik vyrai, kilę iš jo kaimo. 
Jei ne Malis, jie būtų taip ir likę vargšai valstiečiai. Dabar, turė- 

dami galimybę valgyti ligi soties, padoriai rengtis, kautis ietimis, 
kalavijais, lankais ir svaidyklėmis, rinktis jiems patinkančias mo- 
teris, jie garbinte garbino Malfį ir laikė jį dykumos dvasios įsi- 
kūnijimu. Juk jis buvo greitas kaip pantera, matė neatsigręžda- 
mas, lyg būtų turėjęs pakaušyje akis, o jo pirštai buvo smailūs ir 
aštrūs it ašmenys. 

— Pone, muštynės! - pranešė vandennešys. 

Malfis lėtai atsistojo. Jo kampuotas veidas buvo ryškių, valin- 
gų bruožų, o plačią kaktą pusiau dengė baltas turbanas. Vadas 
neskubėdamas išėjo iš palapinės. 

Mokomojoje stovykloje gyveno apie penkiasdešimt kovoto- 
jų, kurie vidurdienį mankštinosi, kaudamiesi šaltaisiais ginklais 
arba plikomis rankomis. Malfis mėgo ypač sunkias sąlygas: dy- 
kumą ir karštį. Tokius išbandymus įveikdavo tik kariai iš pri- 
gimties. 

Tie išbandymai buvo būtini, turint omenyje užduotį, kuri lau- 
kė besikuriančios libių kariuomenės: sutriuškinti Ramzio pajė- 
gas. Malfis nesiliovė galvojęs apie kartų kartas faraonų paže- 
mintų libių vadų; ginkluoti susidūrimai truko šimtus metų, ir 
egiptiečiai vis sutriuškindavo drąsias, bet nevieningas dykumos 
gentis. 

Vyresnysis Malfio brolis Ofiras mielai naudojo ginklą, kurį 
manė būsiant lemiamą: juodąją magiją, tarnavusią jo vadovauja- 
mam šnipinėjimo tinklui, dirbusiam hetitų labui. Už pralaimėji- 
mą Ofiras sumokėjo savo gyvybe, ir Malfis prisiekė už jį atker- 
šyti. Jis pamažu vienijo libių gentis ir ketino anksčiau ar vėliau 
tapti neginčytinu jų vadu. 

Susitikimas su Uri-Iešubu suteikė jam dar vieną galimybę pa- 
siekti savo tikslą. Turint tokį sąjungininką, pergalė jau nebebu- 
vo nepasiekiama svajonė. Mallfis ištrins gėdos ir nusivylimo am- 
žius iš libių atminties. 

Nepaprastai nuožmus plačiapetis karys pamiršo, kad vyksta 
mokomosios kautynės, ir taip įsikarščiavo, kad ėmė mirtinai tvoti 


CHRISTIAN JACO E RAMZIS. PO VAKARŲ AKACIJA 135 


kumščiais du aukštesnius už save ir ginkluotus ietimis priešinin- 
kus. Malfis prisiartino kaip tik tą akimirką, kai karys puikuoda- 
masis sutraiškė koja vieno iš nugalėtųjų galvą. 

Malfis išsitraukė paslėptą po palaidine durklą ir suvarė jį pe- 
tingojo žaliūko pakaušin. 

Dvikovos tuoj pat nutrūko. Visi kariai atsigręžė į Malltį. 

— Mankštinkitės toliau, bet nepraraskite savitvardos, - įsakė 
libis. - Ir nepamirškite, kad priešas gali išdygti iš bet kur. 


22 


Išvydęs didžiąją Pi-Ramzio priėmimų salę, žmogus būdavo su- 
krėstas. Net dvariškiai, įpratę kopti didingais laiptais, papuoš- 
tais nugalėtų ir faraono priverstų paklusti Maat įstatymui priešų 
statulomis, visada smarkiai jaudindavosi. Aplink didžiąsias du- 
ris ovaliuose kartušuose, kurių forma simbolizavo amžiną Dvie- 
jų Žemių karaliaus valdomos visatos judėjimą uždara grandine, 
mėlynais dažais baltame fone buvo išrašyti Ramzio vainikavimo 
vardai. 

Visuotiniai priėmimai, į kuriuos būdavo sukviečiamas visas 
dvaras, vykdavo retai. Tik ypatingi įvykiai, nuo kurių priklausė 
Egipto ateitis, priversdavo Ramzį kreiptis į visus aukštuosius 
pareigūnus. 

Viešpatavo nerimas. Pasak gandų, hetitų 1mperatorius tebe- 
rūstavo. Juk Ramzis jį įžeidė, pirma atsisakęs vesti jo dukterį, o 
tai, kad faraonas paskui sutiko tai padaryti, nenuplovė įžeidimo. 

Didžiosios salės grindys buvo išklotos spalvingomis glazū- 
ruotomis degto molio plytelėmis. Jose buvo pavaizduoti Žy- 
dintys sodai, žalsvai mėlynu tvenkiniu plaukiančios antys ir tarp 
baltų lotosų nardančios žuvys. Žyniai, raštininkai, ministrai, 
provincijų valdytojai, aukų atnašautojai, paslapčių sergėtojai 
ir kilmingos moterys grožėjosi sienose žaidžiančiomis stebuk- 
lingomis spalvomis: šviesiai žalia, tamsiai raudona, žydra, gel- 
tona kaip auksas ir blyškia kaip dramblio kaulas. Tomis Žavio- 
mis spalvomis buvo nutapyti išdykaują kukučiai, kolibriai, 
kregždutės, zylės, lakštingalos ir žuvininkėliai. Pažvelgę tru- 
putį aukščiau, dvariškiai galėjo gėrėtis nuostabiais frizais su 

gėlių ornamentais, vaizduojančiais prasiskleidusias aguonas, ra- 
munes, lotosus ir rugiagėles. 

Visi nuščiuvo, Ramziui lipant į savo auksinį sostą laiptais, ku- 
rių paskutinę pakopą puošė liūtas, laikąs nasruose iš tamsybių 
iššokusį priešą —- netvarką, nepaliaujamai bandančią sugriauti 
Maat harmoniją. 

Ramzio galvą vainikavo dvi karūnos. Baltoji, simbolizuojanti 
Aukštutinį Egiptą, buvo įleista į raudonąją - Žemutinio Egipto 
simbolį. Karūnos vadinosi „Dvi galingosios“ ir turėjo magišką 
galią. Faraono kaktoje spindėjo auksinis urėjas: kobra, spjau- 
danti ugnį, kuri sklaidė tamsybes. Dešinėje rankoje valdovas lai- 
kė skeptrą „magija“, panašų į piemens lazdą. Kaip piemuo su- 
renka savo gyvulėlius ir sugrąžina paklydėlius, taip ir faraonas 
privalėjo telkti krūvon išsklaidytą energiją. Auksinė Ramzio pri- 
juostė atrodė trykštanti šviesos spinduliais. Keletą akimirkų val- 
dovas neatitraukė akių nuo puikaus paveikslo, iš kurio žvelgė 
susimąsčiusios prie dedešvų gėlyno jaunos moters veidas. Gal 
tai buvo Nefertarė, kurios grožis ir iš anapus nutvieskė Ramzio 
Didžiojo viešpatavimą? 

Faraonui nebuvo kada 1lgėtis ir skendėti prisiminimuose; vals- 
tybės laivas plaukė tolyn, ir jį reikėjo vairuoti. 

— Aš sukviečiau jus čia, kad visa šalis, jūsų padedama, sužino- 
tų apie svarbius įvykius. Šen bei ten sklando kvaili gandai, todėl 
aš noriu paskelbti tiesą, kurią jūs pakartosite žmonėms. 

Amenis stovėjo paskutinėje minios eilėje su kitais raštinin- 
kais, tarsi būtų ėjęs nereikšmingas pareigas; šitaip jis aiškiau pa- 
matys ir išgirs susirinkusiųjų atsaką į valdovo žodžius. Serama- 
na, priešingai, stebėjo stovinčiuosius pirmoje eilėje ir buvo pasi- 
rengęs įsikišti, kilus menkiausioms priešiškumo apraiškoms. O 
Setau užėmė pagal pareigas deramą vietą Nubijos valdytojo kai- 
rėje, tarp žymiausių didžiūnų, kurių daugelis dažnai žvilgčiojo į 
Vandens Leliją, vilkinčią nedengiančią jos krūtų rausvą suknelę 
su petnešėlėmis. 

Dofino provincijos Žemutiniame Egipte valdytojas išėjo į priekį 
ir nusilenkė valdovui. 

— Didenybe, ar galiu tarti žodį? 

— Mes tavęs klausomės. 

— Ar tiesa, kad užsienio reikalų ministras Aša iš tikrųjų laiko- 
mas Hatuše nelaisvėje, o taikos sutartis su hetitais nutraukta? 

— Pakeliui į Pi-Ramzį mano draugas Aša buvo nužudytas. Jis 
visiems laikams atgulė Egipto žemėn. Vyksta tyrimas; Ašos mir- 
ties kaltininkai bus surasti ir nubausti. Taika su Hetitų imperija 
didele dalimi yra Ašos nuopelnas, ir mes tęsime jo pradėtą dar- 
bą. Taikos sutartis su hetitais tebegalioja; ji galios dar labai ilgai. 

— Didenybe... Ar galima sužinoti, kas taps didžiąja valdovo 
sutuoktinę? 

— Hetitų imperatoriaus Hatušilio duktė. 

Susirinkusieji suūžė. Žodžio paprašė vieno kariuomenės jun- 
ginio vadas. 

— Didenybe, ar ne per daug garbės vakarykščiam priešui? 

— Kol karaliene buvo gražioji Izetė, aš nepriėmiau Hatušilio 
pasiūlymo; šiandien tos vedybos - vienintelis būdas sustiprinti 
taiką, kurios trokšta Egipto liaudis. 

— Ar mes turėsime taikstytis su mūsų šalin įžengusia hetitų 
kariuomene? 

— Ne, karvedy; tik su mūsų šalin įžengusia hetitų moterimi. 

— Didenybe, malonėkite atleisti man už įžūlumą, bet - hetitė 
Dviejų Žemių soste... ar tie, kurie kovėsi su Anatolijos kariais, 
riuomenė pasirengusi kautis. Ji gerai ginkluota. Kodėl mes turė- 
tume baimintis susidūrimo su hetitais? Užuot nusileidus jų ne- 
pakenčiamiems reikalavimams, verčiau būtų juos pulti. 

Dėl tokio atžaraus pasipūtimo kariškis lengvai galėjo netekti 
savo aukštų pareigų. 

— Tavo žodžiams netrūksta išminties, - tarė Ramzis, - bet tu 
sprendi pernelyg šališkai. Pradėjęs karą, Egiptas sulaužytų tai- 

kos sutartį ir duotą žodį. Nejaugi manai, kad faraonas galėtų 
šitaip pasielgti? 

Karvedys pasitraukė atbulas ir įsimaišė tarp dvariškių, kuriuos 
valdovo žodžiai įtikino. 

— Ojei hetitų imperatorius apsigalvos ir atsisakys leisti savo 
dukterį į Egiptą? Argi toks jo elgesys neatrodys jums nepaken- 
čiamas, Didenybe? 

Į priekį žengtelėjo vilkįs panteros kailį didysis Memfio žynys, 
vyresnysis Ramzio sūnus Kha. 

— Ar faraonas leis man į tai atsakyti? 

Ramzis linktelėjo galvą. 

— Aš manau, - pareiškė Kha, - kad nei valstybės valdymo 
taisyklės, nei diplomatija nesuteikia įtikinamo pagrindo apsi- 
spręsti gyvybiškai svarbiu klausimu. Laikytis duoto žodžio ir Ma- 
at įstatymo - svarbiau už viską; tačiau taip pat reikia taikyti vals- 
tybės magijos dėsnius, kurių mus išmokė mūsų protėviai. Iris- 
dešimtaisiais savo valdymo metais Ramzis Didysis sulaukė pir- 
mosios atgimimo šventės; ateityje mūsų valdovui teks dažniau 
papildyti neregimųjų jėgų atsargas, kurios būtinos, kad jis galė- 
tų valdyti. Todėl svarbiausias ir skubiausias dalykas šiais trisde- 
šimt trečiaisiais Ramzio valdymo metais - parengti jo antrąją 
atgimimo šventę. Paskui padėtis pasikeis, ir atsakymai į mūsų 
klausimus paaiškės savaime. 

— Tai ilgos ir brangiai atsieinančios apeigos, - paprieštaravo 
Aukso ir Sidabro Namo valdytojas. - Ar nederėtų atidėti tos 
šventės? 

— Tai neįmanoma, - atkirto didysis žynys. — Įrašų tyrinėjimai 
ir astrologų apskaičiavimai baigiasi ta pačia išvada: antroji Ram- 
zio Didžiojo atgimimo šventė turi įvykti po dviejų mėnesių, net 
šiek tiek anksčiau. Tad sutelkime pastangas, kad prisišauktume 
į šią šventę dievus bei deives, ir skirkime savo mintis faraonui 
ginti ir saugoti. 

Vyriausiasis šiaurės rytų pasienio tvirtovių viršininkas neiš- 
tvėrė nejįsiterpęs. Jis buvo patyręs kariškis, ir daug didikų juo 
pasitikėjo. 

— Aš gerbiu didžiojo žynio nuomonę, bet ką darysime, jei he- 
titai sugalvos mus pulti? Kai Hatušilis sužinos, kad Egiptas ren- 
gia šią didžiulę šventę, nė kiek nesirūpindamas faraono vedybo- 
mis su jo dukterimi, jis pasijus dar labiau pažemintas ir pradės 
puolimą. Kas vadovaus mūsų kariuomenei, kol faraonas atliki- 
nės apeigas? 

— Pačios atliekamos apeigos mus ir apsaugos, - atsakė Kha 
savo žemu, dainingu balsu. - Visada taip buvo. 

— Taip mano žynys, pripratęs prie šventyklų paslapčių; paty- 
rusio kariškio nuomonė kitokia. Hatušilis nesiryžta mūsų pulti, 
nes bijo Ramzio, nugalėjusio jį Kadešo mūšyje; jis žino, kad fa- 
raonas pajėgia atlikti nepaprastus žygdarbius. Jeigu valdovas ne- 
vadovaus mūsų kariuomenei, Hetitų imperatorius mes į mūšį 
visas savo ginkluotąsias pajėgas. 

— Geriausia Egipto apsauga yra magiškojo pobūdžio, - atsakė 
Kha. — Griovėjai — hetitai ar kiti, tai ne taip svarbu — yra tik 
tamsiųjų jėgų įrankiai, o tų jėgų nesustabdys jokia žemiškoji ka- 
riuomenė. Juk prie Kadešo tūkstančius priešų triuškinančią jė- 
gą Ramzio rankai suteikė Amonas! 

Tai buvo neginčytinas argumentas. Nė vienas iš kariškių ne- 
beprieštaravo. 

— Aš norėčiau dalyvauti apeigose, - tarė Merenptahas, - bet 
faraonas tikriausiai įsakys man budėti Egipto pasienyje? 

— Drauge su dešimčia karališkųjų sūnų tu per šventę užtikrin- 
si mūsų šalies saugumą. 

Ramzio nutarimas nuramino susirinkusiuosius, bet apeigų atli- 
kėjų viršininkas, aiškiai supykęs, prasibrovė pro dvariškių minią į 
pirmąją eilę. Tai buvo liesas skustagalvis, pailgo ir gudraus veido. 

— Jūsų Didenybei leidus, norėčiau užduoti didžiajam žyniui 
Kha keletą klausimų. 

Ramzis neprieštaravo. Kha tikėjosi, kad jam teks atlaikyti tą 
išbandymą, bet manė, kad jis įvyks ne valdovo dvare. 

— Kur didysis Memfio žynys ketina surengti antrąją atgimimo 
šventę? 

— Pi-Ramzio šventykloje. Juk ji tam ir buvo pastatyta. 

— Ar valdovas tikrai turi dievų priesaką? 

— Jis jį turi. 

— Kas vadovaus apeigoms? 

— Nemarioji Sečio siela. 

— Iš kur sklinda šviesa, kuri suteiks faraonui dangiškosios ener- 
gijos? 

— Ši šviesa gimsta iš savęs pačios ir kiekvieną akimirką at- 
gimsta faraono širdyje. 

Apeigų atlikėjų viršininkas nustojo klausinėti Kha, nes įsitiki- 
no, kad jam nepavyks pagauti didžiojo žynio klystant, ir labai 
rimtai kreipėsi į Ramzį: 

— Nors didysis žynys puikiai išmano viską, kas susiję su Šia 
atgimimo švente, aš manau, kad jos surengti neįmanoma. 

— Kodėl gi? - nustebo Kha. 

— Todėl, kad pagrindinis vaidmuo šioje šventėje tenka didžia- 
jai valdovo sutuoktinei, o faraonas - našlys ir dar nėra vedęs tos 
hetitų karalaitės. Be to, svetimšalė niekada negalėjo dalyvauti 
paslaptingose atgimimo apeigose. 

Ramzis pakilo nuo sosto. 

— Nejaugi tu manai, kad faraonas nesuvokia šios kliūties? 

Tešonkas nuo pat vaikystės išdirbinėjo odas. Jo tėvas buvo li- 
bis, pavogęs keletą avių, suimtas už tai Egipto tvarkos sergėto- 
jų ir nuteistas daugeliui metų sunkiųjų darbų. Atlikęs bausmę, 
jis grįžo tėviškėn, ketindamas raginti saviškius ginkluotai ko- 
vai su faraonu. Tešonkas nenorėjo keliauti į Libiją drauge su 
tėvu. Jis liko Egipte, rado darbą Bubastyje, o paskui Pi-Ram- 
zyje ir pamažu net pagarsėjo tarp odminių kaip geras savo amato 
žinovas. 

Artėjant penkiasdešimtajai gyvenimo vasarai Tešonką ėmė 
graužti sąžinė. Štai jis gyvena kaip inkstas taukuose, net pilvą 
užsiaugino, o skruostai žydėte žydi; bet argi jis neišdavė savo 
gimtojo krašto, pernelyg lengvai pamiršęs savo tautos pralaimė- 
jimus ir pažeminimus, kuriuos libiams teko iškęsti, priešinantis 
Egiptui? Tapęs pasiturinčiu amatininku, dirbtuvės su trisdešim- 
čia samdomų darbininkų savininku, jis mielai atverdavo duris 
patekusiems į bėdą libiams. Laikui bėgant jo ištremtieji tėvynai- 
niai įprato laikyti Iešonką dangaus jiems siųstu globėju. Kai ku- 
rie libiai sparčiai įsiliedavo į Egipto visuomenę, kiti puoselėjo 
viltis atkeršyti už patirtas skriaudas ir pralaimėjimus. Bet libių 
bendruomenėje brendo kitas judėjimas, gąsdinęs Tešonką, kuris 
jau ne taip smarkiai troško regėti Dviejų Žemių pražūtį. O jei 
Libija pagaliau nugalės, ir libis atsisės į Egipto sostą? Tačiau 
pirmiausia reikėjo pašalinti iš kelio Ramzį. 

Norėdamas atsikratyti tų svaičiojimų, Tešonkas pasinėrė į dar- 
bą. Jis patikrino ką tik jam pristatytų ožkų, avių, antilopių ir 
kitų dykumos gyvūnų odų kokybę. Po to, kai odos bus išdžiovin- 

tos, įtrintos druska ir išrūkytos dūmuose, meistrai išteps jas moliu 
su ochros priemaišomis, o paskui suminkštins, išmirkę šlapimo, 
paukščių išmatų ir arklių mėšlo mišinyje. Tai buvo labiausiai dvo- 
kianti šioje dirbtuvėje atliekama odų apdorojimo procedūra, to- 
dėl čia nuolat lankėsi švaros tarnybos atstovai. 

Po pirminio odų rauginimo su aliejumi ir alūnu būdavo perei- 
nama prie tikrojo rauginimo su daug tanino rūgšties turinčia me- 
džiaga, išgaunama iš Nilo akacijos ankščių. Jei būtinai reikės, 
odas dar kartą išmirkys aliejuje, išplaks kūju ir ištemps — kad 
būtų minkštesnės. Tešonką visi laikė vienu iš geriausių odminių, 
nes jis ypač gerai mokėjo lankstyti odas ant stovo ir jas pjausty- 
ti. Kaip tik todėl jis turėjo tiek daug įvairių pirkėjų. Tešonko 
dirbtuvėje buvo gaminami krepšeliai ir rankinės, šunų antkak- 
liai ir pavadėliai, virvės, sandalai, dėklai, durklų ir kalavijų makš- 
tys, šalmai, strėlinės, skydai ir net rašyti tinkami itin plonos ir 
lygios odos gabaliukai. 

Pasiėmęs pusapvalių ašmenų peilį, Tešonkas pjaustė pirmarū- 
šės kokybės antilopės odą, norėdamas pagaminti iš jos ilgą ir 
siaurą diržą, kai jo dirbtuvėn įžengė ūsuotas milžinas. 

Seramana, Ramzio asmens sargybos viršininkas... Peilis slys- 
telėjo odos paviršiumi, nukrypo į šalį ir įsmigo į vidurinį kairio- 
sios amatininko rankos pirštą. Tešonkas suriko iš skausmo. Iš- 
meistras puolė plauti žaizdos ir ištepė ją medumi. 

Milžinas sardas ramiai stovėjo ir stebėjo, kas dedasi dirbtuvė- 
je. Tešonkas nusilenkė. 

— Atleiskite, kad priverčiau laukti... Kvailas atsitiktinumas. 

— Hm... sakyčiau, įdomus: juk šnekama, kad tu turįs labai tvirtą 
ranką. 

Tešonkas drebėjo iš baimės. Jis, Libijos karių palikuonis, pri- 
valėtų parblokšti priešininką vien savo žvilgsniu. Bet Seramana 
buvo samdytas kareivis, sardas ir milžinas. 

— Galjums reikia mano paslaugų? 

— Man reikėtų plataus puikios odos antrankto riešui suveržti. 
Pastaruoju metu man atrodo, kad ranka šiek tiek silpsta, kai 
ilgiau pamojuoju karo kirviu. 

— Parodysiu jums keletą, o jūs išsirinksite tinkamiausią. 

— Esu tikras, kad tvirčiausi paslėpti kambaryje už parduotuvės. 


— Ne, aš... 
— Tikrai taip, Tešonkai. Aš gi tau sakau, kad esu tuo tikras. 


— Ak taip, tiesa! Prisiminiau. 


— Na, tada eime ten. 
"Tešonko veidu ritosi stambūs prakaito lašai. Ką tas Seramana 


suuodė? Nieko, tikriausiai nieko - juk jis nieko negali Žinoti. 
Libiui reikia tiesiog susitvardyti ir nerodyti niekuo nepagrįsto 
būgštavimo. Egipte tikrai laikomasi įstatymų; sardas nedrįs pa- 
naudoti smurto, nes bijos griežtos teismo bausmės. 

Tešonkas pirma Seramanos įėjo į nedidelį kambarėlį. Ten jis 
laikė ypač puikių gaminių, kurių neketino parduoti. Tarp jų bu- 
vo nuostabus raudonos odos antrankis. 

— Ar tik nebandai manęs papirkti, Tešonkai? 

— Žinoma, ne! 

— Tokios vertės gaminys... Jis vertas karaliaus. 

— Pone, aš nenusipelniau jūsų pagyrimų! 

— Tu — vienas iš geriausių amatininkų, Tešonkai; tavo verslas 
klesti, pas tave lankosi daug šaunių pirkėjų, o ateitis tau žada 
dar ne vieną malonę... Kaip gaila! 

Libis išblyško. 
— Nesuprantu... 
— Kam reikėjo pasukti klystkeliais, kai gyvenimas tau šypso- 
josi? 
— Klystkeliais? Aš? 
Seramana pačiupinėjo puikų rudos odos skydą, kurio nesigė- 
dytų nė vyriausiasis karvedys. 
— Man labai gaila. Tešonkai, bet tau gresia rimti nemalonumai. 


— Man? Betgi kodėl, už ką? 

— Ar atpažįsti šį daiktą? 

Seramana parodė amatininkui odinį papiruso ritinėlio dėklą. 

— Juk jis pagamintas tavo dirbtuvėje? 

— Taip, bet... 

— Taip ar ne? 

— Taip, aš tai pripažįstu. 

— Kam jis buvo skirtas? 

— Apeigų Žinovui, saugančiam šventyklos paslaptis. 

Sardas šyptelėjo. 

— Tu - doras ir nuoširdus žmogus, Tešonkai; aš buvau tuo 
tikras. 

— Pone, aš neturiu ką slėpti! 

— Tačiau tu padarei rimtą klaidą. 

— Kokią? 

— Pasinaudojai šiuo dėklu, norėdamas perduoti raginimą su- 
rengti perversmą. 

Libiui pritrūko oro, liežuvis perdžiūvo, o smilkiniai net pa- 
skaudo nuo kraujo tvinkčiojimo. 

— Tai... tai... 

— Suklydo pristatytojas, taigi, — supratingai linktelėjo Sera- 
mana. - Apeigų žinovas labai nustebo, radęs savo dėkle kreipi- 
mąsi į Egipto libius, raginantį juos rengtis ginkluotam sukilimui 
prieš Ramgzį. 

— Ne, ne... Tai neįmanoma! 

— Dėklas pagamintas tavo dirbtuvėje, Tešonkai, o tą kreipi- 
mąsi parašei tu. 

— Ne, pone, prisiekiu jums! 

— Man patinka tavo darbas, Iešonkai; visai be reikalo tu įsivė- 
lei į sąmokslą, kuris ne tavo nosiai. Tavo amžiaus ir tavo padė- 
ties Žmogui tai neatleistina klaida. Tu nieko neišloši, priešingai — 
viską prarasi. Kurių galų iškrėtei tokią kvailystę? 

— Pone, aš... 

— Neprisiekinėk melagingai: tave nubaus ano pasaulio teis- 

mas. Tu pasirinkai pražūtingą kelią, bičiuli, bet aš linkęs manyti, 
kad tave apgavo. Mums visiems kartais pritrūksta įžvalgumo. 

— Tai nesusipratimas, aš... 

— Negaišk laiko meluodamas, Tešonkai; mano vyrai jau seniai 
tave seka ir žino, kad globoji maištaujančius libius. 

— Ne maištaujančius, pone! Tai tik žmonės, turį sunkumų, 0 
tėvynainis stengiasi jiems padėti... Juk tai - visai suprantama! 

— Nemenkink savo vaidmens. Be tavęs negalėtų susikurti joks 
slaptas tinklas. 

— Aš - doras prekeivis, aš... 

— Kalbėkime tiksliau, drauguži: aš turiu įrodymą, kurio pa- 
kaks, norint nuteisti tave myriop arba geriausiu atveju išsiųsti į 
jis kaipmat įsakys įmesti tave į kalėjimą. O paskui - pavyzdinis 
teismas ir nusikaltimo verta bausmė. 

— Bet... aš nekaltas! 

— Na jau, Tešonkai! Šnekėk tokias nesąmones kam nori, tik 
ne man! Turėdami tokį įrodymą, teisėjai nė akimirkos nedvejos. 
Tu neturi jokios galimybės išsisukti. Jokios —- nebent aš įsikiš- 
čiau į tą reikalą. 

Kambarėlyje, kur libis laikė savo gražiausius gaminius, stojo 
slogi tyla. 

— Apie kokį įsikišimą jūs kalbate, pone? 

Seramana pačiupinėjo odinį skydą. 

— Kad ir kokią padėtį žmogus būtų pasiekęs, jis vis tiek nori 
ko nors, ko dar neturi. Aš irgi kai ko noriu. Man gerai mokama, 
aš gyvenu malonioje tarnybinėje būstinėje, turiu tiek moterų, 
kiek tik užsimanau, bet... Aš norėčiau labiau praturtėti ir visiš- 
kai nesirūpinti dėl senatvės. Žinoma, aš galėčiau nutylėti ir pa- 
miršti šį įrodymą... Bet viskas turi kainą, Tešonkai. 

— Didelę... kainą? 

— Nepamiršk, kad man reikia dar priversti tylėti apeigų žino- 
vą. Aš pasitenkinčiau tam tikra — ne per didele, bet ir ne per 
maža - tavo pelno dalimi. 


CHRISTIAN JACO B RAMZIS. PO VAKARŲ AKACIJA 147 


— Jei mudu susitarsime, ar paliksite mane ramybėje? 

— Bičiuli, aš vis dėlto privalau atlikti savo darbą. 

— Kojūs reikalaujate? 

— Pasakyk man Ašą nužudžiusių libių vardus. 

— Pone... Aš jų nežinau! 

— Gal tai ir tiesa; bet tu juos greit sužinosi. Dirbk man, teik 
įvairių Žinių apie libius, Tešonkai, ir tau neteks gailėtis. 

— O jeigu man nepavyks jums įtikti? 

— Bus labai gaila, drauguži... Bet esu tikras, kad tau pavyks 
išvengti šitos nelaimės. Kaip faraono asmens sargybos viršinin- 
kas, aš tau užsakau šimtą skydų ir tiek pat makščių mano vyrų 
kalavijams. Atėjęs į rūmus, paprašyk, kad tave nuvestų pas mane. 

Seramana išėjo iš dirbtuvės, palikęs visai suglumusį Tešonką. 
Amenis įkalbėjo sardą apsimesti godžiu parsidavėliu, pasiren- 
gusiu išduoti valdovą dėl galimybės praturtėti. Jei Tešonkas už- 
kibs ant tokio jauko, jis ne taip bijos prabilti ir padės Seramanai 
rasti tinkamus pėdsakus. 

Trisdešimt trečiaisiais Ramzio Didžiojo valdymo metais žiema 
Tėbuose, kur kartais siausdavo žvarbūs vėjai, buvo švelni. Beri- 
bė giedro dangaus žydrynė; ramus Nilas; didingosios upės kran- 
tai, sodriai sužaliavę po gero potvynio ir džiuginą žemdirbius 
būsimu derliumi; iš vieno kaimelio į kitą risnoją asiliukai, kan- 
triai gabeną pašarą; karvės su pieno pritvinkusiais tešmenimis, 
žingsniuojančios į ganyklas, lydimos piemenų ir šunų; mergytės, 
žaidžiančios su lėlėmis ant baltų namelių slenksčių, kol berniūkš- 
čiai laksto paskui skudurinį kamuolį... Egipto gyvenimas srove- 
no įprasta, amžina vaga, tarsi niekas niekad neturėjo keistis. 

Ramzis mėgavosi ta ramia kasdienybės akimirka. Kaip teisin- 
gai pasielgė jo protėviai, pasirinkę vakarinį Nilo krantą milijonų 
metų šventykloms ir kapavietėms — amžinojo gyvenimo buvei- 
nėms, kur karalių ir karalienių šviesos kūnus kasryt atgaivinda- 
vo tekanti saulė! Čia išnyko riba tarp šiapus ir anapus; čia pa- 
slaptis sugerdavo viską, kas žmogiška. 

Atlikęs aušros apeigas Gurnoje, Sečio ka šventykloje, Ram- 
zis susikaupė koplyčioje, kur jo tėvo siela bylojo kiekvienu sie- 
nose iškaltu hieroglifu. Gilioje tyloje jis išgirdo žvaigžde tapusio 
faraono balsą. Ramziui pasukus į švelnios šviesos užlietą didįjį 
kiemą, dainininkių ir muzikančių eisena kaip tik žingsniavo iš 
kolonų salės. Vos pastebėjusi savo tėvą, Meritamon atsiskyrė 
nuo žynių, priėjo prie jo ir nusilenkė, sukryžiavusi rankas ant 
krūtinės. 

Kasdien ji vis labiau panėšėjo į Nefertarę. Jos grožis, vaiskus 
kaip pavasario rytas, atrodė subrandintas šventyklos išminties. 

Ramzis paėmė savo dukterį už rankos, ir juodu lėtai nuėjo sftink- 
sų alėja, apsodinta akacijomis ir eglūnais. 

— Ar tu ką nors žinai apie įvykius už šventyklos sienų? 

— Ne, tėve. Tu darai viską, kad viešpatautų Maat, tu kovoji 
su netvarka ir tamsybėmis. Argi tai nėra svarbiausia? Pasaulie- 
tiškieji gandai neperžengia šventovės sienų, ir labai gerai, kad 
taip yra. 

— Tavo motina troško kaip tik tokio gyvenimo, bet likimas 
lėmė jai visai kitokį. 

— Argi ne tu buvai to likimo šeimininkas? 

— Faraonas privalo gyventi ir veikti šiame pasaulyje, nors jo 
mintis sklando tarp šventyklos paslapčių. Šiandien, Meritamon, 
man reikia išsaugoti taiką; todėl aš vesiu hetitų imperatoriaus 
dukterį. 

— Arji taps didžiąja valdovo sutuoktine? 

— Taip. Bet prieš vedybas turiu surengti savo antrąją atgimi- 
mo šventę. Todėl man reikia apsispręsti, o be tavo sutikimo tas 
nutarimas nebus veiksmingas. 

— Tu Žinai, kad aš visai nenoriu prisidėti prie šalies valdymo. 

— Atgimimo apeigos negali būti atliktos, jeigu jose nedalyvau- 
ja didžioji valdovo sutuoktinė egiptietė. Argi aš reikalauju iš ta- 
vęs pernelyg daug, prašydamas atlikti šį simbolinį vaidmenį? 

— Vadinasi, aš turėčiau... palikti Tėbus, vykti į Pi-Ramzį ir... 
O kas bus paskui? 
venti taip, kaip nori. 

— O tuneimsi vis dažniau manęs prašyti atlikti pasaulietiškųjų 
pareigų? 

— Aš pasikviesiu tave tik į savo atgimimo šventes. Pasak Kha, 
jos turės būti rengiamos kas trejus ar ketverius metus, kol išseks 
mano gyvenimo laikas. Tu gali sutikti arba atsisakyti, Merita- 
mon. 

— Kodėl tu pasirinkai mane? 

— Nes šventovėje praleisti metai suteikė tau dvasinės ir magiš- 
kos galios atlikti šį sunkų vaidmenį. 

Meritamon sustojo ir atsigręžė į Gurnos šventyklą. 

— Tu reikalauji iš manęs per daug, bet tu esi faraonas. 


Setau niurnėjo. Būdamas taip toli nuo savo mylimosios Nubi- 
jos, to gyvačių rojaus, jis jautėsi lyg tremtinys, o juk darbo jam 
tikrai netrūko. Drauge su savo ištikimąja pagalbininke Vandens 
Lelija, kasnakt pagaunančia laukuose ne vieną įspūdingo dydžio 
gyvatę, jis paspartino iš gyvačių nuodų gaminančios vaistus la- 
boratorijos darbą. Be to, Amenio patarimu jis naudojosi viešna- 
ge Pi-Ramzyje valdytojo darbo įgūdžiams tobulinti. Sendamas 
Setau ėmė pripažinti, kad norint įtikinti aukštus valdininkus skirti 
jam reikalingų Nubijos provincijai lėšų ir medžiagų vien įkarš- 
čio negana. Visai neketindamas tapti dvariškiu, jis stengėsi iš- 
mokti tinkamiau pateikti savo prašymus, o pritaikęs gautąsias 
žinias pasiekdavo užsibrėžtą tikslą. 

Išeidamas iš prekinio laivyno viršininko raštinės ir džiūgau- 
damas dėl to, kad pareigūnas sutiko pastatydinti tris Nubijai skir- 
tus krovininius laivus, Setau susidūrė su Kha, kurio veidas ne- 
bedvelkė įprasta ramybe. 

— Gal turi kokių nemalonumų? 

— Pasirengimas tai šventei reikalauja nuolatinio dėmesio... Būtų 
gana jau ir šios įtampos, o čia dar sulaukiau labai nemalonaus 
tikėjausi gauti didelį kiekį sandalų, lininio audeklo rietimų ir ale- 
bastro taurių, beveik nieko man nepristatė. Tai labai apsunkina 
mano užduotį. 

— Arjis kaip nors paaiškino savo elgesį? 

— Jis išvykęs. Man parašė jo žmona. 

— Tai bent įžūlumas! Aš - tik pradedantis valdytojas, bet toks 
elgesys man nepatinka. Eime pas Amenį. 

Pamirkydamas raudonojo vyno padaže ir skaniai grauždamas 
keptos žąsies šlaunelę, Amenis greitai peržiūrėjo ataskaitas, pa- 
buvo šiaurinėje Memtio dalyje. 

Ramzio asmens sekretoriaus išvada buvo aiški: 

— Kažkas ne taip. Kha nesuklydo, kreipdamasis į šį pareigūną, 
0 jam neturėjo kilti jokių sunkumų faraono sūnaus užsakymui 
įvykdyti: jis privalėjo pristatyti Kha viską, kas būtina atgimimo 
šventei. Man tai nepatinka... visai nepatinka! 

— Gal į ataskaitas ar dokumentus įsivėlė kokia nors klaida? - 
užsiminė Kha. 

— Gal ir taip, bet - tik ne į mano dokumentus. 

— Šventė gali būti iš dalies sugadinta, - prisipažino didysis 
žynys. —- Norint priimti dievus ir deives, mums reikia gražiausių 
lino audinių, geriausių sandalų ir... 

— Aš imuosi nuodugniai ištirti šį reikalą, - paskelbė Amenis. 

— Tai bent raštininko išmonė! — pasipiktino Setau. - Juk jis 
bus sudėtingas, tas tavo tyrimas, ir užtruks begalę laiko, o Kha 
skuba. Reikia veikti gudriau: skirk mane ypatinguoju apskaiti- 
ninku, ir aš beregint sužinosiu tiesą. 

Amenis susiraukė. 

— Mes kone peržengiame įstatymą... Be to, gal tai pavojinga? 

— Aš turiu patikimų ir miklių pagalbininkų. Negaiškime laiko 
tuščioms kalboms. Duok man raštišką įsakymą patikrinti tuos 
sandėlius. 


Šiauriniuose Memfio sandėliuose visiems darbams valdingai 
it prityręs, kautynių užgrūdintas karvedys vadovavo ponia Šeri- 
tė. Nedidukė, tamsiaplaukė, daili, nepakenčianti prieštaravimų, 
ji nukreipinėjo į iškrovimo vietas įvairiais gaminiais apkrautų 
asilų varovus, skirstė užduotis sandėlių vedėjams, tikrino sąra- 
šus ir nedvejodama grasino lazda bandžiusiems jai prieštarauti. 
"Tokių drąsuolių, žinoma, atsirasdavo vos vienas kitas. 

"Trumpai tariant, tvirto būdo moteriškė - kaip tik tokia, ko- 
kias Setau mėgo. 

Nors sandėlyje knibždėte knibždėjo žmonių, ji netruko pa- 
stebėti Setau - sutaršytais plaukais, seniai neskusta barzda, vil- 
kintį naująją antilopės kailio palaidinę, kuri atrodė dar labiau 
nublukusi ir apšiurusi nei senoji. 

— Ei tu, lėtapėdi, ką čia veiki? 

— Norėčiau su jumis pasikalbėti. 

— Čia nesikalbama: čia dirbama. 

— Kaip tik apie jūsų darbą aš ir norėčiau su jumis pasikalbėti. 

Ponia Šeritė piktai šyptelėjo. 

— Gal tau nepatinka, kaip aš čia tvarkausi? 

— Tiesą sakant, mane labiau domina, kokiu pagrindu jūs čia 
tvarkotės. | 

Smulkutė tamsiaplaukė nustebo. Valkata šitaip nešnekėtų... 

— Kas tu toks? 

— Rūmų paskirtas ypatingasis apskaitininkas. 

— Atleiskite... Mane suklaidino jūsų keistas apdaras. 

— Viršininkai man dėl jo priekaištauja, bet taikstosi su šia už- 
gaida, nes neturi ką prikišti mano darbui: aš puikiai jį atlieku. 

— Gal galėtumėte man parodyti raštišką įpareigojimą patik- 
rinti šiuos sandėlius? 

— Štai jis. 

Įsakymas buvo patvirtintas visais būtinais antspaudais, įskai- 
tant pritarusio Amenio ir Setau sumanymui vizirio antspaudą. 

Ponia Šeritė kelis kartus perskaitė raštą, įgaliojantį apskaiti- 
ninką apžiūrėti ir patikrinti sandėlius. 

— Šį raštą aš turėčiau parodyti jūsų vyrui. 

— Jis išvykęs. 

— Kodėl jis leido sau išvykti, užuot dirbęs? 

— Jo motina labai sena, jai reikėjo sūnaus pagalbos. 

— Vadinasi, jūs pavaduojate savo vyrą. 

— Aš pažįstu šį darbą ir gerai jį atlieku. 

— Mes turime rimtų nemalonumų, ponia Šerite. Atrodo, jūs 
neįstengiate pristatyti rūmams to, ko jie reikalauja valdovo atgi- 
mimo šventei. 

— Na... prašymas buvo netikėtas... Apgailestauju, bet tai tie- 
sa: šiuo metu mes negalime įvykdyti to užsakymo. 

— Man reikia žinoti priežastis. Taigi kodėl taip atsitiko? 

— Aš žinau ne viską, bet girdėjau, kad didelė dalis gaminių 
buvo perkelta kitur. 

— Kur? 

— Šito aš nežinau. 

— Kieno įsakymu? 

— To aš taip pat nežinau. Kai grįš mano vyras, jis jums viską 
paaiškins, ir viskas susitvarkys. Esu tuo tikra. 

— Rytoj rytą aš patikrinsiu jūsų sandėliuose laikomų gaminių 
aprašą ir apžiūrėsiu pačius sandėlius. 

— Rytoj aš buvau numačiusi išvalyti visas patalpas, ir... 

— Ponia Šerite, aš skubu. Mano viršininkai reikalauja kuo grei- 
čiau atsiskaityti. Taigi jūs perduosite man visus jūsų saugykloje 
esančius dokumentus. 

— Bet jų tokia galybė! 

— Nieko, aš juose susivoksiu. Iki rytojaus, ponia Šerite. 

Poniai Šeritei nebuvo kada gaišti laiko. Jos vyras ir vėl pasielgė 
kaip paskutinis kvailys, paskubėjęs atsakyti į valdininkų paklau- 
simą. Kai jis parodė jai savo laiško nuorašą, Šeritė neapsakomai 
įširdo. Bet buvo jau per vėlu grąžinti išgabenusį laišką pasiunti- 
nį... Šeritė tuojau pat išsiuntė vyrą į kaimą, esantį į pietus nuo 
Tėbų, tikėdamasi, kad tas atsitikimas bus pamirštas, ir rūmai 
kreipsis į kitus sandėlius. 

Deja, valdžia pažiūrėjo į tai visai kitaip. Nors to apskaitinin- 
ko išvaizda iš tiesų buvo keista, jis atrodė esąs ryžtingas ir nesu- 
kalbamas. Šeritė net buvo beketinanti jį papirkti, bet pamanė, 
kad tai per daug rizikinga. Jai neliko nieko kita, kaip tik griebtis 
skubių veiksmų, numatytų būtent tokiam atvejui. 

Atėjus sandėlių uždarymo laikui, ji sulaikė jau besirengian- 
čius išeiti keturis krovikus. Žinoma, pasielgusi taip, kaip suma- 
nė, ji patirs stambų nuostolį, bet tai buvo vienintelis būdas iš- 
vengti teismo. Skaudi auka, ką ir sakyti: juk ji neteks didžiulio 
pelno, kurį būtų gavusi iš prekybos vogtomis prekėmis... Kiek 
prireikė laiko ir kantrybės, kol pavyko sukaupti tokį gražų jų 
kiekį! 

— Vidurnaktį, - įsakė Šeritė savo tarnautojams, - jūs jeisite į 
pastatą pagrindinio sandėlio kairėje. 

— Tai kad jis visada užrakintas, - paprieštaravo vienas iš kro- 
vikų. 

— Ašjį atrakinsiu. Jūs pernešite visa tai, kas ten yra, į pagrin- 
dinį sandėlį. Kaip galima greičiau, ir tyliai. 

— Bet tai jau viršija įprastas darbo valandas, šeimininke. 

— Todėl aš jums gerai užmokėsiu. Gausite savaitinį atlygini- 
mą. O jei būsiu tikrai patenkinta jūsų darbu, tai pridėsiu ir dar. 

Keturių vyrų veidus nutvieskė plati šypsena. 

— O paskui jūs pamiršite šią darbo naktį. Sutarta? 

Valdingame Šeritės balse skambėjo beveik neslepiamas grasi- 
nimas. 

— Sutarta, šeimininke. 


Sandėlių kvartalas buvo tuščias. Kartkartėm jį apeidavo kur- 
tų lydimi tvarkos sergėtojai. 

Keturi vyrai pasislėpė erdviame statinyje, kuriame buvo lai- 
komos medinės rogės sunkioms prekėms vežti. Atsigėrę alaus ir 
užkandę šviežios duonos, jie paeiliui pamiegojo. 

Vidurnaktį pasigirdo įsakmus ponios Šeritės balsas: 

— Ateikite čia. 

Ji atitraukė medines sklendes ir perlaužė džiovinto dumblo 
anstpaudus, draudusius įeiti į pastatą, kur jos vyras neva laikė 
šventyklų dirbtuvėms skirtus vario luitus. Nieko neklausinėda- 
mi, krovikai pernešė šimtą pirmarūšio vyno ąsočių, keturis šim- 
tus penkiasdešimt plono lininio audeklo rietimų, šešis šimtus 
porų odinių sandalų, vežimų dalių, tūkstantį tris šimtus vilnos 
ritinių ir šimtą taurių iš alebastro. 

Krovikams statant ant lentynų paskutines taures, iš sandėlio 
gilumos išniro Setau. Jis iš anksto ten pasislėpė ir stebėjo viską, 
kas dėjosi sandėlyje. 

— Šauniai pasidarbavote, ponia Šerite, - pasakė jis. - Taigi jūs 
grąžinate visa tai, ką buvote pavogusi, nes norite užkirsti kelią 
mano tyrimui. Šauniai pasidarbuota, bet per vėlai. 

Smulkutė tamsiaplaukė nė nemanė prarasti šaltakraujiškumo. 

— Ko norite mainais už tylėjimą? 

— Sužinoti jūsų bendrininkų vardus. Kam jūs parduodate vog- 
tus gaminius? 

— Tai neturi reikšmės. 

— Išvardykite juos, ponia Šerite. 

— Gal norėtumėte su manim susitarti? 

— Aš tai nelinkęs. 

— Tuo blogiau jums... Nereikėjo ateiti čia vienam! 

— Būkite rami, aš turiu padėjėją. 

Ant sandėlio slenksčio pasirodė Vandens Lelija. Liekna ir daili 
nuogakrūtė nubė ryšėjo tik trumpą papiruso klubjuostę. Ran- 
kose ji laikė karklo vytelių pintinę, uždengtą odiniu dangčiu. 

Ponia Šeritė vos nesusijuokė 

— Tai bent padėjėja! - pašaipiai tarė ji. 

— Tegu jūsų darbininkai nešdinasi, - ramiai pasakė Setau. 

— Čiupkite juos abu, - sausai įsakė ponia Šeritė krovikams. 

Vandens Lelija padėjo pintinę ant žemės ir atvožė dangtį. Vos 
jai spėjus atitraukti ranką, laukan išsiveržė keturios įniršusios 
gyvatės pūtikės, atpažįstamos iš trijų Žydrų ir žalių žiedų, juo- 
siančių jų kaklus. Iškvėpdamos iš plaučių orą, jos kėlė siaubą 
širdį veriančiu garsu. 

Šokinėdami per krūvas bet kaip suverstų audinių rietimų, ke- 
turi krovikai puolė bėgti kiek kojos įkerta. 

Gyvatės apsupo kone alpstančią ponią Šeritę. 

— Geriau būtų prabilti, - patarė Setau. - Šių gyvačių nuodai 
labai kenksmingi. Gal nuo jų ir nenumirsite, bet jūsų organiz- 
mui bus padaryta nepataisoma žala. 

— Pasakysiu viską, - pažadėjo tamsiaplaukė. 

— Kam atėjo į galvą grobstyti šventykloms skirtą turtą? 

— Mano vyrui. 

— Jūs tuo tikra? 

— Mano vyrui... ir man. 

— Kiek laiko jūs prekiaujate vogtais daiktais? 

— Truputį daugiau nei dveji metai. Jei ne šita atgimimo šventė, 
iš mūsų sandėlio nieko nebūtų užsakę, ir viskas būsų tęsęsi... 

— Tikriausiai jūs papirkote raštininkus... 

— Visai ne! Mano vyras padirbdavo prekių aprašus, ir mes 

parduodavome jas didesniais ar mažesniais kiekiais, priklauso- 
mai nuo aplinkybių. Ta prekių partija, kurią rengiausi parduoti, 
buvo labai didelė. 

— Kas turėjo ją nupirkti? 

— Vienas laivo kapitonas. 

— Kuo jis vardu? 

— Nežinau. 

— Nupasakokite jį. 

— Aukštas, barzdotas, rudakis, su randu ant kairiojo dilbio. 

— Jis jums ir sumoka už prekes? 

— Taip: brangakmeniais ir trupučiu aukso. 

— Kada turi įvykti artimiausias sandoris? 

— Poryt. 

— Ką gi, - nudžiugo Setau, - turėsime malonumą susitikti su 
tuo pirkėju. 


Saulei leidžiantis, plokščiadugnė barža sėkmingai priplaukė 
prie kranto ir išmetė inkarą. Ji gabeno didelius degto molio ąso- 
čius, kuriuose geriamasis vanduo visus metus likdavo šviežias. 
Kaip pagaminti tokius ąsočius, žinojo tik Vidurio Egipto meist- 
rai. Tačiau baržos gabenami ąsočiai buvo tušti, nes į juos turėjo 
būti slapta sukrautos prekės, nupirktos iš ponios Šeritės. 

Kapitonas visą savo gyvenimą tarnavo prekybos laivyne, ir ben- 
dradarbiai jį laikė puikiu savo amato žinovu. Jokio rimtesnio 
nelaimingo atsitikimo; pavaldiniai, mielai pripažįstą jo autorite- 
tą; krovinių pristatymas beveik niekada nevėluodavo... Bet mei- 
lužės kainavo pragariškai daug, ir išlaidos didėjo kur kas grei- 
čiau nei atlyginimas. Kiek padvejojęs, jis buvo priverstas sutikti 
imtis jam siūlomo darbo: gabenti vogtas prekes. Geras atlygis 
leido jam plačiai gyventi, o jis tai beprotiškai mėgo. 

Ponia Šeritė buvo tokia pat kruopšti ir rūpestinga kaip jis pats. 
Kaip įprasta, krovinys bus jau parengtas, ir prireiks labai ne- 
daug laiko pernešti prekes iš sandėlio į baržą. Įprastas darbas, 

kuris nieko nestebins, juoba kad užrašai ant medinių dėžių ir 
pintinių bylos, jog gabenami maisto produktai. 

Bet prieš tai jam teks smarkiai susiremti dėl kainų. Viena ver- 
tus, ponios Šeritės apetitas vis augo; antra — upeivį pasamdęs 
užsakovas siekė mokėti vis mažiau. Ginčas galėjo užsitęsti, bet 
pašnekovams būtinai reikės rasti bendrą kalbą. 

Kapitonas pasuko ponios Šeritės tarnybinės būstinės link. Kaip 
buvo sutarta, ji mostelėjo jam ranka, stovėdama terasoje. Vadi- 
nasi, viskas gerai. 

Upeivis perėjo sodelį ir įžengė į priėmimų salę su dviem mėly- 
nomis kolonomis. Palei sienas stovėjo suoliukai. 

Laiptuose jau buvo girdėti lengvi belipančios žemyn Šeritės 
žingsniai. Jai iš paskos ėjo nuostabiai graži nubė. 

— Betgi... kas ta moteris? 

— Neatsigręžkite, kapitone, - ištarė žemas Setau balsas, - už 
jūsų nugaros - kobra. 

— Tai tiesa, - patvirtino ponia Šeritė. 

— Kas jūs? — pasiteiravo upeivis. 

— Faraono pasiuntinys. Aš įpareigotas padaryti galą jūsų suk- 
čiavimui. Taip pat noriu sužinoti, kuo vardu žmogus, kuriam tu 
gabenai vogtas prekes. Taigi kas tavo užsakovas? 

Kapitonui atrodė, kad regi klaikų sapną. Žemė slydo jam iš 
po kojų. 

— Kuo vardu tavo šeimininkas? — pakartojo Setau. 

Kapitonas žinojo, kad sulauks sunkios bausmės; ką gi - ne 
jam vienam teks kentėti. 

— Aš jį mačiau tik vieną kartą. 

— Ar jis pasakė savo vardą? 

— Taip... Jis vardu Amenis. 

Apstulbęs Setau žengtelėjo į priekį ir sustojo priešais kapitoną. 

— Papasakok, kaip jis atrodo! 

Pagaliau kapitonas išvydo tą, kuris norėjo jį suimti. Toji jam 
už nugaros kiūtojusi kobra - tai jis! Būdamas tikras, kad Setau 

tik sugalvojo jį pagąsdinti, o iš tikrųjų jokio šliužo nėra, upeivis 
apsigręžė ir puolė bėgti. 

Gyvatė pakilo ant uodegos galiuko ir įgėlė jam į kaklą. Iš 
baimės ir skausmo kapitonas neteko sąmonės ir sukniubo ant 
grindų. 

Pamaniusi, kad kelias laisvas, ponia Šeritė puolė sodelio link. 

— Ne! - sušuko užklupta iš netyčių Vandens Lelija. 

Antroji kobra, patelė, įgėlė dailiajai tamsiaplaukei į strėnas, 
jai žengiant per savo namų slenkstį. Šeritei užėmė kvapą, o širdį 
tarsi suspaudė kieti gniaužtai. Rausdama nagais žemę, ji pašliaužė 
kelis žingsnius, bet greit sukniubo veidu į smėlį. O kobra, lėtai 
rangydamasi, grįžo atgal ir įsitaisė šalia savo patino. 

— Nėra jokios galimybės jų išgelbėti, - apgailestaudama pasa- 
kė Vandens Lelija. 

— Jie apvaginėjo šalį, - priminė jai Setau. - Jų nepasigailės nė 
ano pasaulio teisėjai. 

Sukrėstas to, ką išgirdo iš kapitono, Setau atsisėdo ir susiėmė 
už galvos: 

— Amenis... Amenis - vagių gaujos vadeiva! 

Paskutinis imperatoriaus Hatušilio laiškas buvo diplomatijos vir- 
šūnė. Ramzis atidžiai jį perskaitė gal kokius dešimt kartų, bet 
taip ir neįstengė susidaryti apie jį aiškios nuomonės. Ko norėjo 
imperatorius — karo ar taikos? Ar jis dar troško ištekinti savo 
dukterį už Ramzio, ar tiesiog dangstėsi įžeista didybe? 

— Ką tu apie tai manai, Ameni? 

Valdovo asmens sekretorius ir sandalų laikytojas atrodė suly- 
sęs, nors per dieną sušveisdavo daugybę valgio. Nuodugniai jį 
apžiūrėjusi, gydytoja Neferetė pasakė, kad jis nesergąs jokia rim- 
ta liga, bet jam reikia labiau save tausoti ir nepervargti. 

— Kaip mums trūksta Ašos... Jis įstengtų teisingai suprasti tą 
laišką. 

— O ką tu manai? 

— Nors esu linkęs visur įžvelgti blogesniąją pusę, man atrodo, 
kad Hatušilis tiesia tau ranką. Rytoj prasideda tavo atgimimo 
šventė; magija pateiks tau atsakymą. 

— Aš laimingas, kad susitiksiu su dievais ir deivėmis. 

— Kha puikiai parengė šventę, - tarė Amenis, - pamatysi: vis- 
ko bus į valias. O Setau ką tik padarė galą šventyklų turto grobs- 
tymui. Rasti gaminiai jau atgabenti į Pi-Ramgzį. 

— O kaltininkai? 

— Jie žuvo nenumatytomis aplinkybėmis. Tai buvo nelaimin- 
gas atsitikimas. Jų bylą svarstys vizirio teismas. Galbūt jis nu- 
tars išbraukti jų vardus iš visų raštų ir dokumentų. 

— Aš pasitraukiu iki aušros. 

— Teapšviečia tave ka, Didenybe, kad galėtum nutvieksti sau- 
lės šviesa Egiptą. 

Besibaigiančios vasaros naktis buvo šilta ir šviesi. Kaip ir dau- 
guma jo tėvynainių, Ramzis nutarė miegoti po atviru dangumi, 
rūmų terasoje. Išsitiesęs ant paprasto demblio, jis žvelgė į dan- 
gų, kur spindėjo šviesa tapusių faraonų sielos. Visatos ašis ėjo 
per Šiaurės žvaigždę, aplink kurią buvo plačiai pasklidusios nei 
laikui, nei erdvei nepavaldžios amžinosios žvaigždės. Nuo pira- 
midžių laikų išminčių mintys kildavo į dangų. 

Sulaukęs penkiasdešimt penkerių, po trisdešimt trejų valdymo 
metų Ramzis sustabdė laiko skrydį ir susimąstė apie savo darbus. 
Ligi šiol jis be atvangos ėjo į priekį, įveikinėjo kliūtis, vykdė tai, 
kas atrodė neįmanoma. Būdamas toks pat stiprus ir energingas, 
dabar jis jau nebežvelgė į pasaulį kaip tas ragus atstatęs avinas, 
beatodairiškai puoląs pirmyn, nė kiek nesirūpindamas tais, kurie 
sekė paskui jį. Valdyti Egiptą reiškė ne primesti jam vieno žmo- 
gaus įstatymus, o leisti kraštui pajusti Maat dvelksmą - juk farao- 
nas buvo pirmasis Maat tarnas. Kai Ramzis buvo jaunas valdo- 
vas, jis tikėjosi pakeisiąs Žmonių mąstyseną, patrauksiąs paskui 
save visuomenę, visiems laikams išvaduosiąs ją nuo niekšybės ir 
menkumo, pakylėsiąs Žmonių sielą. Įgijus patirties, svaja ištirpo 
kaip dūmas. Žmonės visada liks tik žmonės - bus linkę į melą ir 
blogį; joks mokymas, joks tikėjimas, joks valdymas nepakeis jų 
prigimties. Išvengti netvarkos ir sumaišties įmanoma tik vykdant 
teisingumą ir nuolat taikant Maat įstatymus. 

Ramzis stengėsi gerbti tai, ko jį išmokė tėvas Setis. Jo troški- 
mas būti didžiu faraonu, nuo kurio priklausytų Dviejų Žemių 
likimas, neteko reikšmės. Patyręs laimę, pakilęs į valdžios viršū- 
nę, jis turėjo vienintelį tikslą: tarnauti. 


Setau jau buvo girtas, bet vis pylėsi oazių vyno, tuštino vieną 
taurę po kitos ir neklusniomis kojomis žirgliojo po kambarį. 

— Neužmik, Vandens Lelija! Ne laikas ilsėtis... Reikia viską 
apgalvoti ir apsispręsti. 

— Kada tu baigsi kartojęs tą patį! 

— O tu geriau manęs paklausyk, aš ne šiaip sau šneku... Tu ir 
aš, mudu žinome. Mes žinome, kad Amenis - vagis ir parsidavė- 
lis. Aš nekenčiu to raštininkiūkščio, aš jį prakeikiu, aš norėčiau 
pamatyti, kaip jis verda sielų žudikų katile... Bet jis- mano drau- 
gas, ir Ramzio draugas. Ir kol mudu su tavim tylėsime, niekas jo 
už vagystę nenuteis. 

— O gal ta vagystė susijusi su sąmokslu prieš Ramzį? 

— Reikia apgalvoti ir nuspręsti... Jei aš nueisiu pas valdovą... 
ne, neįmanoma. Jis rengiasi atgimimo šventei... Aš negaliu su- 
gadinti jam šventės. Jeigu aš nueisiu pas vizirį... Jis įsakys suimti 
Amenį! O tuvis tyli! Ko gi tu nieko nesakai? 

— Pamiegok truputį: galva prašviesės, paskui ką nors sugalvosi. 

— Galvoti negana, reikia nuspręsti, ką darysime! Todėl miego- 
ti negalima. Ameni... Ką tu padarei, Ameni! 

— Na, pagaliau bent vienas vykęs klausimas, - tarė Vandens 
Lelija. 

Setau sustingo vietoje kaip įbestas ir įsmeigė žvilgsnį į nubę. 

— Ką tu nori tuo pasakyti? 

— Prieš sukdamas galvą, geriau pagalvok, ką gi Amenis iš tik- 
rųjų padarė. 

— Taigi aišku, ką jis padarė! Juk baržos kapitonas prisipažino. 
Buvo prekiaujama vogtomis prekėmis, o sumanė ir tvarkė visą 
tą prekybą Amenis. Mano draugas Amenis. 


Seramana miegojo vienas. Pasibaigus varginančiai dienai, per 
kurią jis patikrino įvairias priemones atgimimo šventyklos sau- 
gumui užtikrinti, sardas krito į lovą kaip pakirstas, net negalvo- 
damas pasimėgauti nuostabiu savo dabartinės meilužės - jaunos 
ir lanksčios kaip nendrė sirės - kūnu. 

Jį prižadino riksmas. 

Vargais negalais nubudęs iš gilaus miego, milžinas sardas pa- 
sipurtė, pasirąžė ir nuskubėjo į koridorių, kur jo namų prižiū- 
rėtojas grūmėsi su aiškiai įkaušusiu Setau. 

— Reikia nedelsiant pradėti tyrimą! 
dinės apykaklės, įtempė į kambarį ir išpylė jam ant galvos visą 
ąsotį šalto vandens. 

— Kas tai?.. 

— Vanduo. Matyt, tu jau kuris laikas pamiršai, kad atsigerti 
galima ir jo. 

Setau sudribo ant lovos. 

— Tu man reikalingas. 

— Kas tapo dar viena tavo prakeiktųjų gyvačių auka? 

— Reikia pradėti tyrimą. 

— Dėl ko? 

Setau paskutinįkart padvejojo, sakyti ar ne, bet vis dėlto pasi- 
ryžo: 

— Dėl Amenio turtų. 

— Nesupratau arba nenugirdau. Kalbėk žmoniškai! 

— Amenis slapta sukaupė didžiulius turtus. 

— Ką tu gėrei, Setau? Turbūt tai kas nors bjauresnio už gyva- 
čių nuodus! 

— Amenis turi neteisėto turto... O su juo gali būti susiję dar 
rimtesni dalykai! Įsivaizduok, kad Ramziui gresia pavojus... 

— Paaiškink pagaliau, ką čia paistai! 

Painiodamasis, bet nepraleidęs nė vienos smulkmenos, Setau 
papasakojo, kaip juodu su Vandens Lelija padarė galą ponios 
Šeritės vogtų daiktų prekybai. 

— Ko vertas tokio nedorėlio prisipažinimas? Juk tas kapito- 
nas tikriausiai paminėjo pirmą jam į galvą atėjusį vardą! 

— Atrodė, kad jis kalba nuoširdžiai, - paprieštaravo Setau. 

Seramana buvo priblokštas. 

— Amenis... Bet ką galėčiau įtarti išdavus valdovą ir savo šalį, 
tik ne jį. 

— Taigi mane tu būtum galėjęs įtarti?! 

— Nesuk man galvos! Irgi mat greitas įsižeisti... Dabar mes 
kalbam apie Amenį. 

— Reikia pradėti tyrimą, Seramana. 

— Tyrimą, tyrimą! Lengva pasakyti. Kol vyks atgimimo šven- 
tė, man teks rūpintis Ramzio saugumu. Be to, Amenis viską 
laiko po užraktu! Jeigu jis iš tikrųjų ką nors padarė neteisėtai ar 
nesąžiningai, tai mums reikia pasisaugoti, kad jo neišgąsdintu- 
me: juk tada jis sunaikins visus įkalčius. Nejaugi tu manai, kad 
mes galime apkaltinti jį taip lengvabūdiškai, neturėdami ranko- 
se jokio įkalčio! 

Setau susiėmė už galvos. 

— Mudu su Vandens Lelija - liudininkai. Kapitonas apkaltino 
Amenį. 

Sardui kone širdis ėmė pykti. Tai, kad toks žmogus kaip Ame- 
nis - ištikimiausias iš ištikimųjų! - galvojo tik apie galimybę pra- 
turtėti, kėlė jam šleikštulį. Ką gi, turbūt iš tiesų nėra žmogaus, 
kuris nuoširdžiai padėtų ar gelbėtų kitą, nesiekdamas sau iš to 
naudos. Bet blogiausia buvo tai, kad Amenis galėjo veikti išvien 
su sąmokslininkais; gal iš to slapto turto lėšų buvo ginkluojami 
Ramzio priešininkai? 

— Aš girtas, — pripažino Setau, - bet pasakiau tau visutėliai 
viską. Dabar tai žinome mes trys. 

— Geriau jau aš būčiau iš tavęs išgirdęs ką nors kita. 

— Kaip tu manai imtis šio tyrimo? 

— Amenis turi rūmuose tarnybinį butą, bet beveik visuomet 
miega savo raštinėje. Reikėtų jį iš ten išvilioti, o tada atsargiai 
iškrėsti patalpą... Jeigu jis ten paslėpė aukso ar brangakmenių, 
mes juos rasime. Aš įsakysiu nuolat jį sekti ir nustatyti kiekvie- 
no jo lankytojo tapatybę: juk jis būtinai turi palaikyti ryšį su 
kitais sąmokslininkais. Tikėkimės, kad mano vyrai nieko nepra- 
žiopsos... Jei vizirio tvarkos sergėtojai ką nors suuos apie tą ty- 
rimą, aš turėsiu didelių nemalonumų. 

— Reikia galvoti apie Ramgį. 

— O kaip tu manai, apie ką aš galvoju? 

Tą rytą visas Egiptas meldėsi už Ramzį. Taip ilgai valdęs šalį, 
kaip jis priims didžiulę energiją, sklindančią iš dievų ir deivių? 
Jeigu jo fizinis kūnas nebejstengs talpinti ka, jis bus sunaikintas - 
kaip pernelyg trapus indas. Ramzio viešpatavimo ugnis sugrįš į 
dangiškąją ugnį ir susilies su ja, o jo mumija atiteks žemei. Bet 
jei valdovas atgims, šalies gyslomis ims tekėti naujas kraujas. 

Atgabenti iš Šiaurės ir Pietų provincijų dievybių atvaizdai bu- 
vo sunešti į Pi-Ramzio atgimimo šventyklą, kur juos pasitiko 
Kha. Kol truks šventė, faraonas bus jų svečias ir viešės antgam- 
tinėje, šventojoje erdvėje, nuošalyje nuo pasaulio tuštybių. 

Aušo rytas. Rengdamasis Ramzis prisiminė Amenį. Jo asmens 
sekretoriui tos dienos prailgs neapsakomai! Visą tą laiką, kol 
truks iškilmės, jis negalės atsiklausti valdovo ar paprašyti jo pa- 
tarimo ir bus priverstas atidėti daugybę bylų, kurias laikė sku- 
biomis. Pasak Amenio, Egiptas niekada nebuvo pakankamai ge- 
rai valdomas, ir nė vienas valdininkas nežiūrėjo į savo pareigas 
itin rimtai. 

Užsidėjęs dvigubą karūną, apsivilkęs smulkiai klostyto lino 
apdarą ir paauksuotą klubjuostę, apsiavęs aukso sandalais, Ram- 
zis atsistojo ant rūmų slenksčio. 

Du karališkieji sūnūs nusilenkė valdovui. Vilkėdami palaidi- 
nes su plačiomis, smulkiai klostytomis rankovėmis ir ilgas klub- 
juostes, jie buvo papuošę galvas prašmatniais perukais su žemai 
krintančiomis plaukų sruogomis. Jiedu laikė vėliavą, kurios ko- 
to viršutinė dalis buvo avino pavidalo. Avinas buvo laikomas 
vienu iš slaptojo dievo Amono įsikūnijimų. 

Abu vėliavnešiai lėtai nužingsniavo pirma faraono iki atgimi- 
mo šventyklos granitinio portalo. Jis buvo dvylikos metrų aukš- 
ČIO, O priešais Šį puošnų įėjimą stovėjo obeliskai ir didžiulės sta- 
tulos kaip ir Abu Simbelyje, simbolizuojančios valdovo ka. Ram- 
zis parinko šiai šventyklai vietą, kai naujosios sostinės statyba 
buvo vos prasidėjusi — tarsi jau tada būtų tikėjęs, kad sugebės 
valdyti kraštą daugiau nei trisdešimt metų. 

Valdovą pasitiko du žyniai, užsidėję šakalo kaukes. Vienas jų 
buvo Pietų kelių atvėrėjas, kitas - Šiaurės. Jie nuvedė Ramzį 
taku, kertančiu salę su dešimties metrų aukščio kolonomis, ir 
drauge su juo įžengė į audeklų salę. Ten valdovas nusirengė ir 
apsivilko lininę palaidinę - ji siekė aukščiau kelių ir buvo panaši į 
įkapes. Kairiąja ranka jis paėmė piemens lazdą, o dešine - skep- 
trą su trimis siauromis odinėmis juostelėmis, simbolizuojančio- 
mis tris faraono gimimus: požemių karalystėje, žemėje ir danguje. 

Ramziui jau teko išgyventi ne vieną fizinių jėgų išbandymą: 
tai buvo ir susirėmimas su laukiniu buliumi, ir Kadešo mūšis, 
kuriame jis vienas stojo prieš tūkstančius įšėlusių hetitų; tačiau 
atgimimo šventė kvietė jį į kitokias kautynes: čia į kovą stojo 
neregimosios jėgos. Numiręs sau pačiam, sugrįžęs nebūtin, iš 
kurios buvo atėjęs, Ramzis turėjo atgimti iš dievų ir deivių mei- 
lės ir tapti savo paties paveldėtoju. Šiuo magišku veiksmu jis 
kūrė amžinus ryšius tarp savo simbolinio asmens ir savosios liau- 
dies, tarp savo liaudies ir kuriančiųjų galių. 

Abu šakalo kaukes dėvį Žyniai nuvedė valdovą į didelį kiemą 
po atviru dangumi, panašų į faraono Džosero kiemą Sakaroje. 
"Tai buvo Kha darbo vaisius: didysis Memfio žynys taip žavėjosi 
senąja architektūra, kad įsakė įrengti tokį pat kiemą Ramzio 
atgimimo šventyklos viduje. 

Ji atėjo jo pasitikti. 

Ji, Meritamon, Nefertarės dukra, pati Nefertarė, prisikėlusi 
tam, kad prikeltų Ramzį. Ilgas baltas apdaras, kuklus aukso vė- 
rinys, galvos apdangalas su dviem ilgomis plunksnomis, simboli- 

zuojančiomis gyvenimą ir Įstatymą: akinamai graži didžioji val- 
dovo sutuoktinė atsistojo už faraono. Kol truks apeigos, ji sau- 
gos Ramzį žodžio ir giesmės magija. 

Kha įžiebė ugnį, apšvietusią dievybių statulas, koplyčias, ku- 
riose jos buvo sustatytos, ir karališkąjį sostą, į kurį atsisės Ram- 
Zis, jei pergalingai įveiks išbandymus. Didžiajam žyniui padės 
Aukštutinio ir Žemutinio Egipto didikų taryba. Tarp jų buvo 
Setau, Amenis, didysis Karnako žynys, viziris, vyriausioji kara- 
lystės gydytoja Neferetė, „karališkieji sūnūs“ ir „karališkosios 
dukterys“. Išsiblaivęs Setau nebenorėjo nė galvoti apie niekingą 
Amenio elgesį; dabar buvo svarbu tik apeigos. Norint atnaujinti 
gyvybinę Ramzio galią, jas reikėjo atlikti tobulai. 

Aukštutinio ir Žemutinio Egipto didikai puolė kniūbsti prieš 
faraoną. Setau su Ameniu, kaip „vieninteliai draugai“, nuplovė 
valdovui kojas. Šitaip apvalytos, jos leis jam įveikti visas erdves: 
vandenį, žemę ar ugnį. Indas, iš kurio Amenis su Setau pylė 
vandenį, buvo hieroglifo sena pavidalo. Šis ženklas vaizdavo šir- 
dies ir trachėjos sudaromą visumą ir reiškė „sujungti“. Padeda- 
mas šio šventinto skysčio, faraonas tapdavo vientisa būtybe ir 
savo liaudies vienytoju. 

Kha taip puikiai suskirstė apeigas, kad šventės dienos ir nak- 
tys pralėkė kaip viena valanda. 

Varžomas prigludusios palaidinės, kuri vertė jį žingsniuoti lė- 
tai ir oriai, Ramzis pavertė veiksmingais atnašautus maisto pro- 
duktus, sudėliotus ant dievybėms skirtų aukurų. Žvilgsniu ir iš- 
tarme „auka, kurią atnašauja faraonas“ jis privertė atsirasti ne- 
materialųjį maisto ka. Karalienė atliko dangiškosios karvės vaid- 
menį. Dangiškoji karvė turėjo maitinti valdovą Žvaigždžių pie- 
nu, kad išvytų iš jo kūno ligas ir silpnumą. 

Siekdamas išsaugoti daugybę jo visumą palaikančių kūrybinių 
galių, Ramzis pagarbino kiekvieną dievybę. Šitaip elgdamasis, 
jis išlaisvino kiekviename pavidale slypinčią amžiną vienybę ir 
kiekvienai statulai suteikė magiškąją gyvastį. 

Tris dienas didžiajame kieme dievybių akivaizdoje vienas po 
kito ėjo eisenos, maldos ir atnašavimai. Radusios prieglobstį 
koplyčiose, į kurias vedė nedideli laiptai, dievybės nubrėžė šven- 
tosios erdvės ribas ir skleidė savo energiją. Tai greita ir žvali, 
tai lėta ir iškilminga tamburinų, artų, liutnių ir obojų muzika 
pabrėžė kiekvieno apeigų tarpsnio ritmą. Visos apeigos buvo 
aprašytos papiruso ritinėlyje, kurį pamažu atvyniojo apeigų 
tvarkytojas. 

Persiimdamas dievybių dvasia, šnekučiuodamasis su buliumi 
Apiu ir krokodilu Sobeku, mojuodamas žeberklu, kad neleistų 
hipopotamui kenkti, faraonas mezgė ryšius tarp anapus ir Egip- 
to liaudies. Valdovo dėka tai, kas neregima, tapdavo regima. Taip 
buvo kuriama gamtos ir žmogaus darna. 

Gretimame kieme ant pakylos buvo užkelti du vienas su kitu 
sujungti sostai. Norėdamas į juos atsisėsti, Ramzis turėjo paly- 
pėti aukštyn. Kai jis sėsdavosi į Aukštutinio Egipto sostą, jo gal- 
vą vainikuodavo balta karūna, o faraonui sėdant į Žemutinio 
Egipto sostą karūna būdavo raudona. Kiekvieną apeigų tarpsnį 
atlikdavo ir vienas, ir kitas karališkosios asmenybės pavidalas; 
tai buvo amžinas dvilypumas, iš pažiūros neįveikiama priešprie- 
ša, vis dėlto sutaikyta ir suvienyta faraono esybėje. Šitaip Dvi 
Žemės tapdavo viena - nesusimaišydamos ir nesusijaukdamos. 
Sėdėdamas paeiliui tai viename, tai kitame soste, Ramzis buvo 
tai skvarbiaakis Horas, tai neprilygstamos galios Setas ir sykiu 
trečioji būtybė, talpinanti savyje abu brolius. 

Priešpaskutinę šventės dieną valdovas nusivilko baltąją palai- 
dinę, pasirinkęs apdaru tradicinę piramidžių laikų faraonų klub- 
juostę, prie kurios buvo prikabinta buliaus uodega. Atėjo laikas 
patikrinti, ar viešpataująs faraonas teisingai persismelkė dievy- 
bių energija ir ar jis pajėgs valdyti dangų ir žemę. 

Išgyvenęs Horo ir Seto, dviejų brolių priešų, paslaptį, farao- 
nas buvo pasirengęs vėl gauti dievų priesaką, kuris jį skelbė Egipto 
paveldėtoju. Kai Ramzio pirštai sugniaužė mažutį kregždutės 

uodegos formos odinį dėklą, kuriame buvo neįkainojamasis raš- 
tas, kiekvienam žiūrovui suspaudė širdį. Ar žmogaus, nors jis 
būtų ir Dviejų Žemių valdovas, rankai pakaks jėgų paimti ant- 
gamtinį daiktą? 

Tvirtai laikydamas dievų priesaką, Ramzis stvėrė vairinį ir- 
klą, rodantį jo gebėjimą nukreipti valstybės vairą teisinga kryp- 
timi. Paskui jis dideliais žingsniais perėjo erdvųjį kiemą, simbo- 
lizuojantį visą Egiptą kaip dangaus atspindį žemėje. Keturis kar- 
tus apeiginį bėgimą visų keturių pasaulio šalių kryptimis kartojo 
Žemutinio Egipto valdovas ir dar keturis kartus - Aukštutinio. 
Tokiu būdu faraono žingsniai pakeitė Abiejų Žemių provinci- 
jas: juk jis įtvirtino dievų viešpatavimą ir dangiškąją hierarchiją; 
jo asmenyje atgijo visi velioniai faraonai, o Egiptas tapo derlinga 
dirva dieviškajai valiai tarpti. 

— Aš bėgau, - paskelbė Ramzis, — aš laikiau rankoje dievų 
priesaką. Aš kirtau visą Žemę ir paliečiau keturis jos kraštus. Aš 
perbėgau ją taip, kaip geidė širdis. Aš bėgau, aš kirtau pradžių 
vandenyną, aš paliečiau keturis dangaus kraštus, aš nukeliavau 
taip toli, kiek sklinda šviesa, ir įteikiau derlingą žemę jos valdo- 
vui, gyvenimo įstatymui. 


Paskutinę atgimimo šventės dieną miestuose ir kaimuose bu- 
vo rengiamasi džiūgauti ir linksmintis. Visi žinojo, kad Ramzis 
įveikė išbandymą ir kad jo galia buvo atnaujinta. Tačiau džiaugs- 
mas negalėjo pratrūkti tol, kol atgimęs valdovas neparodys savo 
liaudžiai dievų priesako. 

Auštant Ramzis sėdo į išpuoštus neštuvus, kuriuos pakėlė 
Aukštutinio ir Žemutinio Egipto didžiūnai. Ameniui paskaudo 
nugarą, bet jis atkakliai stengėsi atlikti savąją sunkaus darbo da- 
lį. Faraoną nešė visų keturių pasaulio šalių kryptimis, neštuvams 
sustojus jis kaskart įtempdavo lanką ir paleisdavo strėlę į rytus, 
į pietus, į vakarus ir į šiaurę, pranešdamas visam pasauliui, kad 
faraonas tebevaldo. 

Paskui valdovas pakilo į sostą, kurio pagrindą puošė dvylika 
liūto galvų, ir kreipėsi į visatą, norėdamas pranešti, kad Maat 
įstatymas nutildys piktąsias jėgas. 

Vėl vainikuotas kaip pirmąjį kartą, kai buvo dar visai jaunas, 
Ramzis pagerbė savo protėvius. Jie, atvėrę kelius į neregimąjį, 
padėjo pamatus karališkajai valdžiai. Setau, visada didžiavęsis 
savo tvirtu būdu, šįkart neįstengė sulaikyti ašarų; dar niekada 
Ramzis nebuvo toks didis, niekada faraonas tokiu mastu neįkū- 
nijo Egipto spindesio. 

Valdovas išėjo iš didžiojo kiemo, kur laikas buvo netekęs savo 
galios. Ramzis perėjo kolonų salę ir užlipo laiptais į pilono vir- 
šūnę. Jis išniro tarp dviejų aukštų bokštų kaip vidurdienio saulė 
ir parodė savo liaudžiai dievų priesaką. 

Minia pagavo pašėlusiai šaukti iš džiaugsmo. Sveikinimo šūks- 
niais Ramzis buvo pripažintas esąs vertas valdyti šalį; jo žodžiai 
iįkvėps gyvybę, jo veiksmai susies žemę ir dangų. Nilas bus vai- 
singas, jis užlies laukus ligi pat kalvų, padengs Žemę derlingu 
dumblu, teiks žmonėms tyrą vandenį ir nesuskaitomą daugybę 
žuvų. Kadangi dievybės džiūgavo, laimė užliejo visų žmonių šir- 
dis. Valdovo dėka maisto bus tiek, kiek smiltelių abiejose Nilo 
pakrantėse. Juk apie Ramzį Didįjį buvo sakoma, kad šalies ge- 
rovė trykšte trykšta iš jo rankų! 

Du mėnesiai ir viena diena. 

Audringa diena - po du mėnesius trukusio įslaptinto ir kruopš- 
taus tyrimo. Seramana nešykštėjo jam nei lėšų, nei priemonių: 
jis įpareigojo savo šauniausius vyrus, labiausiai patyrusius sam- 
dytus kareivius, sekti Amenį ir atlikti kratą jo raštinėje bei na- 
muose, nepatraukiant niekieno dėmesio. Milžinas sardas juos 
perspėjo: jeigu jie įklius, jis išsigins davęs jiems tokią užduotį, o 
jeigu jie teisinsis gavę jo įsakymą sekti Amenį, tai jis juos pa- 
smaugs savomis rankomis. Už gerai atliktą darbą buvo pažadė- 
tas atlygis: papildomos atostogos ir pirmarūšis vynas. 

Ištraukti Amenį iš raštinės buvo nelengva. Tiesa, jam teko 
išvykti į Fajumą: reikėjo patikrinti, kaip ten klostosi reikalai. Tai 
suteikė sardui netikėtą progą atlikti kratą visur, kur tik jis pa- 
geidavo; bet ir iš kruopščiausios kratos nebuvo jokios naudos. 
Ramzio asmens sekretorius nebuvo paslėpęs jokių įstatymo drau- 
džiamų daiktų nei savo tarnybiniame bute, kuris, beje, beveik 
visuomet būdavo tuščias, nei savo skryniose, nei rankraščių len- 
tynose ar už jų įrengtose slaptavietėse. Kaip ir anksčiau, Ame- 
nis dirbo dieną naktį, daug valgė ir mažai miegojo. Visi jo lanky- 
tojai priklausė aukštajai valdininkijai, ir raštininkas buvo įpra- 
tęs su jais susitikinėti, norėdamas pareikalauti ataskaitų ir pa- 
skatinti uoliau tarnauti valstybei. 

Klausydamasis sardo pasakojimo, kuriame nebuvo jokių uo- 
lųjį raštininką kompromituojančių duomenų, Setau jau tarėsi su- 
sapnavęs įvykius, kuriais remdamasis jis apkaltino Amenį; bet 
juk Vandens Lelija taip pat girdėjo, kaip baržos kapitonas ištarė 

Amenio vardą! Kaip ištrinti iš atminties tą purviną dėmę? Tai 
neįmanoma! 

Seramana ketino atšaukti duotus įsakymus: jo vyrai jau pa- 
vargo ir vis labiau irzo; dar ims ir per neapsižiūrėjimą iškrės 
kokią kvailystę. 

Tai, ko Seramana taip bijojo, įvyko kaip tik tą audringą dieną. 
Tuoj po vidurdienio, būdamas vienui vienas savo raštinėje, Ame- 
nis priėmė visai neįprastą lankytoją: prastai nusiskutusį, viena- 
kį, šiurkščių veido bruožų vyriškį. 

Seramanos įsakymus vykdęs samdytas kareivis pasekė jį ligi 
Pi-Ramzio uosto ir be vargo nustatė, kas jis toks: tai buvo vie- 
nos baržos kapitonas. 

— Tu tuo tikras? - paklausė Setau Seramaną. 

— Vyrukas išplaukė į Pietus. Jo barža prikrauta ąsočių. Išvada 
peršasi savaime. 

Amenis vadovauja vagių gaujai. Amenis, puikiai nusimanąs 
apie valstybės valdymo reikalus, piktnaudžiauja savo žiniomis ir 
padėtimi, siekdamas asmeninės naudos... o gal ir ko nors blo- 
gesnio. 

— Amenis kurį laiką palaukė, - pažymėjo sardas, - bet vėliau 
buvo priverstas atnaujinti ryšius su bendrininkais. 

— Nenoriu tuo tikėti. 

— Man labai gaila, Setau, bet aš privalau pranešti Ramziui tai, 
ką Žinau. 


Famiršk nuoskaudas, - rašė imperatorius Hatušilis Egipto fa- 
raonui, - sulaikyk savo ranką ir leisk mums įkvėpti gyvybės dvelks- 
mą. Tu tikrai esi dievo Seto sūnus! Jis pažadėjo tau hetitų šalį, ir 
Jie atneš tau kaip duoklę viską, ko tik tu pageidausi. Argi jie nėra 
po tavo kojomis? 

Ramzis parodė lentelę su laišku Ameniui. 

— Perskaityk pats... Tiesiog nuostabu - šis laiškas skamba vi- 
sai kitaip nei ankstesnieji! 

— Hatuše nugalėjo taikos šalininkai, karalienės Putuhepos įta- 
ka buvo lemiama. Didenybe, tau lieka tik parašyti oficialų kvie- 
timą hetitų karalaitei atvykti ir tapti Egipto karaliene. 

— Sugalvok keletą gražių sakinių, po kuriais aš padėsiu savo 
antspaudą. Aša mirė ne veltui; dabar štai taip vainikuojamas vi- 
SO jo gyvenimo darbas. 

— Nubėgsiu į raštinę ir parašysiu tą laišką. 

— Ne, Ameni, parašyk jį čia. Sėsk į mano kėdę ir pasinaudok 
paskutinių saulės spindulių šviesa. 

Valdovo asmens sekretorius apstulbo: 

— Aš - 3 faraono kėdę... Niekuomet! 

— Gal bijai? 

— Žinoma, bijau! Ir ne tokius kaip aš nutrenkdavo žaibas už 
tai, kad jie ryždavosi šitokiai beprotybei! 

— Užlipkime į terasą. 

— O kaipgi laiškas? 

— Jis gali palaukti. 

Nuo terasos atsivėręs reginys buvo kerintis. Prašmatni ir ra- 
mi Ramzio Didžiojo sostinė grimzdo nakties sutemon. 

— Toji taika, kurios mes taip troškome, Ameni, argi ji ne čia 
pat, prieš mūsų akis? Reikia kiekvieną akimirką mėgautis ja kaip 
retu vaisiumi ir suvokti tikrąją jos vertę. Bet žmonėms rūpi tik 
sutrikdyti darną - tarsi jie jos nepakęstų. Kodėl taip yra, Ameni? 

— Aš... aš nežinau, Didenybe. 

— Artu niekada apie tai negalvojai? 

— Neturėjau kada. Be to, atsakymą į bet kokį klausimą galima 
išgirsti iš faraono. 

— Seramana man papasakojo, - tarė Ramzis. 

— Papasakojo... Apie ką? 

— Apie keistą lankytoją, atėjusį į tavo raštinę. 

Amenis nė kiek nesutriko: 

— Apie ką gi, tiesą sakant, kalbama? 

— O ar tu pats negalėtum man to pasakyti? 

Raštininkas susimąstė, bet tik vieną kitą akimirką. 

— Aš dabar pagalvojau apie vieną baržos kapitoną, kuris ne- 
buvo iš anksto susitaręs dėl apsilankymo ir jėga įsiveržė į mano 
raštinę. Žinoma, aš nepratęs priiminėti tokius žmones! Jis kal- 
bėjo nei šį, nei tą - apie krovikus, apie krovinį, kuris vėluoja... 
Aš pasišaukiau sargybinį, ir jis išmetė tą žmogystą lauk. 

— Tu jį matei pirmąkart gyvenime? 

— Ir paskutinį! O... kodėl tu klausi? 

Ramzio žvilgsnis tapo toks skvarbus kaip Seto; valdovo akys 
liepsnojo ir verte vėrė sutemas. 

— Ar tu man esi kada nors melavęs, Ameni? 

— Niekada, Didenybe! Ir niekada nepameluosiu. Tebūnie ma- 
no žodžiai kaip priesaika - priesaika faraono gyvybe! 

Keletą be galo ilgų akimirkų Amenis beveik nekvėpavo. 

Jis žinojo, kad Ramzis dabar svarsto jo žodžius ir tuoj ištars 
savo nuosprendį. 

Dešinioji faraono ranka nusileido ant raštininko peties, ir Ame- 
nis tuoj pat pajuto išganingą Ramzio asmenybės poveikį. 

— Aš pasitikiu tavimi, Ameni. 

— Kuo esu kaltinamas? 

— Tuo, kad esą grobstei šventykloms skirtas vertybes, norėda- 
mas praturtėti. 

Amenis vos neprarado sąmonės. 

— Aš norėjau praturtėti?! 

— Eime, darbas nelaukia. Taika atrodo jau ranka pasiekiama, 
bet mums teks nedelsiant sušaukti karo tarybą. 


Setau stvėrė Amenį į glėbį, Seramana sumurmėjo atsiprašymą. 

- Žinoma - jeigu jau pats faraonas tave visiškai išteisino! 

— Jūs... jūs galėjot palaikyti mane kaltu? - nustebo valdovo 
asmens sekretorius, atidžiai klausęsis abiejų draugužių. 

— Aš išdaviau mūsų draugystę, - pripažino Setau, - bet aš 
galvojau tik apie Ramzio saugumą. 

— Tokiu atveju tu pasielgei teisingai, - tarė Amenis. - Ir jei 
tau kiltų dar kokių nors įtarimų, elkis taip pat. Saugoti faraoną - 
svarbiausia mūsų pareiga. 

— Kažkas pabandė pakirsti valdovo pasitikėjimą Ameniu, - 
priminė Seramana. - Kažkas, kieno neteisėtą prekybą Setau su- 
žlugdė. 

— Noriu sužinoti visas smulkmenas, - pareikalavo Amenis. 

Setau su Seramana papasakojo jam apie jų atliktą tyrimą. 

— Tos gaujos vadeiva dėjosi manimi, - padarė išvadą Amenis, — 
ir apgavo baržos kapitoną, kurį Setau kobra nusiuntė į vagišiams 
skirtą pragarą. Skleisdamas tą melą, jis užtraukė įtarimą man ir 
mano tarnybai. Mano raštinėje apsilankė kitas kapitonas, ir to 
užteko, kad jūs patikėtumėte mano kalte. O jei aš būčiau atleis- 
tas iš pareigų, valstybės valdymas sutriktų. 

Ilgai tylėjęs, Ramzis pagaliau prabilo: 

— Šmeižti mano artimuosius reiškia kenkti šalies valdymui, už 
kurį atsakau aš. Kažkas bando nusilpninti Egiptą kaip tik tuo 
metu, kai pablogėjo jo santykiai su Hetitų imperija. Mes turime 
reikalą ne su paprasta - nors ir stambaus masto - vagyste, 0 su 
sparčiai plintančiu puviniu, ir tą puvimą reikia kuo greičiau su- 
stabdyti. 

— Suraskime pas mane apsilankiusį upeivį, - patarė Amenis. 

— Aš tuo pasirūpinsiu, - tarė Seramana. —- Tas vyrukas mus 
nuves pas savo tikrąjį šeimininką. 

— O aš padėsiu Seramanai, - pasisiūlė Setau. - Juk aš nusikal- 
tau Ameniui, tai bent tokiu būdu pasistengsiu išpirkti savo kaltę. 

— Tik veikite apdairiai, - pareikalavo Ramzis. - Man reikia, 
kad jūs sučiuptumėte vadeivą. 

— O jeigu tai - Uri-Iešubas? - įsiterpė Seramana. - Esu tik- 
ras, kad jis trokšta tik vieno: atkeršyti. 

— Ne, tai negali būti Uri-Iešubas, - paprieštaravo Amenis. — 
Jis nepakankamai susipažinęs su Egipto valdymu, kad įgyven- 
dintų tokio masto šventyklų turto grobstymą. 


0 
9 


| š 
"0 Mys 


176 


Uri-Iešubas, pasiryžęs sutrukdyti Ramzio vedyboms su Ha- 
tušilio dukterimi - Hatušilio, nušalinusio jį nuo valdžios... Val- 
dovas nepaneigė savo sargybos viršininko prielaidos. 

— Vykdytojas galėjo veikti Uri-Iešubo įsakymu, - neatlyžo Se- 
ramana. 

— Gana ginčytis, - pertraukė jį Ramzis. - Kuo greičiau suse- 
kite tą upeivį. O tu, Ameni, dirbsi rūmų priestate. 

— Kodėl? 

— Nes esi įtariamas vagyste ir sėdi kalėjimo vienutėje. Prieši- 
ninkas turi būti tikras, kad jo užmačios pavyko. 

Smarkus ir šaltas vėjas sūkuriavo virš gynybinių Hetitų imperi- 
jos sostinės - Hatušo tvirtovės - sienų. Anatolijos plynaukštėje 
ruduo staiga virto žiema. Pažliugę nuo liūčių klampus keliai truk- 
dė pirkliams keliauti. Gūždamasis nuo šalčio, imperatorius Ha- 
tušilis glaudėsi arčiau ugniakuro, gurkšnodamas karštą vyną. 

Ką tik gautas Ramzio laiškas jį nepaprastai nudžiugino. Reti- 
tų imperija ir Egiptas daugiau niekada nekariaus. Nors griebtis 
jėgos kartais būdavo būtina, Hatušilis teikė pirmenybę diploma- 
tijai. Hetitų imperija ėmė senti ir pavargo nuo daugybės mūšių; 
sudarius sutartį su Ramziu, liaudis priprato prie taikos. 

Pagaliau sugrįžo Putuhepa. Imperatorienė ilgai užtruko Aud- 
ros šventykloje, norėdama pasitarti su Žyniais pranašautojais. 
Gražią, didingą imperatorienę ir didžiąją žynę gerbė visi paval- 
diniai, net karvedžiai. 

— Na, kokios naujienos? - nerimastingai pasiteiravo Hatušilis. 

— Prastos. Orai dar labiau pabjurs ir dar labiau atšals. 

— Užtat aš galiu pranešti tau tikrą stebuklą! 

Ir imperatorius pamojavo papirusu, gautu iš Pi- Ramzio. 

— Ramzis atsiuntė sutikimą? 

— Kadangi jo atgimimo šventė jau įvyko ir jis simboliškai vedė 
savo dukterį, kad galėtų atlikti visas apeigas, Egipto faraonas, 
mūsų mylimas brolis, sutinka vesti mūsų dukterį. Hetitė - Dvie- 
jų Žemių valdovė... Niekada nebūčiau pagalvojęs, kad ši svajo- 
nė išsipildys! 

Putuhepa šyptelėjo. 

— Tu sugebėjai nusižeminti prieš Ramzį. 

— Vykdydamas tavo patarimą, brangioji... Tavo protingą patari- 
mą. Žodžiai nieko nereiškia, svarbiausia - pasiekti mūsų tikslą. 

— Deja, dangus rūstauja ant mūsų. 

— Na, oras galų gale pasitaisys. 

— Pranašautojai šiuo atžvilgiu nusiteikę gana niūriai. 

— Jeigu mes delsime ir per ilgai neišsiųsime pas jį savo duk- 
ters, Ramzis pamanys, kad tai - kokia nors gudrybė. 

— Ką gi daryti, Hatušili? 

— Pasakyti Ramziui tiesą ir paprašyti jį pagalbos. Niekas ne- 
prilygsta Egipto burtininkų galiai; tegu jie sutramdo stichijas, 
kad mūsų dukra galėtų iškeliauti. Nedelsdami parašykime mūsų 
mylimam broliui. 


Griežto kampuoto veido, skusta galva, kartais dėl skaudančių 
sąnarių sunkokai žingsniuojąs nelanksčiomis kojomis, Kha klai- 
džiojo po didžiulį Sakaros nekropolį, kur jautėsi gerokai lais- 
viau ir maloniau nei gyvųjų pasaulyje. Didysis Ptaho žynys retai 
išvykdavo iš senojo Memfio miesto. Vyresnįjį Ramzio sūnų bu- 
vo pakerėjęs piramidžių laikotarpis; Kha praleisdavo valandų 
valandas žvelgdamas į tris akmeninius Gizos plynaukštės milži- 
nus: Cheopso, Chefreno ir Mikerino pastatytas piramides. Kai 
saulė pakildavo į zenitą, jų plokštumos, išklotos baltomis klinti- 
mis, atspindėdavo šviesą ir nutvieksdavo ja laidojimo šventyk- 
las, sodus ir dykumą. Iš pradžių vandenyno pirmąjį pasaulio ry- 
tą išnirusio pirmapradžio akmens įsikūnijimas, piramidės taip 
pat buvo ir suakmenėję saulės spinduliai, saugantys amžiną ener- 
giją. Ir Kha perprato vieną iš jų tiesų: kiekviena piramidė buvo 
viena raidė didžiojoje išminties knygoje, kurios jis ieškojo seno- 
lių archyvuose. 

Tačiau didysis Memfio žynys buvo susirūpinęs: karaliaus Uno 
piramidė, esanti netoli milžiniško architektūrinio Džoserio an- 
samblio, virš kurio kilo laiptinė piramidė, prašyte prašėsi atsta- 
tomųjų darbų. Pastatytas baigiantis penktosios dinastijos valdy- 

mui, daugiau nei tūkstančio metų sulaukęs garbusis paminklas 
buvo smarkiai sužalotas. Buvo būtina pakeisti daugelį išorės ap- 
kalos plokščių. 

Čia, Sakaroje, didysis žynys Kha šnekučiavosi su protėvių sie- 
lomis. Lankydamasis amžinybės buveinių koplyčiose, jis skaity- 
davo stulpeliais surašytus hieroglifus, bylojančius apie gražiuo- 
sius ano pasaulio kelius ir laimingą likimą, kurio sulaukė turin- 
tieji „teisingą balsą“, nes jie gyveno pagal Maat įstatymą. Skaity- 
damas tuos įrašus, Kha grąžindavo gyvybę kapaviečių šeiminin- 
kams, esantiems tylos žemėje. 

Eidamas aplink Uno piramidę, didysis Ptaho žynys pamatė 
besiartinantį prie jo tėvą. Argi Ramzis nebuvo panašus į vieną iš 
tų švytinčių dvasių, kurios tam tikromis dienos valandomis pasi- 
rodydavo aiškiaregiams? 

— Ką ketini daryti, Kha? 

— Artimiausiu laiku — paspartinti Senosios karalystės pirami- 
džių atnaujinimo darbus. 

— Ar radai Toto knygą? 

— Tik nuotrupas... Bet aš atkaklus. Sakaroje yra toks Žinių 
lobynas, kad man prireiks galbūt labai ilgo gyvenimo, norint su 
juo susipažinti. 

— Tau tik trisdešimt aštuoneri; argi Ptahotepas, norėdamas 
parašyti savo „Maksimas“, nelaukė, kol jam sueis šimtas dešimt 
metų? 

— Šioje vietovėje, tėve, amžinybė mito žmonių laiku ir pavertė 
ji gyvais akmenimis; argi šios koplyčios, šie hieroglifai, šios iški- 
lios asmenybės, garbinančios gyvybės paslaptį ir atnašaujančios 
jai aukas, nėra geriausia, ką turi mūsų civilizacija? 

— Ar tu kartais mąstai apie valstybės reikalus, sūnau? 

— Kadangi tu valdai mūsų kraštą, kodėl aš turėčiau jais rū- 
pintis? 

— Metai bėga, Kha, ir aš taip pat iškeliausiu į šalį, kuri mėgsta 

— Tavo Didenybė ką tik atgimė, o po trejų metų aš dar geriau 
parengsiu būsimąją tavo atgimimo šventę. 

— Tu nieko nežinai apie karalystės valdymą, ūkį, kariuomenę... 

— Aš visai nemėgstu tų dalykų. Argi gerai atlikti apeigas nėra 
mūsų visuomenės pagrindas? Kaip tik nuo to priklauso mūsų 
liaudies laimė, ir aš ketinu kasdien vis labiau tam atsiduoti. Ar 
manai, kad aš išklydau iš kelio? 

Ramzis pažvelgė aukštyn, į Uno piramidės viršūnę. 

— Siekti aukščiausio, gyvybiškiausio — toks kelias visada tei- 
singas. Tačiau faraonas yra priverstas leistis į požeminį pasaulį 
ir susiremti ten su pabaisa, bandančia išsekinti Nilą ir sunaikinti 
šviesos laivę; jeigu jis nestos kasdien į tą mūšį, kokias apeigas 
žyniai atlikinės'? 

Kha palietė ranka tūkstantmetį akmenį, tarsi jo mintis būtų 
sėmusis iš ten peno. 

— Kuo aš galiu pasitarnauti faraonui? 

— Hetitų imperatorius pageidauja atsiųsti į Egiptą savo dukte- 
rį, kad aš ją vesčiau, bet Anatolijoje toks prastas oras, jog vilks- 
tinė negali iškeliauti. Hatušilis prašė mūsų burtininkų paveikti 
dievus, kad oras pagaliau pagerėtų. Kuo greičiau rask ištarmę, 
kuri leistų man patenkinti jo prašymą. 


Niekas neaptiks baržos kapitono Rereko ten, kur jis susirado 
prieglobstį. Savo viršininko patarimu jis kuriam laikui apsigyve- 
kiaveidį raštininką ir prišnekėjo jam nei šį, nei tą. Bet už tai 
Rerekui buvo gerai užmokėta - kur kas daugiau nei už tris mė- 
nesius triūso plaukiojant Nilu. Rerekas vėl susitiko su savo vir- 
šininku, kuris buvo labai patenkintas upeivio paslaugomis. Pa- 
sak jo, norimas tikslas buvo pasiektas. Teisybė, iškilo vienas ne- 
didelis nesklandumas: viršininkas reikalavo, kad Rerekas pakeis- 
tų išvaizdą. Didžiavęsis savo vešlia barzda kapitonas dar bandė 
ginčytis, bet kadangi buvo kalbama apie jo saugumą, Rerekas 

leidosi įtikinamas. Nusiskutęs barzdą ir pasivadinęs kitu vardu, 
jis vėl darbuosis Pietuose, o tvarkos sergėtojai visiems laikams 
pames jo pėdsakus. 

Rerekas leido dienas miegodamas antrame mažo balto name- 
lio aukšte. Namelio šeimininkė pažadindavo jį, kai pro šalį eida- 
vo vandennešys, ir parūpindavo blynelių su česnaku ir svogūu- 
nais, kuriuos jis kirto su didžiausiu malonumu. 

— Barzdaskutys jau atėjo į aikštę, - perspėjo moteriškė savo 
nuomininką. 

Upeivis pasirąžė. Be barzdos jis atrodys ne toks vyriškas, jam 
sunkiau seksis vilioti mergužėles. Laimė, tam jis turi kitų prie- 
monių - nė kiek ne mažiau įspūdingų. 

Rerekas pažvelgė pro langą. 

Nedidelėje, tarp namų įsispraudusioje aikštelėje barzdasku- 
tys pastatė keturis stulpelius, prie kurių pritvirtino audeklą, tu- 
rintį apsaugoti jį patį ir jo klientus nuo svilinančios saulės. Po šia 
priedanga jis pastatė dvi taburetes: aukštesnę — sau, žemesnę — 
klientui. 

Kadangi susirinko apie dešimt vyrų, laukti teks ilgokai. 'Irys 
ėmė lošti kauliukais, kiti susėdo prie namo sienos - įrėmė į ją 
nugaras. Rerekas vėl atsigulė ir užmigo. 

Šeimininkė papurtė jį už peties: 

— Nagi, lipkite žemyn! Visi jau nusiskuto. 

Šįkart jokie išsisukinėjimai nebepadės. Upeivis prisimerkęs 
nulipo laiptais, išėjo iš kuklios buveinės ir atsisėdo ant trikojės 
taburetės, sugirgždėjusios nuo jo svorio. 

— Ko pageidauji? - pasiteiravo barzdaskutys. 

— Nuskusk man smakrą ir skruostus. 

— Nuskusti tokią gražią barzdą? 

— Tai mano reikalas. 

— Kaip nori, drauguži. Kuo man sumokėsi? 

— Duosiu porą sandalų iš papiruso. 

— Hm... su tokia barzda - tiek daug darbo... 

— Jeigu toks užmokestis tau netinka, aš rasiu kitą barzdaskutį. 

— Gerai jau, gerai... 

Barzdaskutys suvilgė odą muiluotu vandeniu, brūkštelėjo aš- 
menimis per kairįjį skruostą, tikrindamas, ar skustuvas gerai slys- 
ta, o paskui staigiu, bet tiksliu judesiu pridėjo jį prie upeivio 
gerklės. 

— Jei bandysi bėgti, Rerekai, ir jei meluosi, aš tau perrėšiu 
gerklę. 

— Kas... kas tu toks? 

Setau įpjovė kaklo odą, ir ant upeivio krūtinės nusirito keli 
kraujo lašai. 

— "Tas, kuris tave užmuš, jei neatsakysi į mano klausimus. 

— Klausk! 

— Ar pažįsti rudakį baržos kapitoną su randu ant kairiosios 
rankos dilbio? 

— Taip... 

— Ar pažįsti ponią Šeritę? 

— Taip, ji mane buvo pasamdžiusi. 

— Pasamdžiusi vogti"? 

— Na... mudu neblogai padirbėjome. 
— Kas jūsų viršininkas? 

— Jis vardu... Amenis. 

— Tu tuoj pat nuvesi mane pas jį. 


30) 


Kai Kha atsistojo priešais Ramzį, sėdintį prie savo rašomojo 
stalo, jo rimtą veidą nutvieskė lengvas šypsnys. 

— Didenybe, aš tris dienas ir tris naktis rausiausi Heliopolio 
Gyvybės Namo bibliotekoje ir radau knygą su užkeikimais, ku- 
rie išsklaidys virš Hetitų imperijos susitvenkusią darganą: ją su- 
kelia deivės Sechmetės pasiuntiniai, trukdydami saulei prasi- 
skverbti pro debesis. 

— Ką gi reikės daryti? 

— Be paliovos kalbėti maldas Sechmetei sušvelninti - jas teks 
kalbėti tol, kol bus žymu permaina. Kai deivė atšauks savo pa- 
siuntinius, dangus virš Azijos nusigiedrys. Sechmetės Žyniai ir 
žynės jau pradėjo apeigas. Jų giesmių sukelti virpesiai ir neregi- 
mas apeigų poveikis leis mums tikėtis greitų pokyčių. 

Kha išeinant, atbėgo Merenptahas. Broliai pasisveikino. 

Valdovas pažvelgė į savo sūnus, tokius skirtingus, bet taip gra- 
žiai papildančius vienas kito savybes. Nei vienas, nei kitas jo 
neapvylė: argi Kha ką tik nepasielgė kaip valstybės vyras? Žino- 
ma, jis tai padarė savaip, ir savo veiklos srityje. Kha buvo būdin- 
gos valdovui būtinos kilnios, taurios mintys; o Merenptahas pa- 
sižymėjo jėga, būtina įsakinėti. Faraono duktė Meritamon grįžo 
į Tėbus, kur vadovavo karališkųjų statulų atgaivinimo apeigoms 
ir Sečio šventovėje, ir Ramzio milijonų metų šventykloje. 

Faraonas padėkojo dievams už trejetą jam padovanotų vaikų, 
kurių kiekvienas savaip perteikė Egipto civilizacijos dvasią ir 
daugiau dėmesio skyrė ne sau, o jos vertybėms. Nefertarė su 
gražiąja Izete galėjo ilsėtis ramybėje. 

Merenptahas nusilenkė faraonui. 

— Tu įsakei man atvykti, Didenybe. 

— Hatušilio ir Putuhepos duktė rengiasi išvykti iš hetitų sosti- 
nės į Pi-Ramzį. Ji taps didžiąja valdovo sutuoktine, ir ši santuo- 
ka galutinai sutvirtins taiką tarp Hetitų imperijos ir Egipto. Ši 
sutartis gali nepatikti tam tikrų interesų turinčioms grupuotėms. 
"Tavo užduotis - užtikrinti karalaitės saugumą, jai išvykus iš He- 
titų imperijos žinioje esančių žemių ir keliaujant mūsų protek- 
toratais. 

— Jūsų Didenybė gali manimi pasikliauti. Kiek vyrų aš turėsiu? 

— Pasiimk tiek, kiek reikia. 

— Iš gausių ginkluotųjų pajėgų nebūtų naudos: jos per lėtos ir 
sunkiai perkeliamos iš vieno taško į kitą. Aš parinksiu šimtinę 
patyrusių karių, gerai pažįstančių tas vietoves, puikiai ginkluo- 
tų, ir keletą pasiuntinių, aprūpintų eikliausiais žirgais. Jei būtu- 
me užpulti, pajėgtume apsiginti; aš nuolat siųsiu pranešimus Jū- 
sų Didenybei. Jei kuris nors pasiuntinys vėluos, artimiausia tvir- 
tovė nedelsdama atsiųs mums pagalbą. 

— Tavo užduotis nepaprastai svarbi, Merenptahai. 

— Tėve, aš tavęs neapvilsiu. 


Nuo pat ryto virš Hatušo pliaupė liūtis, grasindama užtvindy- 
ti žemutinį miestą. Tarp gyventojų jau buvo beprasidedanti pa- 
nika, kai imperatorienė Putuhepa kreipėsi į miestelėnus. Aud- 
ros dievo gailestingumo meldė ne tik Hetitų imperijos žyniai — 
prie jų prisidėjo pakviesti pagalbon Egipto burtininkai. 

Putuhepos kalba padrąsino ir nuramino žmones. Po kelių va- 
landų lietus liovėsi; sunkūs juodi debesys tebekabojo danguje, 
bet pietuose pasirodė properša. Buvo galima pradėti galvoti apie 
karalaitės išvykimą. Imperatorienė nuėjo į dukters kambarius. 

Sulaukusi dvidešimt penkerių, ji buvo laukinio Anatolijos mo- 
terų grožio įsikūnijimas. Šviesiaplaukė, juodų migdolo formos 
akių, plona, beveik smailia nosimi, permatomai baltos veido odos, 

aukšta, smulkių, grakščių kulkšnių ir riešų, išdidžiai iškelta gal- 
va, bylojančia apie jos aukštą kilmę, karalaitė buvo gyvas geis- 
mingumas. Menkiausias jos judesys dvelkė saldžiu alpuliu, pasi- 
rengusiu paklusti ir sykiu slystančiu iš rankų moteriškumu. Ne- 
buvo didiko, kuris nebūtų svajojęs jos vesti. 

— Oras taisosi, - tarė Putuhepa. 

Karalaitė pati šukavo savo ilgus plaukus, ketindama juos iš- 


kvėpinti. 
— Vadinasi, man reikia rengtis išvykti. 
— Nerimauji? 


— Priešingai! Juk aš - pirmoji hetitė, ištekanti už faraono, ir 
dar kokio! Už Ramzio Didžiojo, kurio šlovė nustelbė karingą 
Hetitų imperijos spindesį... Argi būčiau galėjusi įsivaizduoti pa- 
sakiškesnį likimą netgi labiausiai pašėlusiose savo svajonėse? 

Putuhepa nustebo. 

— Netrukus mes išsiskirsime visiems laikams, ir tu niekada 
nebeišvysi savo krašto... Argi tau dėl to neskauda širdies? 

— Aš - moteris. Netrukus ištekėsiu už Ramzio, gyvensiu die- 
vų mylimoje žemėje, karaliausiu prašmatniame dvare, mėgau- 
siuosi neregėta prabanga, džiaugsiuosi neprilygstamo klimato ža- 
vesiu ir dar dievai žino kuo! Bet vien susituokti su Ramziu man 
negana. 

— Ką tu nori tuo pasakyti? 

— Aš noriu jį suvilioti. Faraonas galvoja ne apie mane, 0 apie 
diplomatiją ir taiką, tarsi aš būčiau tik sakinys taikos sutartyje! 
Aš priversiu jį pakeisti savo nuomonę. 

— Tu rizikuoji nusivilti. 

— Argi aš negraži ir kvaila? 

— Ramzis jau nebejaunas. Gal jis net nepažvelgs į tave. 

— Mano likimas - mano rankose. Niekas kitas man nepadės. 
Jeigu aš nepajėgsiu sužavėti Ramzio, tai kam tada ši tremtis į 
svetimą kraštą? 

— Tavo santuoka užtikrins dviejų didžių tautų klestėjimą. 

— Aš nebūsiu nei tarnaitė, nei atsiskyrėlė; aš būsiu didžioji 
valdovo sutuoktinė. Ramzis pamirš mano kilmę, aš valdysiu 
šalį drauge su juo, ir kiekvienas egiptietis puls prieš mane 
kniūbsčias. 

— Ką gi, dukra, nuoširdžiai tau to linkiu. 

— Tokia mano valia, motin, o ji nenusileidžia tavajai. 

Pasirodė nedrąsi saulė. Artinosi žiema, lydima vėjų ir šalčių, 
bet kelias į Egipto protektoratus netrukus taps įveikiamas. Pu- 
tuhepai būtų buvę miela atvirai pasišnekučiuoti su dukterimi, 
išsipasakoti savo moteriškas paslaptis ir išklausyti jos prisipaži- 
nimų, bet ar tik būsimoji Ramzio Žmona jau netapo svetima sa- 
vo pačios namuose? 


Raja niekaip neįstengė nurimti. 

Jis smarkiai susipyko su Uri-Tešubu. Jiedu išsiskyrė taip ir 
nesusitaikę. Buvęs vyriausiasis hetitų karvedys buvo įsitikinęs, 
kad Hatušilio dukters atvykimu galima pasinaudoti Ramzio ne- 
naudai, taigi nereikia trukdyti karalaitei pasiekti Egiptą. Raja, 
priešingai, manė, kad šios diplomatinės vedybos galutinai užkirs 
kelią bet kokiems karo veiksmams. 

Atsisakydamas kariauti, Hatušilis veikė Ramzio naudai. To- 
kia ateities perspektyva taip siutino Rają, kad jam norėjosi 1šsi- 
rauti savo smailiąją barzdikę ir susidraskyti margaspalvę palai- 
dinę. Neapykanta Ramziui tapo pagrindiniu jo gyvenimo tikslu 
ir prasme; norėdamas parblokšti tą faraoną, kurio milžiniškos 
statulos kilo didžiosiose šalies šventyklose, jis buvo pasirengęs 
rizikuoti bet kuo ir bet kurią akimirką. Ne, šiam valdovui nepa- 
vyks ir toliau įgyvendinti visa tai, ko tik jis imdavosi! 

Uri-Tešubas apsnūdo, persisotinęs ištaigų ir gašlumo; oO jis, 
Raja, neprarado kovingumo. Ramzis - tik žmogus, ir jis neatlai- 
kys daugybės stiprių, tiksliai nutaikytų smūgių. Dabar svarbiau- 
sia — sutrukdyti hetitų karalaitei atvykti į Pi-Ram2zį. 

Neperspėjęs Uri-Tešubo su jo draugais hetitais, Raja surengs 

pasalą. Jam padės Malfis. Kai libių genčių vadas sužinos, kad 
egiptiečių būriui vadovauja Ramzio sūnus Merenptahas, jis iš- 
kart ims varvinti seilę. Vienu smūgiu nužudyti hetitų karalaitę, 
būsimąją Ramzio žmoną, ir jaunesnįjį valdovo sūnų - koks lai- 
mėjimas, koks žygdarbis, kokia sėkmė! 

Nė vienas vilkstinės dalyvis neliks gyvas. Faraonas pamanys, 
kad tai buvo priešiškų taikai hetitų karių išpuolis. Užpuolimo 
vietoje reikės išmėtyti hetitams būdingų ginklų ir palikti keletą 
Hatušilio kariais perrengtų valstiečių lavonų. Žinoma, susirė- 
mimas bus žiaurus, ir libių gretose taip pat turės būti nuostolių; 
bet Malfio tokios smulkmenos nesulaikys. Galimybė smogti stai- 
gų, kruviną ir pergalingą smūgį įkaitins karvedį. 

Hatušilis neteks dukters, Ramzis - sūnaus, ir abu valdovai 
keršys vienas kitam už nuoskaudą dar aršesniuose mūšiuose nei 
visi ankstesnieji. Ašos nebėra, taigi nebus kam sušvelninti įtam- 
pos. O Uri-Tešubas bus pastatytas prieš įvykusį faktą. Arba jis 
pripažins savo klaidą ir prisidės rengiant pasikėsinimą, arba su 
juo bus susidorota. Rajai netrūko sumanymų, kaip griauti Egip- 
to valstybę iš vidaus; Ramziui nebus leista atsikvėpti - nė vienos 
dienos! 

Kažkas pasibeldė į sandėlio, kur pirklys laikė savo vertingiau- 
sias vazas, duris. Tokiu vėlyvu metu čia galėjo ateiti tik koks 
nors prisiekęs pirkėjas. 

— Kas ten? | 

— Tai aš, kapitonas Rerekas. 

— Aš nenoriu tavęs čia matyti! 

— Buvau smarkiai įkliuvęs, bet išsisukau... Man reikia su ju- 
mis pasikalbėti. 

Raja pravėrė duris. 

Siras vos spėjo įžiūrėti upeivio veidą. Smarkiai pastūmėtas į 
nugarą, Rerekas atsitrenkė į Rają. Šis pargriuvo kūlvirsčia, o 
Seramana su Setau tuo metu įsiveržė į sandėlį. 

Milžinas sardas kreipėsi į kapitoną Rereką. 

— Kuo vardu šis žmogus? - paklausė jis, mostelėjęs Rajos link. 

— Amenis, - atsakė upeivis. 

Rerekui sukaustė rankas mediniais antrankiais, o kulkšnis su- 
veržė virve. Jis nebegalėjo pajudėti. Kol Seramana su Setau triūsė 
prie upeivio, Raja, pasinaudodamas sandėlio gilumoje tvyrančia 
tamsa, it šliužas nuvinguriavo ten ir kopėčiomis užsikabarojo 
ant stogo. Jeigu jam nors truputį pasiseks, jis pabėgs nuo perse- 
kiotojų. 

Sėdinti stogo kampe daili nubė griežtai pažvelgė į pirklį: 

— Toliau neikite. 

Iš dešiniosios palaidinės rankovės Raja išsitraukė durklą. 

— Traukis iš kelio, arba užmušiu! 

Kaijis iškėlęs durklą puolė prie Vandens Lelijos, ketindamas 
jai smogti, marga gyvatė įgėlė jam į dešinįjį kulną. Skausmas bu- 
vo toks aštrus, kad Raja paleido iš rankos ginklą, užkliudė stogo 
atbrailą, neteko pusiausvyros ir nulėkė žemyn. 

Pasilenkęs prie pirklio Seramana apmaudžiai susiraukė. Kris- 
damas Raja nusisuko sprandą. 

Alpėdama iš malonumo, apsvaiginta savo meilužio įkarščio, po- 
nia Tanita prigludo prie galingo Uri-Tešubo stuomens. 

— Pamyluok mane dar kartą, maldauju! 

Hetitas būtų mielai patenkinęs jos prašymą, bet išgirdęs kaž- 
kieno besiartinančius žingsnius pašoko ant kojų ir ištraukė iš 
makšties trumpą kalaviją. 

Į miegamojo duris kažkas pasibeldė. 

— Kas ten? 

— Tarnas. 

— Aš juk uždraudžiau mus trukdyti! - įniršusi suriko ponia 
Tanita. 

— Atėjo jūsų vyro draugas... Jis sako, kad tai esą labai skubu. 

Finikietė sulaikė Uri-Iešubą, nutvėrusi jį už rankos: 

— Gal tai spąstai! 

— Aš turiu kuo gintis. 

Uri-Iešubas pašaukė hetitą, ėjusį sargybą sode. Didžiuoda- 
masis, kad tarnauja buvusiam vyriausiajam karvedžiui, jis tyliai 
pranešė, ką matęs bei girdėjęs, ir dingo. 

Meilužiui grįžus į miegamąjį, ponia Tanita nuoga puolė jam 
ant kaklo ir apipylė bučiniais. Pajutusi, kad jis susirūpinęs, ji 
pasitraukė ir atnešė jam taurę vėsaus vyno. 

— Kas atsitiko? 

— Mirė mūsų draugas Raja. 

— Nelaimingas atsitikimas? 

— Jis nukrito nuo stogo, bandydamas pasprukti nuo Seramanos. 

Finikietė išblyško. 

— Tas prakeiktas sardas! Betgi... jis prisikas ligi tavęs! 

— Gali būti ir taip. 

— Reikia bėgti, nedelsiant! 

— Jokiu būdu. Seramana tyko menkiausios mano klaidos; jei- 
gu Raja nespėjo prabilti, tai man niekas negresia. To pirklio mir- 
tis, tiesą sakant, gera Žinia... Jis ėmė netekti šaltakraujiškumo. 
Dabar man jo nebereikia, nes aš pats palaikau tiesioginį ryšį su 
libiais. 

— Ojeigu... mes pasitenkintume savo laime? 

Uri-Tešubas ėmė šiurkščiai maigyti Tanitos krūtis: 

— Pasitenkink tuo, kad būsi mano klusni, tyli žmona, ir aš pa- 
darysiu tave laimingą. 

Kailis aistringai suspaudė ją glėbyje, Tanita pasijuto alpstanti 
iš malonumo. 


Medžiotojai atnešė Tešonkui krūvą gyvūnų kailių. Libis pats 
rinkdavosi žaliavą; jis pasikliovė tik savo nuomone ir nepapras- 
tai griežtai vertino atneštą laimikį, atmesdamas tris ketvirčius 
siūlomų prekių. Rytą jis išplūdo du medžiotojus, atgabenusius 
jam prastos kokybės kailius. 

Staiga prie jo kojų nukrito margaspalvė palaidinė. 

— Ar atpažįsti? - pasiteiravo Seramana. 

Libiui ėmė raižyti vidurius, ir jis susigriebė rankomis už savo 
apvalaus pilvuko. 

— Tai... tai įprastas apdaras. 

— Prisiekiu jums... Aš daugiau nieko negaliu apie jį pasakyti. 

— Aš tau padėsiu, Tešonkai, nes tu man patinki. Ši palaidinė 
priklausė pirkliui Rajai, sirui, įtartinam Žmogėnui su nešvaria 
sąžine. Jis kvailai žuvo bandydamas pabėgti. Jis juk buvo šni- 
pas, ir ta praeitis ūmai iškilo į paviršių - galima pasakyti ir šitaip. 
Aš esu visiškai tikras, kad judu buvote draugai, o gal veikiau 
bendrininkai. 

— Aš nebendravau su tuo... 

— Nepertraukinėk manęs, Tešonkai. Įrodymų aš neturiu, bet 
neabejoju, kad velionis Raja, tu ir Uri-Iešubas susimokėte prieš 
Ramzį. Siro mirtis - perspėjimas: jei kiti tavo bendrininkai dar 
mėgins kenkti valdovui, jie sulauks tokio pat galo kaip Raja. O 
dabar norėčiau atsiimti tai, kas man priklauso. 

— Liepsiu pristatyti jums į namus odinį skydą ir puikius san- 
dalus. 

— Nebloga pradžia... Ar jau gali pasakyti man kokių nors maiš- 
tininkų vardus? 

— Libiai visai ramūs, pone Seramana! Jie pripažįsta Ramzio 
valdžią. 

— Tegu ir toliau taip daro. Iki greito pasimatymo, Tešonkai. 

Vos tik Seramanos žirgas nutolo nuo libio dirbtuvės, Tešon- 
kas, susiėmęs už pilvo, puolė į išvietę. 


Imperatorius Hatušilis susikivirčijo su savo žmona Putuhepa. 
Paprastai imperatorienė vertino vyro įžvalgumą ir pritarė jo pa- 
žiūroms, bet šįkart juodu smarkiai susipyko. 

— Reikia pranešti Ramziui, kad mūsų duktė išvyksta iš Hatu- 
šo, - primygtinai ragino vyrą Putuhepa. 

— Ne, - atkirto imperatorius, - reikia pasinaudoti proga ir suži- 
noti, ar gali maištingi kariškiai imtis kokių nors veiksmų prieš mus. 

— Prieš mus... Tu non pasakyti - prieš mūsų dukterį ir jos paly- 
dą. Ar tu supranti, kad ketini panaudoti savo vaiką kaip jauką? 

— Putuhepa, ji niekuo nerizikuoja. Užpuolimo atveju geriausi 
hetitų kariai ją apgins ir sunaikins maištininkus. Tokiu būdu mes 
pasieksime dvigubą tikslą: sunaikinsime užsilikusius kariuome- 
nėje mūsų priešininkus ir sutvirtinsime taiką su Ramziu. 

— Mano dukrai neturi grėsti joks pavojus. 

— Aš jau nusprendžiau: ji išvyks rytoj. Ramziui bus pranešta 
apie būsimosios žmonos atvykimą tik tada, kai ji kirs Hetitų im- 
periją ir pasieks Egipto įtakos zonos pasienį. 

Kokia gležna ir trapi atrodė jaunoji karalaitė tarp hetitų ka- 
rių, žvangančių sunkiais šarvais, užsidėjusių grėsmingus šalmus! 
Aprūpintas naujais ginklais ir jaunais, sveikutėliais žirgais, rink- 
tinis būrys, gavęs užduotį lydėti būsimąją Egipto karalienę, at- 
rodė nenugalimas. Imperatorius Hatušilis žinojo, kad jo dukte- 
riai gresia pavojus, bet proga iš tikrųjų pasitaikė tokia puiki, kad 
būtų gaila ją praleisti. Beje, argi valstybės galvai neprivalu pir- 
miausia rūpintis savo valdžia, kartais net savo šeimos nenaudai? 

Daugybė vežimų gabeno karalaitės kraitį ir dovanų Ramziui 
Didžiajam: aukso, bronzos, audeklų, brangenybių. Buvo dar viena 
dovana, turėjusi ypač patikti faraonui: dešimt nuostabių žirgų, 
kuriais jis rūpinsis pats ir kurie turės garbę paeiliui traukti jo 
vežimą. 

Dangus visai nusigiedrijo, buvo neįprastai karšta. Kariai duso 
ir prakaitavo po savo Žieminiais apdarais. Vasaris ūmai tapo pa- 
našus į vasaros mėnesį. Žinoma, tai negalėjo trukti ilgai; be abejo, 
po keleto valandų prasidės lietus ir pripildys vandens talpyklas. 

Karalaitė atsiklaupė priešais tėvą, šis patepė ją sužadėtuvių 
aliejumi. 

— Vedybų aliejumi tave pateps pats Ramzis, - tarė jis. - Lai- 
mingos kelionės, būsimoji Egipto karaliene. 

Vilkstinė pajudėjo. Paskui vežimą, į kurį įsėdo jaunoji mote- 
ris, riedėjo kitas — tokio pat dydžio ir toks pat patogus. 

Jo gilumoje ant lengvo medinio sosto sėdėjo imperatorienė 
Putuhepa. 

— Aš išvykstu drauge su dukra, - tarė ji imperatoriui, važiuo- 
dama pro šalį. - Palydėsiu ją ligi pasienio. 


Atšiaurūs kalnai, statūs keliai, pavojingi tarpekliai, tankūs miš- 
kai, kur galėjo slėptis užpuolikai... Imperatorienė Putuhepa bi- 
jojo savojo krašto. Žinoma, kariai buvo budrūs, o jų gausa turė- 
jo išgąsdinti bet kokį užpuoliką. Tačiau Hetitų imperijoje ilgai 

siautėjo kruvini vidaus karai; ar kartais pats Uri-Tešubas, o gal 
ir kuris nors iš jo varžovų, nepamėgins nužudyti karalaitės - 
taikos simbolio? 

Labiausiai vargino neįprastas karštis. Juk turėjo būti žiema! 
O pasirengęs šiam metų laikui žmogaus organizmas turėjo iš- 
tverti saulės kaitrą ir sausrą. Kaupėsi neįprastas nuovargis, ir 
keliauti darėsi vis sunkiau. Putuhepa pastebėjo, kad palydos ka- 
riai jau nebe tokie budrūs, 0 jų jėgos senka. Kažin ar jie įstengtų 
atremti smarkų užpuolimą... 

Karalaitė liko tvirta ir rami, tarsi šis išbandymas nebūtų turė- 
jęs jai jokios įtakos. Išpuikėlė tiesiog spinduliavo nepalenkiamą 
valią pasiekti savo tikslą, nutvieksiantį jos kelią. 

Kai šnarėdavo pušys, kai sraunios versmės čiurlenimas panė- 
šėdavo į bėgančių ginkluotų vyrų trepsėjimą, Putuhepa imdavo 
krūpčioti. Kur slapstosi tie maištininkai? Ką jie nusprendė? He- 
titų imperatorienė dažnai pabusdavo naktimis, stengdamasi pa- 
gauti menkiausią įtartiną garsą, o dieną visąlaik atidžiai stebėjo 
miškus, stačius šlaitus ir upių pakrantes. 

Karalaitė nesikalbėjo su motina. Užsisklendusi tyloje, Putu- 
hepos duktė atsiribojo nuo savo ankstesnio gyvenimo; jai Hetitų 
imperija jau buvo mirusi, 0 ateitis vadinosi Ramzis. 

Kęsdama karštį ir troškulį, pervargusi vilkstinė aplenkė Ka- 
dešą ir atvyko į Pietų Sirijoje esantį Ajos pasienio punktą. Čia, 
faraono valdomos teritorijos pakraštyje, buvo iškilusi Egipto 
tvirtovė. 

Lankininkai stojo prie šaudymo angų, didieji vartai užsidarė. 
Įgula pamanė, kad ateiviai rengiasi pulti tvirtovę. Karalaitė išli- 
po iš vežimo ir sėdo ant vieno iš Ramziui skirtų žirgų. Lydima 
nustebusių motinos ir hetitų būrio vado žvilgsnių, ji šuoliais nu- 
lėkė tvirtovės link ir sustojo gynybinės sienos papėdėje. Nė vie- 
nas egiptiečių lankininkas nedrįso paleisti į ją strėlės. 

— Aš-— hetitų imperatoriaus duktė ir būsimoji Egipto karalie- 
nė, - pareiškė ji. - Manęs laukia Ramzis Didysis, rengdamasis 

atšvęsti mūsų vestuves. Pasitikite mane kaip pridera, antraip fa- 
raono rūstybė sudegins jus kaip ugnis. 

Ant sienos užlipo tvirtovės viršininkas. 

— Jums už nugaros stovi visa kariuomenė! 

— Tai ne kariuomenė, o mano palyda. 

— Tie hetitų kariai atrodo grėsmingai. 

— Klystate, viršininke; aš pasakiau jums tiesą. 

— Aš negavau iš sostinės jokio įsakymo. 

— Tuoj pat praneškite Ramziui apie mano atvykimą. 

Amenis peršalo. Jam paraudo akys, o krūtinę taip užgulė, kad 
net kvėpuoti buvo sunku. Vasario naktys buvo žvarbios, o blyški 
dienos saulė neįstengė sušildyti oro. Amenis buvo užsakęs daug 
malkų, bet tiekėjas kažkodėl delsė jas pristatyti. Labai prastai 
nusiteikęs raštininkas jau ketino išlieti pyktį ant vieno iš savo 
pavaldinių, kai kariuomenės žygūnas padėjo jam ant stalo laiš- 
ką, atgabentą iš Pietų Sirijoje esančios Ajos tvirtovės. 

rašytą tekstą, ant storo lininio apdaro užsimetė vilnonį apsiaus- 
tą, apvyniojo kaklą skarele ir tekinas nubėgo į Ramzio darbo 
kambarį, nors kiekvienas įtraukto oro gurkšnis vargšui svilinte 
svilino uždegimo apimtus bronchus. 

— Didenybe... neįtikėtina naujiena! Į Ają atvyko Hatušilio duk- 
tė. Tvirtovės viršininkas laukia jūsų nurodymų. 

Tą vėlyvą valandą valdovas dirbo, pasišviesdamas aliejinėmis 
lempomis, kurių dagtys visiškai nerūko. Išdėliotos ant aukštų 
figmedžio stovų, jos skleidė švelnią ir tolygią šviesą. 

— Tai tikrų tikriausia klaida, - tarė Ramzis. - Hatušilis būtų 
man pranešęs apie dukters išvykimą. 

— Tvirtovės viršininkas teigia, kad stovi akis į akį su hetitų 
kariuomene, kuri sakosi esanti... vestuvių palyda! 

Valdovas žengtelėjo keletą žingsnių savo erdviu, gorių su Ža- 
rijomis šildomu darbo kambariu. 

— Gudrybė, Ameni! Imperatoriaus gudrybė, norint patikrinti, 
kiek stipri jo valdžia Hetitų imperijos viduje. Karalaitės vilksti- 
nę galėjo užpulti priešiškai nusiteikę kariškiai. 

— Kaip jauką... Jis panaudojo savo dukterį - savo tikrą dukte- 
rį! - kaip jauką! 

— Dabar Hatušilis jau turbūt nusiramino. Tegu Merenptahas 
nedelsdamas vyksta į Siriją drauge su karalaitės apsaugai skirtu 
būriu. Įsakyk Ajos viršininkui atverti tvirtovės vartus ir priimti 
hetitus. 

— O jeigu... 

— Aš prisiimu atsakomybę ir ryžtuosi rizikuoti. 


Stebėdamiesi juos suartinusiomis aplinkybėmis, hetitai ir egip- 
tiečiai susibroliavo, surengė šventę, linksminosi, valgė ir gėrė 
drauge kaip seni bendražygiai. Dabar Putuhepa galėjo ramiai 
grįžti į Hatušą, o jos duktė, lydima didikų ir keleto hetitų karių, 
keliauti toliau iki pat Pi-Ramzio, budriai saugoma Merenptaho. 

Rytoj joms teks galutinai išsiskirti. Pilnomis ašarų akimis im- 
peratorienė pažvelgė į savo gražiąją dukterį, švytinčią pergalin- 
gu džiaugsmu. 

— Tau visai nieko negaila? - paklausė Putuhepa. 

— Aš dar niekada taip nesidžiaugiau! 

— Mudvi nebepasimatysime. 

— Toks jau gyvenimo dėsnis. Kiekvienam - savas likimas... O 
manasis tiesiog pasakiškas! 

— Būk laiminga, vaikeli. 

— Ašjau laiminga! 

Įskaudinta Putuhepa net nepabučiavo savo dukters. Nutrūko 
paskutinis jas siejęs ryšys. 


„ — Tai visai neįprasta, - niūrokai tarė Ajos tvirtovės viršinin- 
kas, šiurkščiabalsis patyręs karys kampuotu veidu. - Tokiu me- 
tų laiku kalnus turi dengti sniegas, o lyti turėtų kasdien. Jei ta 
kaitra tęsis, mūsų talpyklos pritrūks vandens. 

— Mes žygiavome labai greit, - priminė jam Merenptahas, - ir 
man labai gaila, kad daug mano karių susirgo. Pakeliui matėme 

daug išsekusių šulinių ir šaltinių. Aš bijau įtraukti karalaitę į 
labai pavojingą nuotykį. 

— Visiškai neįprasta, - pakartojo viršininkas. — Tokį orų sutri- 
kimą galėjo sukelti tik kuri nors dievybė. 

Merenptahas ir tikėjosi, ir baiminosi išgirsti tokią nuomonę. 

— Bijau, kad jūs teisus. Ar turite savo tvirtovėje kokią nors 
dievybės globėjos statulą? 

— Taip, bet ji nuveja tik piktąsias šių apylinkių dvasias. Ji ne- 
turi tiek galios, kad pakeistų klimatą. Reikėtų melsti pagalbos 
dievybę, kurios galia prilygsta dangaus galybei. 

— Arjūs turite vandens atsargų, kurių pakaktų mūsų atgalinei 
kelionei? 

— Deja, ne! Jums teks likti čia ir sulaukti lietaus. 

— Jei ši ne laiku stojusi vasara užsitęs, egiptiečiams ir heti- 
tams neužteks vandens. 

— Dabar Žiema, toji sausra turėtų netrukus baigtis. 

— Jūs pats pastebėjote, viršininke: ji neįprasta. Išvykti rizikin- 
ga, pasilikti - taip pat rizikinga, nė kiek ne mažiau. 

Kariškis suraukė kaktą. 

— Betgi... ką tokiu atveju jūs ketinate veikti? 

— Pranešti Ramziui. Tik jis žinos, ką daryti. 


Kha išvyniojo ant Ramzio rašomojo stalo tris ilgus papirusus, 
kuriuos buvo radęs Heliopolio Gyvybės Namo senų dokumentų 
saugykloje. 

— Įrašai vienareikšmiškai teigia, Didenybe, kad Azijos klima- 
tą valdo vienintelis dievas Setas, tačiau jokia burtininkų bendri- 
ja negali tiesiogiai su juo bendrauti. Tu, tiktai tu gali šnekėtis su 
Setu, kad jis grąžintų metų laikams įprastą seką. Bet... 

— Sakyk, sūnau. 

— Bet aš prieštarauju tokiam žingsniui. Seto galia - pavojinga 
ir nevaldoma. 

— Tu bijai, kad aš pasirodysiu esąs per silpnas tokiai dvikovai? 

— Tu - Seto sūnus, bet, norint pakeisti klimatą, reikia valdyti 
žaibą ir audrą... Setas —- nenuspėjamas. O tu reikalingas Egiptui. 
Nusiųskime Sirijon daug dievų statulų ir gurguolę su maisto at- 
sargomis. 

— Ir tu manai, kad Setas jas praleis? 

Kha nuleido galvą. 

— Ne, Didenybe. 

— Vadinasi, jis nepalieka man pasirinkimo. Arba aš laimėsiu 
mūšį, kurį jis man siūlo, arba Merenptahas, hetitų karalaitė ir 
visi jų palydovai mirs iš troškulio. 

Vyresnysis Ramzio sūnus nerado jokių argumentų tėvo žo- 
džiams užginčyti. 

— Jei aš negrįšiu iš Seto šventyklos, - tarė faraonas susirū- 
pinusiam Kha, - būk mano įpėdinis ir skirk savo gyvenimą 
Egiptui. 


Hetitų karalaitė, apgyvendinta tvirtovės viršininko kambariuo- 
se, pareikalavo pasikalbėti su Merenptahu. Susitikęs su ja, jis 
pamanė, kad ji nervinga ir valdinga, bet elgėsi pagarbiai, kaip ir 
pridera elgtis su kilminga moterimi. 

— Kodėl mes nedelsdami neišvykstame į Egiptą? 

— Todėl, kad tai neįmanoma, karalaite. 

— Bet juk oras puikus. 

— Dabar liūčių laikas, o tvyro sausra. Mums trūksta vandens. 

— Negi mes amžinai kiūtosime šioje siaubingoje tvirtovėje! 

— Dangus mums aiškiai nepalankus, dievų valia laiko mus pri- 
kausčiusi prie šios tvirtovės. 

— Jūsų burtininkai niekam tikę? 

— Aš kreipiausi į galingiausią iš jų: į patį Ramzį. 

Karalaitė nusišypsojo. 

— Jūs protingas žmogus, Merenptahai; aš pasikalbėsiu apie 
jus Su savo vyru. 

— Tikėkimės, karalaite, kad dangus išgirs mūsų maldas. 


CHRISTIAN JACO B RAMZIS. PO VAKARŲ AKACIJA 199 


— Tuo net neabejokite! Aš atvykau čia ne tam, kad mirčiau iš 
troškulio. Argi dangus ir žemė - ne faraono rankose? 


Nei Setau, nei Ameniui nepavyko pakeisti valdovo apsispren- 
dimo. Per pietus Ramzis suvalgė gabalą jautienos kumpio - jau- 
tis įkūnijo Seto galybę. Faraonas išgėrė stipraus oazių vyno, kurį 
globojo tas pats dievas. Paskui jis išsivalė burną druska — Seto 
prakaito nuosėdomis, maisto produktams išsaugoti būtinos Že- 
miškos ugnies nešėjomis, ir ilgai išbuvo susikaupęs priešais tė- 
vo, išdrįsusio per savo vardą pasiskelbti žemiškuoju audros val- 
dovo atstovu, statulą. 

Jeigu Setis jam nepadės, Ramzis jokiu būdu nejtikins Seto 
įvykdyti jo prašymą. Bent viena klaida, neteisingas judesys per 
apeigas, nuklydusi į šalį mintis — ir trenks žaibas. Susidūrus akis 
į akį su gryna galybe, vienintelis ginklas - teisingumas. Tas tei- 
singumas, kurio Setis išmokė Ramzį, supažindindamas jį su fa- 
raono pareigomis. 

Vidurnaktį valdovas įėjo į Seto šventyklą, pastatytą ten, kur 
kitados buvo Avaris, nekenčiama užpuolikų hiksų sostinė. Vie- 
ta, skirta tylai ir vienatvei; vieta, kur galėjo įžengti tik faraonas, 
nebijodamas, kad bus sunaikintas. 

Dievo Seto akivaizdoje reikėjo įveikti baimę, o paskui mesti 
liepsningą žvilgsnį į pasaulį, pažinti jo smurtą bei traukulius ir 
tapti pirmaprade jėga visatos viduryje, kur neprasiskverbia Žmo- 
giškasis protas. 

Ramzis padėjo ant aukuro taurę vyno ir mažutę antilopės orik- 
so statutėlę iš akacijos medžio. Sugebąs ištverti nepakeliamą dy- 
kumos kaitrą ir išgyventi tokioje nepalankioje aplinkoje, oriksas 
buvo Seto liepsnos nešėjas. 

— Dangus - ant tavo rankų, žemė - po tavo kojomis, — tarė 
valdovas dievui. - Tai, ką tu įsakai, įvyksta. Tu sukėlei kaitrą ir 
sausrą, grąžink mums žiemos lietų. 

Seto statula niekuo neatsiliepė į faraono žodžius, jos akys li- 
ko šaltos. 

— Tai aš, Ramzis, Sečio sūnus, dabar kalbu tau. Joks dievas 
neturi teisės trikdyti pasaulio tvarkos ir metų laikų sekos. Visos 
dievybės privalo paklusti Įstatymui - tu taip pat privalai. 
Statulos akys suliepsnojo; šventyklą ūmai užtvindė karštis. 

— Nenukreipk savo galios prieš faraoną; jame susivienijo Ho- 
ras ir Setas. Tu esi manyje, ir aš naudojuosi tavo jėga, norėda- 
mas išsklaidyti tamsybes ir pašalinti netvarką. Paklusk man, Se- 
tai, pasiųsk lietų į Šiaurės kraštus! 

Dangų perskrodė žaibai, ir virš Pi-Ramzio ėmė pašėlusiai tran- 
kytis griaustinis. 
Prasidėjo kovos naktis. 

— Negaliu pakęsti to laukimo! Tuoj pat vežkite mane į Egiptą! - 
išrėžė karalaitė Merenptahui. 

— Man įsakyta užtikrinti jūsų saugumą; kol truks ši neįprasta 
kaitra, neatsargu leistis į kelionę. 

— Kodėl faraonas nieko nedaro? 

Vandens lašas nukrito ant kairiojo karalaitės peties, kitas už- 
tiško ant jos dešiniosios rankos. Ir ji, ir Merenptahas sykiu pa- 
žvelgė į dangų. Jis apsiniaukė, dabar juo slinko juodi debesys, 
pro kuriuos blykstelėjo žaibas. Sudundėjo griaustinis, ir pasipy- 
lė gausus lietus. Po kelių akimirkų karštis atslūgo. 

Šalta ir lietinga žiema, kaip ir priderėjo, nuvijo vasarą su sausra. 

- Štai Ramzio atsakymas, - tarė Merenptahas. 

Hetitų karalaitė atlošė galvą, pravėrė lūpas ir ėmė godžiai gerti 
dangaus vandenį. 

— Keliaukime, keliaukime greičiau! 


Amenis vaikštinėjo pirmyn ir atgal palei valdovo miegamojo 
duris. Atsisėdęs prie durų paniuręs Setau, sukryžiavęs rankas 
ant krūtinės, žvelgė tiesiai priešais save, įsmeigęs akis į vieną 
tašką. Kha skaitė kerėjimo papirusą, patyliukais kartodamas jo 
ištarmes. Seramana bent dešimtą kartą valė savo trumpą kardą 
skudurėliu, suvilgytu linų sėmenų aliejumi. 

— Kada faraonas išėjo iš Seto šventyklos? — paklausė sardas. 

— Auštant, - atsakė Amenis. 

— Ar jis su kuo nors kalbėjosi? 

— Ne, jis neištarė nė žodžio, - pasakė Kha. - Jis užsidarė mie- 

gamajame. Aš pakviečiau vyriausiąją karalystės gydytoją, ir jis 
sutiko įsileisti Neferetę. 

— Jinai jį apžiūrinėja jau daugiau kaip valandą! - pasipiktino 
Setau. 

— Regimi akiai ar neregimi, Seto sukelti nudegimai visada pa- 
vojingi, - tarė didysis žynys. - Pasikliaukime Neferetės nuovoka 
ir gebėjimais! 

— Aš daviau jai daug vaistų širdžiai gydyti, —- prisiminė Setau. 

Pagaliau durys atsivėrė. 

Keturi vyrai apsupo Neferetę. 

— Ramziui negresia joks pavojus, - ramiai pasakė vyriausioji 
karalystės gydytoja. - Viena diena poilsio, ir valdovas galės dirbti 
kaip dirbęs. Apsirenkite šilčiau: bus vėsu ir drėgna. 

Pi-Ramzyje pradėjo lyti. 


Merenptaho vadovaujami egiptiečiai su hetitais, vieningi kaip 
broliai, kirto Kanaaną, pasuko pakrantės keliu, virš kurio kilo 
Sinajaus kalnai, ir pateko į Deltą. Sustojus poilsio mažose tvir- 
tovėse, kiekvienąkart būdavo surengiamos šventės. Pakeliui daug 
karių išmainė savo ginklus į trimitus, fleitas ir tamburinus. 

Hetitų karalaitė rijo akimis žalius gamtovaizdžius, gėrėjosi pal- 
mių giraitėmis, derlingais laukais, drėkinimo kanalais, papirusų 
miškais. Jos atrastas pasaulis buvo visai nepanašus į atšiauriąją 
Anatolijos plynaukštę, kur ji praleido savo jaunystę. 

Kai vilkstinė priartėjo prie Pi-Ramzio, žmonės pasipylė į gat- 
ves. Niekas nebūtų galėjęs pasakyti, kaip ta Žinia pasklido, bet 
visi žinojo, kad Hetitų imperatoriaus duktė netrukus įžengs į 
Ramzio Didžiojo sostinę. Minios maišatyje turtuoliai atsidūrė 
šalia skurdžių, didikai — šalia juodadarbių, bet tai niekam nerū- 
pėjo: visų širdys buvo kupinos džiaugsmo. 

— Tiesiog neįtikima, - pasakė Uri-Tešubas, stovis drauge su 
žmona pačiame žiūrovų priekyje. - Tam faraonui pavyko tai, 
kas neįmanoma. 

— Įveikęs dievą Setą, jis sukėlė lietų, - paantrino ponia Tanita, 
netverdama nuostaba. - Jo galia beribė. 

— Liaudžiai Ramzis — vanduo ir oras, - tarė kažkoks akmen- 
tašys. —- Jo meilė - lyg duona, kuria mes mintame, lyg audeklai, 
kuriuos dėvime. Jis — visos šalies tėvas ir motina! 

Uri-Iešubas buvo nugalėtas. Kaip kovoti su faraonu, kuriame 
glūdi antgamtinė galia? Ramzis įsakinėjo stichijoms, įstengė net 
Azijoje pakeisti orą, valdė begalę dvasių, pajėgiančių įveikti bet 
kokią kariuomenę! Ir, žinoma, niekas negalėjo sutrukdyti sėk- 
mingos imperatoriaus dukters kelionės - kaip hetitas ir nujautė. 
Bet koks vilkstinės užpuolimas būtų buvęs iš anksto pasmerktas 
nesėkmei. 

Buvęs vyriausiasis Anatolijos karių vadas susitvardė. Kas jau 
kas, 0 jis nepasiduos Ramzio kerams! Jo tikslas, vienintelis 
tikslas - parblokšti tą Žmogų, sužlugdžiusį jo karjerą ir priver- 
tusį išdidžiąją Hetitų imperiją paklusti Egiptui. Kad ir kokios 
būtų jo galios, šis faraonas - ne dievas, o žmogus, kuriam ne- 
svetimos nei ydos, nei silpnybės. Apsvaigęs nuo pergalių ir liau- 
dies meilės, Ramzis galų gale praras įžvalgą; laikas ims dirbti 
jo nenaudai. 

Ir jis veda hetitų karalaitę! Jos gyslomis teka nesutramdo- 
mas, trokštančios atsilyginti už patirtą pralaimėjimą tautos krau- 
jas. Galbūt Ramzis labai klysta, manydamas šiomis jungtuvėmis 
sutvirtinsiąs taiką. 

- Štai ji! - suriko ponia Tanita, kurios šūksnį pakartojo tūks- 
tančiai džiugių balsų. 

Sėdėdama savo dengto vežimo gilumoje, karalaitė baigė gra- 
žintis. Ji padažė vokus žaliu kosmetiniu tepalu, pagamintu iš 
silicio dioksido ir vario hidrato, ir apvedė akis juodu ovaliu brūkš- 
niu, tepdama lazdele dažus iš švino sulfido, sidabro ir augalinės 
anglies. Apžiūrėjusi veidrodyje savo triūso vaisius, ji liko paten- 
kinta. Jos ranka nesudrebėjo. 

Padedama Merenptaho, jaunoji hetitė išlipo iš vežimo. 

Jos grožis apstulbino minią. Vilkinti ilgą žalią suknelę, pa- 
brėžiančią odos baltumą, karalaitė iš tiesų buvo panaši į kara- 
lienę. 

Staiga visų žvilgsniai nukrypo į pagrindinę miesto gatvę, iš 
kur sklido šuoliais lekiančių arklių kanopų dundesys ir vežimo 
ratų bilsmas. 

Ramzis Didysis važiavo pasitikti savo būsimosios žmonos. 

Du jauni smarkūs žirgai buvo palikuonys tos poros, kuri drauge 
su liūtu Nugalėtoju buvo vieninteliai faraono sąjungininkai Ka- 
dešo mūšyje, kai Ramzio kariai paliko jį vieną akis į akį su puo- 
lančiais hetitais. Abu puikiuosius žirgus puošė raudonų plunks- 
nų sultonai. Plunksnų galiukai buvo nudažyti mėlyna spalva. Žir- 
gų nugaras dengė raudonai, mėlynai ir žaliai juostuotos medvil- 
ninės gūnios. Vadeles faraonas pririšo prie savo diržo, nes deši- 
nėje rankoje laikė skeptrą. 

Aptrauktas auksu vežimas riedėjo sparčiai, nestabčiodamas 
ir netrūkčiodamas. Ramzis valdė žirgus balsu, ramiai juos para- 
gindamas ar prilaikydamas. Jam nereikėjo net šūkčioti. Užsidė- 
jęs mėlyną karūną, bylojančią apie dangiškąją faraonų valdžios 
kilmę, valdovas atrodė vilkįs gryno aukso rūbą. 

Taip, tai buvo pati saulė, skriejanti padangių keliu ir nutvies- 
kianti spinduliais savo pavaldinius. Kai vežimas sustojo per ke- 
letą metrų nuo hetitų karalaitės, pilki debesys prasiskyrė, ir nu- 
sigiedrijusiame mėlyname danguje sužėrėjo auksinis saulės dis- 
kas. Ramzis, Šviesos Sūnus, įvykdė naują stebuklą. 

Karalaitė stovėjo nuleidusi akis. Valdovas pastebėjo, kad ji 
pasirinko paprastą apdarą. Kuklus sidabrinis vėrinys, siauros to 
paties metalo apyrankės, lygi suknelė be jokių papuošimų... Vi- 
sa tai tik išryškino jos puikųjį kūną. 

Prie Ramzio priėjo Kha ir padavė jam mėlyno fajanso indelį. 

Ramzis patepė karalaitės kaktą grynu aliejumi. 

— Tai santuokinis patepimas, - paskelbė faraonas. - Jis daro 
tave didžiąja Dviejų Žemių valdovo sutuoktine. Teatsitraukia 

nuo tavęs piktosios jėgos. Šiandien pagal Maat įstatymą tu gims- 
ti savo pareigoms ir nuo šiol tu vadinsiesi „Ta, kuri regi Horą ir 
dieviškosios šviesos tobulybę“*. Pažvelk į mane, Mat-Hora, ma- 
no sutuoktine. 

Ramzis ištiesė rankas jaunosios moters link, o ji labai lėtai pa- 
davė jam savąsias. Ji, niekada gyvenime nieko nebijojusi, dabar 
jautė siaubingą baimę. Ji taip ilgai laukė tos akimirkos, taip tikė- 
josi pasinaudoti ja ir apstulbinti Ramzį savo žavesiu, dabar baimi- 
nosi, kad tuoj nualps kaip baili mergaičiukė. Ramzis skleidė tokią 
jėgą, kad jai pasirodė, jog ji palietė dievo kūną ir pateko į kitą 
pasaulį, kuriame visiškai nesusivokia. Suvilioti, pakerėti Ramzį... 
Dabar ji suprato savo ketinimų tuštybę, bet trauktis buvo per vė- 
lu - nors ji būtų mielai pabėgusi ir grįžusi į savo gimtąją Anatoli- 
ją, kad tik atsidurtų toli - kuo toliau! - nuo Ramzio. 

Valdovas vis dar nepaleido jos rankų. Tada ji išdrįso pakelti 
akis ir pažvelgti į jį. 

Penkiasdešimt šešerių metų Ramzis buvo puikus vyras, atro- 
dąs nepaprastai oriai ir didingai. Aukšta ir plačia kakta, iškiliais 
antakių lankais, tankiais antakiais, skvarbiomis akimis, išsišo- 
vusiais skruostikauliais, ilga, siaura ir kumptelėjusia nosimi, ap- 
valiomis, gražios formos ausimis, plačios krūtinės ir tvirto stuo- 
mens, jis buvo retos grakštumo ir jėgos vienybės įsikūnijimas. 

Mat-Hora, egiptiete tapusi hetitė, iškart įsimylėjo jį taip siau- 
tulingai, kaip sugeba mylėti jos kraujo moterys. 

Ramzis pakvietė ją užlipti į vežimą. 

- Šiais, trisdešimt ketvirtaisiais, mano valdymo metais visiems 
laikams skelbiama taika su hetitais, - skambiu, ligi pat dangaus 
skriejančiu balsu pareiškė faraonas. - Šioms vedyboms skirtos 
stelos bus pastatytos Karnake. Pi-Ramzyje, Elefantinoje, Abu 
Simbelyje ir visose Nubijos šventyklose. Visuose miestuose ir 


* Egiptiečių kalba - Mat-Hor-neferu-Ra. Mes vartosime sutrumpintą šio vardo varian- 
tą: Mat-Hora. 

kaimuose bus surengtos šventės, kur bus geriamas vynas, pri- 
statytas iš rūmų. Nuo šios dienos sienos tarp Egipto ir Hetitų 
imperijos bus atviros; tegu žmonės ir gėrybės laisvai keliauja po 
erdvią teritoriją, čia nebus vietos karui ir neapykantai. 
Ramzio žodžius palydėjo kurtinami džiaugsmo šūksniai. 
Nenoromis pagautas jaudulio, Uri-Iešubas griausmingai pri- 
sidėjo prie visuotinio džiūgavimo. 

Pritvirtinta prie dvigubo stiebo viršūnės, o apačioje - prie laivo 
apkalos, stačiakampė lininė burė buvo išpūsta šiaurės vėjo, ir 
karališkasis laivas greitai plaukė prieš srovę Tėbų link. Laivo 
pirmagalyje stovintis kapitonas dažnai matavo Nilo gylį ilga kar- 
timi; jis taip gerai žinojo srovės greitį, kryptį ir smėlio seklumų 
išsidėstymą, kad Ramzio ir Mat-Horos kelionės negalėjo su- 
drumsti joks neapdairus manevras. Faraonas pats iškėlė burę, 
kol jo jaunoji žmona ilsėjosi gėlėmis išpuoštoje kajutėje, o virė- 
jas pešė antį, ketindamas paruošti ją pietums. Trys vairuotojai 
laikė vairinį irklą, papuoštą dviem magiškomis akimis, nurodan- 
čiomis teisingą kryptį; upeivis, įsikibęs viena ranka į turėklus, 
sėmėsi Nilo vandens; junga vikriai kaip beždžionė ropštėsi į stiebo 
viršūnę, norėdamas pažvelgti į tolį ir perspėti kapitoną apie ga- 
limą hipopotamų kaimenę laivo kelyje. 

Įgula su didžiausiu malonumu išgėrė nepaprastai gardaus vy- 
no, pagaminto Pi-Ramzio vynuogynuose dvidešimt antraisiais 
Ramzio valdymo metais — tais įsimintinais metais, kai buvo 
pasirašyta taikos sutartis su hetitais. Neprilygstamos kokybės 
vynas buvo laikomas rusvai rausvo degto molio kūgio formos 
ąsočiuose su tiesiu snapeliu, uždarytu molio ir šiaudų kamš- 
čiu. Ąsočių šonuose buvo nupiešti lotoso žiedai ir įšventinimo 
į didžiąsias paslaptis dievas Besas - nerangus, kresno stuomens, 
trumpakojis, iškišęs raudoną liežuvį, turintį išreikšti Žodžio 
galybę. 

Kai Ramzis, ligi soties pasimėgavęs virš upės dvelkiančiu gai- 
viu vėju, grįžo į didžiąją kajutę, Mat-Hora jau buvo pabudusi. 

Išsikvėpinusi jazminais, nuogomis krūtimis, vilkinti trumputį si- 
jonėlį, ji buvo gundomai graži. 

— Faraonas yra švytėjimo viešpats, — tarė ji švelniai, - jis — 
krintanti žvaigždė, lydima ugnies pėdsakų; nesutramdomas ašt- 
riaragis bulius; krokodilas vidury vandenų, prie kurio negalima 
prisiartinti; stveriantis savo grobį sakalas; dieviškasis grifas, ku- 
rio niekas neįstengia nugalėti; pratrūkstanti audra; liepsna, per- 
verianti tirštą tamsą. 

— Tu gerai Žinai mūsų senuosius raštus, Mat-Hora. 

— Aš gilinausi į Egipto raštiją, tai buvo vienas iš mano mėgsta- 
miausių dalykų. Man nepaprastai įdomu visa tai, kas parašyta 
apie faraoną; argi jis nėra galingiausias pasaulyje? 

— Tada tu turi žinoti, kad faraonas nepakenčia pataikavimo. 

— Aš kalbu visai nuoširdžiai. Nėra didesnės laimės už šią aki- 
mirką. Aš svajojau apie jus, Ramzi, kai mano tėvas su jumis 
kovėsi. Aš buvau tikra, kad man suteiks gyvybę tik Egipto saulė. 
Šiandien aš žinau, kad buvau teisi. 

Jaunoji moteris prisiglaudė prie dešiniosios Ramzio kojos, 
švelniai ją apglėbusi. 

— Argi man draudžiama mylėti Dviejų Žemių valdovą? 

Moters meilė... Ramzis jau seniai apie ją nebegalvojo. Nefer- 
tarė buvo meilė, gražioji Izetė - aistra, ir ta laimė liko praeityje. 
Ši jauna hetitė pažadino geismą, kuris Ramziui atrodė užgesęs. 
Sumaniai išsikvėpinusi, pasirengusi dalyvauti meilės žaidime, bet 
ne alpėjanti geismu, ji mokėjo būti patraukli, neprarasdama sa- 
vo didingumo. Ramzį sujaudino jos laukinis grožis ir žavingos 
juodos, migdolo formos akys. 

— Tu labai jauna, Mat-Hora. 

— Aš — moteris, Didenybe, ir jūsų Žmona; mano pareiga — 
pavergti jūsų širdį, argi ne? 

— Eikš, pabūk laivo pirmagalyje ir susipažink su mano šalimi, 
kurios sutuoktinis aš esu. 

Valdovas apgaubė Mat-Horos pečius apsiaustu ir nusivedė ją 

į laivo priekį. Jis išvardijo jai provincijas, miestus ir kaimus, nu- 
pasakojo jų turtus, smulkiai paaiškino drėkinimo kanalų paskir- 
tį, paminėjo šventes ir papročius. 

Besišnekučiuojant jiems prieš akis iškilo Tėbai. 

Rytiniame krante susižavėjusi Mat-Hora išvydo didžiulę Kar- 
nako šventyklą ir spindulingąjį Luksorą, dievų ka šventovę. Va- 
kariniame krante, kur kilo tylos deivės Viršukalnė, hetitė gėrė- 
josi Ramezėjumi - Ramzio milijonų metų šventykla ir milžiniš- 
ka statula, įkūnijančia akmenyje valdovo ka, prilygintą dieviška- 
jai galiai. 

Mat-Hora pastebėjo, kad vienas iš faraono vardų: „Tasai, ku- 
ris panašus į bitę“, puikiai jam tinka, nes Egiptas iš tiesų buvo 
nelyginant avilys, kur dykinėti nederėjo. Kiekvienas ėjo kokias 
nors pareigas. Net šventykloje buvo nuolat plušama: lauke prie 
šventovės triūsė įvairūs amatininkai, jos viduje įšventintieji atli- 
kinėjo apeigas, o naktį dangaus stebėtojai darbavosi prie astro- 
nominių skaičiavimų. Ramzis visai nedavė naujajai valdovo su- 
tuoktinei laiko apsiprasti su nauja aplinka. Apsigyvenus Rame- 
zėjaus rūmuose, jai teko paklusti savo padėties reikalavimams ir 
mokytis karalienės amato. Ji sužinojo, kad norint pavergti Ramzį 
būtina paklusti. 


Karališkasis vežimas sustojo prie įvažiavimo į Deir el Medi- 
nos kaimą, kurį saugojo kariuomenė ir tvarkos sergėtojai. Veži- 
mui iš paskos sustojo ir gurguolė, atgabenusi amatininkams, įpa- 
reigotiems kasti ir puošti Karalių bei Karalienių slėnių kapavie- 
tes, įprasto maisto: duonos kepalų, maišus pupelių, šviežių dar- 
žovių, aukščiausios rūšies žuvų, džiovintos ir marinuotos mėsos 
gabalų. Valdžia taip pat aprūpindavo darbininkus sandalais, au- 
deklais ir tepalais. 

Norėdama išlipti išvežimo, Mat-Hora atsirėmė į Ramzio ranką. 

— Ką mes čia veiksime? 

— Tau teks atlikti kai ką labai svarbaus. 

Amatininkų ir jų šeimų audringai sveikinama karališkoji pora 
pasuko balto dviaukščio namo link. Jis priklausė bendruomenės 
seniūnui, penkiasdešimtmečiam skulptoriui, kurio talentu visi 
žavėjosi. 

— Kaip atsidėkoti Jūsų Didenybei už dosnumą? - paklausė jis 
nusilenkdamas. 

— Aš žinau, ko verta tavo ranka; aš žinau, kad tu ir tavo bro- 
liai nežino, kas yra nuovargis. Aš - jūsų globėjas. Aš praturtin- 
siu jūsų bendruomenę, kad jos darbai būtų nemirtingi. 

— Įsakykite, Jūsų Didenybe, ir mes kibsime į darbą. 

— Eikš su manim, aš parodysiu tau vietą, kur reikės nedelsiant 
pradėti darbą. 

Kai karališkasis vežimas pasuko keliu, vedančiu į Karalių slė- 
nį, Mat-Horą apėmė nerimas. Išvydus saulės svilinamas, iš pa- 
žiūros visiškai negyvas uolas, jai suspaudė širdį. Išplėšta iš pra- 
bangių ir patogių rūmų, ji buvo sukrėsta akmens ir dykumos 
akistatos. 

Ant dieną naktį saugomo Karalių slėnio slenksčio Ramzio laukė 
koks šešiasdešimt įvairaus amžiaus aukštų pareigūnų. Skusto- 
mis galvomis, krūtinę dengiančiais plačiais vėriniais, ryšį ilgas, 
smulkiai klostytas klubjuostes, jie laikė rankose vėliavas, kurių 
figmedžio kotai viršuje buvo papuošti stručio plunksna. 

— Tai mano „karališkieji sūnūs“, - paaiškino Ramzis. 

Pareigūnai iškėlė vėliavas, sudarydami garbės rikiuotę, o pas- 
kui išsirikiavo poromis ir nusekė įkandin faraono. 

Ramzis sustojo netoli nuo įėjimo į savo kapavietę. 

— Šičia, - įsakė jis Deir el Medinos bendruomenės seniūnui, — 
tu iškasi didžiulę kapavietę* su kolonų salėmis ir tiek laidojimo 
kambarių, kiek bus „karališkųjų sūnų“. Aš juos amžinai saugo- 
siu drauge su Oziriu. 


* Šią penktuoju numeriu pažymėtą kapavietę Karalių slėnyje 1820 metais atrado Džeimsas 
Bartonas (James Burton). Neseniai amerikiečių archeologai ėmė ją kasinėti ir buvo 
nustebinti kapavietės dydžio. Tai pati didžiausia iš dabar žinomų Egipto kapaviečių. 


CHRISTIAN JACO E RAMZIS. PO VAKARŲ AKACIJA 211 


Ramzis įteikė statybų vadovui planą, kurį jis pats buvo nu- 
braižęs papiruso lakšte. 

— Štai didžiosios valdovo sutuoktinės Mat-Horos amžinoji bu- 
veinė. Tu iškasi šią kapavietę Karalienių slėnyje, tinkamu atstu- 
mu nuo gražiosios Izetės kapo ir toli nuo Nefertarės kapavietės. 

Jaunoji hetitė išblyško. 

— Mano kapą? Bet... 

— Tokia mūsų tradicija, - tarė Ramzis. - Kai žmogų prislegia 
sunkios pareigos, jis privalo galvoti apie anapus. Mirtis - mūsų 
geriausia patarėja, nes ji tiksliai surikiuoja mūsų veiksmus ir lei- 
džia atskirti esmę nuo antraeilių dalykų. 

— Bet aš visai nenoriu pasinerti į liūdnus apmąstymus! 

— Tujau nebe tokia moteris kaip visos kitos, Mat-Hora; tu jau 
nebe hetitų karalaitė, kuriai rūpėjo tik savi įgeidžiai, tu - Egipto 
karalienė. Taigi visų svarbiausia - tavo pareiga, 0 norint supras- 
ti, kokia ji yra, tau reikia susitikti su sava mirtimi. 

— Nenoruu to daryti! 

Ramzio žvilgsnis privertė Mat-Horą išsyk pasigailėti ištarus 
šiuos žodžius. Hetitė puolė ant kelių. 

— Atleiskite man, Didenybe. 

— Stokis, Mat-Hora. Tu nesi mano tarnaitė - tu tarnauji Maat: 
visatos įstatymui, kuris sukūrė Egiptą ir gyvuos per amžius po to, 
kai Egipto jau nebeliks. O dabar eime pasimatyti su tavo likimu. 

Nors ir labai bijodama, jaunoji hetitė laikėsi išdidžiai ir įsten- 
gė užgniaužti nerimą. Ji išvydo Karalienių slėnį, jis jai pasirodė 
ne toks atšiaurus kaip Karalių slėnis, nors irgi buvo nykus ir 
išdegintas saulės. Kadangi aukštos uolos neatkirto vietovės nuo 
gyvųjų pasaulio, kurį Mat-Hora jautė esant visai šalia, ji sutel- 
kė dėmesį į dangaus tyrumą ir prisiminė tikrojo slėnio — Nilo 
slėnio - gamtovaizdžių grožį. Juk tame slėnyje ji ketino išgyven- 
ti nesuskaičiuojamai daug linksmų ir malonių valandų. 

Ramzis galvojo apie Nefertarę, besiilsinčią šičia, auksinėje pui- 
kios amžinosios buveinės salėje, kur ji kiekvieną akimirką prisi- 

keldavo paukščio fenikso, šviesos spindulio ar iki pasaulio pa- 
kraščių skriejančio vėjo dvelksmo pavidalu. Nefertarę, plaukian- 
čią laivėje dangiškąja srove, pačioje šviesos širdyje. 

Mat-Hora tylėjo, nedrįsdama pertraukti valdovo apmąstymų. 
Nors suvokė tos vietos ir tos akimirkos rimtį bei svarbą, hetitė 
jautėsi ligi pat širdies gelmių sujaudinta Ramzio stoto ir galios. 
Kad ir kokius išbandymus tektų įveikti, ji pasieks savo tikslą ir 
pakerės Ramzį. 

Seramanos kantrybė baigėsi. Kadangi gudrumas ir švelnumas 
nedavė jokių rezultatų, milžinas sardas nutarė griebtis veiksmin- 
gesnio būdo. Pasigardžiavęs muštos jautienos kepsniu su žirniais, 
jis nujojo į Tešonko dirbtuvę. 

Šįkart libis išklos viską, ką žino, o svarbiausia - pasakys Ašos 
žudiko vardą. 

Nušokusį nuo žirgo Seramaną nustebino Žmonių susibūrimas 
priešais odminio dirbtuvę. Moterys, vaikai, seniai, darbininkai 
plepėjo išsijuosę. 

— Nagi, dinkit man iš kelio, - įsakė Seramana, - leiskit paga- 
liau praeiti. 

Milžinui neprireikė kartoti įsakymo. Žmonės nuščiuvo ir pra- 
siskyrė. 

Patalpos viduje kaip visuomet nepakenčiamai dvokė. Iš egiptie- 
čių išmokęs ir įpratęs kvėpintis, Seramana net suabejojo, ar jam 
verta eiti į vidų. Bet pamatęs būrelį odminių, susispietusių prie už- 
raugtų antilopės kailių, jis ryžosi įkelti koją į pradvokusią dirbtuvę. 
Jis praskyrė kabančias nuo palubės daug tanino rūgšties turinčių 
akacijos ankščių virtines, apėjo didelį indą su ochros žeme ir uždė- 
jo savo milžiniškas letenas ant pečių dviem pameistriams. 

— Kas čia dedasi? 

Pameistriai prasiskyrė, ir Seramana išvydo Tešonko lavoną. 
Jo galva buvo panardinta į geldą, pilną šlapimo ir paukščių bei 
gyvulių išmatų. 

— Nelaimė, baisi nelaimė, - paaiškino dirbtuvės vyresnysis, 
kresnas libis. 

— Kaip tai atsitiko? 

— Niekas nežino... Turbūt šeimininkas atėjo į darbą labai anks- 
ti - mes radome jį jau šitokį. 

— Liudininkų nėra? 

— Jokių. 

— Keista, labai keista... Tešonkas buvo patyręs meistras, sa- 
vo amato žinovas, taigi ne toks žmogus, kad taip kvailai mirtų. 
Ne, čia įvyko nusikaltimas, ir kuris nors iš jūsų tikriausiai šį 
bei tą Žino. 

— Jūs klystate, - tingiai paprieštaravo dirbtuvės vyresnysis. 

— Ką gi, aš pats viską patikrinsiu, - pažadėjo Seramana, plėš- 
riai blykstelėjęs dantimis. — Teks jus gerai patardyti. 

Jauniausias pameistrys kaip ungurys prasmuko pro stovinčius 
darbininkus, išpuolė pro duris ir nurūko kiek kojos įkerta. So- 
tus gyvenimas neatbukino sardo refleksų: jis žaibiškai šoko vy- 
tis pabėgėlio. 

Jaunuolis puikiai pažinojo darbininkų kvartalo gatvelių labi- 
rintą, bet Ramzio asmens sargybos viršininkas turėjo tiek jėgų 
ir ištvermės, kad nepaleido pameistrio iš akių. Kai bėglys bandė 
persiropšti per sieną, sardas stvėrė jį už klubjuostės. 

Nusprūdęs žemyn, vargšas suriko ir sunkiai žnektelėjo prie 
sienos pamato. 

— Vaje, strėnos... Aš susilaužiau strėnas! 

— Galėsi pasirūpinti savo strėnomis po to, kai pasakysi man 
visą tiesą. Ir nedelsk, nenaudėli, antraip aš tau sulaužysiu dar ir 
riešus. 

Išsigandęs pameistrys užsikirsdamas ėmė kloti, ką matęs ir 
girdėjęs. 

- Šeimininką užmušė kažkoks libis... Juodaakis, kampuoto 
veido vyriškis garbanotais plaukais... Jis išvadino Tešonką išda- 
viku... Šeimininkas prieštaravo, prisiekinėjo nieko jums nepa- 
sakęs... Bet anas juo nepatikėjo... Jis pasmaugė šeimininką ir 
panardino jo galvą į geldą su mėšlu... Paskui jis atsigręžė į mus 

ir pagrasino: „Kaip tiesa tai, kad aš vadinuosi Mallfis ir esu Libi- 
jos šeimininkas, taip pat tiesa, kad aš jus užmušiu, jeigu tik pra- 
sižiosit tvarkos sergėtojams...“ Ir va dabar, kai viską jums pa- 
pasakojau, aš Žuvęs! 

— Nešnekėk niekų, berniūkšti; tu nebekelsi kojos į tą savo 
dirbtuvę. Tau atsiras darbo rūmuose. Aš užtarsiu už tave žodelį 
rūmų valdytojui. 

— Jūs... jūs neįmesite manęs į kalėjimą? 

— Man patinka drąsūs berniūkščiai. Nagi, stokis! 

Šlubčiodamas tai viena, tai kita koja, pameistrys vargais nega- 
lais yrėsi į priekį ir net įsigudrino neatsilikti nuo sardo, kuris 
atrodė smarkiai suirzęs. Juk jis manė, kad Tešonką nudobė Uri- 
Tešubas, o iš tikrųjų hetitas čia niekuo dėtas... 

Uri-Tešubas, klastingasis hetitas, susidėjęs su Malfiu, žudiku 
libiu, senu Egipto priešu... Taip, štai kas buvo rezgama paslap- 
čiomis! Bet dar reikia įtikinti tuo Ramgzį. 


Kol Vandens Lelija valė laboratorijoje lentynas, Setau plovė 
plačius varinius puodukus, gertuves ir įvairiausių dydžių filtrus. 
Paskui gyvačių nuodų žinovas nusivilko antilopės kailio palaidi- 
nę, pamerkė ją į vandenį, ištraukė ir išgręžė, norėdamas gauti 
vaistingųjų medžiagų, kurių ji buvo prisotinta, tirpalą. Dabar 
Vandens L elijai vėl teks paversti palaidinę tikra kilnojamąja vais- 
tine pasinaudojus visais tais lobiais, kuriais su ja dalijosi juodoji 
kobra, gyvatė pūtikė, raguotoji gyvatė ir dar daugybė kitų. Gra- 
Žžioji nubė palinko prie rudo, klampaus skysčio; atskiedus tai 
bus veiksmingas vaistas kraujo apytakos sutrikimams gydyti. Be 
to, jis padės ir silpnai širdžiai. 

Kai į laboratoriją įėjo Ramzis, Vandens Lelija nusilenkė, o 
Setau darbavosi kaip darbavęsis. 

— Tu prastai nusiteikęs, - padarė išvadą valdovas. 

— Tikra tiesa. 

— Tu nepritari mano vedyboms su ta hetitų karalaite. 

— Ir vėl tiesa. 

— Kodėl tu joms nepritari'? 

— Toji hetitė atneš tau nelaimę. 

— Setau, ar tik tu neperdedi'? 

— Mudu su Vandens Lelija gerai pažįstame gyvates; norint rasti 
gyvybės jėgą, slypinčią jų nuoduose, reikia išmanyti savo darbą. 
O ta hetitų gyvatė gali užpulti tokiu būdu, kokio nesugebės nu- 
matyti net geriausias Žinovas. 

— Argi tavo padedamas aš netapau atsparus šliužams? 

Setau krenkštelėjo. Iš tiesų, nuo pat Ramzio paauglystės jis 
daugelį metų girdė draugą mikstūra, kurios sudėtyje buvo mažu- 
lyčiai nuodų kiekiai. Setau siekė pripratinti Ramzį prie nuodingų 
medžiagų, kad jis galėtų išgyventi, jeigu kartais jam įgeltų gyvatė. 

— Tu per daug pasitiki savo galia, Didenybe... Vandens Lelija 
mano, kad tu - beveik nemirtingas, bet aš esu tikras, kad ta 
hetitė mėgins tau pakenkti. 

— Šnekama, kad ji labai įsimylėjusi, - sumurkė nubė. 

— Na, ir kas! — sušuko gyvačių kerėtojas. - Kai meilė virsta 
neapykanta, ji tampa siaubingu ginklu. Ta moteris bandys atker- 
šyti už saviškius, tai akivaizdu! Juk ji turi puikiausią kovos lau- 
ką - karališkuosius rūmus. Et... Žinoma, Ramzis manęs nepa- 
klausys. 

Faraonas atsigręžė į Vandens Leliją. 

— O kąjjūs apie tai manote? 

— Mat-Hora - graži, protinga, gudri, trokštanti garbės ir... 
hetitė. 

— Aš to nepamiršiu, - pažadėjo Ramzis. 


Valdovas atidžiai perskaitė Amenio jam paduotą pranešimą. 
Perblyškęs, vis labiau plinkąs, faraono asmens sekretorius tvirta 
ranka tiksliai užrašė įsikarščiavusio Seramanos parodymus. 

— Uri-Iešubas — Ašos žudikas, o libis Malfis - jo bendrinin- 
kas... Bet mes neturime jokių įrodymų! 


CHRISTIAN JACO B RAMZIS. PO VAKARŲ AKACIJA 217 


— Joks teismas jų nenuteis, - pripažino Amenis. 

— Tas Malfis... Ar tu ką nors apie jį girdėjai? 

— Aš peržiūrėjau Užsienio reikalų ministerijoje saugomus do- 
kumentus bei Ašos užrašus ir apklausiau Libijos žinovus. Mal- 
fis yra vienos karingos, ypač priešiškai nusiteikusios mūsų at- 
žvilgiu libių genties vadas. 

— Paprasčiausia patrakėlių gauja? Ar - tikrai mums gresiantis 
pavojus? 

Amenis susimąstė, paskui lėtai prašneko: 

— Labai norėčiau savo atsakymu tave nuraminti, bet sklando 
gandai, kad Malfiui esą pavykę suvienyti daug genčių, kurios ligi 
šiolei pjovėsi tarpusavyje. 

— Tai — tik gandai, ar taip yra iš tikrųjų? 

— Dykumos tvarkos sergėtojams nepavyko rasti Malfio sto- 
vyklavietės. 

— Ojjuk tas Mallfis prasiskverbė į Egiptą, nužudė savo tėvynai- 
nį jo dirbtuvėje ir ramiausiai išvyko niekieno nenubaustas! 

Amenis pabūgo, kad jam teks patirti Ramzio pyktį. Kadangi 
valdovas pykdavo retai, jo rūstybė užgriūdavo kaip audra. 

— Mes nežinome, kaip ir kokiu mastu jis gali pakenkti, - pasi- 
teisino raštininkas. 

— Jeigu nebemokame atpažinti blogio, tai kaip valdysime šalį? 

Ramzis pakilo ir nuėjo prie didelio lango, pro kurį žvelgdavo 
į saulę neprisimerkdamas: valdovo akys nebijojo jos akinamos 
šviesos. Saulė, dangiškoji jo globėja, kasdien suteikdavo jam jė- 
gų atlikti savo pareigą, kad ir su kokiais sunkumais jis susidurtų. 

— Negalima nepaisyti Malfio, - pareiškė valdovas. 

— Libiai neįstengs mūsų užpulti! 

— Saujelė piktadarių gali pasėti nelaimę, Ameni. Tas libis gy- 
vena dykumoje, ten jis persiima griaunamosiomis jėgomis ir sva- 
joja panaudoti jas prieš mus. Šiuo atveju tai bus ne toks karas 
kaip su hetitais: tai bus kitoks susidūrimas - labiau pasalūniš- 
kas, bet ne mažiau žiaurus. Aš jaučiu Malfio neapykantą. Ji au- 
ga, ji artėja. 

Kadaise valdovo veiksmus reikiama linkme nukreipdavo aiš- 
kiaregystės dovaną turėjusi Nefertarė. Nuo to laiko, kai ji su- 
spindo danguje tarp žvaigždžių, Ramzis jautė, kad jos dvasia 
gyvena jame ir kad Nefertarė tebeveda jį gyvenimo keliu. 

— Seramana viską kruopščiai ištirs, - tarė Amenis. 

— Ar turi dar kitų reikalų, drauguži? 

— Na, gal kokį šimtuką - kaip kasdien, ir visi - kuo skubiausi. 

— Manau, neverta nė prašyti tavęs truputį pailsėti? 

— Aš leisiu sau pailsėti tą dieną, kai nebebus jokių reikalų, 
jokių spręstinų klausimų. 

Labiausiai patyrusi iš visų rūmuose dirbančių masažuotojų įtry- 
nė Mat-Horos odą pelenais ir natrio šarmu - natrio karbonato 
1r bikarbonato mišiniu, norėdama nuvalyti nuo jos visus nešva- 
rumus. Paskui ji išmuilino jaunąją hetitę muilu, pagamintu iš sa- 
poninų turtingo medžio balanito žievės bei minkštimo, ir papra- 
šė ją išsitiesti ant šiltų plokščių, kad galėtų įtrinti karalienės kū- 
ną kvapniu tepalu, lengvinančiu skausmus ir atpalaiduojančiu 
įtemptus raumenis. 

Mat-Hora jautėsi kaip danguje. Jos tėvo, hetitų imperatoriaus, 
dvare ja niekada nebuvo rūpinamasi taip uoliai ir sumaniai. Tar- 
naitės, prižiūrėjusios Mat-Horos plaukus, veidą, rankų ir kojų 
nagus, puikiai išmanė savo darbą, ir naujoji Egipto karalienė kas- 
dien jautėsi vis gražesnė. Juk tai buvo būtina sąlyga, norint pa- 
vergti Ramzio širdį. Trykštanti jaunyste ir laime, Mat-Hora jau- 
tėsi esanti nepaprastai graži ir gundanti. 

— O dabar - tepalą nuo raukšlių, - nusprendė tarnaitė. 

Hetitė pasipiktino: 

— Mano metų moteriai?! Gal išprotėjai! 

— Kaip tik jūsų metų moteriai reikia jau dabar pradėti kovoti 
su senėjimu, o ne tada, kai jau per vėlu. 

— Bet... 

— Pasikliaukite manimi, Didenybe; Egipto karalienės grožis 
man yra valstybinės reikšmės reikalas. 

Mat-Hora nusileido įkalbinėjama ir atkišo veidą masažuoto- 
jai, ši įtrynė jį brangiu tepalu iš medaus, raudonojo natrio šar- 
mo, alebastro miltelių, trigonelos sėklų ir asilės pieno. 

Pirmiausia oda pajuto malonią vėsą, paskui - švelnią šilumą, 
vejančią šalin bjaurumą ir senatvę. 

Mat-Hora vaikščiojo į puotas ir priėmimus, svečiavosi pas di- 
dikus ir turtuolius, lankėsi haremuose, kur buvo mokoma audi- 
mo, muzikos bei poezijos, ir kasdien su didžiausiu malonumu 
stengėsi vis daugiau sužinoti apie egiptiečių gyvenimo būdą. 

Viskas buvo dar gražiau nei svajonėse! Ji nebegalvojo apie 
Hatušą, pilką ir liūdną savo vaikystės sostinę, kur viskas buvo 
skirta karinei galiai šlovinti. Čia, Pi-Ramzyje, aplink buvo ne 
aukštos sienos, o sodai, tvenkiniai ir glazūruotomis plytelėmis 
išpuošti namai, pavertę Ramzio sostinę turkio miestu, sklidinu 
gyvenimo džiaugsmo ir paukščių čiulbesio. 

Kadaise hetitų karalaitė svajojo apie Egiptą, o dabar Egiptas 
priklausė jai! Ji buvo jo karalienė, ir visi ją gerbė. 

Tačiau ar ji tikrai karaliauja? Ji žinojo, kad Nefertarė kasdien 
darbavosi šalia Ramzio, iš tikrųjų padėjo spręsti valstybės reika- 
lus, ir net buvo pagrindinė su hetitais sudarytos taikos įkvėpėja. 

Oji, Mat-Hora, svaiginosi prabanga ir malonumais, bet taip 
retai ir trumpai matydavo Ramzį! Žinoma, jis mylėdavosi su ja 
geidulingai ir švelniai, bet likdavo tolimas. Ji neturėjo valdovui 
jokios įtakos ir nesužinojo jokių valstybės paslapčių. 

Niekis, tai tik laikina nesėkmė. Mat-Hora apsuks Ramziui 
galvą ir laikys jį savo rankose. Jos ginklai bus protas, grožis ir 
klasta. Suprantama, kova bus 1lga ir sunki: juk jos priešininkas — 
pats Ramzis! Bet jaunoji hetitė neabejojo sėkme. Ji visada gau- 
davo ko užsigeidusi. O dabar ji geidė tapti tokia garsia karalie- 
ne, kad Nefertarės daugiau niekas nė neprisimintų. 

— Didenybe, - sušnibždėjo tarnaitė, - man atrodo... man at- 
rodo, kad faraonas dabar sode. 

— Bėk pažiūrėti, ir jeigu ten tikrai jis, tuoj pat sugrįžk. 

Kodėl Ramzis nepranešė jai ketinąs ateiti? Valdovas nebuvo 
pratęs ilsėtis rytui baigiantis. Kas gi privertė jį sulaužyti įprastą 
tvarką? Gal atsitiko kas nors nepaprasta? 

Parbėgo sutrikusi tarnaitė. 

— Ten iš tiesų faraonas, Didenybe. 

— Jis... vienas? 

— Taip, vienas. 

— Paduok man suknelę - pačią lengviausią ir paprasčiausią. 
— Gal norite štai šitą, iš plonyčio raudonai siuvinėto lino? 
— Paskubėk. 

— Kokių brangenybių pageidausite? 

— Jokių. 

— O... perukas? 

— Jokio peruko. Paskubėk gi galų gale! 


Ramzis sėdėjo raštininko poza plačiai išsikerojusio figmedžio 
papėdėje. Tarp blizgančių jo lapų marguliavo žali ir raudoni vai- 
siai. Valdovas ryšėjo tradicinę klubjuostę, kokią dėvėjo dar Se- 
nosios karalystės faraonai tais laikais, kai buvo statomos pira- 
midės. Ramzio riešus puošė dvi auksinės apyrankės. 

Hetitė tylomis jį stebėjo. 

Be abejo, jis su kažkuo kalbėjosi. 

Negirdimai žengdama basomis kojomis, ji priėjo arčiau. Leng- 
vas vėjelis šlamėjo figmedžio lapuose, ir jų šnaresys buvo toks pat 
saldus ausiai kaip tirštas medus - gomuriui. Jaunoji moteris ap- 
stulbo, pamačiusi valdovo pašnekovą: tai buvo jo šuo Budrius, 
išsitiesęs ant nugaros ir išdykėliškai maskatuojąs letenomis! 

— Didenybe... 

— Eikš, Mat-Hora. 

— Jūs žinojote, kad aš - čia? 

— Tave išdavė kvepalai. 

Ji atsisėdo šalia Ramzio. Budrius apsivertė ant šono, o paskui 
atsigulė kaip sfinksas. 

— Jūs kalbėjotės su šituo gyvūnėlių? 

— Visi gyvūnai moka kalbėti. Kai jie mums artimi, kaip kadai- 
se mano liūtas ar dabar štai šitas šuo, Budrių dinastijos tęsėjas, 

jie gali net labai daug ką mums pasakyti - žinoma, jei mes moka- 
me jų klausytis. 

— Bet... ką gi jis jums sako? 

— Jis kalba man apie ištikimybę, pasitikėjimą ir sąžiningumą. 
O dar jis man pasakoja apie gražiuosius kelius, kurie driekiasi 
anapus. Jis žada mane jais vesti. 

Mat-Hora apmaudžiai susiraukė. 

— Mirtis... Kam kalbėti apie tą siaubą? 

— Tik žmonės gali padaryti ką nors siaubinga; mirtis yra pa- 
prastas gamtos dėsnis, o pomirtinis gyvenimas gali tapti palai- 
ma, jeigu žemėje mes gyvenome dorai ir teisingai, paklusdami 
Maat įstatymui. 

Mat-Hora pasislinko arčiau Ramzio ir pažvelgė į jį savo pui- 
kiosiomis juodomis migdolo formos akimis. 

— Ar nebijai susitepti suknelės? 

— Ašjuk dar neapsirengusi, Didenybe. 

— Santūrus apdaras, jokio papuošalo, be peruko... Kodėl to- 
kia kukli apranga? 

— Jūsų Didenybė man už tai priekaištauja? 

— Tu užimi mūsų šalies visuomenėje ypatingą vietą, Mat-Ho- 
ra, ir negali elgtis kaip paprasta moteris. 

Hetitė plykstelėjo. 

— Oaraškada nors taip elgiausi? Aš - imperatoriaus duktė, o 
dabar - Egipto faraono sutuoktinė! Mano gyvenimas visada pa- 
klusdavo elgesio taisyklėms ir valdžios reikalavimams. 

— Elgesio taisyklėms - taip, bet kodėl tu mini valdžią? Savo 
tėvo dvare tu neturėjai jokių pareigų ir už nieką nebuvai atsa- 
kinga. 

Mat-Hora pasijuto prasitarusi. 

— Aš buvau pernelyg jauna... Be to, Hetitų imperija yra kari- 
nė valstybė, moterys ten laikomos žemesnėmis būtybėmis. Čia 
viskas kitaip! Juk Egipto karalienės pareiga - tarnauti savo šaliai, 
tiesa? 

Jaunoji moteris paskleidė savo iškvėpintus plaukus ant Ram- 
zio kelių. 

— Ar iš tikrųjų jautiesi esanti egiptietė, Mat-Hora? 

— Aš nenoriu daugiau nė girdėti apie hetitų kraštą! 

— Nejaugi išsiŽadi savo tėvo ir motinos? 

— Ne, žinoma, ne... Bet jie taip toli! 

— Tu išgyveni sunkų išbandymą. 

— Išbandymą? Vai ne, juk ašvisada norėjau to, ką dabar turiu! 
Aš nebenoriu girdėti kalbant apie praeitį. 

— Kaip praskinti kelius rytdienai, jei neperpratai praeities pa- 
slapčių? Tu dar jauna, Mat-Hora, ir blaškaisi ieškodama pusiau- 
svyros. Ją rasti bus nelengva. 

— Mano ateitis jau aiški: aš esu Egipto karalienė! 

— Karaliauti yra amatas, kurio mokaisi diena iš dienos ir nie- 
kad neišmoksti. 

Hetitė apmaudžiai prikando lūpą: 

— Nesuprantu. 

— Tu simbolizuoji taiką tarp Egipto ir Hetitų imperijos, - tarė 
Ramzis. - Kelią, kuris vedė į ilgai trukusio karo pabaigą, nusėjo 
daug žuvusiųjų. Tavo dėka, Mat-Hora, skausmą pakeitė džiaugs- 
mas. 

— Taigi aš - tik simbolis? 

— Tau prireiks daug metų Egipto paslaptims perprasti. Išmok 
tarnauti Maat, Tiesos ir Teisingumo deivei, ir tavo gyvenimą nu- 
tvieks šviesa. 

Hetitė atsistojo ir drąsiai pažvelgė Dviejų Žemių valdovui į akis: 

— Aš noriu valdyti drauge su jumis, Ramzi. 

— Tu tik vaikas, Mat-Hora. Pirma atsisakyk savo įgeidžių, el- 
kis kaip pridera tavo padėties moteriai ir leisk laikui atlikti savo 
darbą. O dabar palik mane vieną: Budrius dar daug ką nori man 
patyliukais papasakoti. 

Įsižeidusi hetitė tekina parbėgo į savo kambarius. Ramzis ne- 
pamatys jos verkiančios iš įniršio. 


37 


Po šio pokalbio su Ramziu prabėgo ne vienas mėnuo, ir visą tą 
laiką Mat-Hora buvo kerinčiai graži. Pasidabinusi prašmatnio- 
mis suknelėmis, ji nutvieskė savo grožiu ir žavesiu Tėbuose vy- 
kusius vakarėlius, tobulai atlikdama atsidėjusios aukštuomenės 
pramogoms karalienės vaidmenį. Įsidėmėjusi valdovo patarimus, 
ji perprato dvaro papročius ir nuodugniau susipažino su senojo 
Egipto kultūra, kurios gelmės ją sužavėjo. 

Mat-Hora nepatyrė jokio dvariškių priešiškumo, bet jai nepa- 
vyko laimėti Amenio palankumo - o juk visi šnekėjo, kad jis 
esąs artimiausias valdovo draugas. Setau, antrasis Ramzio pati- 
kėtinis, buvo išvykęs Nubijon drauge su Vandens Lelija rinkti 
savo brangiausių šliužų nuodų ir įgyvendinti planų, susijusių su 
provincijos raida. 

Jaunoji hetitė turėjo viską, bet jos valia nei norai nieko ne- 
reiškė. Taip arti esanti valdžia jai buvo nepasiekiama, ir Mat- 
Horos širdin pamažu smelkėsi kartėlis. Ji stengėsi rasti būdą 
Ramziui pavergti, bet viskas buvo veltui, ir pirmąkart gyvenime 
ji emė abejoti savimi ir savo išgalėmis. Bet ji neketino suteikti 
valdovui progos tai pastebėti, todėl svaiginosi šventėmis bei pra- 
mogomis ir buvo jų neginčijama karalienė. 

Tą rudensvakarą Mat-Hora pasijuto pavargusi; ji liepė tarnams 
išeiti ir išsitiesė lovoje nesumerkdama akių, norėdama pasvajoti 
apie Ramzį, tą visagalį, bet nesuvokiamą ir nesuvaldomą vyriškį. 

Vėjo dvelksmas kilstelėjo kabančią lange lininę užuolaidą. He- 
titė bent jau taip pamanė - kol neišvydo stovinčio kambaryje 
ilgaplaukio, stuomeningo vyro. 

Mat-Hora pašoko iš lovos ir sukryžiavo rankas ant krūtinės. 

— Kas jūs? 

— Tėvynainis. 

Mėnulio šviesa leido karalienei geriau įžiūrėti netikėto lanky- 
tojo veido bruožus. 

— Uri-Tešubas! 

— Tu mane prisimeni, mergaite? 

— Tu drįsai įsibrauti mano kambarin! 

— Tai buvo nelengva. Aš seniai tavęs tykau. Kadangi Serama- 
na, tas nelabasis, nepaliauja manęs sekęs, man teko ilgai laukti, 
kol pasitaikys proga prie tavęs prisiartinti. 

— Uri-Tešubas... Tu užmušei imperatorių Muvatalį ir mėginai 
nužudyti mano tėvus! 

— Tai buvo taip seniai... Šiandien mes esame du Egiptan nu- 
tremti hetitai. 

— Gal pamiršai, kas aš esu? 

— Tu - graži moteris, pasmerkta svaigintis kitų sugalvotame, 
dirbtiniame pasaulyje. 

— Aš - Ramzio sutuoktinė ir Egipto karalienė! 

Uri-Tešubas atsisėdo lovos kojūgalyje. 

— Liaukis svaičiojusi, mergaičiuke. 

— Aš pašauksiu sargybinius! 

— Ką gi, šauk. 

Uri-Tešubo ir Mat-Horos žvilgsniai susikirto. Jaunoji moteris 
pakilo ir įsipylė taurę šalto vandens. 

— Tu ne kas kita, kaip pabaisa ir galvijas! Kodėl turėčiau tavęs 
klausytis — tavęs, karvedžio išdaviko! 

— Todėl, kad mudu priklausome tai pačiai tautai, kuri visada 
bus to prakeiktojo Egipto priešas! 

— Nustok klejojęs: Egiptas su Hetitų imperija seniai pasirašė 
taikos sutartį. 

— Nustok save liūliavusi tuščiomis svajomis, Mat-Hora; Ram- 
ziui tu - tik svetimšalė, netrukus atsidursianti hareme. 

— Klysti! 

— O arjis suteikė tau nors kruopelytę valdžios"? 

Mat-Hora nieko neatsakė. 

— Ramziui tu neegzistuoji. Tu - tik hetitė, įkaitė taikos, kurią 
faraonas galiausiai sulaužys, nes norės sutriuškinti ramaus gy- 
venimo užliūliuotą ir dėl to nusilpusį priešą. Ramzis - klastin- 
gas ir žiaurus; jis paspendė gudrius spąstus, į kuriuos Hatušilis 
įkliuvo. O tave tavo tikras tėvas paprasčiausiai paaukojo! Svai- 
ginkis, Mat-Hora, pramogauk ir linksminkis, nes jaunystė greit 
prabėga - kur kas greičiau, nei tu manai. 

Karalienė atsuko Uri-Tešubui nugarą. 

— Tu baigei? 

— Pagalvok apie tai, ką aš tau ką tik pasakiau, ir pati suprasi, 
kad mano žodžiai teisingi. Jei norėsi mane pamatyti, susisiek su 
manimi taip, kad Seramana nieko nejįtartų. 

— Kodėl turėčiau dar kartą su tavim susitikti? 

— Tu myli savo kraštą taip pat kaip aš. Ir nesitaikstai nei su 
pralaimėjimu, nei su pažeminimu. 

Prieš atsigręždama Mat-Hora ilgai dvejojo. 

Lengvas vėjelis plaikstė lininę užuolaidą. Uri-Tešubas buvo 
dingęs. Gal jis buvo tik piktoji nakties dvasia? O gal jis atėjo 
priminti jai tikrovės"? 


Stovėdami plačiame kubile, pilname vynuogių, šeši vyrai vi- 
sa gerkle plėšė dainą ir ritmingai mindžikavo kojomis, uoliai 
trypdami prinokusias kekes, iš kurių sulčių išeis puikus vynas. 
Pusgirčiai nuo kylančių iš kubilo garų, jie daugiau ar mažiau 
tvirtai laikėsi įsitvėrę išsikerojusių vynuogių pavėsinės šakų. 
Daugiausia įkarščio rodė Seramana, diktavęs tempą savo ben- 
dradarbiams. 

— Čia jūsų kažkas teiraujasi, - tarė vynuogininkas. 

— Tęskite darbą, — įsakė Seramana savo vyrams, - ir guviai 
krutėkit! 

Atvykėlis buvo dykumos tvarkos sergėtojų puskarininkis: kam- 
puoto veido vyriškis, niekada nesiskiriąs su savo lanku, strėlė- 
mis ir trumpaašmeniu kalaviju. 

— Atvykau pranešti, — tarė jis Seramanai. - Mūsų patruliai jau 
keletą mėnesių skersai išilgai raižo Libijos dykumą, ieškodami 
Mallfio ir jo vadovaujamų maištininkų. 

— Ar tu pagaliau radai, kur jie yra? 

— Deja, ne. Toji dykuma - didžiulė; mes kontroliuojame tik prie 
Egipto esančią jos dalį. Leistis toliau būtų pavojinga. Beduinai 
mus seka ir perspėja Malfį. Jis slysta mums iš rankų it šešėlis. 

Seramana pasijuto apviltas ir suirzo. Dykumos tvarkos sergė- 
tojų būriai buvo laikomi geriausiais; jų nesėkmė liudijo, koks 
pavojingas priešas buvo tasai nepagaunamasis Malfis. 

— Ar tiesa, kad Malfis suvienijo daug genčių? 

— Nesu tuo tikras, - atsakė puskarininkis. - Gal tai - tik gan- 
das, kaip ir daugybė kitų. 

— Ar Malis gyrėsi turįs geležinį durklą? 

— Negirdėjau nieko panašaus. 

— Palik dykumoje būrį stebėtojų; nors ir menkiausio įvykio 
atveju nedelsdamas perspėk rūmus. 

— Kaip įsakysite... Bet ko gi mums bijoti tų libių? 

— Mes esame tikri, kad Malfis vienokiu ar kitokiu būdu ban- 
dys mums kenkti. Be to, jis įtariamas įvykdęs nusikaltimą. 


Amenis neišmesdavo jokio dokumento. Per metų metus jo 
raštinėje susikaupė begalės papirusų ir medinių lentelių su įvai- 
riausiais įrašais. Senos bylos buvo saugomos trijuose gretimuo- 
se kambariuose. Pavaldiniai ne kartą patarė jam atsikratyti ne- 
reikšmingų raštų, bet Amenis norėjo turėti po ranka kaip gali- 
ma daugiau duomenų, kad nereikėtų kreiptis į įvairius valdinin- 
kus, kurių nepaslankumas jį siutinte siutino. 

Raštininkas dirbo greit. Jis manė, kad jeigu sparčiai neišsprę- 
si kokio iškilusio klausimo, paskui tai padaryti bus kur kas sun- 

kiau. O pasikliauti dažniausiai verta tik savimi, nesitikint pagal- 
bos iš aibės pavaldinių, kaipmat imančių vangstytis savo parei- 
gų, vos tik iškilęs sunkumas pasirodo neįveikiamas. 

Sušveitęs didžiulę lėkštę virtos mėsos, kuri eis jam į kūną ne 
daugiau nei visi kiti ligi tolei sudoroti valgiai, Amenis dirbo alie- 
jaus lempų šviesoje, kai į raštinę įžengė Seramana. 

— Vis dar skaitai... 

— Reikia gi, kad kas nors šitoje šalyje pasidomėtų, kaip klos- 
tosi reikalai. 

— Susigadinsi sveikatą, Ameni. 

— Ji jau seniai sugadinta. 

— Ar galiu atsisėsti? 

— Su sąlyga, kad nieko nepajudinsi iš vietos. 

Milžinas sardas liko stovėti. 

— Nieko nauja apie Malfį, - pasiskundė jis. - Jis slapstosi 
kažkur Libijos dykumoje. 

— O Uri-Iešubas? 

— Jis gyvena visko pertekęs su savo turtuole finikiete. Jeigu aš 
nepažinočiau jo taip, kaip medžiotojas pažįsta savo medžioja- 
muosius paukščius ir žvėris, tai prisiekčiau, kad jis tapo garbin- 
gu pasiturinčiu žmogumi, kuriam rūpi tik santuokinė laimė ir 
skanus valgis. 

— O kodėl gi ne? Juk kiti svetimšaliai susiviliojo ramiu gyveni- 
mu Egipte. 

— Taigi... 

Sardo balso tonas sudomino Amenį. 

— Ką tu turi galvoje? 

— Tu puikus raštininkas, bet laikas bėga, ir tu jau nebe jaunuolis. 

Amenis padėjo į šalį teptuką ir sukryžiavo rankas. 

— Aš susipažinau su žavia ir labai drovia moterimi, - prisi- 
pažino sardas. - Ji aiškiai man netinka. Užtat tau ji turėtų pa- 
tikti... 

— Ar tik neketini... manęs apvesdinti? 

— Man reikia dažnai kaitalioti moteris... O tu gerai žmonai 
būtum ištikimas. 

Amenis supyko. 

— Mano gyvenimas - tai ši raštinė ir valstybės valdymas! Ar tu 
įsivaizduoji šiame kambaryje moterį? Ji sutvarkytų čia viską taip, 
kaip jai atrodytų geriausia, - ir sukeltų tokią netvarką, kad aš nė 
vieno reikalingo papiruso ligi amžiaus pabaigos nesurasčiau! 

— Aš pamaniau... 

— O tu nemanyk - tu verčiau ieškok Ašos žudiko. 

Ramzio milijonų metų šventykla užėmė penkių hektarų plotą 
vakariniame Tėbų krante. Kaip pageidavo faraonas, pilonai at- 
rodė kylą ligi dangaus, medžių paunksnėje tyvuliavo tyro van- 
dens baseinai, durys buvo iš paauksuotos bronzos, grindinys — 
iš sidabro, o kiemuose stovėjo ka atgaivintos statulos. Aplink 
šventyklą buvo išdėstyti sandėliai ir biblioteka, o pačioje šven- 
tykloje - koplyčios, skirtos Ramzio tėvui Sečiui, jo motinai Tu- 
jai ir didžiajai valdovo sutuoktinei Nefertarei. 

Abiejų Žemių valdovas dažnai atvykdavo į šią magišką dievy- 
bėms priklausančią vietą. Čia jis pagerbdavo visų brangių, amži- 
nai likusių jo širdyje būtybių atminimą. Bet ši kelionė buvo ypa- 
tinga. 

Meritamon, Ramzio ir Nefertarės duktė, privalėjo atlikti apei- 
gas, turinčias suteikti valdančiajam faraonui nemirtingumą. 

Ją išvydęs, Ramzis ir vėl buvo priblokštas jos panašumo į mo- 
tiną. Vilkėdama aptemptą suknelę, krūtinės aukštyje papuoštą 
dviem roželėmis, Meritamon įkūnijo Rašto deivę Sešatę. Jos švel- 
nų, trapų, švytintį veidą rėmino du disko pavidalo auskarai. 

Valdovas ją apkabino. 

— Kaipjautiesi, mano brangioji dukra? 

— Tavo dėka aš galiu mąstyti šioje šventovėje ir groti čia die- 
vams. Kiekvieną akimirką jaučiu, kad motina - čia pat, šalia. 

— Aš atvykau į Tėbus tavo prašymu. Kokią paslaptį tu, vienin- 
tele šventyklų pripažinta Egipto karaliene, nori man atskleisti? 

Meritamon nusilenkė valdovui. 

— Tegu Jo Didenybė teikiasi sekti paskui mane. 


CHRISTIAN JACO B RAMZIS. PO VAKARŲ AKACIJA 231 


Deivė, kurią Meritamon įkūnijo, nuvedė Ramzį į koplyčią, 
kur jo laukė žynys, užsidėjęs dievo Toto ibio kaukę. Ramzio 
stebimi, Totas su Sešate akmenyje iškalto didelio medžio lapuo- 
se užrašė penkis valdovo vardus. 

— Štai taip, - tarė Meritamon, - tavo vardai bus užrašomi 
milijonus kartų, taigi jie išliks per amžius. 

Ramzis pajuto keistą jaudulį. Jis buvo tik žmogus, kuriam 
likimas patikėjo sunkią valdžios naštą, bet dieviškoji pora kal- 
bėjo apie kitą tikrovę: jis - Faraonas, kurio siela persikeldavo iš 
vieno valdovo į kitą nuo pat dinastijos pradžios. 

Abu apeigų atlikėjai pasitraukė, paliko Ramzį vieną, o jis dar 
ilgai žvelgė į milijonų metų medį, kuriame ką tik buvo įrašyta jo 
amžinybė. 


Meritamon grįžtant į šventyklos muzikantėms skirtas patal- 
pas, kelią jai pastojo jauna, prašmatniai apsirengusi, šviesiaplaukė 
moteris. 

— Aš — Mat-Hora, - karingai pareiškė ji. - Mudvi niekada 
nebuvome susitikusios, bet man reikia su jumis pasikalbėti. 

— Jūs - mano tėvo sutuoktinė, ir mums nėra apie ką kalbėtis. 

— Tai jūs esate tikroji Egipto karalienė! 

— Aš tik dalyvauju apeigose, tad mano vaidmuo - grynai sim- 
bolinis. 

— Kitaip sakant, svarbiausias! 

— Jūsų valia savaip suvokti įvykius, Mat-Hora, o man niekuomet 
nebus kitos didžiosios valdovo sutuoktinės, išskyrus Nefertarę. 

— Ji mirusi, o aš - gyva! Jeigu jūs nenorite karaliauti, tai kodėl 
trukdote man? 

Meritamon nusišypsojo. 

— Jūsų vaizduotė pernelyg laki. Aš gyvenu čia kaip atsiskyrėlė 
ir nesidomiu pasaulietiškais reikalais. 

— Bet jūs dalyvaujate valstybinėse apeigose kaip Egipto kara- 
lienė! 

— Tokia faraono valia. Jūs norite ją užginčyti"? 

— Pasikalbėkite su juo, įtikinkite jį suteikti man priklausančią 
vietą. Jūsų žodis bus lemiamas. 

— Ko gi jūs iš tikrųjų norite, Mat-Hora? 

— Aš turiu teisę valdyti - man ją suteikia santuoka su faraonu. 

— Egiptas užkariaujamas ne jėga, o meile. Jeigu jūs, gyvenda- 
ma šiame krašte, neatsižvelgsite į Maat įstatymą ir pamiršite sa- 
vo pareigas, tai patirsite skaudžių nusivylimų. 

— Jūsų šnekos manęs nedomina, Meritamon; man reikia jūsų 
pagalbos. Priešingai nei jūs, aš pasaulio neišsižadu. 

— Jūs turite daugiau drąsos nei aš. Linkiu jums sėkmės, Mat- 
Hora. 


Ramzis ilgai mąstė didžiulėje Karnako šventyklos kolonų sa- 
lėje, kurios statybą pradėjo jo tėvas Setis, o užbaigė jau jis pats 
kaip Sečio sūnus ir įpėdinis. Šviesa, sklindanti pro grotuotus lan- 
gus, paeiliui nužerdavo savo spinduliais iškaltus iš akmens ar 
nutapytus paveikslus, vaizduojančius faraoną, atnašaujantį au- 
kas dievybėms, kad jos sutiktų gyventi žemėje. 

Amonas, didžioji Egipto siela, visiems ir kiekvienam sutei- 
kiąs kvėpavimą, buvo ir liko paslaptingas, bet visaregis ir visaga- 
lis; jis atskrieja vėjyje, buvo sakoma viename religiniame himne, 
bet niekas jo nemato. Naktis pripildyta jo buvimo. Jis įvykdo tai, 
kas kilnu, ir tai, kas žema. Bandyti pažinti Amoną, žinant, kad 
Žmogaus protu jis niekada nesuvokiamas - argi tai nereiškė, kaip 
teigė „Išėjimo į šviesą knyga“, išvaikyti tamsybes, pašalinti blogį, 
įžvelgti ateitį ir tvarkyti šalį taip, kad ji taptų dangaus atvaizdu? 

Besiartinąs prie Ramzio žmogus buvo kampuoto, negražaus 
veido. Jo nesušvelnino nė prabėgę metai. Buvęs karalystės ar- 
užkopė hierarchijos laiptais taip aukštai, kad tapo antruoju die- 
vo pranašu. Vilkįs baltutėlį lininį apdarą, skustagalvis Bakhenas 
sustojo per keletą žingsnių nuo valdovo. 

— Labai džiaugiuosi vėl jus matydamas, Didenybe. 

— Tavo pastangomis Karnakas ir Luksoras tapo verti juose 
gyvenančių dievybių. Kaip jaučiasi Nebu? 

— Didysis žynys nebeišeina iš savo namelio prie šventojo eže- 
ro. Jis jau labai senas, bet vis dar įsakinėja. 

Ramzis vertino ištikimąjį Bakheną - vieną iš tų nepaprastai 
retų Žmonių, kurie visiškai netrokšta garbės ir visomis išgalėmis 
stengiasi elgtis teisingai. Didžiausios Egipto šventovės ir jos tur- 
tų valdymas pateko į geras rankas. 

Tačiau Bakhenas atrodė sunerimęs. 

— Iškilo kokių nors rimtų rūpesčių? - paklausė Ramzis. 

— Ką tik gavau nedidelių šventyklų Tėbų apylinkėse skundų. 
Netrukus jos pritrūks smilkalų ir miros, būtinų kasdienėms apei- 
goms atlikti. Norint joms padėti, artimiausioje ateityje Karnako 
turimų atsargų užteks, bet po poros ar trejeto mėnesių išseks ir 
mano atsargos. 

— Juk smilkalai turi būti pristatyti šventykloms dar žiemai ne- 
prasidėjus? 

— Tikrai taip, Didenybe, bet — kiek mes jų gausime? Kelis 
paskutinius kartus surinktas derlius buvo toks menkas, kad mes 
rizikuojame pritrūkti šių svarbių medžiagų. O jeigu apeigos ne- 
bebus atliekamos taip, kaip pridera, kas gi nutiks šalies darnai? 


Vos tik Ramzis spėjo grįžti į sostinę, Amenis kaipmat pravėrė 
jo darbo kambario duris, nešinas visu glėbiu papirusų lakštų ir 
ritinėlių, išmargintų įrašais, susijusiais su karalystės valdymu. 
Visi stebėjosi, iš kur toks iš pažiūros geibus raštininkas semiasi 
jėgų tokiam sunkiam nešuliui pakelti. 

— Didenybe, reikia griebtis kuo skubiausių priemonių! Mo- 
kestis krovininiams laivams pernelyg didelis, ir... 

Amenis užsikirto ir nutilo. Ramzio veidas buvo toks rimtas, 
kad raštininkas suprato, jog dabar ne laikas įkyrėti valdovui įvai- 
riomis smulkmenomis. 

— Kokia mūsų smilkalų ir miros atsargų būklė? 

— Negaliu atsakyti tau tuojau pat, reikia patikrinti... Bet neri- 
mauti nėra pagrindo. 

— Kaip tu gali būti tuo tikras? 

— Nes parengiau ir įgyvendinau patikrinimų sistemą. Jeigu at- 
sargos būtų ženkliai sumažėjusios, aš būčiau tai sužinojęs. 

— Tėbų apylinkėse šventyklos netrukus stokos ir smilkalų, ir 
miros. 

— Panaudokime Pi-Ramzio sandėlių atsargas ir palinkėkime, 
kad būsimieji derliai būtų gausūs. 

— Perduok antraeilius reikalus savo pavaldiniams, 0 pats tuoj 
pat pasidomėk šiuo klausimu. 


Amenis sušaukė į savo raštinę Dvigubo Baltojo Namo atsar- 
gų prižiūrėtoją, Iždo viršininką ir Pušies Namo valdytoją, įpa- 
reigotą tikrinti iš užsienio gaunamų prekių tiekimą. Visi trys di- 
dikai buvo gerokai persiritę per penkiasdešimt. 

— Aš buvau priverstas išeiti iš svarbaus susirinkimo, — pasi- 
skundė Iždo viršininkas, - tikiuosi, kad jūs čia mus sukvietėte 
ne be reikalo. 

— Jūs visi atsakote už mūsų smilkalų bei miros atsargas, — 
priminė Amenis. - Kadangi nė vienas iš jūsų nepranešė man 
nieko, dėl ko reikėtų nerimauti, spėju, kad padėtis šioje srityje 
gera. 

— Aš beveik nebeturiu smilkalų, - prisipažino Dvigubo Baltojo 

— Manosios smilkalų atsargos labai nedidelės, - tarė Iždo vir- 
šininkas. — Tačiau kritinis atsargų lygis dar ne visai pasiektas, 
todėl nemaniau, kad būtina kam nors apie tai pranešti. 

— Galiu pasakyti tą patį, - pareiškė Pušies Namo valdytojas. — 
Jeigu mano atsargos ateityje būtų ir toliau mažėjusios, aš tikrai 
būčiau ėmęsis priemonių. 

Amenis buvo priblokštas. 

Trys aukšti valdininkai, aklai laikydamiesi pareigybių nuoro- 
dų, pražiopsojo reikalo esmę ir net neapsikeitė informacija! 

— Pasakykite man tiksliai, kiek kuris iš jūsų turite smilkalų ir 
miros atsargų. 

Sužinojęs duomenis, Amenis netruko apskaičiuoti: iki pava- 
sario Egipte neliks nė kruopelės smilkalų. Jų neturės nei labora- 
torijos, nei šventyklos. 

Ir visoje šalyje kils ir įsisiūbuos pasipiktinimas Ramzio neap- 
dairumu. 

Visada graži lyg pavasario aušra, vyriausioji gydytoja Neferetė 
baigė ruošti mišinį iš pistacijos medžio sakų, medaus, vario kruo- 
pelyčių ir trupučio miros žymiojo paciento dančiui gydyti. 

— Jokio pūlinio nėra, - paaiškino ji Ramziui, - bet dantenos 
gana silpnos. Be to, vis ryškesnis polinkis į artritą. Tegu Jūsų 
Didenybė nepamiršta skalauti burnos ir gerti gluosnio žievės 
nuoviro. 

— Aš įsakiau pasodinti tūkstančius gluosnių palei Nilą ir kitų 
vandens telkinių pakrantėse; netrukus jūs turėsite daug priešuž- 
degiminių medžiagų. 

— Ačiū, Didenybe. Taip pat aš jums skirsiu kramtomosios pa- 
stos iš driekanos, kadagio, figų ir smilkalų. Kadangi paminėjau 
smilkalus ir mirą, labai veiksmingus skausmui malšinti, turiu jums 
pranešti, kad tų medžiagų mums greit pritrūks. 

— Žinau, Neferete, žinau... 

— Kada jos bus pristatytos gydytojams ir chirurgams? 

— Kiek galima greičiau. 

Pastebėjusi valdovo sutrikimą, Neferetė jam nebeuždavė ka- 
bėjusių ant liežuvio galo klausimų. Turbūt padėtis buvo rimta, 
bet Neferetė pasikliovė Ramziu ir tikėjosi, kad jis padės šaliai 
įveikti iškilusius sunkumus. 


Ramzis ilgai mąstė, stovėdamas priešais savo tėvo Sečio sta- 
tulą, kurios skulptoriaus talento įkvėptas akmeninis veidas dvelkė 
gyvybe. Kukliame baltasieniame darbo kambaryje Sečio statula 
siejo valdančiojo faraono mintis su jo pirmtako mintimis. Kai 

Ramziui reikėdavo spręsti klausimus, susijusius su karalystės 
ateitimi, jis visada tardavosi su velionio faraono siela: juk Setis 
išmokė sūnų valdovo amato, auklėdamas jį taip griežtai, kad ne- 
daugelis tai būtų pakėlęs. 

Setis buvo teisus. Ramzis įstengė atlaikyti tokio ilgo valdymo 
naštą tik dėl to, kad buvo taip reikliai auklėjamas. Jam subren- 
dus, liepsnojusi jo sieloje ugnis neišblėso, bet jaunatviška aistra 
virto karštu troškimu kurti ir puoselėti savo kraštą bei jo liaudį 
taip, kaip tai darė jo protėviai. 

Kai Ramzio žvilgsnis užkliudė didelį Artimųjų Rytų žemėla- 
pi, kurį jis dažnai nagrinėdavo, faraonas pagalvojo apie Mozę, 
savo vaikystės draugą. Jo sieloje taip pat liepsnojo kaitri ugnis — 
tikrasis kelrodis ieškant dykumoje Pažadėtosios žemės. 

Nepaisydamas savo karo patarėjų nuomonės, faraonas jau ne 
kartą atsisakė imtis priemonių prieš Mozę ir hebrajus: juk jie 
privalėjo įvykdyti tai, kas jiems buvo lemta! 

Ramzis pasišaukė Amenį su Seramana. 

— Aš apsisprendžiau daugeliu klausimų. Vienas iš tų nutari- 
mų, Seramana, turėtų tau patikti. 

Klausydamasis valdovo, milžinas sardas neslėpė audringo 
džiaugsmo. 


Kūningajai finikietei Tanitai vis buvo negana savojo brangiau- 
sio Uri-Iešubo. Nors hetitas elgėsi su ja šiurkščiai, ji paklusdavo 
bet kokiems jo reikalavimams. Jo padedama ji kasdien atrasda- 
vo vis naujų kūniškosios sueities malonumų ir jautėsi išgyvenan- 
ti antrąją jaunystę. Uri-Iešubas tapo jai dievu. 

Godžiai ją pabučiavęs, hetitas atsikėlė ir pasirąžė kaip plėšrū- 
nas, puikuodamasis tobulai vyrišku nuogu kūnu. 

— Tu šauni kumelaitė, Tanita! Kartais per tave aš beveik pa- 
mirštu savo kraštą. 

Tanita savo ruožtu išlipo iš lovos ir atsitūpusi apkabino mei- 
lužio kojas. 

— Mudu laimingi, tokie laimingi! Tai ir galvokime tik apie mus 
ir mūsų palaimą... 

— Rytoj mes išvykstame į tavo sodybą Fajume. 

— Ašjos nemėgstu, brangusis; man labiau patinka gyventi čia, 
Pi-Ramzyje. 

— Kai tik ten nuvyksime, aš iškeliausiu, 0 tu visiems sakysi, 
kad mudu drauge leidžiame laiką tame meilės lizdelyje. 

Tanita pakilo ir karštai apkabino Uri-Iešubą, priglusdama sa- 
vo sunkiomis krūtimis prie jo krūtinės. 

— Kur tu išvyksti ir kiek laiko tavęs nebus? 

— Tau nebūtina tai žinoti. Jeigu man sugrįžus Seramana ims 
tave klausinėti, turi jam pasakyti, kad visą tą laiką mudu buvo- 
me neperskiriami. 

— Pasikliauk manimi, brangusis, aš... 

Hetitas skėlė Tanitai antausį. Ši suriko iš skausmo. 

— Tu - patelė, o patelės neturi kištis į vyrų reikalus. Daryk, 
kas tau sakoma, ir viskas bus gerai. 

Uri-Iešubas ketino vykti pas Malfį, kartu su juo užgrobti smil- 
kalus bei mirą gabenančią vilkstinę ir sunaikinti vertingąjį kro- 
vinį. Po tokios nelaimės Ramzio populiarumas smarkiai nusmuks. 
Šalyje prasidės neramumai, taigi susidarys palankios sąlygos ne- 
tiketam libių puolimui. Hetitų imperijoje karo su Egiptu šalinin- 
kai nuvers nuo sosto Hatušilį ir pasodins į jį Uri-Tešubą, vienin- 
telį karvedį, galintį sutriuškinti faraono kariuomenę. 

Ant miegamojo slenksčio išdygo sutrikusi tarnaitė: 

- Šeimininke, ten tvarkos sergėtojai! Ginkluotas milžinas su 
šalmu ant galvos... 

— Varyk jį lauk, - įsakė Tanita. 

— Ne, - įsikišo Uri-Iešubas, - pažiūrėkime, ko iš mūsų nori 
draugužis Seramana. Tepalaukia, mes tuoj ateisime. 

— Aš neketinu kalbėtis su tuo stačioku! 

— Priešingai, mano gražuole! Gal pamiršai, kad mudu - di- 
džiausi įsimylėjėliai, kokių visame krašte daugiau nerasi? Apsi- 
vilk nedengiančią krūtų suknelę ir apsišlakstyk kvepalais. 

— Gurkšnį vyno, Seramana? - pasiūlė Uri-Iešubas, nepaleis- 
damas iš glėbio ilgesingai į jį žvelgiančios Tanitos. 

— Aš vykdau užduotį. 

— Kuoji susijusi su mumis? - pasiteiravo finikietė. 

— Kai Uri-Teėšubas turėjo sunkumų, Ramzis suteikė jam teisę 
į prieglobstį. Šiandien jis džiaugiasi, kad Muvatalio sūnus prita- 
po prie Egipto visuomenės. Todėl valdovas suteikia jums privi- 
legiją, kuria jūs galite didžiuotis. 

Tanita nustebo. 

— Ką norite pasakyti? 

— Karalienė ketina aplankyti visus Egipto haremus, kur jos 
garbei bus surengta daugybė švenčių. Turiu malonumą jums pra- 
nešti, kad esate kviečiami lydėti karalienę per visą jos kelionę. 

— Tai... tai nuostabu! - sušuko Tanita. 

— O tu, rodos, tuo visai nesidžiaugi, Uri-Tešubai, - pastebėjo 
sardas. 

— Na kaipgi, žinoma, džiaugiuosi... Man, hetitui, tai — tokia 
garbė... 

— Juk karalienė Mat-Hora - taip pat hetitė. O tu vedęs fini- 
kietę. Egiptas - labai svetinga šalis, kai gerbiami jos įstatymai. 
Kadangi tu būtent taip ir elgiesi, tai esi laikomas tikru faraono 
valdiniu. 

— Kodėl pranešti mums šią naujieną įpareigojo tave? 

— Todėl, kad aš esu atsakingas už žymių svečių saugumą, - 
plačiai šypsodamasis atsakė sardas, - ir nė vienos akimirkos ne- 
paleisiu tavęs iš akių. 


Jų buvo tik šimtas, bet visi gerai ginkluoti ir puikiai apmo- 
kyti. Malfis sudarė smogiamąjį būrį iš savo geriausių vyrų: pa- 
tyrusių karių ir jaunų kovotojų, kurių jėgos ir energija atrodė 
nesenkamos. 

Po paskutinių pratybų, per kurias žuvo koks dešimt nevykė- 
lių, būrys paliko slaptą stovyklą pačioje Libijos dykumos gilu- 

moje ir nužygiavo į šiaurę, vakarinio Egipto deltos pakraščio link. 
Kai kur keldamiesi valtimis, o kai kur skverbdamiesi į priekį klam- 
piais keliais, libiai kirs Nilo deltą iš vakarų į rytus, pasuks Arabi- 
jos pusiasalio link ir lauks progos užpulti vilkstinę, gabenančią 
brangiuosius smilkalus. Uri-Tešubas su savo šalininkais prisidės 
prie jų pasienyje ir suteiks tikslių Žinių, kurios leis išvengti egip- 
tiečių sargybos ir prasprūsti pro sargybos postų tinklą. 

Jau pirmąjį užkariavimo tarpsnį vainikuos šlovinga pergalė. 
Engiami libiai atgaus viltį, ir Malfis taps trokštančios atkeršyti 
tautos didvyriu. Jo pastangomis Nilas virs kraujo upe. Bet pir- 
miausia reikia suduoti triuškinamą smūgį svarbiausioms Egipto 
vertybėms, Maat įstatymo apraiškoms: apeigoms ir dievybių gar- 
binimui. Pritrūkę smilkalų ir miros, žyniai pasijus palikti likimo 
valiai ir apkaltins Ramzį nutraukus sutartį su dangumi. 

Grįžo žvalgas. 

— Mes negalime eiti toliau, - tarė jis Malfiui. 

— Ar proto netekai?! 

— Pažiūrėkite pats, pone. 

Prisiplojęs pilvu prie minkštos žemės kauburėlio, pasislėpęs 
už žemos dygliuotos žolės, Maltfis pažvelgė tolyn - ir nepatikėjo 
savo akimis. 

Egipto kariuomenė buvo užėmusi plačią Žemės juostą, besi- 
driekiančią tarp jūros ir pelkių, kuriomis plaukiojo valtelės, pil- 
nos lankininkų. Mediniai bokštai leido sargybiniams stebėti di- 
delius plotus. Čia buvo tūkstančiai karių, kuriems vadovavo jau- 
nesnysis Ramzio sūnus Merenptahas. 

— Praeiti visiškai neįmanoma, - pasakė žvalgas. - Mus paste- 
bės ir išžudys. 

Malfis negalėjo pasmerkti pražūčiai savo geriausių karių, bū- 
simųjų Libijos kariuomenės pažibų. Sunaikinti vilkstinę nesun- 
ku, bet susikauti su tokia daugybe Egipto karių būtų gryna savi- 
žudybė. 

Bejėgiškai niršdamas, libis taip sugniaužė kumštyje kuokštą 
dygliuotos žolės, kad kone sumalė ją į miltus. 

Į Egiptą vykstančių vilkstinių savininkas buvo apstulbintas. Jis, 
prityręs pirklys, penkiasdešimt aštuonerių metų siras, prekybos 
reikalais išmaišęs visus Artimuosius Rytus, niekada neregėjo to- 
kio lobio. Jis buvo paprašęs gamintojų atvykti pas jį į šiaurvaka- 
rinį Arabijos pusiasalio kyšulį, nykią sausringą vietovę, kur die- 
nomis tvyrodavo nepakenčiama kaitra, o naktimis dažnai spi- 
gindavo šaltis ir kur knibždėte knibždėjo gyvačių bei skorpionų. 
Bet kaip tik tokia vieta puikiai tiko slaptam sandėliui, - jame jau 
trejetą metų siras kaupė pavogtus Egipto turtus. 

Savo bendrininkams, libiui Malfiui ir hetitui Uri-Iešubui, jis 
apsiputodamas aiškino, kad brangiųjų smilkalų atsargos, ir taip 
jau labai nedidelės dėl menko derliaus, visai sunyko. Malfis su 
Uri-Tešubu buvo kariai, o ne pirkliai. Jie nežinojo, kad geras 
pirklys niekada neišsižada prekės. 

Prie apvalios pirklio galvos buvo prisiploję juodi ir lipnūs plau- 
kai, įrėminą veidą, panašų į mėnulį: tokį pat blyškų ir apvalų, o 
plačiapetis, kresnas stuomuo buvo patupdytas ant trumpų tvirtų 
kojų. Siras melavo ir vogė nuo pat paauglystės, nepamiršdamas 
sumokėti už tylėjimą tiems, kas galėjo įskųsti jį valdžiai. Jis buvo 
kito siro - baisia mirtimi žuvusio hetitų šnipo Rajos - draugas. 

Laikui bėgant vilkstinių savininkas sukaupė gražaus turto, apie 
kurį niekas nežinojo. Bet koks jis atrodė menkas, palyginti su 
tuo pasakišku lobiu, kuris ką tik buvo atgabentas į jo sandėlį! 

Kokių trijų metrų aukščio Arabijos santalmedžiai davė tris 
tokius gausius derlius, kad sezoninių darbininkų prireikė pasam- 
dyti dukart daugiau nei paprastai. Tamsiai žali lapai ir auksiniai 

žiedai su purpuro viduriukais buvo tik puošmena, didžioji šių 
medžių vertybė buvo nuostabi ruda žievė. Ją pagrandžius, im- 
davo sunktis sakų lašeliai. Darbininkai sulipdydavo juos į kietus 
kamuoliukus, kurie degdami skleidė nuostabų kvapą. 

O kąjau kalbėti apie negirdėtą neregėtą smilkalų kiekį! Balkšvi 
ir kvapūs smilkalų sakai sunkėsi taip gausiai, tarsi būtų grįžęs 
aukso amžius. Kriaušės pavidalo baltos, pilkos ar gelsvos ašarė- 
lės privertė vilkstinių savininką pravirkti iš džiaugsmo. Jis žino- 
jo daugybę gerųjų tos brangiai kainuojančios ir paklausios me- 
džiagos savybių: jai buvo būdingas antiseptinis, priešuždegimi- 
nis ir nuskausminąs poveikis. Tepalų, pleistrų, miltelių ar net 
gėrimo pavidalu Egipto gydytojai vartojo ją gydydami auglius, 
opas, pūlinius, akių ir ausų uždegimus. Smilkalai stabdė krau- 
javimą ir pagreitindavo žaizdų gijimą. Be to, jie buvo geras prieš- 
nuodis. Neferetė, garsioji Abiejų Žemių vyriausioji gydytoja, už 
būtinus gydymui smilkalus nedvejodama sumokėtų grynu auksu. 

O kur dar žalieji galbano sakai, tamsieji smilkalai, tirštas der- 
vingas balzaminės tuopos aliejus, mira?! Iš džiaugsmo siras ne- 
tvėrė savam kaily. Kuris pirklys kada nors būtų bent pasvajojęs, 
kad vieną dieną jam atiteks štai toks turtas? 

Siras pasirūpino apdumti akis savo bendrininkams: jis nusiuntė 
vieną vilkstinę keliu, kur jos laukė Uri-Iešubas su Malfiu. Gal 
kartais jis padarė klaidą, patikėjęs vilkstinės viršininkui tik ne- 
didelį krovinį? Deja, jau sklandė gandai apie kaip reta gausų 
smilkalų derlių, o tie gandai galėjo pernelyg greit pasiekti hetito 
ir libio ausis... 

Kaip laimėti laiko? Po poros dienų siras susitiks su graikų, Kip- 
ro ir Libano pirkliais, jiems parduos savo sandėlyje sukrautas pre- 
kes, o paskui pabėgs į Kretą ir gyvens ten sau laimingas. Dvi die- 
nos, viso labo dvi dienos... Tačiau bet kurią tų be galo ilgų dviejų 
dienų akimirką galėjo pasirodyti grėsmingieji bendrininkai. 

— Su jumis nori pasikalbėti kažkoks hetitas, - pranešė pirkliui 
vienas iš tarnų. 

Sirui iš baimės perdžiūvo burna ir užkaito akys. Katastrofa! 
Tikriausiai Uri-Tešubas ką nors suuodė, ėmė jį įtarinėti ir dabar 
atsibeldė reikalauti pasiaiškinimo. O jeigu hetitas privers jį ati- 
daryti sandėlį? Ką daryti?! Bėgti? O gal pabandyti įtikinti buvu- 
Sį vyriausiąjį hetitų karvedį, kad jokio smilkalų pertekliaus nėra 
ir nebuvo? 

Sukaustytas baimės, siras niekaip nepajėgė apsispręsti. 

Priėjęs prie jo vyriškis buvo ne Uri-Iešubas. 

— Tu... tu - hetitas? 

— Taip. 

— Ir tu draugauji su... 

— Neminėk vardų! Taip, aš esu karvedžio draugas, o jis - vie- 
nintelis žmogus, kuris įstengs išgelbėti Hetitų imperiją nuo ne- 
šlovės. 

— Puiku, puiku... tebus dievai jam palankūs! Kada aš jį pama- 
tysiu? 

— Teks palaukti. 

— Ar tik jo neištiko kokia nors nelaimė? 

— Ne, dėl to gali būti ramus. Jis buvo priverstas užtrukti Egip- 
te: ten dabar vyksta iškilmės. Bet jis tikisi, kad tu tiksliai laiky- 
siesi susitarimo. 

— Jam visiškai nėra ko nerimauti! Sutartis įvykdyta, viskas 
susiklostė taip, kaip jis norėjo. 

— Vadinasi, aš galiu nuraminti karvedį. 

— Be abejo. Tegu džiaugiasi: jo norai išsipildė! Kai tik atvyksiu 
į Egiptą, aš jį susirasiu. 

Vos hetitui dingus iš akių, vilkstinių savininkas neatsikvėpda- 
mas išmaukė tris taures stipraus antpilo. Laimė iš tiesų jam nu- 
sišypsojo pranokdama visus lūkesčius! Uri-Tešubui teko užtrukti 
Egipte... Tikrai esama kokios nors gerosios dvasios, globojan- 
čios vagis! 

Liko Malfis, pavojingas pamišėlis, kuriam protas retsykiais 
vis dėlto nušvisdavo. Paprastai jis apsvaigdavo, vos išvydęs kraują. 

Žudydamas kelis pirklius, jis bus pajutęs tokį pat malonumą, 
kaip imdamas moterį, ir pamiršęs atidžiau apžiūrėti prekes. Bet 
jeigu kam kilo koks nors įtarimas, tai jis kaip patrakęs puls ieš- 
koti vilkstinių savininko. 

Siras turėjo daug dorybių, bet tik jau ne drąsos. Susidurti akis 
į akį su Malfiu?! Ne, tai pranoko jo jėgas. 

Tolumoje ėmė sūkuriuoti dulkių debesis. 

Pirklys nieko nelaukė... Tai galėjo būti tik libis su savo smo- 
gikais! 

Priblokštas siras susmuko ant demblio. Deja, laimė nuo jo 
nusisuko. Malfis pasigardžiuodamas perrėš jam gerklę. Mirtis 
nebus greita... 

Dulkių debesis lėtai slinko į priekį. Arkliai? Ne, jie būtų judė- 
Ję greičiau. Asilai... Taip, tai asilai. Vadinasi, vilkstinė! Bet iš kur 
ji čia atsirado? 

Aprimęs ir susidomėjęs, pirklys pakilo ir jau nebepaleido iš akių 
sunkiai apkrautų, bet tvirtu žingsniu pėdinančių keturkojų. Netru- 
kus siras atpažino vilkstinės varovus: tai buvo tie patys, kuriuos jis 
pasmerkė myriop, pasiuntęs tuo keliu, kur jų tykojo Malfis! 

Ar tik kartais jam nesivaidena? Ne, štai ateina vilkstinės vir- 
šininkas, jo tėvynainis, tik šiek tiek vyresnis. 

— Kaip pavyko kelionė, drauguži? 

— Kuo puikiausiai. 

Vilkstinių savininkas nuslėpė nuostabą. 

— Nieko neatsitiko? 

— Visiškai nieko. Dabar mums rūpi tik greičiau atsigerti, pa- 
valgyti, nusiprausti ir kristi poilsio. Tu pasirūpinsi kroviniu? 

— Žinoma, žinoma... Eik, pailsėk. 

Vilkstinė sveikut sveikutėlė, krovinys nepaliestas... Tai galima 
paaiškinti vienintele priežastimi: Malfį su jo libiais kažkas sulai- 
kė. Gal tą apsėstąjį užmušė dykumos sergėtojai? 

Laimė - ir turtas... Gyvenimas dosniai pažėrė sirui savo ma- 
lonių. Kaip teisingai jis pasielgė, ryžęsis rizikuoti! 

Net apsvaigęs iš džiaugsmo, jis nubėgo į sandėlį, kurio rakto, 
išskyrus jį, daugiau niekas neturėjo. 

Medinė durų velkė buvo perlaužta. 

Išblyškęs kaip numirėlis vilkstinių savininkas stumtelėjo du- 
užsimetęs panteros kailį. 

— Kas... kas jūs? 

— Kha, didysis Memfio žynys ir vyresnysis Ramzio sūnus. At- 
ėjau paimti tai, kas priklauso Egiptui. 

Siras stvėrė durklą. 

— Nekrėsk kvailysčių... Tave stebi faraonas. 

Vagis atsigręžė. Iš visų pusių, išnirę iš už smėlio kopų, jį supo 
Egipto lankininkai. O saulės spindesy savajame karo vežime su 
mėlyna karūna ant galvos stovėjo Ramzis Didysis. 

Vilkstinių savininkas parpuolė ant kelių. 

— Atleiskite... Aš nekaltas... Mane privertė... 

— Tu stosi prieš teismą, - tarė Kha. 

Vien pagalvojęs apie tai, kad teks stoti prieš teismą, kuris skirs 
jam aukščiausią bausmę, siras paklaiko. Iškėlęs durklą, jis puolė 
besiartinantį prie jo lankininką, ketinusį uždėti jam antrankius, 
1r suvarė ašmenis kario rankon. 

Pamanę, kad jų bendražygiui gresia mirtinas pavojus, kiti trys 
lankininkai nedvejodami paleido strėles į vagį. Jų pervertas, ne- 
naudėlis sukniubo ant žemės. 

Nors Amenis tam nepritarė, Ramzis pasiryžo pats vadovauti 
žygiui. Pasinaudojęs dykumos tvarkos sergėtojų nurodymais ir 
savąja paieškų lazdele, valdovas nustatė vietą, kur slapta atvyk- 
davo pagrobtos vilkstinės. Be to, iš Sečio paveldėtas prietaisas 
iš akacijos šakelių, toji stebuklinga lazdelė, padėjo jam pastebėti 
dar kai ką ypatinga, ir dabar jis panoro sužinoti, kas slypi už 
smėlio kopų. 

Faraono vežimas nuskriejo dykumon. Jam iš paskos leidosi 
keli karo vežimai. Abu Ramzio žirgai buvo tokie eiklūs, kad 
palyda gerokai atsiliko. 

Kiek akys užmato - smėlis, akmenys ir kopos. 

— Kodėl valdovas klaidžioja tuose tyruose? —- paklausė vežimų 
padalinio karininkas drauge su juo smėlynais lekiantį lankininką. 

— Aš dalyvavau Kadešo mūšyje; Ramzis niekada nesielgia ne- 
apgalvotai. Jam rodo kelią dieviškoji galia. 

Valdovas pravažiavo pro kopą ir sustojo. 

Iki pat horizonto besidriekiančiame žemės plote augo puikūs 
medžiai su pilkšvai gelsva Žieve ir minkšta balta mediena. Tai 
buvo nuostabi santalmedžių plantacija, galinti daugybę metų tiekti 
Egiptui vertingųjų sakų. 

Uri-Iešubo nervams teko atlaikyti sunkų išbandymą. Nei sodų 
grožis, nei skanus maistas, nei koncertų žavesys neįstengė pri- 
versti jo pamiršti nuolat kur nors netoliese šmėkščiojančio Se- 
ramanos ir tos jo nepakenčiamos šypsenėlės. O Tanita mėgavosi 
kelione po haremus drauge su akinamai gražia karaliene, geban- 
čia sužavėti nesukalbamiausius valdytojus. Mat-Hora atrodė be- 
simėgaujanti jos malonių siekiančių dvariškių liaupsėmis ir pa- 
taikavimais. 

— Puiki naujiena, - pranešė Seramana. - Ramzis ką tik įvykdė 
naują stebuklą. Faraonas rado didžiulę santalmedžių plantaciją, 
o vilkstinės saugiai pasiekė Pi-Ramzį. 

Hetitas sugniaužė kumščius. Kur buvo Malfis? Kodėl jis nie- 
ko neveikė? Jeigu libį suėmė ar užmušė, Uri-Tešubas nebeturi 
jokios galimybės sukelti Egipte neramumų... 

Kol Tanita kalbėjosi su keliomis verslininkėmis, karalienės pa- 
kviestomis į Mer-Uro haremą, kurio vienu iš valdytojų kadaise 
buvo Mozė, Uri-Tešubas atsisėdo nuošaly ant įšilusių saulėje ak- 
menų sienelės prie ežero, kur buvo taip malonu maudytis ar irs- 
tytis valtele. 

— Apie ką mąstai, brangusis tėvynaini? 

Buvęs hetitų karvedys pakėlė akis ir išvydo švytinčią grožiu 
Mat-Horą. 

— Liūdžiu. 

— Kokia gi to liūdesio priežastis? 

— Tu, Mat-Hora. 

— Aš?! Visai be reikalo! 

— Nejaugi tu dar neperpratai Ramzio užmačių? 

— Atskleisk man jas, Uri-Tešubai. 

— Tu išgyveni paskutines savo svajų akimirkas. Ramzis ką tik 
baigė karo žygį, dar labiau pavergdamas provincijų gyventojus; 
tik aklas gali nematyti, kad tokiu būdu jis stiprina atramos taš- 
kus Hetitų imperijai pulti. Bet prieš puldamas jis atsikratys dviejų 
jam trukdančių asmenų: tavęs ir manęs. Aš turėsiu gyventi pri- 
žiūrimas tvarkos sergėtojų ir tikriausiai tapsiu kokio nors nelai- 
mingo atsitikimo auka, o tave uždarys viename tų haremų, ku- 
riuos tu lankai su tokiu malonumu. 

— Haremai - ne kalėjimai! 

— Tau bus suteiktos kokios nors garbingos, bet iš tiesų be- 
reikšmės pareigos, ir tu daugiau niekados nebepamatysi valdo- 
vo. Nes Ramziui rūpi tik karas. 

— Iš kur tu gali tai žinoti ir dargi būti tuo tikras? 

— Aš turiu draugų, Mat-Hora, ir jie suteikia man žinių, kurios 
tau neprieinamos. 

Karalienė atrodė sutrikusi. 

— Ką tu siūlai? 

— Valdovas mėgsta gardžiai pavalgyti. Jam ypač patinka bū- 
tent jam sugalvotas patiekalas - „Ramzio gardumynas“: jautie- 
na su Nilo ešerio suktinukais, saldžiaisiais česnakais ir svogū- 
nais, užpilta marinatu su raudonuoju oazių vynu. Hetitė turėtų 
sugebėti pasinaudoti šia silpnybe. 

— Nejaugi tu drįsti siūlyti man... 

— Nevaizduok čia man šventos nekaltutės! Hatuše tu išmokai 
naudotis nuodais. 

— Tu - pabaisa! 

— Jei tu nesunaikinsi Ramzio, jis sunaikins tave. 

— Nedrįsk daugiau su manim kalbėtis, Uri-Tešubai. 

Hetitas smarkiai rizikavo. Jeigu jam nepavyko sukelti Mat- 
Horos sieloje nerimo ir abejonių, ji įskųs jį Seramanai. O jei 

pavyko - ką gi, tuomet jis įveikė gerą kelio atkarpą, artindama- 
sis prie savo tikslo. 


Kha nerimavo. 

O juk atstatymo darbai, kurių jis ėmėsi Sakaros vietovėje, jau 
davė puikių rezultatų. Kha ypač rūpinosi laiptine Džoserio pira- 
mide, Uno piramide, kurios viduje buvo pirmieji „Piramidžių 
tekstų“ įrašai, atskleidžią karališkosios sielos prisikėlimo būdus, 
ir Pepio Pirmojo paminklais. 

Bet didžiajam Memfio žyniui to neužteko: jis pareikalavo, kad 
statybų vadovai su jiems priskirtais akmentašiais užgydytų Žaiz- 
das, kurias laikas padarė penktosios dinastijos faraonų pirami- 
dėms ir šventykloms Abusiro vietovėje, esančioje į šiaurę nuo 
Sakaros. Pačiame Memfyje Kha praplėtė Ptaho šventyklą, kur 
jau buvo įrengta Sečio atminimui skirta koplyčia, o artimiausio- 
je ateityje šventyklos ansamblį turėjo papildyti koplyčia, turinti 
visiems priminti Ramzio šlovę. 

Kai didįjį žynį įveikdavo sunkus nuovargis, Kha eidavo ten, 
kur buvo iškasti pirmosios dinastijos valdovų kapai - į tuščios ir 
nykios Sakaros plynaukštės pakraštį, kylantį virš palmių girai- 
čių ir žaliuojančių laukų. Karaliaus Džeto kapavietė, papuošta 
trimis šimtais prie visų jos sienų pritvirtintų terakotinių jaučio 
galvų su tikrais ragais, suteikdavo jam jėgų, būtinų dabarties ir 
praeities ryšiams stiprinti. 

Kha dar nerado Toto knygos. Kartais jis manydavo, kad taip 
jos ir neras. Galbūt dėl to, kad jam trūksta budrumo? O gal dėl 
to, kad nesirūpina buliaus kultu? Didysis žynys pasižadėdavo 
ištaisyti savo klaidas, bet pirmiausia jam reikėjo baigti numaty- 
tus atstatymo darbus. 

Tačiau ar jam tai pavyks? Trečiąkart nuo metų pradžios Kha 
įsakė nuvežti jį prie Mikerino piramidės, kurios plokštėse jis 
norėjo iškaldinti įrašą tiems darbams atminti - žinoma, kai jie 
bus baigti. 

Ir jau trečią kartą statybos aikštelė buvo tuščia: išskyrus seną 
akmentašį, kramsnojantį česnaku įtrintą šviežią duoną, čia ne- 
buvo nė gyvos dvasios. 

— Kur tavo bendradarbiai? - paklausė Kha. 

— Grįžo namo. 

— Ir vėl vaiduoklis! 

— Taip, vaiduoklis vėl pasirodė. Daugelis jį matė. Jis laikė ran- 
kose gyvates ir grasino užmušti kiekvieną, kas tik prieis arčiau. 
Kol tas vaiduoklis nebus išvytas, niekas nesutiks čia dirbti net 
už didelį atlyginimą. 

Tai ir buvo toji neganda, kėlusi Kha didžiausią nerimą: juk ji 
atėmė iš jo galimybę sutvarkyti Gizos plynaukštės paminklus. 
Tas vaiduoklis nuversdavo akmenis ir sukeldavo nelaimes. Visi 
žinojo, kad tai - kenčianti siela, sugrįžusi iš anapus sėti blogio ir 
nelaimių tarp gyvųjų. Nors Kha buvo labai mokytas, jam nepa- 
vyko sutrukdyti vaiduokliui kenkti gyviesiems. 

Pamatęs privažiuojantį prie piramidės Ramzį, į kurį jis buvo 
kreipęsis pagalbos, Kha atgavo viltį. Bet jeigu ir valdovui nepa- 
vyks nuvyti vaiduoklio, tai dalį Gizos plynaukštės teks paskelbti 
draudžiamąja zona ir susitaikyti su senųjų paminklų griūtimi. 

— Didenybe, padėtis blogėja. Niekas nebesutinka čia dirbti. 

— Ar ištarei įprastus užkeikimus? 

— Jie nepadarė jokio poveikio. 

Ramzis pažvelgė į Mikerino piramidę, stūksančią ant tvirtų 
granito pamatų. Faraonas kasmet atvykdavo į Gizą pasisemti 
jėgų iš statytojų, įkūnijusių akmenyje žemę ir dangų jungiančius 
šviesos spindulius. 

— Ar žinai, kur slepiasi tas vaiduoklis? 

— Joks amatininkas neišdrįstų eiti paskui jį. 

Valdovas pastebėjo senąjį akmentašį, tebekramsnojantį duo- 
ną, ir priėjo prie jo. Visai to nesitikėjęs, šis paleido iš rankų čes- 
naku kvepiančią duonos kriaukšlę ir atsiklaupė prieš valdovą, 
ištiesęs rankas į priekį, o kakta siekdamas žemę. 

— Kodėl tu nepabėgai su kitais darbininkais? 

— Aš... aš nežinau, Didenybe! 

— Tu Žinai vietą, kur slepiasi vaiduoklis, juk taip? 

Meluoti valdovui prilygo pasmerkti save amžinoms kančioms. 

— Parodyk mums ją. 

Senis drebėdamas nuvedė valdovą gatvelėmis tarp kapavie- 
čių, kur ilsėjosi ištikimi Mikerino tarnai, ir anapus sudarantys 
karaliaus dvarą. Toms kapavietėms buvo daugiau nei tūkstantis 
metų. Prityrusi Kha akis netruko pastebėti, kad kai kurias iš jų 
būtinai reikėjo taisyti. 

Akmentašys įėjo į mažą kiemelį po atviru dangumi, primėtytą 
kalkakmenio nuolaužų. Kampe - nedideli akmens luitai, sukrauti 
į krūvą. 

- Štai čia, bet toliau neikite. 

— Kas tasai vaiduoklis? - paklausė Kha. 

— Vienas skulptorius. Jo atminimas nebuvo deramai pagerb- 
tas, ir dabar jis keršija, puldamas to paties amato Žmones. 

Hieroglifų įrašai bylojo, kad velionis vadovavo statytojams Mi- 
kerino laikais. 

— Nukelkime tuos akmens luitus, - įsakė Ramzis. 

— Didenybe... 

— Prie darbo! 

Pasirodė stačiakampio šulinio anga. Kha numetė žemyn ak- 
menuką. Atrodė, kad jis krinta visą amžinybę. 

— Daugiau nei penkiolika metrų, - padarė išvadą akmentašys, 
išgirdęs, kaip akmenukas atsitrenkė į šulinio dugną. - Nė negal- 
vokite leistis į tuos pragaro nasrus, Didenybe. 

Palei šulinio sieną kabojo virvė. 

— Vis dėlto reikėtų ten nusileisti, - tarė Ramzis. 

— Jei taip, tai surizikuosiu aš, - nusprendė akmentašys. 

— Argi tu, susitikęs vaiduoklį, pajėgsi ištarti užkeikimus, ku- 
rie uždraustų jam mums kenkti? —- paprieštaravo Kha. 

Senis nuleido galvą. 


0 
+ 
N 


04 Mys 


232 


— Kadangi aš esu didysis Ptaho žynys, tai ir privalau atlikti 
šią užduotį, - tarė vyresnysis Ramzio sūnus. - Nedrausk man 
šito, tėve. 

Kha pradėjo leistis žemyn. Jam atrodė, kad tai niekad nesi- 
baigs. Šulinio gelmėje nebuvo tamsu: iš kalkakmenio sumūrytos 
sienos skleidė keistą šviesą. Pagaliau didysis žynys pasiekė kojo- 
mis nelygią žemę šulinio dugne ir nuėjo siauru koridoriumi, ku- 
ris baigėsi nužymėtomis sienoje durimis. Jų paviršiuje buvo iš- 
kaltas velionio atvaizdas, o aplink jį - stulpeliai hieroglifų. 

Tada Kha suprato. 

Akmuo buvo įskilęs per visą ilgį, ir platus plyšys bjaurojo ve- 
lionio atvaizdą. Nebegalėdama įsikūnyti gyvu pavidalu, jo dva- 
sia virto piktu vaiduokliu, priekaištaujančiu žmonėms už tai, kad 
jie paniekino jo atminimą. 

Išlipęs iš šulinio, Kha buvo leisgyvis iš nuovargio, bet švytėjo 
džiaugsmu. Kai tik netikrosios durys bus sutvarkytos, o velionio 
skulptoriaus veidas vėl rūpestingai iškaltas, piktieji kerai išsi- 
sklaidys. 

Grįžęs į Pi-Ramzį, Uri-Iešubas nepaliovė niršęs. Per niekaip ne- 
sibaigiančią kelionę nuolat stebimas Seramanos, priverstas nieko 
neveikti, negaudamas jokių Žinių, jis troško išgalabyti visą Egiptą, 
pradedant Ramziu. O jam dar reikėjo pakęsti gosliosios Tanitos, 
trokštančios savo kasdienės malonumų dalies, meilinimąsi. 

Štai ji ir vėl - pusnuogė, dvelkianti kvepalais... 

— Brangusis... hetitai! 

— Ką - hetitai? 

— Šimtai... šimtai hetitų užplūdo Pi-Ramzio centrą! 

Uri-Tešubas sugriebė finikietę už pečių: 

— Ar išprotėjai?! 

— Man tarnaitės papasakojo! 

— Hetitai surengė puolimą, jie smogė į pačią Ramzio karalys- 
tės širdį... Tanita, juk tai tiesiog pasakiška! 

Uri-Tešubas atstūmė žmoną ir paskubomis apsivilko trumpą 
palaidinę, išmargintą juodais ir raudonais dryžiais. Šėldamas kaip 
savo didžiausios šlovės laikais, jis šoko ant žirgo, pasirengęs pulti 
į Mūšį. 

Hatušilis nuverstas, karo šalininkai laimėjo, Egipto gynybos 
linijos buvo pralaužtos netikėtu puolimu, ir Artimųjų Rytų liki- 
mas apsivertė aukštyn kojom! 

Didžiojoje gatvėje, besidriekiančioje nuo dievo Ptaho šventyk- 
los iki karališkųjų rūmų, džiugiai šurmuliavo margaspalvė minia. 

Nė vieno kareivio, nė menkiausių mūšio pėdsakų... 

Suglumęs Uri-Tešubas kreipėsi į geraširdį tvarkos sergėtoją, 
dalyvaujantį linksmybėse. 

— Atrodo, kad hetitai užplūdo Pi-Ramzį! 

— Tikra tiesa. 

— Bet... kurgi jie? 

— Rūmuose. 

— Jie nužudė Ramzį? 

— Ką jūs čia dabar šnekat?! Tai - pirmieji hetitai, atvykę ap- 
lankyti Egipto, jie atgabeno mūsų valdovui dovanų. 

Hetitai - Egipto lankytojai... Apstulbęs Uri-Tešubas prasiskynė 
minioje kelią ir atsidūrė prie rūmų vartų. 

— Na, tik tavęs ir laukėme! - nuaidėjo griausmingas Serama- 
nos balsas. - Gal nori dalyvauti iškilmėse? 

Suglumęs hetitas leidosi milžino sardo nutempiamas į priėmi- 
mų salę, kur grūdosi dvariškiai. 

Pačiame minios priekyje stovėjo atvykėliai hetitai su glėbiais 
dovanų. Kai salėn įžengė Ramzis, šnekos nutilo. Hetitai vienas 
po kito įteikė faraonui lazuritų, turkių, vario, geležies, smarag- 
dų, ametistų, karneolio ir nefrito. 

Valdovas ilgiau žvelgė į keletą nuostabių turkių. Jie galėjo bū- 
ti atgabenti tik iš Sinajaus, kur Ramzis jaunystėje lankėsi drau- 
ge su Moze. Neįmanoma pamiršti raudonų ir geltonų kalnų, jų 
grėesmingų uolų ir slaptingų slėnių. 

— Tu, kursai atnešei man šiuos stebuklus, gal buvai kur nors 
sutikęs Mozę ir hebrajų tautą? 

— Ne, Didenybe. 

— Ar girdėjai kalbant apie jų išėjimą iš Egipto? 

— Visi jų bijo, nes jie mielai puola kautis, bet Mozė tvirtina, 
kad jie pasieksią savo šalį, tą Pažadėtąją žemę. 

Ką gi, Ramzio vaikystės draugas vis dar vijosi savo svajonę. 
Galvodamas apie tuos tolimus metus, kai ryškėjo jųdviejų gyve- 
nimo keliai ir likimai, valdovas išsiblaškęs žiūrėjo į augančią prie 
jo kojų krūvą dovanų. 

Paskutinis Ramziui nusilenkė atvykusių hetitų vyresnysis. 

— Didenybe, ar mes galime laisvai keliauti po visą Egiptą? 

— Tai numatyta taikos sutartyje. 

— Ar mes galėsime garbinti savo dievus, būdami jūsų sostinėje? 

— Rytinėje miesto dalyje yra sirų deivės Astartės šventykla. 
Astartė - dievo Seto draugė ir palydovė, o drauge mano kovos 
vežimo ir žirgų globėja. Būtent jos aš paprašiau rūpintis Mem- 
fio uosto saugumu. Audros dievui ir Saulės deivei, kuriuos jūs 
garbinate Hatuše, taip pat užteks vietos Pi-Ramzyje. 

Hetitams išėjus iš priėmimų salės, Uri-Tešubas prisigretino 
prie vieno iš tėvynainių. 

— Ar atpažįsti mane? 

— Ne. 

— Aš - Uri-Tešubas, imperatoriaus Muvatalio sūnus. 

— Muvatalis miręs, dabar valdo Hatušilis. 

— Šis atvykimas... tai - gudrybė, tiesa? 

— Kokia dar gudrybė? Mes atvykome aplankyti Egipto, susi- 
pažinti su jo gyvenimu, žmonėmis ir papročiais. Mūsų pėdomis 
paseks daug hetitų. Karas pasibaigė, tikrai pasibaigė. 

Nerūpestingai mostelėjęs ranka, hetitas nuėjo, o Uri-Iešubas 
dar ilgai stovėjo kaip įbestas didžiosios Pi-Ramzio gatvės vidury. 


Amenio lydimas, Iždo valdytojas pagaliau ryžosi atvykti pas 
Ramzį. Ligi šiol jis manė būsiant geriau laikyti liežuvį už dantų 
ir tikėjosi, kad protas nugalės ir jokio triukšmo nekils. Bet po 
hetitų apsilankymo, teisingiau sakant, po to, kai jie atgabeno 
tiek dovanų, prasidėjo tokie dalykėliai, kurių nutylėti aukštasis 
pareigūnas neturėjo teisės. 

Kadangi vargšui valdytojui pačiam viską pranešti Ramziui ne- 
užteko nei drąsos, nei jėgų, jis kreipėsi į Amenį. Šis išklausė jį, 
neprataręs nė žodžio. Iždo valdytojui baigus aiškinti reikalą, val- 
dovo asmens sekretorius nedelsdamas nuėjo pas Ramzį ir liepė 
pareigūnui pakartoti kaltinimus žodis žodin, nepraleidžiant nė 
menkiausios smulkmenos. 

— Ameni, gal nori ką nors pridurti? 

— O arverta, Didenybe? 

— Tu žinojai apie visa tai, ką papasakojo Iždo valdytojas? 

— Man pritrūko budrumo, aš tai pripažįstu. Bet aš vis dėlto 
buvau ėmęsis atsargumo priemonių. 

— Jūs abu galite laikyti šį klausimą išspręstu. 

Atsidusęs iš palengvėjimo, Iždo valdytojas vis dėlto stengėsi 
vengti griežto valdovo žvilgsnio, nors faraonas pareigūnui visai 
nepriekaištavo. O Amenis pasikliovė Ramziu, žinodamas, kad 
jis apgins Maat įstatymą pačioje savo rūmų širdyje. 


— Pagaliau, Didenybe! - sušuko Mat-Hora. - Aš jau praradau 
viltį jus išvysti. Kodėl manęs nebuvo šalia, kai jūs priiminėjote 
mano tėvynainius? Jie būtų džiaugęsi gavę progą manimi pasi- 
grožėti. 

Mat-Hora iš tiesų buvo nuostabiai graži, vilkėdama prašmat- 
nią raudoną suknelę, puoštą sidabru. Karalienė sukinėjosi tarp 
viso spiečiaus tarnaičių. Kaip ir kasdien, vienos tvarkė kambarį, 
uoliai šluostinėjo kiekvieną dulkelę, kitos nešė ir dėliojo naujas 
brangenybes ir prabangius drabužius, trečios keitė vazose šim- 
tus gėlių, gardžiai kvepiančių karalienės kambariuose. 

— Atleisk savo tarnaites, - įsakė Ramzis. 

Karalienė nustėro. 

— Kodėl?! Aš jomis patenkinta! 

Priešais Mat-Horą stovėjo ne įsimylėjęs vyriškis, o Egipto fa- 
raonas. Turbūt kaip tik šitaip žvelgė jis ir tada, kai vienas pats 
kovėsi Kadešo mūšyje su tūkstančiais hetitų. 

— Visos išeikite, - suriko karalienė, - nešdinkitės! 

Neįpratusios, kad su jomis būtų taip elgiamasi, tarnaitės ne- 
skubėdamos išėjo, palikusios ant plokštėmis išklotų grindų visa 
tai, ką atnešė. 

Mat-Hora pabandė nusišypsoti. 

— Kas atsitiko, Didenybe? 

— Kaip tau atrodo, ar tu elgiesi taip, kaip pridera Egipto ka- 
ralienei? 

— Aš elgiuosi taip, kaip pridera mano padėties moteriai! Jūs 
pats to reikalavote! 

— Priešingai, Mat-Hora, tu elgiesi kaip savivaliautoja, tenki- 
nanti savo niekuo nepateisinamus įgeidžius. 

— Dėl ko man priekaištaujama? 

— Tu neduodi ramybės Iždo valdytojui, reikalaudama sau iš jo 
saugyklų šventykloms priklausančių turtų, o vakar tu išdrįsai 
įsakyti, kad tau būtų atiduoti brangieji metalai, kuriuos tavo tė- 
vynainiai padovanojo Egiptui. 

Jaunoji moteris užsiplieskė: 

— Aš - karalienė, viskas priklauso man! 

— Labai klysti. Egiptą valdo ne godumas ir savanaudiškumas, 
o Maat įstatymas. Ši žemė priklauso dievams; jie perduoda ją 
faraonui, kurio pareiga - rūpintis jos laime ir klestėjimu. Iš ta- 
vęs, Mat-Hora, buvo reikalaujama vienintelio dalyko: kad tu bet 
kokiomis aplinkybėmis siektumei teisingumo. Jeigu valdovas nu- 
stoja buvęs sektinas pavyzdys, visai šaliai gresia nuosmukis ir 
pražūtis. Elgdamasi taip, kaip tu pasielgei, kenki faraono val- 
džiai ir jo tautos gerovei. 

Ramzis nepakėlė balso, bet jo žodžiai buvo aštresni už kala- 
vijo ašmenis. 

— Aš... aš nemaniau... 

— Egipto karalienė turi ne manyti, o veikti: darbuotis šalies 
labui. O tu, Mat-Hora, darbuojiesi prastai. Aš atšaukiau tavo 
neteisingą įsakymą ir ėmiausi priemonių, kad nebegalėtum kenkti 
Egiptui. Nuo šiol tu gyvensi Mer-Uro hareme ir atvyksi į dvarą 
tik mano įsakymu. Tau nieko netrūks, tačiau visur ir visada bus 
privalu laikytis saiko. 

— Ramzi... tu negali atstumti mano meilės! 

— Mano žmona - Egipto žemė ir jos žmonės, Mat-Hora, o tu 
nesugebi šito suprasti. 

Nubijos vietininkas nebegalėjo pakęsti Ramzio vaikystės drau- 
go Setau veiklos. Naudodamasis protingais savo žmonos Van- 
dens Lelijos, tos Nubijos raganos, patarimais, jis taip sėkmingai 
įsitraukė į Didžiųjų Pietų provincijos ūkio valdymą, kad priver- 
tė darbuotis visas gentis nesukeldamas tarp jų priešiškumo. Tai 
buvo tikras žygdarbis, faraono vietininkui atrodęs neįmanomas. 

Dar daugiau: akmentašiai mėgo Setau ir mielai triūsė statybo- 
se, įgyvendindami jo sumanymą: nusėti Nubiją daugybe švento- 
vių ir koplyčių faraono ir jį globojančių dievų garbei. Vis tas 
pats Setau prižiūrėjo žemdirbystės darbus, sudarinėjo žemės ir 
ūkio objektų vertės bei pajamų sąrašą ir rinko mokesčius! 

Vietininkas buvo priverstas pažvelgti faktams į akis: tas gyva- 
čių kerėtojas, kurį aukštasis pareigūnas laikė neturinčiu ateities 
keistuoliu, pasirodė esąs griežtas ir sumanus provincijos valdy- 
tojas. Jei Setau ir toliau dirbs taip šauniai ir sėkmingai, tai fara- 
ono vietininkas Nubijoje pateks į labai keblią padėtį: jis bus ap- 
kaltintas tinginyste, nesugebėjimu eiti savo pareigų ir neteks 
užimamos vietos. 

Susitarti su Setau? Neįmanoma: užsispyręs, atkakliai atsisa- 
kinėjąs papramogauti ir sumažinti darbų apimtį, Ramzio vai- 
kystės draugas nesileido į jokius kompromisus. Vietininkas net 
nebandė jo papirkti. Nors Setau su Vandens Lelija turėjo aukštą 
padėtį, jie gyveno kukliai, nuolat bendravo su vietiniais gyvento- 
jais ir atrodė visai nelinkę į prabangą. 

Liko vienintelė išeitis: nelaimingas atsitikimas, kuris baigtųsi 
Setau mirtimi. Tą atsitikimą reikėjo labai kruopščiai parengti, 


CHRISTIAN JACO B RAMZIS. PO VAKARŲ AKACIJA 259 


kad Setau mirties priežastys nekeltų jokių abejonių. Todėl vie- 
tininkas liepė atvykti į Abu Simbelį vienam samdytam karei- 
viui nubiui, neseniai paleistam iš kalėjimo. Nenaudėlis buvo ne 
kartą nusikaltęs ir nieko nenutuokė apie garbę, dorą ar sąžinę. 
Už gerą atlygį toks niekšas nedelsdamas padarys viską, kas jam 
bus liepta. 


Naktis buvo tamsi. Didžiosios šventyklos fasadą sudarančios 
keturios milžiniškos statulos, įkūnijančios Ramzio ka, žvelgė į 
tolį, skrosdamos laikus ir erdves, kurių žmogaus akys įžiūrėti 
nepajėgė. 

Nubis jau laukė. Žema kakta, išsišovę skruostikauliai, storos 
lūpos... Rankoje jis laikė trumpakotę ietį. 

— Aš — Nubijos vietininkas. 

— Aš tave pažįstu. Mačiau toje tvirtovėje, kur kalėjau. 

— Man reikia tavo paslaugų. 

— Aš medžioju savo kaimui... Dabar gyvenu tyliai ir ramiai. 

— Meluoji. Tave kaltina vagyste, ir esama įrodymų. 

Įniršęs nubis suvarė į žemę kone visą savo trumputę ietį: 

— Kas mane kaltina?! 

— Jei nesidarbuosi mano naudai, tai vėl atsidursi kalėjime 1r iš 
jo jau nebeišeisi, O jeigu man paklusi, tai praturtėsi. 

— Ko jums iš manęs reikia? 

— Kai kas stovi man skersai kelio; tu jį pašalinsi. 

— Kas jis toks? Nubis'? 

— Ne, egiptietis. 

— Tada tai nepigiai atsieis. 

— Ne tau su manimi derėtis, - sausai atkirto vietininkas. 

— Ką aš turėsiu nudobti? 

— Setau. 

Nubis ištraukė iš žemės ietį ir pakratė ją, nukreipęs smaigalį į 
dangų: 

— Na, už tai man priklauso krūva turto! 

— Tau bus dosniai atlyginta, bet su sąlyga, kad Setau mirtis 
būtų panaši į nelaimingą atsitikimą. 

— Sutarta. 

Vietininkas susiūbavo kaip girtas ir klestelėjo ant užpakalio; 
nubis nespėjo nusikvatoti, nes jį ištiko tokia pat nemaloni staig- 
mena. 

Abu pabandė atsistoti, bet vėl pargriuvo, netekę pusiausvyros. 

— Žemė dreba, - suriko nubis, - žemės dievas rūstauja! 

Kalvos gelmėse pasigirdo dundesys, didžiulės statulos kruste- 
lėjo. Suakmenėję iš siaubo, Nubijos vietininkas ir jo sėbras pa- 
matė, kaip milžiniška vienos statulos galva atsiskyrė nuo pečių. 

Ramzio galva nusirito iki nusikaltėlių ir sutraiškė juos savo 
svoriu. 


Ponia Tanita puolė į neviltį: Uri-Tešubas nesimylėjo su ja jau 
visą savaitę. Jis išjodavo anksti rytą, kiaurą dieną šuoliais lėkda- 
vo per laukus, grįždavo pervargęs, valgydavo už keturis ir Žžo- 
džio netaręs eidavo miegoti. 

Tanita tik kartelį išdrįso jo paklausti, ar kas nors atsitiko, bet 
jis taip jai trenkė, kad vos neužmušė. Finikietė net neteko noro 
tvarkyti savo turto reikalus. Vienintelė jos paguoda buvo rainas 
katinėlis. 

Ėjo į pabaigą dar viena diena, nyki ir kupina ilgesio. Katinas 
murkė ant Tanitos kelių. 

Sukaukšėjo žirgo kanopos... Uri-Iešubas grįžta! 

Įsiaudrinęs hetitas įsiveržė į kambarį. 

— Eikš, mano gražuole! 

Tanita puolė jam į glėbį. Uri-Iešubas nuplėšė nuo jos suknelę 
ir parvertė moteriškę ant pagalvėlių. 

— Brangusis... Tu vėl su manim! 

Meilužio įkarštis pripildė Tanitos širdį palaimos. Uri-Iešubas 
svilinte svilino ją bučiniais ir glamonėmis. 

— Koks rūpestis tave graužė šitiek laiko? 

— Maniau, kad viskas baigta... Bet Malfis gyvas! Jis ir toliau 
stengiasi vienyti libių gentis. Su manimi susitiko vienas iš jo pa- 
siuntinių. Malfis liepė man perduoti, kad aš juo pasikliaučiau kaip 
anksčiau. Kova tęsiasi, Tanita, o Ramzis nėra nepažeidžiamas. 

— Atleisk, bet... tas Malfis kelia man baimę. 

— Hetitai pamiršo esą kariai. Tik libiai privers juos atsikratyti 
sąstingio. Malfis - kaip tik toks žmogus, kokio dabar labiausiai 
reikia. Mes neturime kito kelio, tik smurtą ir kovą iki pergalin- 
gos pabaigos. Oją laimėsiu aš: drąsiai gali manimi pasikliauti. 


Numalšinusi geidulius ir ligi soties prisimėgavusi savo bran- 
giausio hetito glamonėmis, Tanita kietai miegojo. Uri-Tešubas 
sėdėjo sode ant šiaudais pintos kėdės, svajodamas apie kruvinas 
kautynes, žvelgė į tekantį mėnulį ir prašė jo pagalbos. 

— Iš manęs bus daugiau naudos nei iš šito šviesulio, - sukuž- 
dėjo moteriškas balsas jam už nugaros. 

Hetitas atsigręžė. 

— Mat-Hora, tu?! Tu labai rizikuoji! 

— Karalienė dar turi teisę eiti kur užsimaniusi. 

— Tu atrodai nusivylusi... Gal Ramzis tave išvarė, nutraukęs 
vedybas? 

— Ne! Žinoma, ne! 

— Tai kodėl tu paslapčia atėjai pas mane? 

Gražioji hetitė pažvelgė į žvaigždėtą dangų. 

— Tu buvai teisus, Uri-Tešubai. Aš esu hetitė ir ja liksiu. Ram- 
zis niekada nepripažins manęs didžiąja valdovo sutuoktine. Aš 
niekada nebūsiu lygi Nefertarei. 

Mat-Hora neįstengė susilaikyti nepravirkusi. Uri-Tešubas no- 
rėjo ją apkabinti, bet ji išsilenkė jo rankų. 

— Kokia aš kvaila... Kam verkti pralaimėjus? Taip elgiasi tik 
silpnabūdžiai. Hetitų karalaitė neturi teisės graudintis dėl savo 
likimo. 

— Mudu gimėme tam, kad nugalėtume. 

— Ramzis mane pažemino, - prisipažino Mat-Hora. - Jis pa- 
sielgė su manimi kaip su tarnaite! Aš mylėjau jį, buvau pasiren- 
gusi tapti garsia karaliene, aš vykdžiau jo valią —- o jis su panieka 
sutrypė ir mane, ir mano meilę. 

— Tu pasiryžai atkeršyti? 

— Nežinau... Nebežinau. 

— Mąstyk blaiviai, Mat-Hora! Nuolankiai susitaikyti su 
pažeminimu - tai būtų tavęs nevertas silpnadvasiškumas. O jei- 
gujau tu atėjai čia, vadinasi, apsisprendei ir pasiryžai. 

— Nutilk, Uri-Tešubai! 

— Ne, nenutilsiu! Hetitų imperija dar nenugalėta, ji dar gali 
pakelti galvą. Aš turiu galingų sąjungininkų, Mat-Hora, ir mes 
turime bendrą priešą - Ramzį. 

— Ramzis - mano vyras. 

— Ne, jis - Žiaurus valdovas, kuris tave niekina ir jau pamiršo, 
kad tu esi! Veik, Mat-Hora, veik taip, kaip aš pasiūliau. Juk tu 
turi nuodų. 

Nužudyti savo svajonę... Ar Mat-Hora galėjo sunaikinti atei- 
tį, kurios taip troško, ar ji galėjo nužudyti vyriškį, kurį beprotiš- 
kai mylėjo - Egipto faraoną? 

— Ryžkis, - įsakė Uri-Iešubas. 

Karalienė dingo nakties tamsoje. 

Hetitas šypsodamasis užlipo į namo terasą, kad atsidurtų ar- 
čiau mėnulio ir jam padėkotų. 

— Kas eina man iš paskos? 

— Tai aš, Tanita. 

Hetitas sugriebė finikietę už gerklės. 

— Tu mus šnipinėjai? 

— Ne, aš... 

— Tu viską girdėjai, juk taip? 

— Taip, bet aš tylėsiu, prisiekiu tau! 

— Na, žinoma, brangioji: tu nepadarysi lemtingos klaidos. Žiū- 
rėk, mano gražuole, žiūrėk! 

Uri-Tešubas ištraukė iš savo palaidinės klosčių geležinį dur- 
klą ir nukreipė jį į nakties šviesulį. 

— Gerai įsižiūrėk į šį ginklą. Jis nužudė Ramzio draugą Ašą, 
jis nužudys faraoną ir perrėš tau gerklę, jei mane išduosi. 

Švęsdamas savo gimimo dieną, Ramzis pakvietė prie valdovo 
stalo abu sūnus, Kha ir Merenptahą, taip pat ir Amenį - ištiki- 
miausią iš ištikimųjų. Kaip tik jam kilo mintis paprašyti rūmų 
virėją šia proga paruošti Ramzio gardumyną ir patiekti jį su pui- 
kiu trečiųjų Sečio valdymo metų vynu. 

Egipto ateities laimei, tarp Kha ir Merenptaho nebuvo jokių 
nesutarimų. Vyresnysis sūnus, žynys ir apeigų Žinovas, siekė Ži- 
nių, gilindamasis į senuosius raštus ir tyrinėdamas praeities pa- 
minklus; jaunesnysis ėjo vyriausiojo karvedžio pareigas ir rūpi- 
nosi karalystės saugumu. Nė vienas iš „karališkųjų sūnų“ nepri- 
lygo jiems nei branda, nei pareigingumu, nei valstybės vyrui bū- 
tina nuovoka. Nusprendęs, kad jau atėjo laikas tai padaryti, Ram- 
zis lengva širdimi paskirs sau įpėdinį. 

Tačiau kam galėtų šauti į galvą mintis, kad kas nors turi pavel- 
dėti Ramzio Didžiojo sostą? Juk ir sulaukęs šešiasdešimties, 
Ramzis traukė visų rūmų gražuolių akį. Garsas apie šlovingąjį 
valdovą jau seniai peržengė Egipto sienas, ir padavimai apie Ram- 
zį sklido pasakotojų lūpomis nuo pietinės Nubijos ligi Kretos 
salos. Juk jis buvo galingiausias pasaulyje valdovas, Šviesos Sū- 
nus ir nenuilstantis statytojas. Niekada ir nieko kito dievai ne- 
buvo apdovanoję taip gausiai. 

— Išgerkime už Ramzio šlovę, - pasiūlė Amenis. 

— Ne, - paprieštaravo valdovas, - geriau pašlovinkime Egiptą — 
tą žemę, kuri yra dangaus atspindys ir mūsų motina. 

Keturi vyrai sutartinai pakėlė taures. Juos vienijo meilė šaliai, 
dosniai suteikiančiai jiems tiek stebuklų, šaliai, kuriai jie pasky- 
rė savo gyvenimą. 

— Kodėl Meritamon ne su mumis? - paklausė Kha. 

- Šią akimirką ji groja dievams. Tokia jos valia, ir aš ją gerbiu. 

— Tu nepakvietei Mat-Horos, - pastebėjo Merenptahas. 

— Dabar ji gyvena Mer-Uro hareme. 

— Bet aš ką tik mačiau ją rūmų virtuvėje, - nusistebėjo Amenis. 

— Ji turėjo jau išvykti iš rūmų... Rytoj pat, Ameni, patikrink 
hai, kas girdėti apie Libiją? 

— Nieko nauja, Didenybe; atrodo, kad tas Malfis - pamišėlis, 
ir visos jo svajonės apie Egipto užkariavimą - tik sutrikusios 
vaizduotės vaisius. 

— Gizos vaiduoklis dingo, - tarė Kha. - Akmentašiai ramiai 
tęsia darbą. 
spaudu ir žyma „skubiai“. 

Ramzis perlaužė antspaudą, išvyniojo papirusą, perskaitė 
trumpą savo draugo pranešimą ir tuoj pat pakilo iš užstalės. 

— Aš nedelsdamas vykstu į Abu Simbelį. Baikite pietauti be 
manęs. 

Valdovui išėjus, nei Kha, nei Merenptahas, nei Amenis nepa- 
noro skanauti Ramzio gardumyno. Virėjas buvo benorįs para- 
skirtas faraonui. Vien palietęs tokį valgį paprastas mirtingasis 
dvigubai nusikalstų: įžeistų valdovą ir apsivogtų, tad virėjas skau- 
dama širdimi išmetė šventinį patiekalą, į kurį Mat-Hora buvo 
įmaišiusi Uri-Tešubo jai parūpintų nuodų. 


Nubija ir vėl pakerėjo Ramzį. Tyras oras, dangaus mėlis, ke- 
rinčios žalios palmės ir dirbamosios Žemės juosta, mintanti Nilo 
vandeniu, kad įstengtų kovoti su dykuma, pelikanų, kuoduotojų 
gervių, rausvųjų flamingų ir ibių skrydžiai, mimozos kvapas, rus- 
vų kalvų magija leido sielai bendrauti su slaptosiomis gamtos 
jėgomis. 

Ramzis nesitraukė iš gabenančio jį Abu Simbelin greitaeigio 
laivo pirmagalio. Jis pasiėmė mažiausią palydą ir pats parinko 
nenuilstančią laivo įgulą iš geriausių upeivių, pripratusių prie 
pavojų, gresiančių plaukiojant Nilu. 

Kai Abu Simbelis buvo jau netoli, o valdovas stiprinosi savo 
kajutėje, sėdėdamas prie stalo ant sudedamosios kėdės, kurios 
kojelės buvo dramblio kaulu inkrustuotų anties galvučių formos, 
laivas staiga sulėtino greitį. 

Ramzis kreipėsi į kapitoną: 

— Kas atsitiko? 

— Ant kranto begalė krokodilų, ir kiekvienas - bent septynių 
metrų ilgio! O vandenyje aibė hipopotamų. Kol kas mes negali- 
me plaukti toliau. Aš netgi patarčiau Jūsų Didenybei lipti į kran- 
tą. Gyvūnai atrodo įsiaudrinę, jie gali mus pulti. 

— Plauk be baimės, kapitone. 

— Didenybe, užtikrinu jus, kad... 

— Nubija — stebuklų šalis. 

Sukandę dantis, upeiviai ėmėsi darbo, ir laivas vėl pajudėjo. 

Hipopotamai sunerimo. Iysantis ant kranto didžiulis kroko- 
dilas mostelėjo uodega, žaibiškai čiūžtelėjo kelis metrus į priekį 
ir vėl sustingo nejudėdamas. 

Ramzis pajuto, kad jo draugas ir sąjungininkas jau čia pat, 
net nespėjęs jo pamatyti. Nustūmęs straubliu žemas akacijos ša- 
kas, didelis dramblys sutrimitavo taip griausmingai, kad į dangų 
purptelėjo šimtai paukščių, 0 upeiviai sustingo iš baimės. 

Vieni krokodilai pasislėpė aukštoje, vandens pusiau užlietoje 
žolėje, kiti puolė hipopotamus, tie ėmė aršiai gintis. Užvirė nuož- 
mi, bet trumpa kova, ir Nilas atgavo ramybę. 

Dramblys dar kartą sutrimitavo - dabar jau sveikindamas Ram- 
Zį, mMojuojantį jam ranka. Prieš daugelį metų Sečio sūnus išgelbė- 
josužeistą drambliuką; užaugęs ir tapęs didžiuliu drambliu su pla- 
čiomis ausimis ir sunkiomis iltimis, Ramzio draugas ateidavo jam 
į pagalbą kiekvienąkart, kai valdovui to prireikdavo. 

— Gal reikėtų sugauti tą pabaisą ir nugabenti į Egiptą? 
— Gerbk laisvę ir nedrįsk jos varžyti. 


Dvi aukštos, greta stūksančios kalvos, mažutė įlankėlė, auk- 
sinis smėlis, du kalno iškyšulius atskyręs siauras slėnis, akaci- 
jos, kurių kvapu persismelkęs lengvas oras, kerintis Nubijos smil- 
tainio grožis... Išvydus Abu Simbelį Ramziui suspaudė širdį. 
Čia jis pastatydino dvi šventyklas, įkūnijančias karališkosios po- 
ros vienybę — tą sąjungą, kurią jis amžiams sudarė su Nefertare. 

Kaip valdovas ir baiminosi, Setau nė kiek neperdėjo, rašyda- 
mas apie nelaimę: vietovė tikrai nukentėjo nuo žemės drebėjimo. 
Nugriuvo vieno iš keturių sėdinčių milžinų galva ir stuomuo. 

Valdovą pasitiko Setau su Vandens Lelija. 

— Ar yra sužeistųjų? — pasiteiravo Ramzis. 

— Du žuvusieji: Nubijos vietininkas ir nusikaltėlis recidyvistas. 

— Kąjie veikė čia, Abu Simbelyje? 

— Šito aš nežinau. 

— Ar šventyklų vidus smarkiai nukentėjo? 

Ramzis įėjo šventovėn. Čia jau triūsė akmentašiai; jie sutvir- 
tino žemės drebėjimo apgadintas didžiosios salės kolonas, ku- 
rios galėjo nugriūti. 

— Ar Nefertarei skirtas pastatas taip pat apgriautas? 

— Ne, Didenybe. 

— Padėkokime dievams, Setau. 

— Darbininkai nesnaudžia; bematant bus padaryta viskas, kas 
reikalinga, ir nelaimės neliks nė pėdsako; o va su ta didžiule statu- 
la bus sunkiau. Aš galiu pasiūlyti tau kelis būdus jai atstatyti. 

— Nedaryk šito. 

— Nejaugi tu... tu ketini palikti fasadą štai tokį, koks jis da- 
bar yra? 

— Šis žemės drebėjimas - Žemės dievo valios apraiška. Jeigu jis 
šitaip pertvarkė šventyklos fasadą, neprieštaraukime jo valiai. 

Faraono nutarimas apstulbino Setau, bet Ramzis buvo neper- 
kalbamas. Karališkąjį ka įamžins tik trys milžiniškos statulos; 
ketvirtoji, suluošintoji, akivaizdžiai liudys bet kokiam žmogaus 
darbui būdingą netobulumą ir netvarumą. Sudužęs akmeninis 
milžinas nė kiek negadins didingos fasado visumos, o tik pabrėš 
savo trijų draugų galybę. 

Valdovas, Setau ir Vandens Lelija vakarieniavo susėdę po pal- 
me. Gyvačių kerėtojas neprašė valdovo išsitepti kūno assa foeti- 
da - persiškosios ferulos sakais, kurių siaubingas kvapas nubai- 
dydavo šliužus: šįkart Setau jam pasiūlė raudonų vieno krūmokš- 
nio* vaisių, veikiančių kaip priešnuodis. 

— Tu padidinai dievams atnašaujamų aukų kiekį, - tarė Ram- 
zis Setau, - pasirūpinai sukaupti valdovo aruoduose javapjūtės 
derlių, įvedei šioje neramioje provincijoje taiką, pastatei visoje 
Nubijoje daugybę šventyklų ir visada rinkaisi tiesą, o ne melą. 
Ką pasakytum, jei aš įpareigočiau tave vykdyti Nubijoje Maat 
teisingumą? 

— Bet... bet juk tai - Nubijos vietininko priedermė! 

— Ašto nepamiršau, mano drauge. Tu - naujasis Nubijos vie- 
tininkas, paskirtas mano įsaku, paskelbtu trisdešimt aštuntai- 
siais mano valdymo metais. 

Setau ketino prieštarauti, nesutikti ir jau bandė rasti tam tin- 
kamų žodžių, bet Ramzis nepaliko jam laiko tokiems apmąsty- 
mams: 

— Tu negali atsisakyti. Šis žemės drebėjimas yra tam tikras 
ženklas ir tau. Šiandien tavo gyvenimas pakrypsta kita linkme. 
Tu Žinai, kaip aš myliu šį kraštą; pasirūpink juo, Setau. 

Gyvačių kerėtojas pakilo ir dingo kvapioje nakties tamsoje. 
Norint apsiprasti su valdovo įsaku, padariusiu jį vienu iš svar- 
biausių valstybės veikėjų, jam reikėjo pabūti vienam. 


* Tas krūmokšnis vadinasi Capparis decidua. 

— Didenybe, ar galiu užduoti jums įžūlų klausimą? - pasitei- 
ravo Vandens Lelija. 

— Kodėl gi ne? Juk šiandien - ypatingas vakaras! 

— Kodėl jūs taip ilgai laukėte, kol paskyrėte Setau Nubijos 
vietininku? 

- Jis turėjo išmokti valdyti Nubiją, negalvodamas apie tai. Šian- 
dien Setau suvokia savo pašaukimą, kuris palengva brendo jo 
širdyje. Niekam nepavyko nei jo papirkti, nei pažeminti, nes kiek- 
vieną jo žingsnį įkvepia troškimas tarnauti šiam kraštui. Bet jam 
reikėjo laiko tam suvokti. 

Norėdamas atlikti aušros apeigas didžiojoje Abu Simbelio šven- 
tykloje, Ramzis įėjo ten vienas. Valdovas nužingsniavo šviesos 
taku, sklindančiu ligi naoso ir pirmiausia nutvieskiančiu sėdin- 
čio Amono ir karališkojo ka statulas, o paskui kitą statulų porą: 
karališkojo ka ir Ra. Ne žmogus, įpareigotas Žemėje eiti farao- 
no pareigas, o faraonas buvo susietas su paslaptinguoju dievu ir 
dieviškąja šviesa — dviem didžiaisiais dievais kūrėjais, žinomais 
vienu Amono-Ra vardu ir sudarančiais tobulą esybę. 

Ketvirtoji statula, vaizduojanti dievą Ptahą, liko prieblando- 
je. Kaip Ptaho sūnus, Ramzis buvo savo karalystės ir savo tau- 
tos kūrėjas bei statytojas, taip pat perteikdavo Žodį, kurio dėka 
visi dalykai tapdavo tikri. Valdovas prisiminė savo sūnų Kha, 
didįjį Ptaho žynį, pasirinkusį šios paslapties kelią. 

Kai faraonas išėjo iš didžiosios šventyklos, švelni šviesa jau 
buvo užliejusi aukštą aikštę priešais abu pastatus ir paryškinusi 
šiltą Nubijos smiltainio spalvą. Auksinis akmuo buvo panašus į 
dievų kūną. Ramzis pasuko į šventyklą, skirtą Nefertarei - tai, 
kuriai pateka saulė. 

Ir saulė, Egipto motina maitintoja, amžinai švies didžiajai valdo- 
vo sutuoktinei, nutvieskusiai Abi Žemes savo grožiu ir išmintimi. 

Skulptoriai ir tapytojai įamžino karalienės grožį, ir jos atvaiz- 
das sukėlė Ramzio sieloje troškimą persikelti anapus ir pagaliau 
su ja susitikti. Jis meldė Nefertarę paimti jį už rankos, nužengti 
nuo šventyklos sienų, kur ji švytėjo, amžinai jauna ir graži, ap- 
supta brolių — dievų ir seserų - deivių, priverčianti sužaliuoti 
pasaulį ir tviskėti Nilo vandenis. Bet Nefertarė, plaukianti sau- 

lės laivėje, tik nusišypsojo Ramziui. Valdovo darbas dar nebuvo 
baigtas; kad ir kokias kančias faraonas išgyventų kaip žmogus, 
jis vis tiek privalėjo pasiaukoti dangiškosioms galioms ir savo 
tautai. Nemari žvaigždė, švelniaveidė Nefertarė, visada tarda- 
vusi svarų ir teisingą žodį, ir toliau rodys Ramziui kelią, kad 
šalis gyventų pagal Maat įstatymą, kol ta pati Maat suteiks val- 
dovui atilsį. 

Diena jau ėjo į pabaigą, kai Nefertarės magija paskatino val- 
dovą grįžti į išorinį pasaulį - į pasaulį, kuriame jis neturėjo tei- 
sės į silpnybę. 

Aikštėje priešais šventyklas būriavosi šimtai šventiškai pasi- 
puošusių nubių. Užsidėję raudonai dažytus perukus, įsisegę auk- 
sinius auskarus, baltais, kulkšnis siekiančiais apdarais ir gėlėto- 
mis klubjuostėmis, genčių vadai ir aukštieji pareigūnai laikė glė- 
bius dovanų: panterų kailių, aukso žiedų, dramblio kaulą, juod- 
medį, stručio plunksnų ir kiaušinių, maišelių su brangakmeniais, 
puikių vėduoklių. 

Lydimas Setau, prie Ramzio prisiartino vyriausias amžiumi 
nubis: 

— Pagarba Šviesos Sūnui. 

— Pagarba Nubijos sūnums, pasirinkusiems taiką, - atsakė 
Ramzis. - Tebus šios dvi Abu Simbelio šventyklos, tokios bran- 
gios mano širdžiai, jų sąjungos su Egiptu simbolis. 

— Didenybe, visa Nubija jau žino, kad jūs skyrėte Setau savo 
vietininku. 

Virš susirinkusiųjų pakibo mirtina tyla. Jei genčių vadai ne- 
pritars šiam paskyrimui, vėl prasidės riaušės. Bet Ramzis neke- 
tino atšaukti savo įsako: jis žinojo, kad jo draugas buvo gimęs 
valdyti šį kraštą ir padarys jį laimingą. 

Seniūnas atsigręžė į Setau, vilkintį savąją antilopės kailio pa- 
laidinę. 

— Mes dėkojame Ramziui Didžiajam už tai, kad jis parinko 
žmogų, kuris moka gelbėti žmonių gyvybes, tariasi su savo širdi- 
mi ir sugebėjo užkariauti mūsų širdis. 

Sujaudintas ligi ašarų, Setau nusilenkė Ramziui - ir pasibai- 
sėjo, išvydęs raguotąją gyvatę, kuri rangydamasi šliaužė smėliu 
valdovo kojos link. 

Setau norėjo surikti ir perspėti valdovą, bet nubiai apspito 
naująjį vietininką, ėmė jį audringai sveikinti, iškėlė aukštyn ir 
nunešė ant rankų, rodydami savo džiūgaujantiems gentainiams, 
tad linksmybių triukšmas nustelbė Setau šūkčiojimus. 

Kai gyvatė jau pakilo ir rengėsi kirsti, iš dangaus žydrynės 
išniro baltas ibis, įsmeigė snapą šliužo galvon ir pakilo aukštyn, 
nešdamasis savo laimikį. 

Mačiusieji tai, kas įvyko, nė akimirkos neabejojo: valdovo gy- 
vybę išgelbėjo dievas Totas, apsireiškęs ibio pavidalu. O jeigu 
jau Totas teikėsi šitaip apsireikšti, vadinasi, vietininkas Setau 
valdys teisingai ir išmintingai. 

Ištrūkęs iš savo šalininkų minios, Setau pagaliau įstengė pri- 
eiti prie Ramzio. 

— Juk ta gyvatė... 

— Ko gi tu išsigandai, Setau? Juk nuo jaunumės pratinai mane 
prie gyvačių nuodų, kol padarei jiems atsparų! Tau reikia labiau 
pasitikėti pačiu savimi, drauguži. 


Dvigubai blogiau - jei ne trigubai, jei ne dešimteriopai! Taip, 
tai buvo kur kas blogiau, nei Setau įsivaizdavo. Nuo pat pasky- 
rimo Nubijos vietininku dienos jis buvo užverstas darbu ir tu- 
rėjo priiminėti tūkstančius prašytojų, kurių reikalai ir prašy- 
mai buvo vienas už kitą skubesni. Per keletą dienų jis įsitikino, 
kad žmonės praranda bet kokią gėdą, kai ima ginti savo intere- 
sus, darydami tai net kitų sąskaita. Nors Setau troško paklusti 
valdovui ir įvykdyti jo patikėtą užduotį, gyvačių kerėtojui kilo 
noras atsisakyti vietininko pareigų. Gaudyti pavojinguosius 
šliužus buvo kur kas lengviau, nei spręsti priešiškų genčių ir 
grupuočių ginčus. 

"Tačiau naujajam Nubijos vietininkui visai netikėtai į pagalbą 

Lelija. Ji taip pasikeitė, kad Setau nepaliovė stebėjęsis: toji išra- 
dinga viliokė, meilės žaismo gudrybių žinovė, Nubijos liana, mo- 
kanti pabudinti mylimojo kūne kerimą palaimą, toji burtininkė, 
mokanti gyvačių kalbą, dabar talkino jam kaip šaltakraujis, pa- 
tyręs valstybės vyras. Jos grožis, nepaliestas prabėgusių metų, 
buvo svarbus privalumas, kai tekdavo derėtis su genčių vadais, 
nes jie, grožėdamiesi žaviąja vietininko žmona, pamiršdavo sa- 
vo ginčus ir net kai kuriuos reikalavimus. Vienu žodžiu, dabar ji 
savo kerais užburdavo kitus šliužus. 

Kitas, dar netikėtesnis sąjungininkas, buvo pats Ramzis. Tai, 
kad valdovas dalyvavo pirmosiose Setau derybose su aukštai- 
siais Egipto tvirtovių karininkais, turėjo lemiamą reikšmę. Nors 
kariškiai buvo gana riboto proto, bet ir jie suvokė, kad Setau — 
ne koks nors statytinis, kurio galima nepaisyti, ir kad valdovas jį 
palaiko. Per derybas Ramzis nepratarė nė vieno žodžio, palikęs 
vaikystės draugui galimybę įrodyti savo vertę. 

Pasibaigus vietininko įsikūrimo Buheno tvirtovėje iškilmėms, 
Setau su Ramziu vaikštinėjo tvirtų ir storų gynybinių sienų vir- 
šumi. 

— Niekad nemokėjau dėkoti, - prisipažino Setau, - bet... 

— Niekas nebūtų įstengęs sukliudyti tau užimti Nubijoje dera- 
mą vietą; aš tik leidau tau sutaupyti truputį laiko, štai ir viskas. 

— Tu suteikei man savo magiją, Ramzi, O ši jėga - nepakei- 
čiama. 

— Tavo gyvenimą užvaldė meilė šiam kraštui, ir tu susitaikei 
su savo lemtimi, nes esi tikras karys, karštas ir nuoširdus kaip ši 
žemė. 

— Karys, iš kurio tu reikalauji sutvirtinti taiką! 

— Argi ji nėra saldžiausias maistas? 

— Tu netrukus išvyksi, tiesa? 

— Tu — Nubijos vietininkas, tavo žmona - nuostabi; jūs abu 
turėsite paversti Nubiją klestinčiu kraštu. 

— Ar tu dar grįši, Didenybe? 

— Nežinau. 

— Bet juk tu taip pat myli šį kraštą! 

— Jei aš gyvenčiau šičia, tai atsisėsčiau po palme ant Nilo kran- 
to, atsigręžęs į dykumą, žiūrėčiau, kaip danguje kyla ir leidžiasi 
saulė, galvočiau apie Nefertarę ir visai nesirūpinčiau valstybės 
reikalais. 

— Šiandien, tik šiandien aš pradedu nors truputį suprasti, ko- 
kia sunki našta slegia tavo pečius. 

— Taip yra todėl, kad tu jau sau nebepriklausai, Setau. 

— Aš neturiu tavo galios, Didenybe; ar ši našta nebus man per 
sunki? 

— Gyvatės padėjo tau įveikti baimę, o Nubija padės atlaikyti 
išbandymą valdžia ir netapti jos vergu. 


Seramana prasimanydavo įvairiausių pratybų: kumščiavo sku- 
durinę iškamšą, šaudė iš lanko, bėgiojo ir plaukiojo, bet tas pa- 
šėlęs fizinių jėgų eikvojimas nė kiek neatvėsino įniršio, kuris ap- 
1mdavo milžiną vien prisiminus Uri-Tešubą. Priešingai sardo vil- 
tims, hetitas neprarado šaltakraujiškumo ir nepadarė klaidos, 
kuri būtų leidusi Seramanai jį suimti, o jo keistos vedybos su 
Tanita pradėjo atrodyti kaip garbinga santuoka, su kuria apsi- 
prato net kilmingosios Pi-Ramzio šeimos. 

Ramzio asmens sargybos viršininkui išleidžiant pro duris nuo- 
stabią šokėją — nubę, kurios linksmas geismingumas buvo jį tru- 
putį apraminęs, į kambarį įlėkė vienas iš jo pavaldinių. 

— Berniuk, tu jau po pusryčių? 

— Na... 

— Nilo ešerys, inkstai su padažu, įdarytas karvelis, šviežios 
daržovės... Ar tiks? 

— Ir dar kaip, viršininke! 

— Kai aš alkanas, tai nė ausimis negirdžiu; užkąskime, o pas- 
kui tu pasakysi, ko atėjęs. 

Pavalgęs Seramana išsitiesė ant pagalvėlių. 

— Na, berniuk, tai ko gi tu atbėgai? 

— Kaip jūs man buvot įsakęs, viršininke, aš slapčiomis stebėjau 
ponios Tanitos namus, kol ji buvo išvykusi. Pas durininką triskart 
buvo atėjęs garbanotas vyriškis, vilkįs margaspalvį apdarą. 

— Tu jį susekei? 

— Tai kad jūs, viršininke, man to neliepėt. 

— Ką gi, neturiu tau ko prikišti. 

— Visai teisingai... Kai jis atėjo trečią kartą, aš jį pasekiau ir 
visą laiką galvojau, ar tik nedarau kvailystės. 

Seramana atsistojo ir uždėjo savo didžiulę leteną ant samdyto 
kareivio peties: 

— Šaunu, mažiuk! Kartais reikia išdrįsti nepaklusti. Kuo gi tas 
sekimas baigėsi? 

— Aš žinau, kur jis gyvena. 

Seramana ilgai dvejojo. Kaip jam pasielgti? Griebtis ryžtingų 
veiksmų ir priversti tą įtartiną Tanitos lankytoją prabilti ar pir- 
ma pasitarti su Ameniu? Kitados jis nebūtų sukęs sau galvos ir 
nedelsdamas būtų panaudojęs jėgą; bet buvęs piratas tapo egip- 
tiečiu, ir dabar jam atrodė, kad pagarba įstatymui bei jo laiky- 
masis yra vertybės, kurios įgalina Žmones gyventi drauge daug- 
maž ramiai, nesileidžiant į nereikalingus konfliktus ir neįžeidžiant 
dievų. Todėl Ramzio asmens sargybos viršininkas įėjo į Amenio 
raštinę tuo metu, kai valdovo asmens sekretorius ir jo sandalų 
laikytojas dirbo vienas, užsidegęs kelias aliejines lempas. 

Skaitydamas medinėse lentelėse išraižytus įrašus, Amenis kim- 
šo pupelių tyrę, šviežią duoną ir meduolius, tiktai joks maistas 
nėjo geibiajam raštininkui į kūną, ir to stebuklo niekas neįsten- 
gė perprasti. 

— Kai tuateini manęs aplankyti taip vėlai, tai nieko gera neža- 
da, - tarė jis Seramanai. 

— Klysti. Gali būti, kad aš aptikau įdomių pėdsakų; tik dar 
nieko nesiėmiau. 

Amenis nustebo. 

— Nejaugi dievas Totas ėmė tave sergėti nuo kvailysčių ir įkvė- 
pė truputį išminties? Gerai padarei, Seramana. Viziris nejuo- 
kauja, kai pažeidžiamas įstatymas, reikalaująs gerbti žmogaus 
orumą. 

— Matai, kalba apie turtingą finikietį, tokį Narišą, gyvenantį 
didelėje sodyboje. Jis kelis kartus buvo atėjęs pas ponią Tanitą. 

— Na taip: iš mandagumo aplankė tėvynainę. 

— Narišas nežinojo, kad Tanita su Uri-Iešubu lydi karalienę ir 
drauge su ja keliauja į Mer-Urą ir kitus haremus. Jiems sugrįžus, 
jis apsilankė pas Tanitą vieną vienintelį kartą, vidury nakties. 

— Ar tik tu neliepei stebėti Tanitos namų, neturėdamas tam 
leidimo? 

— Ką tu, Ameni! Aš tai sužinojau iš naktinio sargo, įpareigoto 
rūpintis kvartalo saugumu ir ramybe. 

— Tu ne tik laikai mane kvailiu, bet dar irvaizduoji diplomatą! 
Tai kai kas nauja, Seramana... 

Raštininkas net liovėsi valgęs: 

— Tu man sugadinai apetitą. 

— Nejaugi aš būsiu smarkiai nusižengęs? - sunerimo sardas. 

— Ne; tu labai sumaniai - ir tinkamai - pateiki faktus... Man 
kelia nerimą tasai Narišas. 

— Jis - turtingas žmogus ir, be abejo, labai įtakingas, bet ko- 
dėl jis turėtų išvengti teisingumo? 

— Jis įtakingesnis, nei tu manai! Narišas - pirklys iš Tyro, įpa- 
reigotas drauge su mūsų užsienio reikalų ministru parengti val- 
dovo apsilankymą Finikijoje. 

Sardas užsiplieskė: 

— Tai spąstai! Narišas palaiko ryšį su Uri-Tešubu. 

— Jis turi verslo reikalų su savo tėvynaine, ponia Tanita, kuri 
taip pat verčiasi prekyba, ir labai sėkmingai. Nėra jokių įrody- 
mų, kad jis sudarė sąmokslą su hetitu. 

— Nebūkime akli, Ameni. 

— Mano padėtis labai kebli. Praleidęs keletą mėnesių Nubijo- 
je, kad padėtų Setau įtvirtinti savo valdžią, Ramzis vėl ėmėsi 
reikalų, susijusių su mūsų šiauriniais protektoratais ir prekybos 
partneriais. Kadangi ryšiai su Finikija šiek tiek nusilpo, jis nuta- 
rė juos sutvirtinti savo apsilankymu. Tu juk pažįsti valdovą: pa- 
sikėsinimo grėsmė neprivers jo atsisakyti savo sumanymo. 

— Reikia tęsti tyrimą ir įrodyti, kad tas Narišas - Uri-Tešubo 
bendrininkas! 

— Nejaugi manei, kad mes sėdėsime rankas sudėję? 

Nilo vandenys spindėjo saulėlydžio auksu. Ir turtuolių, ir var- 
guolių namuose buvo ruošiama vakarienė. Mirusiųjų vėlės, plau- 
kusios su dienos šviesuliu jo laivėje ir mitusios jo energija, grįžo 
į savąsias amžinybės buveines, kad atsigaivintų ten kitos rūšies 
energija: tyla. 

Tačiau tą vakarą didžiulį Sakaros nekropolį saugą šunys bud- 
riai uostinėjo ir karpė ausimis, nes karališkąjį kapinyną aplankė 
du žymūs svečiai: Ramzis Didysis su savo sūnumi Kha, kuris 
atrodė neįprastai susijaudinęs. 

— Koks aš laimingas, kad tu atvykai į Sakarą, Didenybe! 

— Tau pavyko baigti darbus ir rasti Toto knygą? 

— Dauguma senųjų paminklų jau atstatyta, dabar vyksta pas- 
kutiniai darbai. O Toto knyga... galbūt kaip tik dabar ašją atku- 
riu — puslapį po puslapio, ir vieną iš jų norėčiau tau parodyti. 
Kol tu užtrukai Nubijoje, statybų vadovai ir dievo Ptaho amati- 
ninkai dirbo be atvangos. 

Sūnaus džiaugsmas užkrėtė ir Ramzį: jis retai matė Kha tokį 
laimingą. 

Virš erdvaus Sakaros kapinyno kilo seniausia piramidė, ar- 
chitekto Imhotepo pastatyta faraonui Džoseriui. Tai buvo pir- 
masis statinys iš statybinio akmens. Jos pakopos it laiptai kilo į 
dangų. Tačiau Kha nuvedė tėvą ne prie šito nuostabaus pamin- 
klo. Jis pasuko nauju, nežinomu keliu, vingiuojančiu į šiaurės 
vakarus nuo piramidės. 

Iš koplyčios su aukštomis kolonomis, išsirikiavusiomis ant pa- 
mato, papuošto stelomis, kurias dievybių garbei pastatė garsūs 
valstybės vyrai, buvo galima įeiti į žynių su deglais rankose sau- 
gomą požemį. 

— Prie šventinės faraono klubjuostės pritvirtinama jaučio uo- 
dega, - priminė Kha, - nes jis įkūnija galią. Ši galia priklauso 
jaučiui Apiui. Ji leidžia Dviejų Žemių valdovui įveikti visas kliū- 
tis. Juk tai jis, Apis, nešė ant savo nugaros Ozirio mumiją, norė- 


CHRISTIAN JACO B RAMZIS. PO VAKARŲ AKACIJA 279 


damas jį prikelti. Aš buvau prisiekęs pastatyti jaučiams Apiams 
šventovę, kuri atitiktų jų dinastijos didybę. Šis darbas atliktas. 

Lydimi pirma jų žengiančių deglų nešėjų, valdovas su vyres- 
niuoju sūnumi įžengė į požeminę jaučių Apių šventyklą. Per 
kartų kartas dievo siela pereidavo iš vieno gyvulio į kitą, ir 
antgamtinės jėgos perteikimas nenutrūkdavo. Kiekvienas jų il- 
sėjosi didžiuliame sarkofage, pastatytame atskiroje koplyčio- 
je. Jaučiai Apiai buvo mumifikuoti kaip žmonės ir palaidoti su 
savo laiko lobiais: brangenybėmis, vertingomis vazomis ir net 
su jaučio galvą turinčiomis statulėlėmis, stebuklingai atgyjan- 
čiomis anapus, kad atliktų už juos visus darbus ir apsaugotų 
nuo bet kokio nuovargio. Statytojai iškasė ir įrengė įspūdingas 
galerijas, jungiančias koplyčias, kur ramiai miegojo jaučių mu- 
mijos. Kha paaiškino: 

— Paskirti Žyniai kasdien kiekvienoje koplyčioje atnašaus au- 
kas, kad didžioji Apio siela suteiktų faraonui būtiną jėgą. Aš dar 
pastatydinau gydyklą, kur ligoniai bus apgyvendinti kambariuose 
su baltai tinkuotomis sienomis. Ten jie bus gydomi miegu. Vyriau- 
sioji karalystės gydytoja Neferetė labai džiaugsis, tiesa? 

— Sūnau, tai, ką tu padarei, nuostabu ir išliks per amžius*. 

— Didenybe, pas tave ateina Apis. 

Išniręs iš tamsos, prie faraono lėtai priėjo didžiulis juodas jau- 
tis. Jis buvo panašus į ramų, taikų valdovą. Ramzis prisiminė tą 
šiurpią akimirką, kai jo tėvas Setis Abide privertė jį susiremti su 
laukiniu buliumi. Nuo tos dienos, nulėmusios Šviesos Sūnaus 
likimą, prabėjo jau tiek metų... 

Jautis prisiartino. Ramzis nė nekrustelėjo. 

— Eikš taikiai pas mane, brolau. 

Ramzis palietė jaučio ragą, o jautis šiurkščiu liežuviu lyžtelė- 
jo valdovui ranką. 


* Jaučių Apių laidojimo šventyklą, žinomą Serapeono, arba Serapio šventyklos, vardu, 
1850 m. surado prancūzų egiptologas Auguste'as Mariette'as. 

Aukštieji Užsienio reikalų ministerijos pareigūnai pritarė Ram- 
zio ketinimui ir apipylė faraoną pagyrimais, džiaugdamiesi jo 
puikiu sumanymu, kurio negalėjo neįvertinti visos Egipto ir He- 
titų imperijos globojamos kunigaikštystės. Niekam neatėjo į galvą 
prieštarauti, suabejoti ar ką nors pasiūlyti; juk dievai įkvėpė Ram- 
ziui Didžiajam tokią puikią mintį! 

Įėjęs į valdovo darbo kambarį, Amenis iškart pastebėjo, kad 
Ramzis susierzinęs. 

— Gal pakviesti vyriausiąją karalystės gydytoją Neferetę, Di- 
denybe? 

— Mano negalavimo ji neišgydys. 

— Palauk, tuoj pabandysiu atspėti, koks gi tas negalavimas... 
Ak, Žinau: tu nebepakenti pataikavimo. 

— Greit sueis trisdešimt devyneri metai nuo tos dienos, kai aš 
pradėjau valdyti karalystę, o dvariškiai vis tokie pat bevaliai ir 
veidmainiai; užuot patys galvoję, pareigūnai tik mane liaupsina, 
ovadinamieji atsakingi valdininkai nė piršto nepajudina, ko! ne- 
sulaukia mano įsakymo... Kuo man džiaugtis"? 

— Argi tau reikėjo persiristi per šešiasdešimt, kad pagaliau 
suvoktum tikrąją dvariškių prigimtį? Tokia silpnumo akimirka 
tau nebūdinga, Didenybe. O kuo tada tu laikai mane? Dievai 
nesuteikė man tavo didybės ir pažiūrų platumo, bet aš vis dėlto 
pasakau savo nuomonę. 

Ramzis nusišypsojo: 

— Ir nepritari mano kelionei į Finikiją. 

— Seramana sako, kad tu gali tapti pasikėsinimo auka. 

— Pavojus gresia kiekvienam, kas ryžtasi keliauti po tą vie- 
tovę. Jeigu mano magija veiksminga, tai ko man bijoti? 

— Kadangi Tavo Didenybė tikrai neatsisakys savo sumanymo, 
aš pasistengsiu kiek įmanydamas geriau pasirūpinti tavo saugu- 
mu. Bet ar iš tiesų būtina keliauti į Tyrą? Mūsų pirkliai ir jų 
atstovai gali patys išspręsti daugybę klausimų. 

— Ar tik kartais tu nemenkini mano apsilankymo Tyre reikš- 
mės'? 

— Vadinasi, tu turi slaptą tikslą. 

— Įžvalgumas - puiki savybė, Ameni. 

Uri-Tešubas atsikėlė vėlai ir papusryčiavo saulėtame sode. 

— Kur mano žmona? - paklausė jis tarno. 

— Ponia Tanita išėjo į miestą tvarkyti reikalų. 

Hetitui tai nepatiko. Kodėl finikietė nieko jam nesakė apie 
tuos reikalus? Vos jai grįžus, Uri-Tešubas užriko: 

— Kur buvai? 

— Aš gi turiu retkarčiais pasidomėti savo turto reikalais. 

— Su kuo tu susitikai ? 

— Su vienu turtingu tėvynainiu. 

— Kuojis vardu? 

— Brangusis, ar tik tu nepavyduliauji'? 

Uri-Iešubas skėlė Tanitai antausį. 

— Tu dar čia mane erzinsi! Atsakyk, kai tavęs klausiu! 

— Tu... tu taip skaudžiai man smogei... 

— Kuojjis vardu?! 

— Narišas. Jis nori išplėsti prekybą su Egiptu ir netgi tarpinin- 
kauja būsimai Ramzio kelionei į Finikiją. 

Uri-Tešubas pakštelėjo Tanitą į lūpas: 

— Labai įdomu, mano putpelyte... Tik reikėjo iš karto viską 
pasakyti, o ne kvailai mane provokuoti. Kada vėl susitiksi su tuo 
Narišu? 

— Mudu sudarėme su juo sandorį, ir aš... 

— Sugalvok ką nors, rask progą vėl su juo padirbėti ir pasi- 
stenk kuo daugiau išgauti apie tą kelionę. Tu tokia patraukli, 
kad lengvai apvyniosi jį aplink pirštą. 

Tanita mėgino prieštarauti, bet Uri-Iešubas parvertė ją aukš- 

tielninką ir užgriuvo visu savo svoriu. Pakerėta jo aistros šėl- 
smo, gražioji finikietė su viskuo sutiko - ji neįstengė atsispirti 
nei savo meilužio geismui, nei jo norams. 


— Visos puotos atšauktos, — pranešė Tanita Uri-Tešubui, ku- 
riam tarnaitė tuo metu karpė rankų nagus. 

— Kodėl? 

— Ką tik mirė jautis Apis. Kol truks gedulas, linksmintis 
draudžiama. 

— Juokingas paprotys! 

— Gal kam nors jis ir atrodo juokingas, bet tik ne egiptiečiams. 

Tanita mostu liepė tarnaitei išeiti. 

— Apio mirtis - tai lyg ir faraono galios išbandymas, - paaiški- 
no finikietė. — Valdovas privalo rasti jautį, kuriame vėl įsikūnys 
Apis. Jei faraonas jo neras, susvyruos valdovo autoritetas. 

— Didelio čia daikto! Ramzis kaipmat ras tą jautį. 

— Tai ne taip lengva, nes gyvulys turi atitikti tam tikrus reika- 
lavimus. 

— Kokius? 

— Reikia paklausti žynį, išmanantį Apio garbinimo taisykles. 

— Sugalvok kokį nors būdą, rask kokią priežastį, kad mus pa- 
kviestų į laidotuves. 


Memfio šventyklos aptvare mirusio senojo jaučio Apio palai- 
kai buvo paguldyti ant laidojimo gulto „švarioje salėje“. Čia ve- 
lionį Apį, kaip Ozirį, pagerbė Ramzis su Kha - budėjo prie jo 
visą naktį. Mirusiajam buvo perskaitytos prisikėlimo ištarmės. 
Apis, magiškoji statytojų dievo Ptaho galia, turėjo būti deramai 
pagerbtas. 

Baigus balzamavimą, Apis buvo paguldytas ant tvirtų medi- 
nių rogių ir nugabentas į karališkąjį laivą, juo perplaukė Nilą. 
Tada eisena pasuko į Sakaros nekropolyje įrengtą požeminę jau- 
čių kapavietę. 

Ramzis „aukso buveinėje“ atvėrė prisikėlusiojo jaučio burną, 
akis ir ausis. Nei Uri-Iešubui, nei Tanitai nebuvo leista stebėti 
šių paslaptingų apeigų, tačiau jiems pavyko prakalbinti plepų 
žynį, kuris džiaugėsi gavęs progą pasipuikuoti savo žiniomis. 

— Apiu gali tapti tik juodas jautis, kurio kailis išmargintas bal- 
tais lopais. Jo kaktoje turi būti baltas trikampis, o krūtinėje — 
baltas pusmėnulis. Toks pat pusmėnulis turi būti ant šono, o 
uodegos plaukas - pakaitomis juodas ir baltas. 

— Ar daug gyvulių atitinka tuos reikalavimus? — paklausė 
hetitas. 

— Ne. Tėra vienui vienas jautis, kurį dievai sukūrė kaip tik 
tokį. 

— O jei faraonas jo neras? 

— Tada jis neteks bet kokios galios, o šalį užgrius daugybė 
nelaimių. Bet Ramzis įvykdys savo užduotį. 

— Mes tuo tikri. 

Džiūgaudami, kad sužinojo viską, ko norėjo, Uri-Iešubas su 
Tanita atsisveikino su plepiuoju žyniu. 

— Jeigu toks gyvulys iš tikrųjų kur nors yra, - tarė hetitas, — 
suraskime jį anksčiau už Ramzį ir nudobkime. 


Amenio veidas atrodė nerimastingas ir išvargęs. O argi galėjo 
būti kitaip? Net Ramziui niekada nepavyko prikalbinti įvairiau- 
sių skausmų varstomo draugo nors truputį mažiau dirbti. 

— Daug gerų naujienų, Didenybe! Štai kad ir... 

— Pradėk nuo blogos, Ameni. 

— Iš kur tu Žinai? 

— Tu niekada nemokėjai slėpti savo jausmų. 

— Na, jei taip nori... Imperatorius Hatušilis ką tik parašė tau 
laišką. 

— Kas gi čia nuostabaus? Mūsų diplomatai nuolat susirašinėja. 

— Jis kreipiasi į tave, savo brolį, nes Mat-Hora pasiskundė 
likimu, kurį jai skyrei. Hatušilis tuo stebisi ir reikalauja paaiškinti, 
kodėl jo duktė skriaudžiama. 

Ramzio akys suliepsnojo pykčiu. 

— Be abejo, ta moteris tave apšmeižė, norėdama sukelti savo 
tėvo įniršį ir vėl įžiebti nesantaiką tarp abiejų šalių. 

- Atsakykime mano broliui Hatušiliui taip, kaip pridera. 

— Aš rėmiausi Ašos parašytais laiškais ir siūlau tau tekstą, 
kuris turėtų nuraminti hetitų imperatorių. 

Amenis parodė valdovui juodraštį: medinę lentelę, jau gero- 
kai apdilusią, nes jos paviršiuje įrašai ne kartą buvo išskusti ir 
nutrinti. 

— Gražus diplomatinis stilius, - pagyrė Ramzis. - Tu vis to- 
bulėji. 

— Ar galiu atiduoti šį laišką vienam mūsų labai gražiai rašan- 
čiam tarnautojui, kad jį perrašytų? 

— Ne, Ameni. 

— Kodėl gi? 

— Todėl, kad atsakymą parašysiu aš pats. 

— Atleisk, Didenybe, bet aš baiminuosi, kad... 

— Negi tu bijai tiesos? Aš paaiškinsiu Hatušiliui, kad jo duktė 
nesupranta ir nesugeba atlikti didžiosios valdovo sutuoktinės pa- 
reigų, todėl nuo šiol ji ramiai ir visko pertekusi gyvens nuošaly 
nuo valstybės reikalų, o per iškilmingas apeigas šalia manęs bus 
Meritamon. 

Amenis išblyško. 

— Gal Hatušilis tau ir brolis, bet jis - labai lengvai įsižeidžian- 
tis valdovas... Toks šiurkštus atsakymas gali sukelti atitinkamą 
reakciją. 

— Niekas neturi įsižeisti dėl tiesos. 

— Didenybe... 

— Grįžk prie savo skubių reikalų, Ameni. Mano laiškas rytoj 
pat iškeliaus į Hetitų imperiją. 


Uri-Tešubas vykusiai išsirinko žmoną: gražią, geismingą, my- 
linčią, priklausančią aukštuomenei ir turtingą, labai turtingą. 

Naudodamasis ponios Tanitos turtais, hetitas galėjo nusisamdy- 
ti nemažai apsukrių vyrukų, kad šie jam praneštų, kuriose gy- 
venvietėse galima rasti juodmargių jaučių. Kadangi Ramzis dar 
nė nepradėjo ieškoti Apio įpėdinio, Uri-Tešubas tikėjosi jį ap- 
lenksiąs. 

Vengdami sukelti įtarimų, juodu su Tanita paskleidė gandą, 
kad finikietė ketinanti įsigyti bandą naminių gyvulių ir prieš pra- 
dėdama verstis gyvulininkyste norinti nusipirkti gerų veislinių 
patinų. Paieškos prasidėjo Pi-Ramzio apylinkėse, paskui apėmė 
provincijas tarp sostinės ir Memfio. 

— Ką veikia Ramzis? —- paklausė Uri-Tešubas Tanitą, ką tik 
grįžusią iš rūmų, kur ji kalbėjosi su Dvigubo Baltojo Namo val- 
dininkais, įpareigotais įgyvendinti ūkinius valdovo sumanymus. 

— Didžiąją savo laiko dalį jis leidžia drauge su Kha. Tėvas su 
sūnum tobulina labai senas naujojo Apio įšventinimo apeigas. 

— Tai tas prakeiktas jautis jau surastas? 

— Jį atpažinti gali tik faraonas, niekas kitas. 

— Tada kodėl jis nė piršto nepajudina? 

— Dar nesibaigė gedulo laikas. 

— Jeigu mes galėtume padėti prie įėjimo į požeminę šventyklą 
naujojo Apio lavoną, Ramzio šlovė ištirptų kaip dūmas! 

— Mano ūkvedžiui kažkas įteikė tau skirtą laišką. 

— Nagi, parodyk! 

Uri-Iešubas plėšte išplėšė iš Tanitos rankų klinties šukę. Pa- 
sak vieno varovo, jautis, atitinkąs visus reikalavimus, buvo ap- 
tiktas mažame kaimelyje į šiaurę nuo Memfio. Savininkas reika- 
lavo už jį krūvos turto. 

— Tuoj pat vykstu ten, - nutarė Uri-Tešubas. 

Tą saulėtą popietę kaimelis tyliai snūduriavo. Prie šulinio pal- 
mių pavėsyje dvi mergytės žaidė su lėle. Netoliese jų motina tai- 
sė karklo vytelių pintines. 

Kai Uri-Iešubo žirgas įsiveržė į tą ramų pasaulėlį, abi mergytės 
išsigando ir puolė prie motinos, oji ir pati nustėro iš siaubo, įbau- 
ginta sklindančios nuo to ilgaplaukio raitelio nuožmios jėgos. 

— Ei tu, moteriške, sakyk, kur gyvena didelio juodo jaučio 
savininkas. 

Spausdama prie savęs vaikus, moteris ėmė trauktis atatupsta. 

— Sakyk gi, arba paragausi mano kumščio! 

— Pietiniame kaimo gale... Ten ūkis su aptvaru... 

Žirgas šuoliais nulėkė nurodyta linkme. Po kelių akimirkų Uri- 
Tešubas pastebėjo aptvarą, kuriame ramiai atrajojo puikus juo- 
das jautis, išmargintas baltais lopais. 

Hetitas nušoko žemėn ir apžiūrėjo jautį iš arti: gyvulys iš tik- 
rųjų turėjo visus Apiui būtinus požymius! 

Uri-Iešubas nubėgo prie pagrindinio ūkinio pastato, kur žem- 
dirbiai krovė pašarą. 

— Kur šeimininkas"? 

— Pavėsinėje. 

Uri-Iešubas buvo per plauką nuo tikslo; jis nesiderėdamas su- 
mokės užprašytą kainą! 

Tingiai drybsantis ant demblio šeimininkas atsimerkė: 

— Na, kaip, kelionė buvo sėkminga? 

Hetitas sustingo kaip įbestas: 

— Tai tu... 

Seramana lėtai atsistojo, išsitiesdamas visu savo milžinišku ūgiu. 

— Domiesi gyvulininkyste, Uri-Tešubai? Puikus sumanymas! 
Klestinti gyvulininkystė — vienas iš didžiausių Egipto privalumų. 

— Bet tu nesi... 

- Šito ūkio savininkas? Žinoma, esu! Tą gražią sodybą galėjau 
įsigyti Ramzio dosnumo dėka. Aš čia praleisiu savo senatvę — 
ramią ir malonią. Gal pageidauji nusipirkti mano gražiausią jautį? 

— Ne, tu klysti, aš... 

— Kai mudu su Ameniu pastebėjome, kad sukrutai ieškoti jau- 
čio, valdovo asmens sekretoriui šovė į galvą mintis truputį pasi- 
linksminti: nudažyti šito gyvulio kailį taip, kad jis būtų panašus į 
jautį Apį. Bet apie šį pokštą mes niekam nepasakosime, juk taip? 


Gedulo laikas netrukus turėjo baigtis, ir apeigų žinovai ėmė 
nerimauti: kodėl valdovas neieško naujojo Apio? Kelis kartus ap- 
silankęs požeminėje balzamuotų jaučių šventykloje ir ištisas die- 
nas taisęs pirmosios dinastijos laikų apeigyną, kuris leisdavo 
Apiams prisikelti, Ramzis klausėsi savo sūnaus, didžiojo Ptaho 
žynio, kalbančio apie nuolatinę statytojų dievo veiklą, apie jo triū- 
są ir dangaus erdvėse, ir aviliuose, ir kalnų įsčiose. Ptaho žodis — 
kūrėjas pabusdavo širdyje ir būdavo išreiškiamas kalba, nes kiek- 
viena gyva mintis turėjo įgauti gražų ir taisyklingą pavidalą. 

Iki lemtingos dienos likus vos savaitei, net Kha neslėpė nerimo: 

— Didenybe, gedulas... 

- Žinau, sūnau. Nesijaudink: velionio Apio įpėdinis tikrai yra. 

— Jeigu jis toli nuo čia, kelionei prireiks daug laiko. 

- Šiąnakt aš miegosiu požeminėje šventykloje ir paprašysiu 
dievus bei Nefertarę parodyti man kelią. 

Atėjus vakarui valdovas liko vienui vienas su Apių dinastija. 
Kiekvieną jų jis pažinojo vardu ir kreipėsi į visiems jiems bendrą, 
siejančią juos vieną su kitu sielą. Išsitiesęs žynio celėje stovinčioje 
siauroje ir kietoje lovoje, Ramzis leido savo protui nugrimzti į 
miegą, bet ne į paprastą kūno ir juslių poilsį, O į sapną, gebantį 

keliauti kaip nenuilstąs paukštis. Valdovo kūnas staiga tarsi įga- 
vo sparnus. Ramzis paliko žemę, pakilo į dangų ir - išvydo. 

Jis išvydo Aukštutinį ir Žemutinį Egiptą, provincijas, miestus 
ir kaimus, didžiąsias šventyklas ir mažytes šventoves, Nilą ir drė- 
kinimo kanalus, dykumą ir dirbamąsias žemes. 


Stiprus šiaurės vėjas nešė Abido link laivą, iškėlusį dvi baltas 
bures. Stovėdamas laivo pirmagalyje, Ramzis mėgavosi niekada 
nepabostančiu malonumu grožėtis plaukiančiais prieš akis savo 
šalies gamtovaizdžiais. 

Kha tvirtai pareiškė dvarui ir apeigų Žinovams, kad išvyksta 
drauge su tėvu atpažinti jaučio Apio ir pargabenti jo Sakaron. 
Žinodamas, kokia pragaištinga būtų nesėkmė, didysis žynys ne- 
norėjo apie ją nė galvoti. 

— Atvykstame, - tarė jis valdovui. 

— Ši kelionė pasirodė man tokia trumpa... Kai užplūsta tiek 
grožio, laikas sustoja. 

Prieplaukoje valdovą pasitiko visi Abido žyniai. Didysis žynys 
pasisveikino su Kha. 

— Jo Didenybė atvyko parengti Ozirio misterijų? 

— Ne, - atsakė Kha. - Ramzis įsitikinęs, kad naujasis jaučio 
Apio įsikūnijimas yra čia. 

— Jeigu taip būtų iš tikrųjų, mes būtume nedelsdami pranešę 
Jo Didenybei! Kokiomis žiniomis valdovas remiasi? 

— Tai Žino tik jis vienas. 

Didysis Abido žynys buvo sukrėstas. 

— Arjūs mėginote perkalbėti savo tėvą? 

-— Juk jis - Ramzis. 

Visi tikėjosi, kad valdovas ims apžiūrinėti aplinkinius laukus, 
bet jis nedvejodamas pasuko dykumos link, kur buvo pirmųjų 
dinastijų faraonų kapai. Sakaroje ilsėjosi jų mumijos, o Abide 
amžinai gyvavo jų esybė, virtusi šviesa. Kapavietė skendo egly- 
nų šešėlyje. 

Lapijos pavėsyje Ramzis išvydo jį. 

Puikų juodą jautį, kilstelėjusį snukį ir atsukusį jį į besiartinan- 
tį žmogų. 

Kaip tik tai faraonas regėjo sapne, kurį jam šventykloje buvo 
atsiuntę visi Apiai. 

Keturkojis nerodė jokio priešiškumo; galėtum prisiekti, kad 
jis pasitinka seniai nematytą gerą draugą. 

Jaučio kaktoje ryškėjo baltas trikampis, o krūtinėje ir ant šo- 
no - balti pusmėnuliai. Uodegos kuokšto plaukas pakaitomis 
buvo juodas ir baltas. 

— Eikš, Api. Aš nugabensiu tave į tau skirtą buveinę. 


Kai karališkasis laivas išmetė inkarą prie pagrindinės Memfio 
uosto krantinės, visas miestas jau džiūgavo. Aukštieji Pi-Ram- 
zio pareigūnai ir didikai paliko sostinę, norėdami pasigrožėti nau- 
juoju Apiu, kurio jėga leis faraonui dar ilgai valdyti šalį. Net 
Amenis ryžosi atvykti prieplaukon - ne todėl, kad ketino daly- 
vauti linksmybėse, o dėl to, kad turėjo valdovui blogų naujienų. 

Audringai sveikinami, jautis su faraonu drauge išlipo iš laivo 
ir pasuko Ptaho šventyklos link. Nuo šiol Apio įsikūnijimas gy- 
vens ten erdviame aptvare šalia šventovės, o kad jis nenuobo- 
džiautų, kartu su juo rupšnos žolę rūpestingai parinktos karvės, 
viena gražesnė už kitą. 

Prie šventyklos vartų buvo atlikta sena apeiga: priešais jautį 
atsistojo aukštakilmė moteris, visiems žinoma kaip dora ir gar- 
binga. Pakėlusi aukštyn suknelę, ji apnuogino savo lytį ir pilvą. 
Šitaip Hatoros žynė, miniai leipstant juoku, pasitiko veislinį pa- 
tiną, kuris apvaisins karves — šventosios deivės gyvulius ir lai- 
duos Apių palikuonių atsiradimą. 

Stovėdamas pirmoje žiūrovų eilėje, Uri-Tešubas nebeišmanė, 
kur dėti akis. Tas neįprastas reginys, toji begėdė moteris, pati 
kvatojanti susiriesdama; tas ramus, abejingai žvelgiąs į šurmu- 
liuojančią minią jautis ir liaudis, garbinanti Ramzį... Ramzį, ku- 
ris atrodė neįveikiamas! 

Bet kuris kitas būtų atsisakęs kovos; tačiau Uri-Tešubas buvo 
hetitas, dar daugiau - karvedys, o Ramzis atėmė iš jo sostą. Nie- 
kada Uri-Iešubas neatleis jam už tai, kad pavertė hetitų tautą, 
kadaise karingą ir pergalingą, bailių gauja, nulenkusia galvą prieš 
vakarykštį priešą. 

Dvigubi didieji šventyklos vartai užsivėrė. Kol gyventojai šoko, 
dainavo, valgė ir gėrė faraono lėšomis, Ramzis, Kha ir apeigų Ži- 
novai įšventino naująjį Apį. Svarbiausia apeiga buvo jaučio, nešan- 
čio ant nugaros Ozirio mumiją, bėgimas: taip buvo pagerbiamas 
sudėliotas ir atgaivintas dievo - mirties nugalėtojo kūnas. 


— Kaip galima šitaip mėgti keliones? - bambėjo Amenis. — 
Kol tu keliauji, mano raštinėje kaupiasi krūvos skubių reikalų ir 
nemalonumų! 

— Jeigu jau tu viską palikai ir atvykai čia, - tarė Ramzis, - tai, 
žinoma, taip pasielgti tave privertė kokia nors svarbi priežastis. 

— Tu ir vėl mane apkaltinsi sutrukdžius švenčių džiaugsmą... 

— Ar aš kada nors tau rimtai priekaištavau? 

Valdovo sandalų laikytojas kažką sumurmėjo sau panosėje. 

— Imperatorius Hatušilis atsakė netikėtai greit, - jau ramiai 
tęsė Amenis. - Pakanka tik permesti jo laišką akimis, kad iškart 
pajustum rašiusiojo pyktį. Hatušilis nepritaria tavo elgesiui ir 
beveik atvirai tau grasina. 

Ramzis ilgai tylėjo. 

— Kadangi mano argumentai jo neįtikino, mes veiksime ki- 
taip. Paimk švarų papirusą, Ameni, ir savo geriausią teptuką. 
Mano pasiūlymai turėtų nustebinti mūsų brolį Hatušilį. 

— Derybos pasibaigė, - pranešė Tanita Uri-Tešubui, - ir pirklys 
Narišas išvyko į Tyrą, kur drauge su miesto valdytoju ir vietos 
įžymybėmis pasitiks Ramzį. 

Hetitas sugniaužė apvalią geležinio durklo rankeną. Su tuo 
durklu jis niekada nesiskyrė. 

— Gal sužinojai ką nors, kas laikoma paslaptyje? 

— Kelionės maršrutas visiems žinomas. Valdovą lydės jo sū- 
nus Merenptahas, vyriausiasis Egipto kariuomenės vadas, ir du 
rinktiniai pulkai. Bet koks bandymas juos užpulti iš anksto pa- 
smerktas. 

Uri-Iešubas niršo. Malfis dar neturėjo tiek vyrų, kad galėtų 
stoti į tokį mūšį. 

— Vis dėlto keista, - tęsė finikietė. - Aukštieji Dvigubo Balto- 
jo Namo pareigūnai neiškėlė jokių ypatingesnių reikalavimų, tarsi 
faraono visai nedomintų ūkio klausimai. O juk esama ginčytinų 
dalykų, kurių Egiptas nepratęs nutylėti. 

— Kokią gi išvadą tu iš to darai? 

— Ramzis slepia tikrąjį savo kelionės tikslą. 

Uri-Tešubas suglumo. 

— Gal tu ir teisi... Ką gi, sužinok tą tikslą. 

— Kokiu būdu? 

— Nueik į rūmus, prakalbink dvariškius, pavok kokių nors svar- 
bių raštų — ką aš Žinau... Sukis kaip išmanai, Tanita! 

— Bet, brangusis... 

— Neatsikalbinėk. Aš turiu žinoti. 

Platus ir saugus kelias ėjo palei Karmelio kalno papėdę ir nuo- 
žulniai leidosi jūros link. Jūra... Keistas reginys daugeliui Egip- 
to karių - neregėta vandens lyguma, be galo ir be krašto. Senieji 
kariai jau ne kartą perspėjo jauniausius: braidyti tykštančiuose į 
krantą bangų pursluose visai nepavojinga, bet nereikia plaukti 
toli į jūrą, nes piktoji dvasia gali nusitempti tokį drąsuolį į van- 
dens gelmes. 

Ramzis žygiavo savo kariuomenės priekyje, tuoj po Merenp- 
taho ir žvalgų. Jaunesnysis valdovo sūnus visą kelią rūpinosi fa- 
raono saugumu ir nuolat tikrino sargybinių budrumą. Pats Ram- 
zis nerodė jokio nerimo. 

— Jeigu tau teks karaliauti, - tarė jis Merenptahui, - nepa- 
miršk lankytis mūsų protektoratuose. Jeigu valdys tavo brolis 
Kha, primink jam tai. Kai faraonas pernelyg toli ir kai jo per 
ilgai nėra, maištas bando pažeisti darną. Kai valdovas arti, šir- 
dys nurimsta. 

Nors senieji patyrę kariai stengėsi nuraminti ir padrąsinti jau- 
nuosius, šauktiniai nerimastavo. Smarkios bangos, dūžtančios į 
uolėtus iškyšulius, vertė juos ilgėtis Nilo krantų ir apgailestauti 
juos palikus. 

Kaimo vietovės pasirodė jiems kur kas malonesnės: dirbamieji 
laukai, vaismedžių sodai bei alyvmedžių giraitės džiugino akį ir 
liudijo, kad čia nuo seno klesti žemdirbystė. Bet senasis Iyro 
miestas buvo atsigręžęs į atvirą jūrą. Sąsiauris buvo lyg neįvei- 
kiamas griovys, saugąs miestą nuo priešo laivyno. Naujasis "Iy- 
ras buvo pastatytas trijose salelėse. Jas skyrė nelabai gilūs kana- 
lai, išilgai kurių buvo išsidėstę sausi dokai. 

Tyro gyventojai stebėjo faraoną ir jo karius nuo sargybos 
bokšto viršaus. Narišo vadovaujama delegacija atėjo pasitikti 
Egipto valdovo. Šiltai jį pasveikinęs, Narišas nulydėjo Ramzį 
miesto gatvelėmis. Merenptahas neatitraukė akių nuo namų 
stogų, nes iš ten kiekvieną akimirką faraono gyvybei galėjo grės- 
ti pavojus. 


294 


UTI 
UT 


Tyras nuo seno buvo prekybos centras. Čia buvo parduodama 
stiklinių indų, auksinių ir sidabrinių vazų, purpuru dažytų audi- 
nių ir daugybė kitų prekių, gabenamų laivais. Ankštai susispaudę, 
keturių ar penkių aukštų namai glaudėsi vienas prie kito. 

Miesto valdytojas, artimas Narišo draugas, pasiūlė Ramziui 
apsigyventi jo prabangiame name. Pastatytas aukščiausioje miesto 
vietoje, jis išdidžiai kilo virš jūros. Gėlėmis apsodinta jo terasa 
buvo tikras stebuklas. Namų šeimininkas buvo toks dėmesin- 
gas, kad net apstatė savo erdvią buveinę egiptietiškais baldais: 
kad faraonas jaustųsi kaip namie ir mažiau ilgėtųsi gimtinės bei 
įprastos aplinkos. 

— Tikiuosi, kad būsite patenkintas, Didenybe, - pasakė Nari- 
šas. - Jūsų apsilankymas mums yra didelė garbė - labai didelė. 
Šį vakarą jūs vadovausite puotai, kuri bus paminėta mūsų met- 
raščiuose. Ar mes galime tikėtis, kad prekybos santykiai su Egip- 
tu bus plečiami? 

— Aš tam neprieštarauju, bet su viena sąlyga. 

— Kad mes sumažintume savo pelną... Aš tai numaniau. Mes 
sutinkame - svarbu, kad atsigriebtume didindami prekybos apy- 
vartą. 

— Aš turėjau galvoje kitą sąlygą. 

Nors buvo šilta, Finikijos pirklys pajuto, kaip gyslose jam 
stingsta kraujas. Pagal taikos sutartį Egiptas pripažino, kad Fi- 
nikiją kontroliuos hetitai, nors iš tikrųjų ji bus nepriklausoma. 
Ar tik pragaištingas valdžios troškimas neskatina Ramzio už- 
grobti Finikiją, rizikuojant sulaužyti sutartį ir sukelti ginkluotą 
susidūrimą? 

— Ko gijūs reikalaujate, Didenybe? 

— Eime į uostą. Merenptahas mus palydės. 

Valdovui įsakius, jo jaunesnysis sūnus turėjo pasitenkinti ma- 
žesne palyda. 

Vakariniame uosto gale būriavosi koks šimtas įvairaus am- 
žiaus ir įvairios kilmės vyrų, nuogų ir surakintų grandinėmis. 

Vieni dar bandė išsaugoti orumo likučius, kitų žvilgsnis buvo 
viskam abejingas. 

Garbanoti Iyro gyventojai derėjosi dėl kainų - vieno žmo- 
gaus ar visos grupės. Pardavę tuos sveikus, stiprius vergus, jie 
tikėjosi gauti gerą pelną. Virė smarkūs ginčai, nors čia buvo svar- 
bu ne tiek žodžiai, kiek pinigai. 

— Tegu tuos vyrus paleidžia į laisvę, - pareikalavo Ramzis. 

Narišą tai pralinksmino. 

— Jie brangiai kainuoja... Leiskite "Iro miestui padovanoti juos 
jums, Didenybe. 

— Štai tikroji mano kelionės priežastis: nė vienas Tyro pirklys, 
panoręs prekiauti su Egiptu, neturi verstis vergų prekyba. 

Norint susilaikyti nuo smarkaus atkirčio priblokštam finikie- 
čiui teko pasitelkti visą savo ištvermę ir šaltakraujiškumą. 

— Didenybe... Vergija - tai beveik gamtos dėsnis, tai - prigim- 
tinė teisė; mūsų pirklių bendrijos visada prekiavo vergais! 

- Egipte vergijos nėra, - tarė Ramzis. - Žmonės - Dievo kai- 
menė; joks Žmogus neturi teisės elgtis su kitu žmogumi kaip su 
sielos neturinčiu daiktu ar preke. 
kovas nebūtų Egipto faraonas, Narišas jį palaikytų pamišėliu. 

— O kaip jūsų karo belaisviai, Didenybe? Juk jie buvo paversti 
vergais! 

— Priklausomai nuo jiems iškeltų kaltinimų sunkumo jie turė- 
jo ilgesnį ar trumpesnį laiką dirbti pas mus sunkiuosius darbus. 
Atgavę laisvę, jie pasielgė taip, kaip jiems atrodė geriau. Daugu- 
ma pasiliko Egipte, daugelis sukūrė ten šeimas. 

— Daugeliui darbų vergai būtini! 

— Maat įstatymas reikalauja, kad tas, kuris įsako atlikti darbą, 
ir tas, kuris jį atlieka, sudarytų sutartį. Jei to nebus padaryta, 
nei didingiausias, nei kukliausias darbas neteiks džiaugsmo. Su- 
tartis remiasi vienos ir kitos pusės duotu žodžiu. Gal manai, kad 
piramides ir šventyklas galėjo pastatyti pulkai vergų? 

— Didenybe, tokių senų įpročių negalima pakeisti... 

— Aš —-ne geltonsnapis vaikėzas ir žinau, kad dauguma šalių ir 
toliau pripažins vergiją bei vergvaldystę. Bet dabar tu žinai, ko 
aš reikalauju. 

— Egiptas rizikuoja netekti svarbių rinkų. 

— Svarbiausia — kad jis išsaugotų savo sielą. Faraonas - ne 
pirklių globėjas, o Maat atstovas žemėje ir savo tautos tarnas. 

Ramzio. žodžiai įsmigo Merenptahui į širdį. Kelionė į Iyrą 
visada jam liks vienas svarbiausių jo gyvenimo įvykių. 


Uri-Iešubas buvo toks suirzęs, kad norėdamas nusiraminti 
stvėrė kirvį ir nukirto šimtametį figmedį, teikusį pavėsį tvenki- 
niui, kur mėgo valiūkauti antys. Persigandęs ponios Tanitos so- 
dininkas pasislėpė įrankių lūšnelėje. 

— Parsiradai pagaliau! - suriko hetitas, žmonai vos tik peržen- 
gus slenkstį. 

Tanita pamatė nuniokotą sodą: 

— Ar tai tu?.. 

— Čia - mano namai, ir aš darau, ką panorėjęs! Ką sužinojai 
rūmuose? 

— Leisk man atsisėsti, aš pavargau. 

Rainas katinėlis užšoko šeimininkei ant kelių. Kaip buvo įpra- 
tusi, Tanita paglostė jam kaktytę ir viršugalvį. Patenkintas kati- 
nėlis ėmė murkti. 

— Sakyk gi, Tanita! 

— Tai, ką sužinojau, tave apvils: tikrasis Ramzio kelionės tikslas 
buvo kova su vergija, kuri sparčiai plinta Tyre ir jo apylinkėse. 

Uri-Tešubas skėlė Tanitai skambų antausį. 

— Liaukis iš manęs tyčiotis! 

Norėdamas apginti savo šeimininkę, katinėlis puolė hetitą ir 
gerokai jam įdrėskė. Uri-Iešubas sugriebė rainiuką už sprando 
ir geležinio durklo ašmenimis perrėžė jam gerklę. 

Aptaškyta numylėtinio krauju, pasibaisėjusi Tanita spruko į 
savo kambarį. 

Ameniui širdis atlėgo, o Seramana raukėsi ir niūriai tylėjo. 

— Ramzis grįžo iš Finikijos gyvas ir sveikas, ir man lengviau 
kvėpuoti, - prisipažino valdovo asmens sekretorius. - O tu ko- 
dėl taip prastai nusiteikęs, Seramana? 

— Todėl, kad Narišo pėdsakai niekur manęs neatvedė. 

— O ko tu tikėjaisi? 

— Tikėjausi gauti įrodymų, kad tas finikietis turėjo su ponia 
Tanita įtartinų reikalų. Tada, jeigu ji nebūtų man pasakiusi tie- 
sos apie Uri-Tešubą, aš būčiau galėjęs pagrasinti jai suėmimu. 

— Tu tiesiog apsėstas minčių apie tą hetitą. Galiausiai jos išves 
tave iš proto. 

— Gal pamiršai, kad jis - Ašos žudikas? 

— Mums trūksta įrodymų. 

— Deja, tu teisus, Ameni. 

Sardas jautėsi senstąs. Kad jis gerbtų įstatymą - neregėtas 
dalykas! Tačiau jam teko susitaikyti su faktu ir pripažinti savo 
pralaimėjimą: Uri-Iešubas pasirodė esąs pakankamai gudrus, kad 
išvengtų Egipto teisingumo. 

— Einu namo. 

— Skubi pas naują gražuolę? 

— Ne, Ameni, nė tuo negaliu pasigirti. Jaučiuosi pavargęs ir 
eisiu gulti. 


— Jūsų laukia viena moteris, - pranešė Seramanai jo namų 
valdytojas. 
— Aš neliepiau atvesti jokios mergšės! 

— Tai ne mergšė: jūsų laukia kilminga moteris. Aš paprašiau ją 
įsitaisyti svečių kambaryje. 

Susidomėjęs, kas gi galėtų jo laukti, Seramana dideliais Žings- 
niais perėjo priėmimo kambarį ir žvilgtelėjo į kitos patalpos vidų. 

— Tanita! 

Gražioji finikietė atsistojo ir verkdama puolė milžinui į glėbį. 
Jos plaukai buvo susitaršę, o skruostuose ryškėjo smūgių žymės. 

— Maldauju, apginkite mane! 

— Mielai, bet - nuo ko? 

— Nuo pabaisos, kuris pavertė mane savo verge! 

Seramana sutramdė džiaugsmą, neleido jam prasiveržti. 

— Jeigu norite, kad imčiau veikti, ponia Tanita, jums reikia 
paduoti skundą. 

— Uri-Iešubas užmušė mano katiną, nukirto sode augusį fig- 
medį ir nesiliauja manęs mušęs. 

— Jis nusižengė įstatymui. Už tai jam teks sumokėti baudą, o 
gal jis bus net nuteistas dirbti sunkiųjų darbų. Bet norint užkirs- 
ti kelią tolesnėms jo piktadarystėms šito nepakaks. 

— Ar jūsų vyrai mane saugos? 

— Mano samdyti kareiviai sudaro valdovo asmens sargybą; 
jie negali kištis į privatų reikalą... Nebent jis įgautų valstybinę 
reikšmę. 

Nusišluosčiusi ašaras, Tanita atsitraukė nuo milžino ir pažvelgė 
jam tiesiai į akis. 

— Uri-Iešubas nori nužudyti Ramzį. Hetito sąjungininkas — 
libis Malfis. Jiedu sudarė sutartį mano pačios namuose. Uri- 
"Tešubas nužudė Ašą geležiniu durklu, su kuriuo nesiskiria. Tuo 
durklu jis nori nužudyti ir valdovą. Ar dabar tai jau valstybės 
reikalas? 


Šimtas vyrų apsupo ponios Tanitos sodybą. Vieni lankininkai 
įsiropštė į medžius, nuo kurių viršaus buvo matyti finikietės so- 
das, kiti užlipo ant kaimyninių namų stogų. 

Ar Uri-Iešubas buvo vienas? Gal drauge su juo buvo libių? 
Ar jis paims įkaitais tarnus, jei pastebės esąs apsuptas? Arti- 
nantis prie namo, Seramana griežčiausiai įsakė laikytis visiškos 
tylos: jis žinojo, kad menkiausias triukšmas patrauks hetito dė- 
mesį ir perspės jį apie pavojų. 

Taip ir atsitiko. 

Kopdamas per aptvarą, vienas samdytas kareivis nusprūdo ir 
nukrito į sienos papėdėje žydinčius krūmus. 

Suūbavo pelėda. Seramanos vyrai sustingo lyg suakmenėję. 
Po kelių akimirkų sardas įsakė atsargiai slinkti į priekį. 

Uri-Tešubui nebeliko jokios galimybės pabėgti, bet be mūšio 
jis nepasiduos. Seramana tikėjosi paimti jį gyvą ir atvesdinti į 
vizirio teismą. 

Tanitos kambaryje degė blausi šviesa. 

Seramana su dešimtimi samdytų kareivių nušliaužė drėgna nuo 
rasos žeme, pasiekė juosiantį namą plokščių grindinį ir įsiveržė 
vidun. 

Tarnaitė sukliko iš išgąsčio ir paleido iš rankų molinę aliejinę 
lempą, toji nukrito ant žemės ir sudužo į šipulius. Kilo sąmyšis. 
Kareiviai kovėsi tamsoje su nematomais priešais ir kalavijais skal- 
dė baldus. 

— Ramiau! - suriaumojo Seramana. - Šviesos, vikriai! 

Paskubomis buvo uždegtos kitos lempos. Drebančią tarnaitę 
laikė du kariai, grasindami jai savo kalavijais. 

— Kur Uri-Iešubas? — paklausė jos Seramana. 

— Pamatęs, kad šeimininkė dingo, jis šoko ant savo geriausio 
žirgo ir kažkur nušuoliavo. 

Iš apmaudo sardas suknežino kumščiu molinę vazą, atvežtą 
iš Kretos. Kario nuojauta hetito neapgavo. Pajutęs pavojų, jis 
pabėgo. 


Gauti leidimą įeiti į kuklų ir griežtą Ramzio darbo kambarį 
Seramanai buvo tas pats, kaip patekti į slapčiausios šalies šventyk- 
los širdį. 

Drauge su Ramziu čia buvo Amenis ir Merenptahas. 

— Davusi parodymus viziriui, ponia Tanita sugrįžo į Finikiją, — 
tarė Seramana. - Pasak daugelio liudininkų, Uri-Iešubas pasu- 
ko Libijos link. Taigi jis prisidėjo prie savo sąjungininko Malfio. 

— Tai tik prielaida, - pastebėjo Amenis. 

— Ne, tai tikra! Uri-Tešubas neturi kito prieglobsčio, ir jis nie- 
kada neatsižadės kovos su Egiptu. 

— Deja, mums niekaip nepavyksta nustatyti, kur išsidėsčiusi 
Malfio stovykla, - apgailestaudamas tarė Merenptahas. - Tas 
libis nuolat keičia jos vietą. Gerai pagalvojus, ši nesėkmė turėtų 
mus nuraminti: ji įrodo, kad Malfis neįstengia surinkti tikros 
kariuomenės, 0 tai mums tik į naudą. 

— Nemažinkime budrumo, - įsakė Ramzis. - Dviejų Žiaurių ir 
piktavalių būtybių sąjunga kelia nemenką pavojų. 

Seramana labai oriai kreipėsi į valdovą: 

— Didenybe, noriu jūsų kai ko paprašyti. 

— Klausau tavęs. 

— Esu tikras, kad mūsų ir to pabaisos Uri-Tešubo keliai vėl 
susikryžiuos. Prašau leisti man su juo susikauti, aš tikiuosi jį 
užmušti. 

— Sutinku. 

— Dėkoju, Didenybe. Kad ir kas lauktų manęs ateityje, jūsų 
dėka aš būsiu nugyvenęs puikų gyvenimą. 

Sardas išėjo. 

— Tu atrodai dėl kažko apmaudaująs, - tarė Ramzis Merenp- 
tahui. 

— Ilgai klaidžioję po daugiau ar mažiau priešiškus kraštus, Mo- 
zė su hebrajais artinasi prie Kanaano, kurį jie laiko savo Pažadė- 
tąja žeme. 

— Turbūt Mozė nepaprastai laimingas... 

— IO nepasakysi apie vietines gentis. Jos bijo tos karingos tau- 
tos. Todėl aš dar kartą prašau leisti man griebtis ginklo ir paša- 
linti tą pavojų, jam dar neišsiplėtojus. 

— Mozė neišsižadės savo tikslo. Jis jį pasieks ir įkurs valstybę, 
kur jo tikėjimo broliai gyvens savaip. Taip ir turi būti, sūnau, 
todėl mes nesikišime. Galbūt rytoj mums teks vesti derybas su 
ta nauja valstybe ir tapti jos sąjungininkais. 

— Ojeigu hebrajai taps mūsų priešais? 

— Mozė nebus savo gimtinės priešas. Rūpinkis libiais, Me- 
renptahai, o ne hebrajais. 

Jaunesnysis Ramzio sūnus daugiau nesiginčijo. Nors tėvo Žo- 
džiai jo neįtikino, Merenptahas pakluso jam - iš pareigos. 

— Gavome žinių iš tavo brolio Hatušilio, - pranešė Amenis. 

— Gerų ar blogų? 

— Hetitų imperatorius mąsto. 


Net kai danguje švietė kaitri saulė, Hatušiliui buvo šalta. Jam 
niekaip nesisekė sušilti savo tvirtovėje su storomis akmens sie- 
nomis. Atsukęs nugarą į platų židinį, kur spragsėjo degančios 
malkos, jis perskaitė savo žmonai Putuhepai Egipto faraono pa- 
siūlymus. 

— Ramzio įžūlumas tiesiog neįtikimas! Aš nusiunčiu jam prie- 
kaištingą laišką, o jis drįsta manęs prašyti, kad atsiųsčiau jam 
kitą hetitų karalaitę: jis pageidaująs sudaryti naują diplomatinę 
santuoką ir sutvirtinti taiką. Dar gražiau: jis siūlo man pačiam 
atvykti į Egiptą! 

— Puikiai sugalvota, - pritarė imperatorienė Putuhepa. - Tavo 
apsilankymas Egipte akivaizdžiai parodytų, kad mūsų tautų su- 
daryta taika - nesugriaunama. 

— Ką tu čia dabar sugalvojai! Negi aš, hetitų imperatorius, 
klusniai prisistatysiu pas Ramzį kaip koks faraono valdinys! 

— Niekas neprašo tavęs žemintis. Gali būti tikras, kad mes 
būsime priimti su visa mums priderama pagarba. Laiškas, ku- 
riame tu sutinki su Ramzio pasiūlymu, jau parašytas; tau lieka 
tik uždėti savo antspaudą. 

— Reikia dar apmąstyti visa tai ir pradėti derybas. 

— Nebe laikas daugiažodžiauti. Ruoškimės vykti į Egiptą. 

— Ar tik nesiėmei vadovauti hetitų diplomatijai? 

— Taika buvo sudaryta mano sesers Netertarės ir mano pačios 
pastangomis; dabar tegu hetitų imperatorius ją sutvirtina. 

Putuhepa švelniai ir ilgesingai pagalvojo apie visų Žaviausią ir 
patraukliausią vyriškį, kurį jai gyvenime teko pažinti, - apie Ašą, 
Ramzio vaikystės draugą, dabar gyvenantį teisuolių rojuje. Jam 
ši diena būtų buvusi kupina džiaugsmo. 

Kai Mat-Hora išgirdo naujieną, sukėlusią sąmyšį visame Egipte, 
ir suvokė, kad jos tėvai, Hetitų imperiją valdančioji pora, at- 
vyksta pasisvečiuoti pas faraoną, ji pamanė, kad Ramzis grąžins 
jai savo malonę. Žinoma, ištaigingai gyvendama Mer-Uro hare- 
me, ji nieko nestokojo ir vis dar nebuvo persisotinusi nesuskai- 
tomais malonumais, kuriuos teikė jos padėtis; bet ji nebuvo Egip- 
to valdovė - ji buvo tik diplomatinė sutuoktinė, neturinti jokios 
valdžios nei galios. 

Hetitė parašė ilgą laišką Ameniui, valdovo asmens sekretoriui; 
ji piktai reikalavo, kad jai būtų leista atlikti didžiosios sutuoktinės 
pareigas priimant hetitų imperatorių su imperatoriene, ir įsak- 
miai ragino atsiųsti jai palydą grįžti į Pi-Ramzio rūmus. 

Ramzio pasirašytas atsakymas it rimbu ją perliejo: Mat-Hora 
nedalyvausianti iškilmėse ir liksianti Mer-Uro hareme. 

Įniršiui aprimus, hetitė susimąstė: juk ji tikrai pakenktų fara- 
onui, sutrukdžiusi Hatušiliui atvykti į Egiptą! Ši mintis taip ją 
apsėdo, kad Mat-Hora pasistengė lyg atsitiktinai susitikti su die- 
vo-krokodilo žyniu, laikomu puikiu apeigų žinovu. 

— Hetitų krašte, — tarė ji Žyniui, - mes dažnai kreipiamės į 
pranašus, norėdami sužinoti ateitį. Jie perpranta tai, kas bus, 
apžiūrinėdami gyvulių vidurius. 

— Ar tai nėra... šiek tiek nepadoru? 

— Jūs naudojatės kitais būdais? 

— Ateitį nuspėti gali tik faraonas. 

— Betgi jūs, Žyniai, žinote kai kurias ateities spėjimo paslap- 
tis... 

— Tam yra valstybinė būrėjų bendrija, Jūsų Didenybe, bet, no- 
rint tapti jos nariu, reikia ilgai ir uoliai mokytis. 

— Argi jūs neklausinėjate dievų? 

— Susiklosčius tam tikroms aplinkybėms ir valdovui leidus, 
didysis Amono žynys kreipiasi į visagalį kūrėją, ir dievas atsako 
pranašyste. 

— Ir visi paklūsta jo nuosprendžiui, juk taip? 

— Kas išdrįstų pasipriešinti Amono valiai? 

Pajutusi, kad žynys vengia prasitarti apie tikrai svarbius daly- 
kus ir todėl atsakinėja jai taip trumpai ir santūriai, Mat-Hora 
liovėsi jį kamantinėjusi. 

Tą pačią dieną, įsakiusi savo tarnams niekam nieko nesakyti, 
ji išvyko į Tėbus. 


Švelniai besišypsanti mirtis pagaliau prisiminė garbaus am- 
žiaus Nebu, didįjį Amono žynį, ir jis ramiai užgeso savo mažaja- 
me namelyje prie šventojo Karnako ežero, būdamas tikras, kad 
dorai tarnavo slaptajam dievui - pirminiam gyvybės pradmeniui 
ir faraonui Ramziui, jo žemiškajam atstovui. 

Bakhenas, antrasis Amono žynys, tučtuojau pranešė apie tai 
valdovui, ir Ramzis atvyko pagerbti Nebu, vieno iš tų dorų ir 
sąžiningų žmonių, kurių dėka tradicinės Egipto vertybės gyvavo 
per amžius, atlaikydamos bet kokį blogio jėgų puolimą. 

Didžiulėje Karnako šventykloje tvyrojo gedulinga tyla. Atli- 
kęs aušros apeigas, Ramzis susitiko su Bakhenu šiaurvakarinia- 
me šventojo ežero pakraštyje, prie milžiniško skarabėjo, simbo- 
lizuojančio tamsybes nugalėjusios saulės atgimimą. 

— Štai ir atėjo toji valanda, Bakhenai. Nuo pirmojo mudviejų 
susidūrimo — pameni? Tai buvo taip seniai... — tu nuėjai ilgą 
kelią, niekada negalvodamas apie save. Tėbų šventyklos išties 
nuostabios, ir tai iš dalies tavo nuopelnas. Tu nepriekaištingai 
vadovauji visiems darbams, ir visi džiaugiasi tapę tavo pavaldi- 
niais. Taip, atėjo valanda skirti tave didžiuoju Karnako žyniu ir 
pirmuoju Amono pranašu. 

— Didenybe, aš nemanau, kad... Nebu,jjis... 

— Nebu jau seniai numatė ir pasiūlė tave savo įpėdiniu, O jis 
mokėjo įvertinti žmones. Aš perduodu tau lazdą ir aukso žiedą — 
tavo naujojo rango ženklus. Tu valdysi šį šventąjį miestą ir Žiū- 
rėsi, kad jis atitiktų savo paskirtį. 

Bakhenas jau susitvardė. Ramzis pajuto, kad jis nedelsdamas 
griebsis begalės jam atitekusių darbų, negalvodamas apie presti- 
žą, kurį jam suteikė tokios pavydėtinos pareigos. 

— Mano širdis negali nutylėti tam tikrų dalykų, Didenybe. Čia, 
Pietuose, kai kurie didikai priblokšti jūsų nutarimo. 

— Tu turi galvoje nutarimą pakviesti į svečius hetitų imperato- 
rių su žmona? 

— Būtent. 

— Tokios pat nuomonės yra ir daugelis didikų Egipto šiaurėje, 
bet Hatušilis atvyks, nes jo apsilankymas sustiprins taiką. 

— Daug žynių tikisi atitinkamos pranašystės. Jeigu dievas Amo- 
nas apreikš jums savo sutikimą, bet kokie prieštaravimai liausis. 

— Parenk pranašystės apeigas, Bakhenai. 


Mer-Uro haremo valdytojo patarimu, Mat-Hora pasibeldė į 
tinkamas duris: jos vedė į labai turtingo pirklio namus. Kilęs iš 
Sirijos, tas pirklys puikiai Žinojo, kas dedasi Tėbuose: jis neiš- 
leisdavo iš akių jokio įvykio ar atsitikimo. Siras gyveno prašmat- 
nioje sodyboje rytiniame Nilo krante, netoli Karnako šventyk- 
los. Jis priėmė karalienę salėje su dviem kolonomis, kurios sie- 
nas puošė tapyti vilkdalgiai ir rugiagėlės. 

— Didenybe, kokia garbė kukliam pirkliui! 

— Mudu niekada nebuvome susitikę ir niekada nesikalbėjome — 
ar aišku? 

Hetitė įteikė sirui aukso vėrinį; pirklys šypsodamasis nusi- 
lenkė. 


14 M, 


4 


ABS, 
TT 


a 


306 


— Jei man padėsi, aš būsiu labai dosni. 

— Ko pageidaujate"? 

— Mane domina Amono pranašystė. 

— Gandas pasitvirtino: Ramzis tikrai kreipsis į Amoną - tei- 
rausis jo nuomonės. 

— Kokiu klausimu? 

— Faraonas prašys dievą pritarti jūsų tėvų atvykimui į Egiptą. 

Laimė nusišypsojo Mat-Horai: likimas jau nuveikė didžiąją 
darbo dalį, hetitei liko tik jį užbaigti. 

— O jeigu Amonas nepritars? - pasiteiravo ji. 

— Ramzis bus priverstas nusilenkti dievo valiai... Nedrįstu 
net pagalvoti, kaip į tai pažiūrėtų hetitų imperatorius! Bet argi 
faraonas nėra dievų brolis? Pranašystė negali būti neigiama. 

— O aš reikalauju, kad ji būtų kaip tik tokia. 

— Ką jūs sakote?! 

— Kartoju: padėk man ir tapsi labai turtingas. Kokiu būdu die- 
vas išreiškia savo atsakymą? 

- Žyniai neša Amono laivę; pirmasis pranašas kreipiasi į die- 
vą ir užduoda jam klausimą. Jei laivė pajuda į priekį, tai reiškia 
„taip“, jei ji traukiasi atgal, dievas sako „ne“. 

— Papirk laivės nešėjus, ir tegu Amonas atmeta Ramzio pra- 
šymą. 

— Tai neįmanoma. 

— Sutvarkyk taip, kad nesiryžtantieji man padėti būtų pakeisti 
patikimais žmonėmis; rask gėrimų, kurie susargdins nepaperka- 
muosius... Padaryk taip, kad viskas pavyktų, ir aš apipilsiu tave 
auksu. 

— Rizika bus... 

— Pirkly, tu nebeturi pasirinkimo: dabar esi mano bendri- 
ninkas. Neatsisakinėk ir neišduok manęs, antraip aš būsiu ne- 
gailestinga. 

Likęs vienas ir žvelgdamas į maišelius su aukso grynuoliais ir 
brangakmeniais, kuriuos hetitė įteikė jam kaip būsimojo turto 

avansą, siras ilgai sėdėjo susimąstęs. Kai kas tvirtino, kad Mat- 
Hora niekada neatgausianti valdovo pasitikėjimo; kiti atkakliai 
laikėsi priešingos nuomonės, o keli Karnako žyniai, pavydėdami 
Bakhenui tokių aukštų pareigų, buvo pasirengę iškrėsti jam pik- 
tą pokštą. 

Papirkti visus šventosios laivės nešėjus, žinoma, nebuvo ko 
nė galvoti; tačiau užtektų papirkti kelis stipriausius... Dievas 
suabejos, į kurią pusę jam judėti — pirmyn ar atgal, o paskui 
aiškiai parodys savo nepritarimą faraono sumanymui. 

Mat-Horos kėslus buvo galima įgyvendinti... O turtas taip ma- 
sino ir viliojo! 


Tėbų gyventojai sujudo sukruto. 

Kaimuose ir miesto kvartaluose visi žinojo, kad netrukus įvyks 
„puikioji dievo aplankymo šventė“, per kurią Amonas su Ram- 
ziu dar kartą visiems įrodys savo vienybę. 

Šventyklos kiemne, kur turėjo vykti apeigos, netrūko nė vieno 
didžiojo Pietų miesto pareigūno. Valdytojas, raštininkai, valdi- 
ninkai, žemvaldžiai nė už ką nenorėjo praleisti progos stebėti 
tokį nepaprastą įvykį. 

Kai dengtosios šventyklos vartai atsivėrė ir Amono laivė bu- 
vo išnešta į šviesą, visi sulaikė kvapą. Paauksuoto medžio laivės 
viduryje kilo naosas su dievo statula, paslėpta nuo Žmonių akių. 
Tačiau kaip tik ji, gyvas dievo atvaizdas, turėjo apsispręsti ir at- 
sakyti į pateiktą klausimą. 

Nešėjai lėtai žengė į priekį sidabro grindiniu. Naujasis didysis 
Amono žynys Bakhenas pastebėjo keletą anksčiau nematytų vei- 
dų; bet juk jam buvo pranešta, kad negalavimas, kilęs dėl netikusio 
maisto, sutrukdė daugeliui nuolatinių nešėjų dalyvauti apeigose. 

Laivė sustojo priešais faraoną, ir Bakhenas prabilo: 

— Aš, dievo Amono tarnas, klausiu jį Ramzio, Šviesos Sū- 
naus, vardu: ar teisingai pasielgė Egipto faraonas, pakvietęs į 
savo šalį hetitų imperatorių su imperatoriene? 

Net kregždės liovėsi siuvusios žydrame danguje. Vos tik die- 
vas atsakys teigiamai, pakibusią virš minios mirtiną tylą perskros 
tūkstančiai Ramzį šlovinančių šūksnių. 

Siro papirkti stipriausieji laivės nešėjai susižvalgė ir pamėgi- 
no žengti žingsnį atgal. 

Veltui. 

Jie pamanė, kad kiti nešėjai, pasiryžę žengti pirmyn, priešina- 
Si jų ketinimui, bet tas pasipriešinimas bus labai trumpalaikis. 
Tad papirktieji sutelkė jėgas, tikėdamiesi pateikti miniai lemia- 
mą atsaką, ir dar kartą pabandė žengti atgal. 

Tačiau kažkokia keista jėga privertė juos žengti į priekį. Apa- 
kinti iš naoso sklindančios šviesos, jie nebegalėjo priešintis. 

Dievas Amonas pritarė sūnaus Ramzio sumanymui. Dabar 
linksmybės galėjo lietis per kraštus. 


52 


Tai iš tiesų buvo jis. 

Truputį kumptelėjęs, Žilstančiais plaukais, bet vis tokių pat 
skvarbių, tiriančių akių, jis iš pirmo žvilgsnio atrodė kaip pa- 
prastas žmogus, nekeliąs pašnekovui nepasitikėjimo. O juk jis 
buvo Hatušilis, hetitų imperatorius, įsisupęs į storą vilnonį ap- 
siaustą, kad apsigintų nuo žiemą vasarą jį kamuojančio šalčio; 
Hatušilis, karingos ir pergalingos tautos vadas, ne tik vyriausia- 
sis hetitų karvedys Kadešo mūšyje, bet ir taikos derybų dalyvis; 
Hatušilis, neginčytinas atšiauraus krašto, kur jis nuslopino bet 
kokį pasipriešinimą, šeimininkas ir valdovas. 

Ir štai jis, Hatušilis, ką tik įkėlė koją į Egiptą, lydimas dviejų 
moterų: savo žmonos Putuhepos ir jaunutės persigandusios he- 
titų karalaitės. 

— Tai neįmanoma, - sušnibždėjo hetitų imperatorius, — tai vi- 
siškai neįmanoma... Ne, tai - ne Egiptas. 

Tačiau jis nesapnavo ir nekliedėjo: prie savo buvusio priešo iš 
tikrųjų ėjo Ramzis Didysis, ketindamas jį apkabinti. 

— Kaip jaučiasi mano brolis Hatušilis? 

— Senstu, mano broli Ramzi. 

Uri-Tešubo, tapusio ir Egipto, ir Hetitų imperijos priešu ir 
teismo ieškomu žudiku, pabėgimas pašalino visas kliūtis, galėju- 
sias sutrukdyti Hatušilio apsilankymui. 

— Nefertarė būtų džiaugusis šia ypatinga akimirka, - tarė Ram- 
zis Putuhepai, puikiai atrodančiai su savo ilga raudona suknele 
ir pasidabinusiai faraono dovanotais egiptietiškais aukso pa- 
puošalais. 

— Visą kelią aš nesilioviau apie ją galvojusi, - prisipažino im- 
peratorienė. - Kad ir kiek truktų jūsų valdymas, ji liks jūsų vie- 
nintelė didžioji sutuoktinė. 

Putuhepos žodžiai pašalino visus galimus diplomatinius sun- 
kumus. Nutviekstas kaitrios vasaros šviesos, Pi-Ramzis atrodė 
šventiškai; spindintis turkio miestas pasitiko ir sutalpino tūks- 
tančius aukštų pareigūnų, atvykusių iš visų Egipto miestų daly- 
vauti Hetitų imperijos valdovų sutiktuvėse ir daugybėje apeigų 
bei švenčių, numatytų jų garbei. 

Sostinės grožis ir prabanga apstulbino imperatoriškąją porą. 
Žinodami, kad dievas Amonas pritarė Ramziui, nusprendusiam 
pakviesti Hatušilį su Putuhepa apsilankyti Egipte, gyventojai 
džiugiai sveikino žymiuosius svečius. Stovėdamas šalia faraono 
jo vežime, kurį traukė du žirgai, papuošti sultonais iš raudonai 
ir mėlynai dažytų plunksnų, Hatušilis nepaliovė stebėjęsis. 

— Mano brolis neturi asmens sargybos? 

— Mano asmens sargyba budi, - atsakė Ramzis. 

— Bet visi tie Žmonės - taip arti, aplink mus... Niekas neuž- 
tikrina mūsų saugumo! 

— Pažvelk į akis bet kuriam egiptiečiui, Hatušili: jo žvilgsnyje 
nėra nei pykčio, nei neapykantos. Šiandien egiptiečiai dėkoja 
mums už tai, kad sudarėme taiką, ir mes dalijamės su jais tuo 
džiaugsmu. 

— Tauta, kurią valdo visai ne baimė... Kaip keista! O kaipgi 
Ramziui pavyko surinkti kariuomenę, įstengusią atremti hetitų 
pajėgas? 

— Visi egiptiečiai myli savo kraštą taip, kaip jį myli dievai. 

— Tu, Ramzi, neleidai man nugalėti kare - tu, ir niekas kitas. 
Bet jau keletą akimirkų aš to nebesigailiu. 

Hetitų imperatorius nusimetė savo vilnonį apsiaustą; jam ne- 
bebuvo šalta. 

— Klimatas man tinka, - tarė jis. - Gaila... Man būtų patikę 
čia gyventi. 

Pirmasis priėmimas, įvykęs Pi-Ramzio rūmuose, buvo neap- 
sakomai prašmatnus ir didingas. Nuostabiai gardžių patiekalų 
buvo tokia gausybė, kad Hatušilis su Putuhepa įstengė nebent jų 
paragauti, vis suvilgydami lūpas supilstytu į taures puikiu vynu. 
Žavios nuogakrūtės muzikantės pakerėjo puotaujančiuosius sa- 
vo grožiu ir grojimu, o imperatorienė gėrėjosi skoningomis ir 
puošniomis kilmingųjų viešnių suknelėmis. 

— Norėčiau, kad ši šventė būtų skirta Ašai atminti, - tarė Pu- 
tuhepa. - Jis paaukojo savo gyvybę dėl taikos ir tos laimės, ku- 
ria dabar džiaugiasi mūsų tautos. 

Imperatorius pritarė žmonai, tačiau atrodė, kad jis dėl kažko 
apmaudauja. 

— Mūsų dukra nedalyvauja puotoje, - apgailestaudamas tarė 
Hatušilis. 

— Aš neatšauksiu savo nuosprendžio, - pareiškė Ramzis. — 
Nors Mat-Hora padarė rimtų klaidų, ji liks taikos simbolis ir 
bus gerbiama pagal savo nuopelnus. Ar turėčiau išsamiau paaiš- 
kinti savo žodžius? 

— Ne, mano broli Ramzi; kartais kai kurių smulkmenų geriau 
nežinoti. 

Tad Ramzis nepaminėjo, kad suimtas pirklys siras, tikėdama- 
sis išpirkti savo kaltę, išklojo visą tiesą apie Mat-Horos kėslus. 

— Gal faraonas pageidauja pasikalbėti su savo būsimąja žmona? 

— Tai nebūtina, Hatušili. Mes iškilmingai atšvęsime šią antrąją 
diplomatinę santuoką, ir abi tautos bus mums už tai dėkingos. 
Bet jausmų ir geismų laikas jau praėjo. 

— Nefertarės iš tiesų neįmanoma užmiršti... Ir gerai, kad taip 
yra. Aš nemanau, kad mano parinktoji karalaitė, daili, bet protu 
nepasižyminti, tiktų į pašnekoves Ramziui Didžiajam. Ji labai 
greit supras, kaip malonu gyventi Egipte, ir nepaliaus džiaugusis 
tais malonumais. O Mat-Hora, nemylėjusi hetitų krašto, kas- 
dien vis labiau ims vertinti savo antrąją tėvynę, kur ji taip norėjo 
apsigyventi. Laikui bėgant ji surimtės ir pasidarys protingesnė. 

Šitaip Hatušilis nulėmė abiejų hetitų karalaičių gyvenimo ke- 
lią. Keturiasdešimtaisiais Ramzio valdymo metais Hetitų impe- 
rijai ir Egiptui nebeliko jokios dingsties pyktis ar kariauti. Kaip 
tik dėl to imperatorienės Putuhepos akys švytėjo džiaugsmu. 


Pilonai, obeliskai, didžiulės statulos, erdvūs šventyklų kiemai, 
plytintys po atviru dangumi, kolonados, aukų atnašavimo apei- 
gos, sidabrinės grindys sužavėjo Hatušilį. Jis taip pat domėjosi 
Gyvybės Namais, knygų saugykla, sandėliais, tvartais, virtuvė- 
mis ir raštinėmis, kur uolūs raštininkai margino hieroglifais pa- 
piruso lakštus ir medines lenteles. Didelį įspūdį hetitų impera- 
toriui paliko pokalbiai su viziriu, ministrais ir kitais aukštaisiais 
pareigūnais. Egipto visuomenės architektūra buvo tokia pat di- 
dinga kaip jo šventyklų. 

Ramzis pasiūlė Hatušiliui uždegti smilkalų, norint pamalo- 
ninti dievybių uoslę ir privilioti jas į egiptiečių joms pastatytą 
buveinę. Imperatorienė dalyvavo pavojingųjų jėgų numaldymo 
apeigose, kurias kruopščiai ir tiksliai, kaip buvo įpratęs, atliko 
Kha. O paskui imperatoriškoji pora aplankė Pi-Ramzio šven- 
tyklas svetimšalių dievams. Be to, imperatorius į valias pasimė- 
gavo poilsiu rūmų soduose. 

— Būtų buvę labai gaila, jei hetitų kariuomenė būtų sugriovusi 
tokį gražų miestą, - pasakė jis Ramziui. - Imperatorienė suža- 
vėta savo viešnage Egipte. Kadangi mes gyvename ramiai ir tai- 
kiai, ar mano brolis leis man paprašyti vienos malonės? 

Hatušilio neveiklumas jau buvo pradėjęs kelti Ramziui ir su- 
sidomėjimą, ir šiokį tokį įtarimą; dabar jis nusiramino: kovoda- 
mas su Egipto kerais, į paviršių iškilo Hatušilis karvedys. 

— Mudu su imperatoriene esame tiesiog apakinti tokios dau- 
gybės stebuklų, tačiau kartais reikia pagalvoti ir ne apie tokius 
malonius dalykus, - tęsė hetitų valdovas. - Mes pasirašėme su- 
tartį dėl abipusės pagalbos mūsų šalių užpuolimo atveju, ir aš 
norėčiau pamatyti, kokia Egipto kariuomenės būklė. Ar farao- 

nas leis man apsilankyti pagrindinėse Pi-Ramzio kareivinėse? 

Jeigu Ramzis atsakys, kad tai - karinė paslaptis, arba nukreips 
imperatorių į antraeiles kareivines, Hatušilis supras, kad farao- 
nas rengia kokią nors klastą. Dabar buvo geriausia proga suži- 
noti tiesą; kaip tik dėl tos akimirkos Hatušilis ir keliavo į Egiptą. 

— Mano jaunesnysis sūnus Merenptahas yra vyriausiasis Egipto 
kariuomenės vadas. Jis ir parodys hetitų imperatoriui pagrindi- 
nes Pi-Ramzio kareivines. 


Pasibaigus puotai, surengtai imperatorienės Putuhepos gar- 
bei, Hatušilis su Ramziu vaikštinėjo palei tvenkinį, pilną žydin- 
čių lotosų — mėlynų rr baltų. 

— Tai, ką jaučiu, ligi šiol man buvo nepatirta ir nežinoma, — 
prisipažino Hatušilis. - Aš jaučiu pasitikėjimą. Tik Egiptas gali 
sukurti tokius žmones kaip tu, mano broli Ramzi... Susieti tik- 
ros draugystės saitais du valdovus, kurie dar visai neseniai buvo 
pasirengę sunaikinti vienas kitą — juk tai grynas stebuklas! Bet 
mudu senstame: ir tu, ir aš... Pats laikas pagalvoti apie tai, kas 
taps mūsų įpėdiniais. Ką tu pasirinkai? Kurį iš savo karališkųjų 
sūnų būrio? 

— Kha — mokslininkas, išmintingas ir susitvardantis žmogus, 
gebąs bet kokiomis aplinkybėmis sutramdyti karštuolius ir įtikin- 
ti žmones nieko neįžeisdamas. Jis mokės išsaugoti karalystėje dar- 
ną ir rimtai apsvarstyti savo sprendimus. Merenptahas - narsuo- 
lis, jis moka įsakinėti ir valdyti; kariškiai jį myli, o aukštieji valdi- 
ninkai jo bijo. Ir vienas, ir kitas tinka būti Egipto valdovu. 

— Kitaip sakant, tu dar dvejoji. Likimas atsiųs tau ženklą, kaip 
apsispręsti. Žinodamas, kokie puikūs tavo sūnūs, aš visai ramus 
dėl Egipto ateities. Jie įstengs tęsti tavo darbus. 

— O kas paveldės Hetitų imperijos sostą? 

— Vidutinybė. Deja, aš negaliu pasigirti savo įpėdiniu. Hetitų 
imperija smunka, tarsi taika būtų atėmusi iš jos vyriškumą ir bet 
kokį garbės troškimą. Bet aš nieko nesigailiu - juk kito pasirin- 

kimo nė nebuvo. Mes bent jau ramiai nugyvensime keletą metų, 
ir aš būsiu suteikęs savo tautai laimę, kurios ji anksčiau niekada 
nepatyrė. Deja, mano šalis nesugebės keistis ir žengti į priekį; ji 
išnyks. Beje... noriu tavęs dar kai ko paprašyti. Savo sostinėje aš 
nepratęs tiek daug vaikščioti, ir dabar man skauda kojas. Kaž- 
kas man minėjo, kad Egipto karalystės vyriausioji gydytoja pui- 
kiai išmano savo darbą; be to, tai esanti labai graži moteris... 

Neferetė išėjo iš didžiosios priėmimų salės, kur ji kalbėjosi su 
Putuhepa, ir atskubėjo pasirūpinti imperatoriaus kojomis. 

— Šią ligą aš pažįstu ir galiu gydyti, - tarė ji, apžiūrėjusi Hatuši- 
lį. - Pirmiausia aš įtrinsiu kojas tepalu iš raudonosios ochros, me- 
daus ir kanapių. Rytojaus rytą panaudosiu kitus vaistus, padary- 
tus iš susmulkintų ir sutrintų į miltelius akacijos bei zizifmedžio 
lapų, malachito miltelių ir išimto iš kriauklelės valgomojo molius- 
ko. Šie vaistai leis jums pajusti malonų gaivumą, bet kulkšnis teks 
sutvarstyti. Žinoma, tvarsčiai netrukdys jums vaikščioti. 

— Neferete, jei aš pasiūlysiu jums daug turto, ar sutiksite vykti 
drauge su manimi į Hetitų imperiją ir tapti mano asmens gydytoja? 

— Didenybe, jūs puikiai žinote, kad nesutiksiu. 

— Vadinasi, aš niekada nenugalėsiu Egipto, - šyptelėjo Hatu- 
šilis. 

Žingsniuodamas su savo asilu, apkrautu moliniais indais, Del- 
tos šiaurės vakarų sienos kryptimi, Greitakojis švilpavo dainelę 
Ramzio garbei. Netoli kranto, kurį skalavo Viduržemio jūros 
bangos, keliaujantis prekeivis pasuko siaurais, vingiuotais take- 
liais, norėdamas nusigauti į žvejų kaimelį, kur jis buvo tikras 
parduosiąs savo prekes. 

Greitakojis didžiavosi vardu, kurį jam davė merginos, stebė- 
jusios vyrų bėgimo lenktynes. Bėgikai lenktyniaudavo ant drėg- 
no jūros kranto smėlio, ir jau dveji metai jokiam varžovui nepa- 
vyko jo pralenkti. O žiūrovės vertino nuogų atletų pastangas jas 
sužavėti netausojant jėgų. Turėdamas tokias eiklias kojas, pre- 
keivis buvo ne tik greičiausias bėgikas vakarinėje Deltos dalyje, 
bet ir nebeįstengė suskaičiuoti pavergtų širdžių. 

"Tačiau toks pasisekimas buvo susijęs ne tik su malonumais: 
gražuolės mėgo papuošalus, todėl Greitakojui reikėjo sėkmin- 
gai plėtoti savo verslą ir sudarinėti kuo daugiau gerų sandorių — 
žinoma, jeigu jis siekė ir toliau garsėti kaip puikus ir dosnus 
lenktynininkas. Tad prekeivis uoliai Žingsniavo keliais keleliais 
paskui savo asiliuką, norėdamas gauti kaip galima didesnį pelną. 

Pralenkdamos žemus vėjo nešamus debesis, virš jo galvos pra- 
skriejo gervės. Pažvelgęs į saulę, Greitakojis suprato, kad ligi 
sutemstant jis savo kelionės tikslo nepasieks, todėl verčiau su- 
stoti nakčiai vienoje iš pakelėje pastatytų nendrinių trobelių. Taip 
bus išmintingiau, nes sutemus iš savo urvų gali išlįsti pavojingos 
būtybės ir užpulti neatsargiuosius. 

Greitakojis nuėmė nuo asilo nugaros krovinį, pašėrė kantrųjį 


0 
+ 
e 
š 
a 
a 


09 4MyS 


316 


keturkojį, paskui titnagu įskėlė ugnį ir užkūrė nedidelį laužą. 
Išsikepęs dvi Žuvis, jis skaniai jas suvalgė, atsigėrė iš ąsočio vė- 
saus vandens, išsitiesė ant demblio ir užmigo. 

Jis sapnavo būsimąsias lenktynes ir jau regėjo savo naują per- 
galę, kai tą saldų sapną nutraukė neįprastas triukšmas. Prieki- 
nės dešiniosios kojos kanopa asilas krapštė žemę, aiškiai rody- 
damas savo šeimininkui, kad jam gresia pavojus. 

Greitakojis pašoko, užgesino laužą ir pasislėpė už dygliuotų 
krūmų guoto. Ir gerai padarė, nes iš tamsos išniro apie trisde- 
šimt ginkluotų vyrų, užsidėjusių šalmus ir antkrūtinius. Tą naktį 
buvo pilnatis, ir jos šviesoje Greitakojis aiškiai įžiūrėjo jų vadei- 
vą. Jis buvo vienplaukis. Ilgos sruogos plaikstėsi jam ant pečių, 
o krūtinė buvo apžėlusi rudais gyvaplaukiais. 

— Čia tikrai būta šnipo! Jis pabėgo! - sušuko Uri-Tešubas, 
persmeigęs ietimi demblį. 

— Nemanau, - paprieštaravo vienas iš libių. - Pažvelk į tuos 
molinius indus ir asilą - čia buvo keliaujantis prekeivis, nutaręs 
sustoti poilsio šioje trobelėje. 

— Mums pavaldūs visi kaimai, išsidėstę nuo čia į vakarus. Rei- 
kia rasti tą šnipą ir jį nudėti. Išsiskirstykime ir paskubėkime. 


Po imperatoriaus Hatušilio ir imperatorienės Putuhepos ap- 
silankymo Egipte prabėgo ketveri metai. Egipto ir Hetitų impe- 
rijos santykiai buvo geri. Karo šmėkla išnyko. Daugybė hetitų 
nuolat lankydavosi Nilo deltoje, norėdami pasigrožėti jos gam- 
tovaizdžiais ir miestais. 

Abi Ramzio žmonos hetitės sutarė kuo puikiausiai. Praban- 
gus gyvenimas sušvelnino ir išsklaidė Mat-Horos kadaise puo- 
selėtus garbės ir valdžios troškimus, o jos tėvynainė tiesiog mė- 
gavosi Egipto kasdienybės teikiamais malonumais. Jos abi - ir 
net neapgailestaudamos - pripažino, kad Ramzis Didysis, su- 
laukęs šešiasdešimt šešerių, tapo gyva legenda ir buvo joms vi- 
siškai nepasiekiamas. O faraonas, pastebėjęs, kad gaivališkos aist- 

ros abiejų karalienių sielose užgeso, leido hetitėms dalyvauti kai 
kuriose iškilmėse ir apeigose. 

Keturiasdešimt trečiaisiais savo valdymo metais, Kha pri- 
mygtinai prašomas ir raginamas, Ramzis atšventė savo penk- 
tąją atgimimo šventę, dalyvaujant dievams ir deivėms, atvyku- 
siems į sostinę ka atgaivintų statulų pavidalu. Dabar, norint 
pakelti vis sunkėjančią amžiaus naštą, faraonui teko dažnai 
griebtis tų apeigų. 

Be to, Ramzis taip pat dažnai kreipdavosi į vyriausiąją gydy- 
toją Neferetę. Nekreipdama dėmesio į prastą savo Žymaus pa- 
ciento, sunkiai susitaikančio su senatvės negalavimais, nuotai- 
ką, gražioji gydytoja gelbėdavo jį nuo dantų skausmo ir stabdė 
besivystančią sąnarių ligą. Neferetės gydymas padėjo valdovui 
išsaugoti ankstesnį gyvybingumą, ir Ramzis dirbo kaip dirbęs, 
nemažindamas tempo. 

Pažadinęs šventovėje dieviškąją galią ir atlikęs aušros apei- 
gas, Ramzis kalbėdavosi su viziriu, Ameniu ir Merenptahu. Ši 
trijulė privalėjo pasirūpinti jo nurodymų įgyvendinimu. Po vi- 
durdienio drauge su Khajis gilinosi į didžiųjų valstybės apeigy- 
nų tekstus ir pataisydavo ar papildydavo senąsias ištarmes. 

Valdovas pamažu tolo nuo šalies valdymo, kurį jis patikėjo 
puikiai išmanantiems tą veiklos sritį pareigūnams, ir dažnai vyk- 
davo į Tėbus, norėdamas aplankyti savo dukterį Meritamon ir 
susikaupęs pamąstyti savojoje milijonų metų šventykloje. 

Kai Ramzis grįžo iš Karnako, kur vykdąs savo pareigas didy- 
sis žynys Bakhenas buvo visuotinai gerbiamas, Pi-Ramzio uoste 
jį pasitiko susirūpinęs Merenptahas. 

— Didenybe, gavome pranešimą, keliantį nerimą. 

Vyriausiasis Egipto kariuomenės vadas ėmėsi pats vadelioti 
karališkąjį vežimą, šis sparčiai pajudėjo rūmų link. 

— Jei pranešime minimi faktai pasitvirtins, Didenybe, tai man 
teks prisiimti kaltę už nusikalstamą lengvabūdiškumą. 

— Kas atsitiko, Merenptahai? 

— Netoli Libijos sienos esančią Sivos oazę neva užpuolė Mal- 
fio vadovaujama ginkluota gauja. 

— Kada tai įvyko? 

— Prieš dešimtį dienų, bet man apie tai pranešė tik dabar. 

— Kodėl tu abejoji to užpuolimo tikrumu? 

— Todėl, kad neteisingai įvardytas karininkas, įpareigotas rū- 
pintis oazės saugumu. Galbūt šios klaidos priežastis - skubėji- 
mas ir ginkluoto susidūrimo sukeltas įkarštis. Jei oazė tikrai bu- 
vo užpulta, mes privalome duoti atkirtį, o jei užpuolimui iš tiesų 
vadovavo Mallfis, turime užgniaužti jo sukurstytą maištą dar užuo- 
mazgoje! 

— Sūnau, kodėl tu manai, kad esi už tai atsakingas? 

— Todėl, Didenybe, kad nebuvau pakankamai budrus. Taika, 
sudaryta su Hetitų imperija, privertė mane pamiršti, kad karas 
gali įsiliepsnoti vakaruose. Be to, tas prakeiktasis Uri-Iešubas 
vis dar laisvas... Leisk man vykti į Sivą su pulku mūsų karių ir 
sutriuškinti tuos maištininkus. 

— Nors tau jau trisdešimt aštuoneri, Merenptahai, karščiuo- 
jiesi kaip jauniklis! Su šia užduotimi susidoros patyręs karinin- 
kas, o tau teks paskelbti mūsų kariuomenės kovinę parengtį. 


— Prisiekiu jums, tai buvo ginkluoti plėšikai libiai! - kartojo 
Greitakojis apsimiegojusiam pasienio sargybiniui. 

— Eik jau, mažiuk, paistai man dabar nežinia ką! Čia nėra 
jokių libių. 

— Aš lėkiau galvotrūkčiais, neatgaudamas kvapo - juk jie no- 
rėjo mane užmušti! Jei nebūčiau toks šaunus bėgikas, jie būtų 
mane pasiviję ir sučiupę. Šalmai, antkrūtiniai, kalavijai, ietys... 
Tikra kariauna! 

Keliskart skaniai nusižiovavęs, sargybinis piktai nužvelgė jau- 
nuoljį. 

— Stiprus alus apsuko tau galvą... Nustok maukęs! Girtuokliai 
blogai baigia. 


CHRISTIAN JACO B RAMZIS. PO VAKARŲ AKACIJA 319 


— Buvo pilnatis, - neatlyžo Greitakojis, - ir prieš puldamas 
bėgti aš netgi spėjau įžiūrėti jų vadeivą! Ilgaplaukį milžiną su 
rudais gyvaplaukiais apžėlusia krūtine. 

Šie požymiai privertė sargybinį suklusti, ir visi jo miegai išlaks- 
tė. Kaip visi kariškiai, tvarkos sergėtojai ir muitininkai, jis buvo 
gavęs piešinį, vaizduojantį nusikaltėlį Uri-Tešubą, ir puikiai žino- 
jo, kad tam, kas padės suimti hetitą, pažadėtas dosnus atlygis. 

Sargybinis kyštelėjo Uri-Tešubo portretą Greitakojui. 

— Ar tai — jis? 

— Taip, tai tikrai jų vadas! 


Išilgai tuščios ir nederlingos juostos, einančios vakariniu Del- 
tos pakraščiu tarp Egipto teritorijos ir jūros, kariškiai buvo pa- 
statydinę nedidelius įtvirtinimus, lyg ir mažytes tvirtoves, kurių 
papėdėje pamažu kūrėsi kaimeliai. Jos buvo išdėstytos atitinka- 
mu nuotoliu viena nuo kitos. Tą nuotolį buvo galima įveikti per 
vieną dieną, važiuojant kovos vežimu, arba per dvi spartaus Žy- 
gio dienas. IVirtoviukių įguloms buvo įsakyta pranešti Pi-Ram- 
zio ir Memfio karvedžiams apie menkiausią įtartiną libių krus- 
telėjimą. Aukštoji vadovybė manė, kad kaip tik ši sritis yra griež- 
čiausiai stebima ir saugoma. 

Kai pasienio zonos viršininkas gavo išgąstingą pranešimą, pa- 
grįstą keliaujančio prekeivio žodžiais, jis nė neketino perduoti 
jo savo viršininkams, bijodamas apsijuokti, tačiau galimybė su- 
čiupti Uri-Iešubą vis dėlto paskatino jį nusiųsti nedidelį karei- 
vių būrį ten, kur hetitas buvo neva pastebėtas. 

Kaip tik todėl Naktis su savo vyrais, turėję staiga išvykti iš 
ramios tvirtovės, sparčiai žygiavo nesvetinga vietove, kur knibž- 
dėte knibždėjo uodų ir kitokių mašalų, ir troško tik vieno: kaip 
galima greičiau susidoroti su ta nelemta užduotim. 

Naktis visą laiką plūdosi. Kada gi jį pagaliau perkels į Pi-Ram- 
Zį, į patogias kareivines, užuot įsakinėję vytis nesamus priešus"? 

— Tvirtovė, vade. 

„Pasienio sargybiniai, ko gero, palaikys mus kvailiais, - pagal- 
vojo Naktis, - tačiau jie bent jau pasiūlys mums pavalgyti ir atsi- 
gerti, O rytoj mes patrauksime atgal.“ 

— Atsargiau, vade! 

Vienas iš karių truktelėjo Naktį atgal: takelio smėlyje tupėjo 
didžiulis juodas skorpionas, pasiruošęs pulti. Jei užsigalvojęs ka- 
rininkas būtų tebežingsniavęs į priekį, skorpionas tikrai būtų 
jam įgėlęs. 

— Užmušk jį, - įsakė Naktis savo išgelbėtojui. 

Kareivis nespėjo įtempti lanko. Iš šaudomųjų tvirtovėlės an- 
gų pasipylė strėlės ir susmigo į egiptiečius. Uri-Iešubo vadovau- 
jami libiai, begalės pratybų išmiklinti taiklūs lankininkai, patie- 
sė ant žemės visus Nakčio būrio vyrus. 

Hetitas pats savo geležiniu durklu perrėžė sužeistiesiems ger- 
kles. 

Kaip ir kasryt, pasienio su Libija zonos viršininkas nuėjo į savo 
raštinę, norėdamas susipažinti su visų tvirtovių atsiųstais prane- 
šimais. Paprastai jis kaipmat atsikratydavo to nuobodaus darbo, 
nes medinėse lentelėse būdavo įrašytas vienintelis sakinys: „Vis- 
kas ramu, neturime ką pranešti“. 

Tačiau šįryt ant stalo nebuvo nė vieno pranešimo. 

Kaltininko, žinoma, neteks ieškoti nei toli, nei ilgai: be abejo, ka- 
reivis, įpareigotas skirstyti paštą, nesiteikė laiku pabusti. Įniršęs vir- 
šininkas prisiekė sau atleisti nedorėlį iš pareigų ir paskirti skalbėju. 

Tvirtovėlės kieme vienas iš kareivių tingiai brūžino grindinį 
šluota, o du jauni pėstininkai mankštinosi, kaudamiesi trumpais 
kalavijais. Viršininkas skubiai nuėjo į kareivines, kur gyveno pa- 
siuntiniai, gabendavę pranešimus bei laiškus, ir žvalgai. 

Nė gyvos dvasios. Ant demblių, kur miegodavo kariai, - tuščia. 

Apstulbęs viršininkas ėmė sukti galvą dėl šio neįtikimo įvykio 
priežasties. Nei pranešimų, nei: kareivių, įpareigotų juos atga- 
benti... Kas sukėlė tą negirdėtą neregėtą sumaištį ? 

Kariškis dar stovėjo išsižiojęs iš nuostabos, kai tvirtoviukės 
vartai staiga įgriuvo į vidų, neatlaikę sijos smūgių, ir į kiemą 
įsiveržė sužvėrėję libiai su styrančiomis plaukuose plunksnomis. 

Jie užkapojo kirviais šlavėją ir abu pėstininkus, o paskui per- 
skėlė galvą suakmenėjusiam iš siaubo viršininkui, kuris net ne- 
bandė bėgti. Uri-Tešubas nusispjovė ant lavono. 


— Sivos oazė nebuvo užpulta, - pareiškė Merenptahui vienas 
iš aukštųjų karininkų. —- Mus suklaidino. 

— Ir visai nebuvo aukų? 

— Nei aukų, nei maišto; aš visai be reikalo sukoriau tokį kelią 
iki Sivos. 

Likęs vienas, Merenptahas sunerimo. Jeigu kažkas tokiu bū- 
du atitraukė jo dėmesį, tai gal tik tam, kad galėtų sėkmingai pul- 
ti kitur? 

Tik Ramzis sugebės įvertinti pavojaus mastą. 

Merenptahui lipant į savo vežimą, prie jo pribėgo vyriausiojo 
karvedžio padėjėjas. 

— Vade, gautas pranešimas iš tvirtovės Libijos pasienyje... Pla- 
taus masto mūsų tvirtovių puolimas... Dauguma jų jau paimtos, 
O zonos viršininkas nužudytas! 

Dar niekada Merenptaho žirgai nelėkė tokiu greičiu. Iššokęs 
iš vežimo dar jam nesustojus, jaunesnysis valdovo sūnus tekinas 
įveikė rūmų laiptus. Seramanos padedamas, jis pertraukė pri- 
ėmimą, kurį faraonas buvo surengęs provincijų valdytojams. 

Ramziui pakako žvilgtelėti į iškreiptą Merenptaho veidą, kad 
žaibiškai suprastų, jog atsitiko kažkas labai svarbaus. Tad val- 
dovas atsisveikino su savo svečiais, pažadėjęs netrukus vėl su 
jais susitikti. 

— Didenybe, - pranešė faraonui vyriausiasis karvedys, - libiai 
tikriausiai užėmė šiaurės vakarų Deltos dalį. Tikslesnių Žinių aš 
neturiu. 

— Uri-Iešubas su Malfiu! - sušuko Seramana. 

— Hetitas iš tiesų minimas padrikame pranešime, kurį aš ga- 
vau. O Malfiui pavyko suvienyti tarpusavyje besipjaunančias li- 
bių gentis! Mūsų atsakas turi būti smarkus ir greitas... Jeigu 
tik... Jeigu tik tai — ne nauji spąstai, kaip buvo tariamojo Sivos 
užpuolimo atveju. 

Jeigu pagrindinė ginkluotųjų pajėgų dalis patrauks į Deltos 
šiaurės vakarus, o Malfis vėl sumanė apgaulingą manevrą, tai jis 
puls Tėbų kryptimi, ir niekas neužkirs jam kelio. Jis paleis šven- 
tąjį Amono miestą plėnimis ir paskandins jį kraujyje. 


CHRISTIAN JACO EB RAMZIS. PO VAKARŲ AKACIJA 323 


Nuo Ramzio sprendimo priklausė Egipto ateitis. 
— Didenybe, - nedrąsiai tarė Seramana, - jūs man pažadėjote... 
— Aš nepamiršau: tu mane lydėsi. 


Kampuoto veido, juodaakį, nuožmaus žvilgsnio Malfį jo vyrai 
laikė piktosios dykumų dvasios įsikūnijimu, galinčiu matyti tai, 
kas dedasi jam už nugaros, ir sudraskyti bet kokį priešininką 
savo aštriais it ašmenys pirštais... Jam pakluso beveik visos li- 
bių gentys, nes per ilgas derybas jis sugebėjo įpūsti jų senos ne- 
apykantos Egiptui ugnį. Susidūrę su žiauriais libių kariais, pri- 
pratę prie ilgalaikės taikos ir dėl to nusilpę egiptiečiai išlakstys. 
Tai, kad drauge su jais buvo hetitas Uri-Tešubas, kurio drąsa 
niekas neabejojo, dar labiau kaitino maištininkų kraują. 

— Ten, mažiau nei už dviejų valandų kelio, - tarė Uri-Iešubas, 
dešiniosios rankos mostu rodydamas kryptį, - yra pirmieji Del- 
tos kaimai. Netrukus mes juos užimsime. Paskui mes sugriausi- 
me beveik niekieno neginamą Pi-Ramzį. Tu, Mali, būsi paskelb- 
tas faraonu, o tai, kas bus likę iš Egipto kariuomenės, paklus 
tavo įsakymams. 

— Ar tu teisingai numatei mūsų veiksmų eigą, Uri-Tešubai ? 

— Taip, nes gerai pažįstu Ramzį. Apgaulingas manevras prie 
Sivos bus jį sutrikdęs ir įtikinęs, kad mes nutarėme kautis ke- 
liais frontais. Jis sieks pirmiausia apginti Tėbus su jų šventyklo- 
mis, todėl pasiųs į Pietus du pulkus, kuriems, be abejo, vado- 
vaus Merenptahas. Trečiasis pulkas turės užtikrinti Memfio sau- 
gumą. O kadangi Ramzis turi tiek tuštybės, kad laiko save ne- 
nugalimu, jis ims vadovauti ketvirtajam pulkui, turinčiam mus 
sutriuškinti. Mes susidursime su vos keliais tūkstančiais vyrų, 
Malfi, ir lengvai juos nugalėsime. Aš prašau tavęs tik vienos ma- 
lonės: leisk man nusmeigti Ramzį štai šituo durklu. 

Libis pritariamai linktelėjo galvą. Jis būtų dar mielai palaukęs 
ir per tą laiką labiau užgrūdinęs savo karius bei įpratinęs juos 
kautis, bet keliaujančio prekeivio sukeltas aliarmas privertė jį 
paskubinti puolimą. 

Vienas vienutėlis egiptiečių pulkas Malfio negąsdino. Libiai 
troško kautis; kvaišalai dešimteriopai pakurstys jų įkarštį ir su- 
teiks jiems pranašumą prieš baikščius egiptiečius. 

Vienintelis įsakymas: jokio pasigailėjimo. 

— Štai jie, - pranešė Uri-Tešubas. 

Malfio akys nušvito džiaugsmu. Pagaliau jis atkeršys už Libi- 
jos garbę, iš kurios šimtmečius tyčiojosi faraonai, nušluos nuo 
žemės paviršiaus turtingus kaimus ir supleškins derlių, o tuos 
egiptiečius, kurie liks gyvi, pavers vergais. 

— Ramzis žygiuoja savo kariuomenės priešakyje, - netverda- 
mas koviniu įkarščiu, riktelėjo hetitas. 

— O kas jam iš dešinės? 

Uri-Tešubo veidas apniuko. 

— Jo jaunesnysis sūnus, Merenptahas. 

— Juk jis turėjo vadovauti kariuomenei, likusiai Tėbuose! 

— Mes užmušime abu: ir tėvą, ir sūnų. 

— O kas tas vyras valdovui iš kairės? 

— Seramana, jo asmens sargybos viršininkas... Likimas mums 
maloningas, Malfi! Šitam aš gyvam nudirsiu odą. 

Tolumoje tobula tvarka rikiavosi pėstininkai, lankininkai ir 
karo vežimai. 

— Čia ne vienas pulkas, - pastebėjo Malfis. 

Sukrėstas, apstulbęs Uri-Tešubas nedrįso nė prasižioti. Lai- 
kas bėgo, o plačioje lygumoje Egipto karių vis daugėjo. 

Libiui su hetitu teko pripažinti akivaizdžią tiesą: Ramzis su- 
rizikavo sutelkti prieš juos visus keturis pulkus: dievų Amono, 
Ra, Ptaho ir Seto. Tai buvo visa smogiamoji Egipto jėga, ir ji 
buvo pasirengusi užgriūti priešus. 

Malfis sugniaužė kumščius. 

— Tu manei, kad gerai pažįsti Ramzį, Uri-Tešubai! 

— Jo elgesys nesuvokiamas sveiku protu... Kaip jis drįsta ši- 
taip rizikuoti? 

Libis suprato, kad trauktis neįmanoma. Nubijos lankininkai, vado- 
vaujami faraono vietininko Setau, užkirto jam kelią į dykumą. 

— Vienas libis vertas bent jau keturių egiptiečių, - suriko Mal- 
fis savo vyrams, - puolam! 

Ramziui šaltakraujiškai stovint savo kovos vežime, libiai puolė 
pirmąją egiptiečių gretą. Pėstininkai akimirksniu atsiklaupė, leis- 
dami už jų stovintiems lankininkams geriau nusitaikyti, ir strė- 
lių papliūpa išguldė daugybę puolančiųjų. 

Libių lankininkai taip pat iššovė, bet ne taip taikliai, ir antroji 
puolimo banga, per daug padrika, sužlugo, atsitrenkusi į Seto 
pulko pėstininkus. Tada į atsakomąjį puolimą leidosi egiptiečių 
kovos vežimai: Merenptaho įsakymu jie pralaužė maištininkų 
gretas. Šie, nepaisydami Malfio keiksmų, pakriko ir puolė bėgti. 

Bet bėglius pasitiko Setau nubiai, kurių strėlės ir ietys sėjo 
mirtį. Dabar mūšio baigtis jau nekėlė abejonių. Dauguma li- 
bių, neatlaikę pranašesnių skaičiumi egiptiečių spaudimo, su- 
dėjo ginklus. 

Apsvaigęs iš įniršio, Malfis sutelkė aplink save paskutinius 
vis dar jį palaikančius libius. Uri-Tešubas kažkur dingo. Nebe- 
galvodamas apie niekšą, kuris jį paliko, libis troško vienintelio 
dalyko: išžudyti kaip galima daugiau egiptiečių. Ir pirmąja jo 
auka taps ne kas kitas, o Merenptahas - atstumą iki jo įveiks 
stiprios rankos sviesta ietis. 

Pačiame kautynių įkarštyje abiejų vyrų žvilgsniai susikirto. 
Nors juos skyrė nemažas nuotolis, jaunesnysis Ramzio sūnus 
pajuto libio neapykantą. 

Tą pačią akimirką orą perskrodė dvi ietys. 

Malfio ietis slystelėjo virš Merenptaho peties, vyriausiojo Egip- 
to karvedžio ietis įsmigo libio kakton. 

Kelias akimirkas Malfis dar stovėjo kaip sustingęs, paskui su- 
sverdėjo ir sukniubo ant žemės. 


Seramana džiūgavo, maloniai leisdamas laiką. Mikliai mosuo- 
damas savo sunkiuoju kalaviju su dviguba rankena, jis jau nebe- 
skaičiavo, kiek libių sukapojo į gabalus. Malfio žūtis atėmė drą- 

są paskutiniams jo šalininkams, ir milžinas sardas pagaliau gavo 
progą stabtelėti ir atsikvėpti. 

Seramana atsigręžė į Ram2į, ir tai, ką jis išvydo, privertė sar- 
dą nustėrti iš siaubo. 

Užsidėjusiam šalmą ir antkrūtinį, kuris paslėpė rudus gyvplau- 
kius, Uri-Tešubui pavyko įsiskverbti į egiptiečių gretas, ir dabar 
jis iš užpakalio artinosi prie valdovo kovos vežimo. 

Hetitas ketino nužudyti Ramzį. 

Stumdydamas į šalis karališkuosius sūnus, Seramana kiek ko- 
jos įkerta puolė Ramzio link. Jam pavyko atsistoti tarp faraono 
ir Uri-Tešubo, bet sardas neįstengė išvengti įnirtingo hetito smū- 
gio. Geležinis durklas susmigo milžino krūtinėn. 

Mirtinai sužeistam Seramanai dar užteko jėgų sugriebti prie- 
šą už gerklės ir pasmaugti jį savo didžiulėmis plaštakomis. 

— Pralaimėjai, Uri-Tešubai! Tu - nugalėtas! 

Sardas atgniaužė pirštus tik tada, kai hetitas liovėsi kvėpavęs, 
ir tik tada atsigulė ant šono - kaip plėšrūnas, jaučiąs atslenkan- 
čią mirtį. 

Ramzis prilaikė ką tik išgelbėjusio jo gyvybę Seramanos galvą. 

— Jūs pasiekėte didelę pergalę, Didenybe... O kokį puikų gy- 
venimą aš nugyvenau - Jūsų dėka... 

Didžiuodamasis savo paskutiniu žygdarbiu, sardas iškeliavo 
anapus, atsisveikinęs su pasauliu ant Ramzio rankų. 

Vazos ir penkiolikos kilogramų svorio sidabriniai ąsočiai vande- 
niui, apkraštuoti auksu; daugiau nei trijų centnerių svorio auksi- 
niai ir sidabriniai stalai atnašaujamoms aukoms sudėti; šešiasde- 
šimt penkių metrų ilgio Libano pušies laivė, aptraukta auksu; auk- 
sinės plokštelės kolonoms papuošti; keturi šimtai kilogramų lazu- 
rito; aštuoni šimtai kilogramų turkio - tokius lobius ir dar daugy- 
bę kitų Ramzis padovanojo Tėbų ir Pi-Ramzio šventykloms, dė- 
kodamas dievams už jam suteiktą pergalę prieš libius ir už tai, 
kad dangiškieji globėjai išgelbėjo Egiptą nuo priešų įsiveržimo. 

Tais, keturiasdešimt penktaisiais, jo valdymo metais Nubijo- 
je, Gerf Huseine, buvo pastatyta nauja Ptaho šventykla. Seną 
šventąją grotą Setau pavertė šventove. Valdovas iškilmingai ati- 
darė mažąjį Abu Simbelį, kaip ir aną, iškaltą smiltainio kalne. 
Čia, kaip ir daugelyje kitų vietovių, buvo pastatytos didžiulės 
faraono statulos, vaizduojančios jį Ozirio pavidalu. 

Iškilmėms pasibaigus, Ramzis su Setau nuėjo prie Nilo pasi- 
grožėti saulėlydžiu. 

— Ar tik neketini tapti nenuilstančiu statytoju, Setau? 

— Seku tavo pavyzdžiu, Didenybe. Be to, Nubijos liepsna tokia 
kaitri, kad turi būti nukreipta į šventyklų akmenis. Juk jos bus 
tavo balsas, tavo žodis būsimosioms kartoms. Na, o paskui turė- 
sime begales laiko pailsėti amžinybėje! Trumputis mūsų gyveni- 
mas skirtas triūsui, bet tik jis suteikia mums ilgaamžiškumą. 

— Ar susiduri su sunkumais, eidamas savo naująsias pareigas? 

— Nieko rimta. Valdydamas mūsų šalį, Ramzi, tu nužudei ka- 
rą. Taika su Hetitų imperija, taika Nubijoje, taika Libijoje... Tai, 

ką tu padarei, panašu į nuostabiai gražų didžiulį pastatą ir bus 
laikoma vienu iš puikiausių tavo darbų. Koks laimingas turi būti 
Aša ten, kur jis dabar yra! 

— Aš dažnai galvoju apie Seramanos pasiaukojimą; juk jis ati- 
davė savo gyvybę, norėdamas mane išgelbėti. 

— Visi tavo artimieji būtų pasielgę lygiai taip pat, Didenybe, ir 
ar galėtų būti kitaip? Juk tu visų mūsų vardu kalbiesi su anapus 
ir amžinybe... 


Figmedis, pirmaisiais Ramzio valdymo metais pasodintas Tė- 
bų rūmų sode, suvešėjo ir tapo didingu medžiu, dosniai teikian- 
čiu palaimingą paunksnę. Lapijos pavėsyje Ramzis klausėsi, kaip 
jo dukra groja liutnia, o linksmai čiulbančios zylės jai pritaria. 

Kaip kasdien, visose Egipto šventyklose žyniai apsivalė šven- 
tųjų ežerų vandeniu ir faraono vardu atliko apeigas; kaip kas- 
dien, į dideles ir mažas šventoves buvo atneštas maistas, kurį 
reikėjo atnašauti dievybėms, o paskui išdalyti žmonėms; kaip 
kasdien, buvo pažadinta dieviškoji galia, ir deivė Maat galėjo 
valdovui pasakyti: „Tu gyveni manimi, mano rožės kvapas tave 
atgaivina, tavo akys yra Maat“. 

Ramzio ir Nefertarės duktė padėjo liutnią figmedžio papėdėje. 

— Meritamon, tu esi Egipto karalienė. 

— Kai tu imi su manim kalbėtis štai šitaip, Didenybe, tai reiš- 
kia, kad rengiesi sudrumsti mano sielos ramybę. 

— Mane vargina senatvė, Meritamon. Bakhenas rūpinasi Kar- 
nako klestėjimu, ir į jo dieną telpa daugiau darbų nei valandų. Tu, 
mano dukra, būk manosios milijonų metų šventyklos sergėtoja ir 

me nesėkmes ir nelaimes; žiūrėk, kad apeigos ir šventės vyktų 
reikiamu metu: tik tada Ramezėjus spinduliuos savo energiją. 

Meritamon pabučiavo valdovo ranką. 

— Tėve... tu puikiai žinai, kad niekada mūsų nepaliksi. 

— Laimė, dar niekas neišvengė mirties. 

— O argi faraonai jos nenugalėjo? Nors ji ne kartą tau labai 
skaudžiai smogė, tu jai atsispyrei. Aš net manau, kad tu ją prisi- 
jaukinai. 

— Paskutinį žodį vis dėlto tars ji, Meritamon. 

- Ne, Didenybe. Mirtis praleido progą tave sunaikinti. Šian- 
dien tavo vardas iškaltas visuose Egipto paminkluose, o tavo 
šlovė peržengė mūsų sienas. Ramzis nebegali numirti. 


Libių maištas buvo sutriuškintas, viešpatavo taika, Ramzio 
šlovė nepaliaujamai augo, bet keblios bylos vis kaupėsi ant Ame- 
nio stalo, o raštininkas vis daugiau niurnėjo, ir nei vyriausiasis 
karvedys Merenptahas, nei didysis žynys Kha negalėjo jam pa- 
dėti išspręsti neišsprendžiamo klausimo, dėl kurio valdovo as- 
mens sekretorius suko sau galvą. Pats viziris pareiškė nieko ne- 
nusimanąs. Į ką gi kreiptis, jei ne į Ramzį? 

— Aš nepriekaištauju Tavo Didenybei dėl kelionių, - išrėžė 
Amenis, - bet kai tu toli nuo sostinės, čia dažniausiai padaugėja 
nemalonumų. 

— Ar iškilo kokia nors grėsmė mūsų gerovei? 

— Aš visada maniau - ir tebemanau, - kad ir didingiausias 
pastatas gali sugriūti dėl mažyčio netikslumo ar neapdairumo. 
Žinoma, tai, kas didinga, ne mano reikalas; aš rūpinuosi keblio- 
mis kasdienybės smulkmenomis. 

— Gal nevarginsi manęs ilgomis kalbomis? 

— Gavau Aukštutiniame Egipte esančio Sumenu miesto val- 
dytojo skundą: senka šventasis šulinys, aprūpinąs vietovę van- 
deniu, o vietiniai žyniai sakosi nepajėgią užkirsti kelio tai ne- 
laimei. 

— Ar nusiuntei ten žinovų? 

— Ar tik neketini apkaltinti mane blogai vykdant savo parei- 
gas? Visas būrys žinovų patyrė nesėkmę, o aš vis suku sau galvą 
dėl to nelemto šulinio ir nerimaujančių gyventojų! 

Ant vieno iš Sumenu miesto laukus drėkinančių kanalų kran- 
to susirinko nemažas būrelis moteriškių. Popietei įpusėjus, jos 
ateidavo čia plauti indų, laikydamosi atokiai nuo skalbėjų, ku- 
riems buvo skirta kita kanalo atkarpa. Moterys plepėjo, pasako- 
josi viena kitai savo paslaptis, skleidė gandus ir paskalas, neatsi- 
sakydamos malonumo išpeikti vieną ar kitą pažįstamą. Lanks- 
čiausią visame mieste liežuvį turėjo dailutė vieno staliaus žmo- 
na, praminta Juoduke. 

— Jei šulinys išdžius, — tarė ji, - mums teks palikti miestą. 

— Neįmanoma! — užginčijo viena tarnaitė. - Čia gyveno jau 
kelios mano šeimos kartos, ir aš nenoriu, kad mano vaikai augtų 
kur nors kitur. 

— Kaipgi tu čia ištversi, jei šulinyje neliks vandens? 

— Žyniai privalo imtis kokių nors priemonių, kad šulinys neiš- 
džiūtų! 

— Jie ir ėmėsi, bet nesėkmingai. Net mokyčiausias iš jų negali 
užkirsti kelio šiai negandai. 

Prie būrelio moterų prisiartino aklas ir šlubas senis. 

— Aš ištroškęs... Prašom duoti man atsigerti. 

Smarkioji juodukė jam atkirto: 

— Nesuk mums galvos, valkata! Užsidirbk pragyvenimui, tai 
turėsi iš ko ir atsigerti. 

— Laimė nuo manęs nusigręžė, mane kamuoja liga, ir... 

— Girdėjom, girdėjom jau tas pasakas! Dink iš čia, arba apmė- 
tysime tave akmenimis. 

Neregys pasitraukė, o moteriškės vėl ėmė malti liežuviais. 

— O man ar duosite vandens? 

Moterys atsigręžė ir nuščiuvo, išvydusios išvaizdų šešiasde- 
šimtmetį vyriškį. Jis laikėsi taip oriai, kad iškart buvo aišku, jog 
tai - galingas ir svarbus asmuo. 

— Pone, - tarė Juodukė, - mes pasirengusios jums patarnauti! 

— O kodėl nuvijote tą nelaimėlį? 

— Todėl, kad jis - niekam tikęs, ir jau ligi gyvo kaulo mums 
įgriso! 

— Prisiminkite Maat įstatymą: „Nesityčiokite iš neregių, nesi- 
šaipykite iš neūžaugų, neskriauskite šlubių, nes visi mes, sveiki 
ir luošiai, Dievo rankoje. Tenelieka apleistųjų, kuriais niekas ne- 
pasirūpina“. 

Namų šeimininkės susigėdusios nuleido akis, bet Juodukė ne- 
ketino nusileisti ateiviui: 

— Kas jūs toks, kad šitaip su mumis kalbėtumėt? 

— Egipto faraonas. 

Netekusi amo, Juodukė pasislėpė už savo draugužių. 

— Pagrindinį Sumenu šulinį veikia pikti kerai, nes jūs niekina- 
te tą nelaimėlį ir elgiatės su juo pasibjaurėtinai: štai išvada, ku- 
rią aš padariau, praleidęs čia keletą dienų. 

Juodukė puolė Ramziui po kojomis: 

— Jeigu mes imsime elgtis kitaip, ar to užteks, norint išgelbėti 
šulinį? 

— Jūs užrūstinote jame gyvenantį dievą, ir aš turiu jį numaldyti. 


Kai didinga dievo Sobeko - soste sėdinčio žmogaus su kroko- 
dilo galva - statula pajudėjo iš Sumenu Gyvybės Namo skulpto- 
rių dirbtuvės, miesto gyventojai atskubėjo palydėti jos ligi šuli- 
nio. Ant šlapios žemės buvo išdėlioti apvalūs rąstai, ir būrys 
akmentašių atsargiai traukė jais Sobeko statulą. Taip ji lėtai nu- 
keliavo prie pagrindinio šulinio, kur jos laukė Ramzis, pats išta- 
ręs maldas, prašančias Sobeką leisti vandeniui, be kurio žmonės 
neišgyvens, ištrykšti iš pirmapradžio Žemę juosiančio vandeny- 
no - Nuno. 

Paskui valdovas įsakė amatininkams nuleisti dievą į šulinio 
dugną, kad ten jis įvykdytų stebuklą. 

Kitą dieną Sumenu šulinys vėl teikė gaivų vandenį miesto gy- 
ventojams, surengusiems puotą, kurioje neregys ir staliaus žŽmo- 
na sėdėjo greta. 

Hefato tėvas buvo egiptietis, o motina - finikietė. Jis greitai ir 
sėkmingai kopė karjeros laiptais. Stropus mokinys, puikus aukš- 
tosios Memfio mokyklos auklėtinis, matematiniais gabumais ste- 
binęs reiklius mokytojus, jis ilgai dvejojo, kurią iš daugelio jam 
siūlomų tarnybų pasirinkti. Galiausiai jis nuėjo dirbti į centrinę 
hidrologijos tarnybą, tiriančią Nilo vandenis. Ji buvo įpareigota 
numatyti potvynių laiką ir lygį, taip pat rūpintis dirbamųjų že- 
mių drėkinimu. 

Metams bėgant Hefatas tapo mėgstamu vizirio, ministrų ir 
provincijų valdytojų pašnekovu. Jis sugebėjo taip mikliai paglos- 
tyti savo viršininkų savimeilę, kad jie skyrė jį į vis aukštesnius 
postus, pamiršdami, jog savo pavyzdžiu Hefatas laikė Šenarą, 
vyresnijį faraono brolį — Šenarą, tėvynės išdaviką, bet tobulą 
dvariškį ir neapsakomai ambicingą politiką. 

Laimė, Hefatas pasirodė esąs atsargus ir vengė atvirai stoti 
Šenaro pusėn. Beje, šis susilaukė liūdno galo. 

Energingas penkiasdešimtmetis, vedęs, dviejų vaikų tėvas, He- 
fatas visų akyse buvo aukštas valdininkas, geležine ranka rikia- 
Vęs savo gausius tarnautojus. Kas būtų galėjęs įtarti, kad jis yra 
paskutinis siekusio užimti sostą Šenaro įkurto tinklo narys? 

Šie tolimi prisiminimai taip ir būtų likę glūdėti praeityje, jei 
aukštasis pareigūnas nebūtų susipažinęs su Finikijos pirkliu Nari- 
šu, kurio turtas jį tiesiog apakino. Hefatas suvokė, kad jis, turėda- 
mas tokią padėtį ir pareigas, taip pat gali tapti labai turtingas. 

Pietaujant su finikiečiu, Hefatui atsivėrė akys. Ramziui ne- 
trukus sueis jau septyniasdešimt metų, ir jis perleis šalies valdy- 

mą ribotų gebėjimų žmonėms, nepajėgiantiems veikti savaran- 
kiškai. Kha, vyresnysis faraono sūnus, pasinėręs į tikėjimo tie- 
sas, ir valstybės reikalai jam nerūpi; Merenptahas įpratęs aklai 
paklusti tėvui; Ramziui mirus, jis jausis suglumęs ir nesugebės 
spręsti šalies valdymo klausimų. O senstąs raštininkas Amenis 
bus nušalintas. 

Gerai pagalvojus, esama valdžia buvo kur kas silpnesnė, nei 
atrodė. Priverstas naudotis atgimimo švenčių magija ir vyriau- 
siosios gydytojos Neferetės pagalba, Ramzis aiškiai ėjo senyn ir 
silpnyn. 

Ar tik neatėjo laikas smogti lemiamo smūgio ir įgyvendinti 
Šenaro svajonės? 


Merenptahas įvedė Hetitų imperijos pasiuntinį į didžiąją pri- 
ėmimų salę Pi-Ramzio rūmuose. Diplomatas buvo vienas, be 
įprastos dovanas nešančios palydos. Jis nusilenkė Ramziui. 

— Didenybe, turiu pranešti jums liūdną žinią: mirė hetitų 1m- 
peratorius, jūsų brolis. 

Faraono atmintyje atgijo daugybė vaizdų ir įvykių, pradedant 
mūšiu prie Kadešo ir baigiant hetitų imperatoriaus apsilankymu 
Egipte. Hatušilis buvo pavojingas priešininkas; tiesa, vėliau jis 
tapo ištikimu sąjungininku. Drauge su juo Ramzis padėjo tvirtą 
pagrindą taikai ir geresniam gyvenimui. 

— Ar jau paskirtas imperatoriaus Hatušilio įpėdinis? 

— Taip, Didenybe. 

— Ar jis pasiryžęs laikytis taikos sutarties? 

Merenptahui užgniaužė gerklę. 

— Mūsų velionio imperatoriaus nutarimai įpareigoja jo įpėdi- 
nius jų laikytis, - atsakė pasiuntinys. - Nebus peržiūrimas nė 
vienas sutarties straipsnis. 

— Perduok mano užuojautą ir nuoširdžiausių linkėjimų impe- 
ratorienei Putuhepai. 

— Deja, Didenybe, imperatorienė jau anksčiau negalavo, o im- 

peratoriaus Hatušilio mirtis pagreitino ligos eigą. Imperatorie- 
nės Putuhepos nebėra. 

— Pasakyk naujajam Hetitų imperijos valdovui, kad jis gali pa- 
sikliauti mano draugyste ir geranoriškumu. Tegu jis žino, kad 
Egiptas visada ateis jam į pagalbą. 

Pasiuntiniui išėjus, Ramzis kreipėsi į sūnų: 

— Nedelsdamas susisiek su mūsų agentais Hatuše. Tegu jie 
kuo greičiau atsiunčia man išsamų pranešimą apie padėtį Hetitų 
imperijoje. 


Egiptietis Hefatas priėmė finikietį Narišą savo gražiojoje so- 
dyboje Pi-Ramzyje. Jis supažindino svečią su savo Žmona ir 
dviem vaikais, nepamiršęs pasigirti puikiu abiejų išsilavinimu ir 
jų laukiančia tokia pat puikia ateitimi. Maloniai papietavę ir pa- 
sišnekučiavę įprastomis kasdieniškiausiomis temomis, hidrolo- 
gijos tarnybos viršininkas ir svetimšalis pirklys nuėjo į figme- 
džio altaną su dailiai išdrožinėtomis kolonėlėmis. 

— Tai, kad jūs mane pakvietėte į savo namus, daro man garbę, — 
tarė finikietis. — Atleiskite už tiesmuką klausimą, bet aš norė- 
čiau sužinoti, koks tikrasis jūsų tikslas? Aš - pirklys, jūs - aukštas 
valdininkas... Mudu neturime nieko bendra. 

— Girdėjau šnekant, kad jūs nepatenkintas Ramzio politika 
prekybos srityje. 

— Tas jo paikas ir juokingas abejojimas vergijos pagrįstumu 
mums iš tikrųjų kenkia; bet Egiptas galiausiai supras, kad tokių 
pažiūrų laikytis neįmanoma. 

— Taip, bet kol jis tai supras, gali prabėgti daug metų... O mes 
su jumis norėtume pralobti ilgai nelaukę. 

Finikietis smalsiai pažvelgė į pašnekovą: 

— Hefatai, aš nelabai suprantu, ką jūs norite pasakyti. 

- Šiandien Ramzis su niekuo nesidalija savo valdžia, bet taip 
bus ne amžinai. Faraonas sensta, jo valdžia silpsta, o abu įpėdi- 
niai, Kha ir Merenptahas, nepajėgūs valdyti. 

— Aš nesikišu į politiką. Ji man išvis nerūpi, o Egipto politika — 
nė to tiek! 

— Bet visagalis pelnas jums labai rūpi, tiesa? 

— Na, juk pelnas ir turtas - Žmonijos ateitis! 

— Tai pagreitinkime tą ateitį! Jūs, kaip ir aš, tik dėl skirtingų 
priežasčių, norite atsigriebti, pasinaudodamas tuo, kad pasenęs 
valdovas jau nepajėgs priešintis. Bet ne tai svarbiausia: aukš- 
čiausios valdžios silpnėjimu galima pasinaudoti ir įvykdyti pasa- 
kišką sandėrį. 

— Kokį? 

— Mažų mažiausiai patrigubinti Finikijos turtą. Bet iš tikrųjų 
tos galimybės kur kas didesnės. Neverta nė sakyti, kad jūs, Nari- 
šai, būsite garbinamas kaip šių laimingų permainų pradininkas. 

— Ojūs, Hefatai? 

— Kurį laiką aš mieliau liksiu šešėlyje. 

— Kąjūs sumanėte? 

— Prieš atskleisdamas jums savo sumanymą, aš turiu būti tik- 
ras, kad niekam nieko apie jį nepasakysite. 

Pirklys šyptelėjo. 

— Mano mielas Hefatai, duotas žodis vertinamas tik Egipte. 
Jeigu ketinate imtis verslo, tai jums teks kaip galima greičiau 
pamiršti tą pasenusią moralę. 

Aukštasis pareigūnas dar nesiryžo prabilti. Jei finikietis jį iš- 
duos, jis baigs savo dienas kalėjime... 

— Sutarta, Narišai. Tuoj aš jums viską paaiškinsiu. 

Hefatui dėstant savo užmačias, finikietis bandė suvokti, kaip 
faraono valdinio galvoje galėjo gimti toks beprotiškas sumany- 
mas. Tačiau jis, Narišas, niekuo nerizikavo, ir egiptietis buvo 
teisus: jei jo kėslus pavyktų įgyvendinti, jiedu neapsakomai pra- 
turtėtų, o Ramzio valdymas baigtųsi baisia nelaime. 


Merenptahas neįstengė išmesti iš galvos libių maišto. Jis, vy- 
riausiasis karvedys, įpareigotas rūpintis valstybės saugumu, ne- 

sugebėjo užkirsti kelio Malfiui. Jei ne Ramzio įžvalgumas ir nar- 
sa, maištininkai būtų užplūdę Deltą, nusiaubę ir išžudę tūkstan- 
čius egiptiečių. 

Pasimokęs iš patirties, Merenptahas pats aplankė ir apžiūrėjo 
mažąsias tvirtoves, įpareigotas stebėti libių genčių judėjimą ir 
pavojaus atveju paskelbti aliarmą. Jaunesnysis valdovo sūnus per- 
tvarkė kariuomenę, sustiprino drausmę ir primygtinai pabrėžė, 
kad kariškiai, kuriems atiteko toks nedėkingas darbas, iš tiesų 
atlieka gyvybiškai svarbią užduotį. 

Merenptahas netikėjo, kad libiai galutinai sutriuškinti. Žino- 
ma, Malfis žuvo, bet jo vietą galėjo užimti kiti, lygiai taip pat 
nekenčią Egipto, ir šaukti į pergalingą karą, tad vyriausiasis kar- 
vedys, Ramzio pritariamas ir palaikomas, ėmė stiprinti šiaurės 
vakarų Deltos pakraščio gynybą. 

Tačiau kaip klostysis padėtis Hetitų imperijoje? Ar Hatušilio, 
protingo ir blaiviai mąstančio valdovo, mirtis nereiškė beprasi- 
dedančios vidaus krizės, kurią savo raminamais žodžiais bandė 
nuslėpti hetitų pasiuntinys? Hatuše kelias į sostą būdavo mielai 
prasiskinamas nuodais ar durklu. Galbūt senasis imperatorius 
labai klydo manydamas sunaikinęs bet kokį pasipriešinimą savo 
valiai. 

Nekantriai laukdamas patikimų žinių iš Hetitų imperijos, Me- 
renptahas laikė savo kariuomenę kovinėje parengtyje. 


Nors Budrius neniekino Žuvies, jis aiškiai teikė pirmenybę rau- 
donai mėsai: jautienai ir avienai. Tokių pat guvių ir protingų akių 
kaip ankstesnieji jo dinastijos atstovai, Ramzio šuo vertino ir 
brangino pokalbius su savo šeimininku: geras žodis pagardinda- 
vo bet kokį patiekalą. 

Valdovas su Budriumi kaip tik baigė vienu du pietauti, kai į 
rūmus atvyko Merenptahas. 

— Didenybe, aš perskaičiau visus mūsų agentų atsiųstus pra- 
nešimus ir ilgai kalbėjausi su jų viršininku. 

Ramzis įpylė vyno į sidabrinę taurę ir ištiesė ją sūnui. 

— Nieko nuo manęs neslėpk, Merenptahai, aš noriu žinoti vi- 
są tiesą. 

— Hetitų pasiuntinys mums nemelavo: Hatušilio įpėdinis tvir- 
tai pasiryžęs laikytis taikos sutarties ir palaikyti puikius santy- 
kius su Egiptu. 

Nilo potvynis... Kasmet atsinaujinąs stebuklas, dievų dovana, 
skatinanti gyventojų dėkingumą faraonui, nes tik jis galėjo pri- 
versti upės vandenis pakilti ir apvaisinti žemę. 

O tais metais potvynis buvo nuostabus: vienuolikos metrų! 
Nuo pat Ramzio valdymo pradžios Egiptui dar niekada nepri- 
trūko gaivinančio vandens, ištryškusio iš dangiškojo vandenyno 
gelmių. 

Patvirtinus taiką su hetitais, prasidėjo vasaros šventės ir plaukio- 
jimai iš vienos gyvenvietės į kitą daugybe per Žiemą sutaisytų val- 
čių. Kaip ir visi jo tėvynainiai, aukštasis pareigūnas Hefatas grožė- 
josi didingu reginiu: ištvinusiu Nilu, tyvuliuojančiu kaip milžiniškas 
ežeras, iš kurio vandenų kilo kalvelės su jų viršūnėse pastatytais 
kaimeliais. Hefato šeima kelioms savaitėms išvyko į Tėbus pas jo 
tėvus, tad jis buvo visai laisvas ir galėjo elgtis kaip tinkamas. 

Kol valstiečiai ilsėjosi, atsakingi už laukų drėkinimą tarnau- 
tojai dirbo išsijuosę. Bet Hefatas žvelgė į potvynį kitomis aki- 
mis. Vanduo plūdo į atsargines talpyklas, atskirtas žemės už- 
tvankomis, prireikus jos viena po kitos bus pralaužtos, kad pa- 
pildytų per kaitrą senkančius drėkinimo kanalus, o Hefatas džiū- 
gavo dėl atėjusio jam į galvą pasakiško sumanymo, kuris pada- 
rys jį turtingesnį ir galingesnį už Ramzį Didįjį. 


Aukštieji Egipto pareigūnai paprašė Ramzį juos priimti ir iš- 
klausyti: jie norį pateikti valdovui vieną pasiūlymą, kuris jiems 
atrodąs tinkamas ir pagrįstas. Net nesitarę tarpusavyje, jie visi 
padarę tokią pat išvadą. 

Valdovas dėmesingai išklausė didžiūnus. Jis neuždraudė jiems 
vykdyti savo sumanymo, bet nepatarė imtis šio žygio - nors ir 
linkėjo sėkmės. Supratęs Ramzio žodžius kaip paskatinimą, Iž- 
do valdytojas, bendradarbiams besižavint jo ryžtu, tą patį vaka- 
rą nuėjo į Amenio raštinę, faraono asmens sekretoriui jau palei- 
dus savo tarnautojus į namus. 

Ameniui netrukus turėjo sueiti septyniasdešimt, bet jis vis dar 
buvo panašus į moksleivį, prisiekusį ištikimybę Ramziui, kai li- 
kimas iš pažiūros net nežadėjo jam faraono sosto: išblyškęs, gei- 
bus, vis toks pat liesas ir išbadėjęs, nors sukimšdavo didžiulį 
kiekį maisto; kamuojamas amžinų nugaros skausmų, bet galįs 
ištverti tokį krūvį ir nuovargį, koks būtų patiesęs ant žemės bet 
kurį milžiną; uolus, kruopštus ir pedantiškas darbininkas, ten- 
kinąsis vos keliomis miego valandomis per parą ir pats susipa- 
žįstąs su kiekvienu gautu raštu ar dokumentu. 

— Kokie nors nemalonumai? - pasiteiravo jis įėjusio į raštinę 
Iždo valdytojo. 

— Ne, ne. 

— Tuomet kas gi? Juk aš dirbu. 

— Mes susirinkome pas vizirį ir jo vadovaujami... 

— Kas tie „mes“? 

— Na... Dvigubo Baltojo Namo viršininkas, žemdirbystės mi- 
nistras, aš... 

— Suprantu. Kokia gi buvo to susirinkimo priežastis? 

— Tiesą sakant, jų buvo dvi. 

— Ką gi, iš pradžių išsiaiškinkime pirmąją. 

— Už pasiaukojamą tarnybą Egiptui aukštieji valdininkai, jūsų 
bendradarbiai, nori padovanoti jums sodybą ten, kur jūs pats 
pasirinksite. 

Amenis padėjo į šalį savo teptuką. 

— Įdomu... O antroji priežastis? 

— Jūs daug dirbote, Ameni, - kur kas daugiau, nei reikalavo 
tarnybinės pareigos. Be abejo, taip pasiaukojamai triūsdamas, 

jūs apie tai negalvojote... Bet ar neatėjo laikas pailsėti pamiršus 
visus darbus ir rūpesčius? Visų gerbiamam ramiai ilsėtis jaukio- 
je, patogioje buveinėje? Ką jūs apie tai manote? 

Amenis tylėjo. Iždo valdytojas palaikė tai geru ženklu. 

— Aš žinojau, kad jūs paklausysite sveiko proto, - patenkintas 
tarė jis. - Mano bendradarbiams bus labai malonu sužinoti jūsų 
nutarimą. 

— Nelabai esu tuo tikras. 

— Atleiskite, nesupratau... 

— Aš niekada neatsistatydinsiu, — įsikarščiavęs išrėžė Ame- 
nis, — ir niekas, išskyrus faraoną, neprivers manęs iš čia išeiti. 
Kol jis nepareikalaus mano atsistatydinimo, aš dirbsiu kaip dir- 
bęs - taip, kaip buvau įpratęs. Ar aišku? 

— Mes manėme, kad tai bus jūsų labui... 

— Išmeskite tai iš galvos. 


Hefatas su Narišu vieną karštą vasaros dieną vėl susitiko egip- 
tiečio namuose. Pirklys gardžiavosi vėsiu, lengvu, skatinančiu 
virškinimą alumi, kuriuo jis buvo pavaišintas. 

— Nenorėčiau girtis, - tarė Narišas, - bet manausi šauniai pa- 
dirbėjęs: Finikijos pirkliai pasirengę nupirkti Egiptą. Tačiau ar 
jūs, Hefatai, pasirengęs jį parduoti? 

— Aš nepakeičiau savo nuomonės. 

— Ar galite nurodyti man tikslią datą? 

— Aš negaliu pakeisti gamtos dėsnių, bet laukti mums liko 
nebeilgai. 

— Ojei iškils kokia nors rimta kliūtis? 

Hefatas leido sau pasipuikuoti: 

— Mano tarnybinė padėtis to neleis. Jokių kliūčių nebus. 

— Argi jums neprireiks didžiojo Memfio žynio antspaudo? 

— Taip, bet tas didysis žynys - Kha, pasinėręs į dvasinių verty- 
bių ieškojimus. Jam rūpi tik seni akmenys su senais įrašais. Jis 
net neatkreips dėmesio į pasirašomą dokumentą. 

— Man neduoda ramybės viena smulkmena, - prisipažino fini- 
kietis. - Kodėl jūs nekenčiate savo krašto? 

— Dėl mūsų sandėrio Egiptas nenukentės. Jis pagaliau atsi- 
vers išoriniam pasauliui, kuris nušluos jo senuosius prietarus ir 
pasenusius papročius, kaip to pageidavo Šenaras, ligi šiol likęs 
man pavyzdžiu. Jis norėjo parblokšti Ramzį — aš jį nuversiu. 
Hetitams, libiams, burtininkams tai nepavyko; Ramzis tai žino 
ir nebesisaugo, tad aš, Hefatas, jį įveiksiu. 


— Atsakymas bus neigiamas, - tarė Amenis Dviejų Sakalų pro- 
vincijos valdytojui, stipruoliui su valingu smakru. 

— Kodėl? 

— Todėl, kad jokia provincija nesinaudos ypatingais privalu- 
mais kitų provincijų sąskaita. 

— Bet man tai pažadėjo aukštieji sostinės valdininkai! 

— Galimas daiktas. Bet nė vienam valdininkui nevalia įsakinė- 
ti ką užsimanius! Jeigu aš visada būčiau vykdęs visus mūsų aukš- 
tųjų valdininkų nurodymus, Egiptas jau seniai būtų nuskurdęs. 

— Jūs tikrai nepatenkinsite mano prašymo? 

— Drėkinimo tvarka nebus keičiama; vanduo iš atsarginių tal- 
pyklų bus paleistas į kanalus įprastu laiku, ir ne anksčiau. 

— Tokiu atveju aš reikalauju galimybės susitikti su valdovu! 

— Jis jus priims, bet negaišinkite jo laiko. 

Nesulaukus Amenio pritarimo, provincijos valdytojui nebu- 
vo ko nė tikėtis palenkti savo pusėn Ramzį, tad jam neliko nie- 
ko kita, tik grįžti atgalios. 

O Amenis ne juokais susidomėjo, kas dedasi karalystės drė- 
kinimo srityje. 

Pastaruoju metu šeši stambių provincijų valdytojai arba krei- 
pėsi į jį raštu, arba asmeniškai atvyko į raštinę su prašymu pa- 
tvirtinti hidrologinės Memfio tarnybos nutarimą: labai greit iš- 
leisti vandenį iš atsarginių talpyklų, kad padidėtų dirbamosios 
žemės plotai. 

Amenio nuomone, tai buvo dviguba klaida, nes, viena vertus, 
plėsti žemės ūkio naudmenų dabar visai nereikėjo, o kita - lau- 
kus reikėjo drėkinti pamažu, o ne ūmai užlieti juos vandeniu. 
Laimė, hidrologijos tarnybos darbuotojai nežinojo, kad daugu- 
ma provincijos valdytojų, susidūrę su kokiu nors kebliu ar abe- 
jotinu klausimu, nesigarsindami visada kreipdavosi patarimo į 
valdovo asmens sekretorių. 

Amenis pagalvojo, kad jei jis nebūtų taip apsikrovęs įvairiau- 
siais darbais ir reikalais, tai mielai ištirtų, kas atsakingas už to- 
kius klaidingus nurodymus. 

Raštininkas pradėjo nagrinėti pranešimą apie gluosnių sodi- 
nimą Vidurio Egipte, bet metė jį skaitęs, neįstengdamas susi- 
kaupti. Ne, ta istorija su vandens talpyklomis - pernelyg rimtas 
dalykas, kad į jį būtų galima nekreipti dėmesio. 


Ramzis su Kha įžengė pro Toto šventyklos Hermopolyje pilo- 
ną ir perėjo saulės nutviekstą kiemą. Ant dengtosios šventyklos 
slenksčio juos pasitiko didysis dievo žynys. Valdovas su sūnumi 
pasigrožėjo salėmis, kur įžengdavo tik raštininkų bei mokslininkų 
globėjo Toto tarnai, ir valandėlę susikaupę mąstė jo šventovėje. 

- Čia mano ieškojimai baigiasi, - tarė Kha. 

— Tu radai Toto knygą? 

— Aš ilgai maniau, kad Toto knyga - labai senas rankraštis, 
slepiamas kokios nors šventyklos raštų saugykloje, bet galiau- 
siai supratau, kad kiekvienas mūsų šventovių akmuo - vienas iš 
hieroglifų toje knygoje, kurią parašė Pažinimo dievas, norėda- 
mas suteikti mūsų gyvenimui prasmę. Tai, ką Totas norėjo mums 
pasakyti, glūdi kiekvienoje skulptūroje ir kiekviename hierogli- 
fe; mūsų protas privalo surinkti tai, kas išsklaidyta, lygiai taip 
pat, kaip Izidė surinko išmėtytas Ozirio kūno dalis. Visa mūsų 
šalis, tėve, yra šventykla pagal dangaus pavidalą, ir faraonui pri- 
valu laikyti tą knygą atverstą, kad širdies akys galėtų ją perskai- 
tyti ir suprasti. 

Joks poetas, net Homeras, nebūtų radęs žodžių, tinkamų ap- 
rašyti džiaugsmui ir pasididžiavimui, kuriuos jautė Ramzis, klau- 
sydamasis išminčiaus. 

Nors Hefato sumanymas buvo labai paprastas, jo padariniai ga- 
lėjo būti pražūtingi: per anksti išleidus atsarginėse talpyklose 
sukauptą vandenį, sutriktų laukų drėkinimas, ir Egiptas netektų 
būsimojo derliaus, o atsakomybė už tą katastrofą būtų priskirta 
drėkinimo valdybai, ir pirmiausia - Kha, vyresniajam Ramzio 
sūnui, įpareigotam patvirtinti savo antspaudu potvarkį dėl pir- 
malaikio vandens talpyklų atidarymo, nes Kha buvo ne tik didy- 

Nuraminti suklastotų duomenų, kuriuos Hefatas pasirūpino 
išsiuntinėti, provincijų valdytojai įklius į spąstus ir patikės, kad 
gali naudotis papildomomis vandens atsargomis derliui pagerin- 
ti ir savo provincijai praturtinti. O kai jie suvoks, ką pridarė, 
bus jau per vėlu taisyti tą krūvą nusikalstamų klaidų: laukams 
drėkinti vandens nebeužteks, ir derliaus nebus ko nė tikėtis. 

Bus kaltinamas ne tik Kha, bet ir Ramzis. 

Tada ims veikti Narišas ir kiti Finikijos pirkliai: jie pasiūlys 
Egiptui visų reikiamų maisto produktų - žinoma, nežmoniškai 
didelėmis kainomis. Iždas bus priverstas sutikti su jų sąlygomis; 
pasipiktinimų audra nublokš nuo sosto senąjį faraoną, o Hefa- 
tas susižers milžinišką pelną, atneštą sandorio su finikiečiais. 
Susiklosčius palankioms aplinkybėms, jis išvys vizirį ir užims jo 
vietą, o jei ne, tai pralobęs įsikurs Finikijoje. 

Liko paskutinis formalumas: paprašyti Kha uždėti antspaudą 
ant potvarkio dėl vandens talpyklų. Hefatui net nereikės pačiam 
susitikti su didžiuoju Žyniu: jis tikriausiai įsakys sutvarkyti Šį 
reikalą savo sekretoriui. 

Raštininkas pasitiko Hefatą nepaprastai maloniai. 

— Jums labai pasisekė, didysis žynys kaip tik čia, jis jus mielai 
priims. 

— Bet tai nebūtina, - ėmė atsikalbinėti Hefatas, - aš nenorė- 
čiau jo trukdyti. 

— Prašom eiti paskui mane. 

Sunerimęs aukštasis valdininkas buvo įvestas į biblioteką, 
kur panteros kailio palaidinę vilkįs Kha atidžiai skaitė kažko- 
kius raštus. 

— Džiaugiuosi jus matydamas, Hefatai. 

— Man tai didžiulė garbė, karalaiti, bet aš nenorėjau trukdyti 
jūsų darbų. 

— Kuo galiu būti jums naudingas? 

— Tiesiog reikia patvirtinti vieną potvarkį... 

— Parodykite jį man. 

Kha kalbėjo rimtai ir valdingai; didysis žynys visai nebuvo pa- 
našus į Hefato įsivaizduotą svajotoją. 

— Tai neįprastas pasiūlymas, todėl būtina jį atidžiai išnagrinė- 
ti, —- tarė Kha. 

Hefatui kraujas sustingo gyslose. 

— Ne, karalaiti, tai - tik paprasčiausias būdas palengvinti lau- 
kų drekinimą, ir nieko daugiau. 

- Jūs pernelyg kuklus! Kadangi aš pats negaliu deramai įver- 
tinti jūsų pasiūlymo, tai perduosiu šį dokumentą kitam žmogui, 
tos srities Žinovui. 

„Kokiam nors hidrologijos tarnybos darbuotojui“, - pamanė 
Hefatas ir net atsiduso iš palengvėjimo, tikėdamasis dėl savo 
aukštos tarnybinės padėties nesunkiai jį įtikinsiąs. 

— Štai tas, kuris pasakys jums savo nuomonę, - tarė Kha. 

Įėjo Ramzis, vilkįs plono lino apdarą plačiomis rankovėmis. 
Jo riešus juosė dvi garsiosios auksinės apyrankės, papuoštos ma- 
žytėmis laukinėmis antimis iš lazurito. 

Faraono žvilgsnis verte pervėrė Hefatą ir privertė jį trauktis 

atgal, kol šis atsirėmė nugara į papirusų lakštų ir ritinėlių pri- 
krautas lentynas. 

— Tu smarkiai suklydai, pamanęs, jog turimų žinių tau užteks 
savo šaliai sužlugdyti, - tarė Ramzis. - Nejaugi nežinai, kad go- 
dumas - nepagydoma liga, padaranti žmogų aklą ir kurčią? Juk 
tu - valdininkas, tad kaipgi galėjai taip lengvabūdiškai manyti, 
kad Egiptą valdo neišmanėliai? 

— Didenybe, maldauju jus... 

— Neeikvok tuščiai žodžių, Hefatai: tu nevertas, kad aš tau 
atsakyčiau. Tavo elgesys priminė man Šenarą: ta pati niekšybė, 
stumianti žmogų į pražūtį išdavus Maat. Dabar tavo likimas — 
teisėjų rankose. 


Nuo tikrai grėsmingo pavojaus šalį išgelbėjo Amenis, atlikęs 
kruopštų tyrimą. Valdovas labai norėjo jam už tai atsilyginti, — 
gal apdovanoti, bet kaip tai padaryti, kad uolusis raštininkas ne- 
įsižeistų? Abiem vyrams užteko sąmoksliškai susižvelgti, ir Ame- 
nis grįžo prie savo darbų. 

Bėgo dienos, mėnesiai ir metai, paprasti ir laimingi - iki pen- 
kiasdešimt ketvirtųjų Ramzio Didžiojo valdymo metų pavasa- 
rio, kai, pasitaręs su vyriausiąja gydytoja Neferete, faraonas pa- 
sielgė priešingai jos nuomonei. Atsigavęs ir pažvalėjęs po savo 
devintosios atgimimo šventės, valdovas panoro aplankyti Egip- 
to kaimus. 

Gegužės mėnesį vėl buvo smarkiai karšta. Valdovo reumatui 
tai buvo tik į gera. 

Tuo metu buvo nuimamas derlius. Valstiečiai pamažu žengė 
laukais, blykčiodami pjautuvais su medinėmis rankenomis, ir la- 
bai aukštai pjovė prinokusių javų varpas. Paskui varpos būdavo 
surišamos į pėdus, o nenuilstantys asiliukai gabendavo juos ant 
grendymų. Sukrauti šiaudus į stirtas buvo ne taip paprasta: tam 
reikėjo patyrusių rankų, gebančių pastatyti stirtas, kurios išsto- 
vėtų didžiąją metų dalį. Norėdami, kad stirta būtų tvirtesnė, vals- 
tiečiai įsmeigdavo į ją dvi ilgas kartis. 

Kai tik faraonas įžengdavo į kaimą, seniūnai jam įteikdavo 
padėklą su dovanomis: gėlėmis ir javų varpomis. Paskui valdo- 
vas atsisėsdavo altanoje ir išklausydavo gyventojų skundus. Raš- 
tininkai trumpai pasižymėdavo jų esmę ir perduodavo Ameniui, 
pareikalavusiam, kad jam būtų suteikta galimybė perskaityti vi- 
sus per kelionę surašytus pranešimus ir ataskaitas. 

Valdovas įsitikino, kad žemės ūkio padėtis apskritai gera ir 
nepataisomų blogybių nėra - nors, žinoma, ligi tobulybės buvo 
dar labai toli. Besiskundžiantieji nebuvo įžūlūs, išskyrus vieną 
valstietį iš Beni Hasano, kurio įkarštis papiktino faraono paly- 
dovus. 

— Dienomis aš dirbu žemę, - skundėsi jis, - o naktimis taisau 
įrankius; aš lakstau paskui gyvulius, kurie nuolat išbėgioja, o 
mokesčių rinkėjas kaipmat prisistato ir mane apiplėšia! Lydi- 
mas gobšuolių gaujos, jis išvadina mane vagimi, negailestingai 
primuša, nes neįstengiu sumokėti mokesčių, ir uždaro mano žmo- 
ną su vaikais į kalėjimą! Kaipgi aš galiu būti laimingas? 

Visi baiminosi Ramzio pykčio protrūkio, bet valdovas liko 
šaltas ir ramus. 

— Gal tu nori dar kuo nors pasiskųsti? 

Valstietis nustebo. 

— Ne, Didenybe, ne... 

— Vienas iš tavo artimųjų yra raštininkas, juk taip? 

Vyriškiui nepavyko nuslėpti sumišimo. 

— Taip, bet... 

— Jis išmokė tave seno įrašo, kuris skaitomas visose raštinin- 
kų mokyklose. Šis įrašas liaupsina jų amatą, peikdamas ir juo- 
dindamas visus kitus. Matyt, turi gerą atmintį: tau pavyko pui- 
kiai jį įsiminti ir raiškiai mums atpasakoti, bet ar tau tikrai teko 
patirti visas tas nelaimes, apie kurias man ką tik kalbėjai? 

— Na, gyvuliai tikrai išlaksto ir pereina iš vieno lauko į kitą... 
O tai sukelia nemalonumų. 

— Jeigu tau nepavyks geruoju susitarti su kaimynais, kreipkis 

į kaimo teisėją ir niekada nesitaikstyk su neteisybe, nors ji būtų 
ir visai nežymi. Sitaip tu padėsi faraonui valdyti. 


Ramzis apžiūrėjo daugelį javų sandėlių ir įsakė visiems der- 
liaus skaičiuotojams kuo tiksliausiai seikėti grūdus. Paskui jis 
atidarė Karnake derliaus šventę, pats pradėjęs pilti grūdus į vie- 
ną iš didžiųjų Amono valdos aruodų. Žyniai ir aukštieji pareigū- 
nai pastebėjo, kad net ir tokio garbaus amžiaus Dviejų Žemių 
valdovo ranka vis dar tvirta, 0 judesiai - guvus. 

Didysis žynys Bakhenas palydėjo savo žymųjį svečią į prie- 
plauką keliu, kuris kirto sodriai žaliuojančius laukus, besidrie- 
kiančius aplink šventyklą. Pavargęs Ramzis sutiko sėsti į savo 
puošnius neštuvus. 

Bakhenas pirmas pastebėjo tinginį, kuris snaudė po gluosniu, 
užuot dirbęs drauge su kitais valstiečiais. 

— Jis bus nubaustas, - pažadėjo didysis žynys. 

— Šį kartą būk atlaidus; juk tai aš įsakiau visame Egipte paso- 
dinti gluosnių! 

— Tas Žmogus niekada nesužinos, Didenybe, už ką turėtų būti 
jums dėkingas. 

— Ir aš kartais jaučiu pagundą užmigti po gluosniu kaip jis ir 
pamiršti savo pareigų naštą. 

Netoli prieplaukos Ramzis įsakė nešikams sustoti ir išlipo iš 
neštuvų. 

— Didenybe, - sunerimo Bakhenas, - kam jums eiti pėsčio- 
mis'? 

— Pažvelk į tą koplytėlę... Ji visai sugriuvusi. 

Kuklutė Derliaus deivės-kobros šventyklėlė nukentėjo nuo lai- 
ko ir žmonių abejingumo; tarp sutrūkinėjusių akmenų vešėjo 
piktžolės. 

- Štai kur tikras nusižengimas. - tarė Ramzis. - Liepk atsta- 
tyti ir išplėsti šią koplyčią, Bakhenai, įrenk čia akmens vartus, ir 
tegu šventyklos viduje stovi Karnako skulptorių sukurta deivės 

statula. Egiptą sukūrė dievybės, tad nepamirškime jomis pasirū- 
pinti, net jei jos mums apsireiškia kukliausiu pavidalu. 

Pagerbdami deivės ka, Dviejų Žemių valdovas su didžiuoju 
Amono žyniu padėjo šventovės papėdėje lauko gėlių. Sukdamas 
ratu, aukštai danguje sklandė sakalas. 

Grįždamas į sostinę, Ramzis sustojo Memfyje pasišnekučiuoti 
su savo sūnumi Kha, ką tik baigusiu atstatinėti Senosios kara- 
lystės paminklus ir gražinti požeminę jaučių Apių šventyklą. 

Prieplaukoje valdovą pasitiko vyriausioji gydytoja Neferetė, 
kaip visada graži ir skoningai apsirengusi. 

— Kaipjūs jaučiatės, Didenybe? 

— Truputį pavargau, šiek tiek skauda nugarą, bet šiaip visai 
neblogai. Jūs kažko susijaudinusi, Neferete. 

— Kha labai serga. 

— Jūs norite pasakyti, kad... 

— Aš žinau tą ligą, bet negalėsiu jos išgydyti. Jūsų sūnaus šir- 
dis nusilpo, vaistai jai nebepadeda. 

— Kur jis? 

— Ptaho šventyklos knygų saugykloje, tarp įrašų, kuriuos jis 
taip uoliai tyrinėjo. 

Valdovas nedelsdamas nuvyko pas Kha. 

Baigiantis šeštajam gyvenimo dešimtmečiui, griežtas ir kam- 
puotas didžiojo Žynio veidas tapo ramus ir giedras. Jo tamsiai 
mėlynos akys švytėjo rimtimi ir ramybe, būdingomis Žmogui, 
kuris visą savo gyvenimą rengėsi susitikti su anapus. Nė men- 
kiausios baimės šešėlis netemdė jo veido ir neiškreipė bruožų. 

— Didenybe! Aš taip tikėjausi jus pamatyti prieš išeidamas... 

Ramzis paėmė sūnų už rankos. 

— Teleidžia faraonas savo nuolankiam tarnui ilsėtis gyvybės 
kalne kaip valdovui naudingam draugui, nes nėra didesnės lai- 
mės... leisk man pasiekti gražiuosius Vakarus ir likti vienu iš 

tavo artimųjų. Aš stengiausi gerbti Maat, aš vykdžiau tavo įsa- 
kus, atlikdavau užduotis, kurias tu man patikėdavai... 

Žemas Kha balsas palengva nutilo. Ramzis sukaupė jo aidą 
savo širdyje kaip brangiausią lobį. 


Kha buvo palaidotas požeminėje jaučių Apių šventykloje, ša- 
lia tų būtybių, kurių gyvuliškame pavidale slypėjo dieviškoji ga- 
lia. Ramzis uždėjo ant mumijos veido auksinę kaukę ir parinko 
laidojimo baldus, vazas ir brangenybes. Tai buvo Ptaho šventyk- 
los amatininkų pagaminti nuostabaus grožio dirbiniai, turėję ly- 
dėti Kha sielą gražiausiais amžinybės keliais. 

Senasis valdovas nepaprastai tvirtai vadovavo laidotuvių apei- 
goms; iš visų jėgų tvardydamasis, jis atvėrė sūnaus akis ir burną, 
kad jis gyvas iškeliautų į aną pasaulį. 

Merenptahas kiekvieną akimirką buvo pasirengęs padėti tė- 
vui, bet Ramzis neparodė jokio silpnumo. Tačiau Amenis jautė, 
kad jo vaikystės draugas iš pačių savo sielos gelmių semiasi jėgų, 
kurios jam būtinos norint išsaugoti pavyzdingą orumą, susidū- 
rus su jį ištikusia nauja netektimi. 

Ant Kha sarkofago buvo uždėtas dangtis, o kapas užantspau- 
duotas. 

Ir kai Ramzis pajuto, kad niekas iš dvariškių į jį nebežiūri, jis 
pravirko. 


Buvo vienas iš tų šiltų ir saulėtų rytmečių, kuriuos Ramzis 
taip mėgo. Jis įpareigojo didįjį žynį atlikti uŽ jį aušros apeigas, o 
su viziriu nutarė pasikalbėti rytui baigiantis. Norėdamas pamiršti 
sielvartą, faraonas pasiryžo dirbti kaip visada, nors įprastas no- 
ras ir jėgos jį apleido. 

Ramzis jau norėjo atsikelti, bet kojos buvo kaip sukaustytos, 
ir jis nepajėgė atsistoti. Faraonas valdingai pašaukė rūmų pri- 
žiūrėtoją. 

Po kelių akimirkų valdovo galvūgalyje jau stovėjo Neferetė. 

— Šį kartą, Didenybe, teks mane išklausyti ir man paklusti. 

— Neferete, jūs per daug iš manęs norite. 

— Nors jūs tuo vis dar abejojate, jaunystė tikrai praėjo ir jau 
nebesugrįš; todėl jums teks elgtis kitaip. 

— Jūs — pats pavojingiausias priešininkas iš visų, su kuriais 
man teko susidurti. 

— Ne aš, Didenybe, o senatvė. 

— Ką gi pasakysite apie mano ligą? Tik nieko nuo manęs ne- 
slėpkite! 

— Rytoj jūs vėl galėsite vaikščioti, bet pasiramsčiuodamas 
lazda. Jūs truputį šlubčiosite, nes liga pažeidė dešiniojo klubo 
sąnarį. Aš pasistengsiu apmalšinti skausmą, bet jums būtinas 
poilsis, ir nuo šiol privalėsite taupyti jėgas. Nesistebėkite, jei 
kartais jūs pasijusite negalįs pajudėti: tokia būsena greit pra- 
eis, jei sutiksite keliskart per dieną masažuotis. Kartais naktį 
jums bus sunku gulint išsitiesti visu ūgiu, bet raminamieji te- 
palai jums padės. O dažnos Fajumo purvo vonios papildys gy- 
dymą vaistais. 

— Vaistai... Kasdien? Vadinasi, jūs mane laikote bejėgiu seniu! 

— Aš jums jau sakiau, Didenybe: esate nebe jaunuolis. Jums 
nebeteks vadelioti savo vežimo. Bet jei klausysite mano patari- 
mų ir juos vykdysite, išvengsite staigaus sveikatos pablogėjimo. 
Kasdieniai pratimai, tokie kaip vaikščiojimas ar plaukymas, — 
tik, žinoma, saikingas, - leis jums išsaugoti judrumą. Bendra 
jūsų sveikatos būklė veikiau patenkinama, ypač jei turėsime gal- 
voje, kad visą gyvenimą pamiršdavote poilsį. 

Neferetės šypsena įkvėpė Ramziui jėgų. Jokiam priešui nepa- 
vyko jo įveikti — jokiam, išskyrus tą prakeiktą senatvę, kuria 
skundėsi mėgstamiausias Nefertarės rašytojas, išminčius Ptaho- 
tepas. Bet juk jam buvo šimtas dešimt metų, kai rašė savo „Mak- 
simas“! Prakeikta senatvė... Vienintelis jos privalumas - tai, kad 
ji artino jį prie brangių būtybių, su kuriomis jis troško susitikti 
derlinguose ano pasaulio laukuose, kur nėra nuovargio. 

— Dantys - silpniausia jūs vieta, — pridūrė vyriausioji gydyto- 
ja, - bet aš rūpestingai juos prižiūrėsiu, kad nekiltų uždegimo 
pavojaus. 


Ramzis pakluso Neferetės nurodymams. Per keletą savaičių 
jis iš dalies atgavo jėgas, bet suprato, kad jo kūnas, išsekintas 
daugybės mūšių ir išbandymų, dabar panašus į seną įrankį, ga- 
lintį sulūžti bet kurią akimirką. 

Ramzis su tuo susitaikė, ir tai buvo jo paskutinė pergalė. 

Seto, tos grėsmingos visatoje viešpataujančios galybės, šven- 
tyklos tyloje ir tamsoje Ramzis Didysis subrandino savo pasku- 
tinį nutarimą. 

Prieš paskelbdamas jį kaip įsaką, įgausiantį įstatymo galią, Dvie- 
jų Žemių valdovas sukvietė vizirį, ministrus, aukštuosius valdi- 
ninkus ir visus pareigūnus, turinčius atsakingus postus - visus, 
išskyrus savo sūnų Merenptahą, kurį jis įpareigojo sudaryti Del- 
tos ūkio suvestinę. 

Valdovas ilgai kalbėjosi su vyrais ir moterimis, diena iš dienos 
kuriančiais Egiptą. Visų tų susitikimų metu Ramziui talkino Ame- 
nis. Gausybė pastabų, kurių jis netingėjo užsirašyti per visą savo 
gyvenimą, pasirodė esančios nepaprastai vertingos. 

— Tu padarei nedaug klaidų, - tarė Ramzis savajam asmens 
sekretoriui. 

— O arradai bent vieną, Didenybe? Tada nurodyk man ją! 

— Na, na! Aš tik norėjau pasakyti, kad esu patenkintas tavo 
darbu. 

— Tarkime, kad taip, - subambėjo Amenis, - bet kodėl tu pa- 
tikėjai savo vyriausiajam karvedžiui tokią neįprastą užduotį? 

— Ar tik nemėgini manęs įtikinti, kad tu to neatspėjai? 


Pasiramsčiuodamas lazda, Ramzis lėtai žingsniavo pavėsinga 
alėja, lydimas Merenptaho. 
— Ką gi parodė tavo tyrimai, sūnau? 

— Deltos srities mokesčiai, kuriuos patikrinti tu manęs pa- 
prašei, buvo apskaičiuoti aštuonių tūkstančių septynių šimtų 
šešiasdešimties mokesčių mokėtojų pagrindu. Kiekvienas ker- 
džius atsakingas už penkis šimtus galvijų. Aš surašiau trylika 
tūkstančių aštuoniasdešimt ožkaganių, dvidešimt du tūkstan- 
tris tūkstančius devynis šimtus dvidešimt asilų varovų, kurie 
rūpinasi keliais tūkstančiais asilų. Derlius buvo puikus, 0 ap- 
gavikų - nedaug. Kaip pernelyg dažnai būna, valdininkai pasi- 
rodė esą smulkmeniški ir priekabūs, bet aš ryžtingai pasisa- 
kiau už tai, kad smulkūs viršininkėliai nevargintų dorų žmo- 
nių, 0 daugiau domėtųsi sukčiautojais. 

— Tu gerai pažįsti Deltą, sūnau. 

- Ši užduotis mane daug ko išmokė. Kalbėdamasis su valstie- 
čiais, aš pajutau plakant šalies širdį. 

— Tikiuosi, tu nepamiršai žynių, raštininkų ir kariškių? 

— Aš lankiausi pas daugelį iš jų; man trūko tiesioginio ir ilgo 
bendravimo su mūsų krašto vyrais ir moterimis. 

— Ką tu manai apie šį įsaką? 

Ramzis ištiesė sūnui potvarkį, savo ranka surašytą papiruso 
lakšte. Merenptahas garsiai jį perskaitė: 

— „Aš, Ramzis, Egipto faraonas, skiriu karalaitį, karališkąjį 
raštininką, antspaudo saugotoją, vyriausiąjį karvedį Merenpta- 
hą eiti Dviejų Žemių valdovo pareigų.“ 

Merenptahas pažvelgė į lazda pasiramsčiuojantį tėvą: 

— Didenybe... 

— Aš nežinau, Merenptahai, kiek gyvenimo metų likimas man 
dar dovanos, bet atėjo laikas įtraukti tave į šalies valdymą. Aš 
elgiuosi taip, kaip kadaise pasielgė mano tėvas Setis. Aš - senis, 
o tu - subrendęs vyras, ką tik įveikęs paskutinę kliūtį, su kuria 
aš tave priverčiau susidurti. Tu moki valdyti, vadovauti ir kautis. 
Sūnau, imk Egipto ateitį į savo rankas. 

Praėjo dvylika metų. Sulaukęs aštuoniasdešimt devynerių, Ram- 
zis viešpatavo Egipte jau šešiasdešimt septynerius metus. Teisę 
valdyti šalį faraonas savo įsaku suteikė Merenptahui. Bet jau- 
nesnysis valdovo sūnus dažnai tardavosi su tėvu, kurį Dviejų 
Žemių gyventojai tebelaikė valdančiuoju faraonu. 

Pusę metų valdovas gyveno Pi-Ramzyje, o kitą pusę - Tėbuo- 
se drauge su savo ištikimuoju Ameniu; nepaisydamas garbaus 
amžiaus ir daugybės negalavimų, Ramzio asmens sekretorius 
dirbo kaip dirbęs. 

Buvo pati vasaros pradžia. 

Pasiklausęs savo dukters Meritamon sukurtų melodijų, Ram- 
Zis išėjo pasivaikščioti laukais, besidriekiančiais aplink jo mili- 
jonų metų šventyklą, kurią jis pasirinko savo buveine. Vykdyda- 
mas Neteretės priesaką, valdovas eidavo pasivaikščioti kiekvie- 
ną dieną. Dabar lazda buvo tapusi jo geriausia sąjungininke, nes 
žingsniuoti jam darėsi vis sunkiau. 

Per prieš metus atšvęstą savo keturioliktąją atgimimo šventę 
Ramzis visą naktį prasišnekučiavo su Setau ir Vandens Lelija, 
pavertusiais Nubiją turtinga ir laiminga provincija. Stipruolis gy- 
vačių kerėtojas taip pat paseno, ir net dailioji Vandens Lelija 
neišvengė visagalio laiko poveikio. Kiek žmonių ir įvykių jie pri- 
siminė! Kiek audringų ir svaigių valandų jiems teko išgyventi! Ir 
niekas nekalbėjo apie ateitį, kuriai nė vienas iš jų jau nebegalėjo 
turėti įtakos. 

Kelio pakraštyje senutė krosnyje kepė duoną. Skanus kvapas 
maloniai pakuteno valdovo uoslę. 

— Ar duosi man paplotėlį? 

Menkai bematanti namų šeimininkė neatpažino faraono. 

— Nedėkingas tas mano darbas... 

— Bet jis, žinoma, vertas atlygio. Ar šito aukso žiedo tau užteks? 

Senutė skersomis žvilgtelėjo į brangenybę, patrynė ją savo klub- 
juostės krašteliu ir pasigrožėjo aukso spindesiu. 

— Už jį aš galėčiau nusipirkti gražų namą! Pasilik tą žiedą sau 
ir valgyk mano duoną... Kas gi tu toks, kad turi tokius lobius? 

Paplotėlis buvo gerai iškepęs, gražiai apskrudęs, gelsvas kaip 
auksas. Jį prakandus, išniro vaikystės prisiminimai, jie akimirką 
užgožė senatvės kančias. 

— Paimk tą žiedą. Tu moki kepti duoną geriausiai iš visų. 


Ramzis mielai leisdavo vieną kitą valandą drauge su puodžiu- 
mi. Jis mėgo žiūrėti, kaip amatininko rankos minko molį, su- 
teikdamos jam ąsočio formą - o ąsotyje bus laikomas vanduo ar 
maistas. Argi dievas su avino galva kiekvieną akimirką nekūrė 
pasaulio ir Žmonijos ant savojo puodžiaus rato? 

Valdovas ir meistras nesikalbėjo. Jiedu drauge klausėsi Žiedi- 
mo rato muzikos, tylomis išgyvendami beformės medžiagos vir- 
smo dailiu ir naudingu daiktu paslaptį. 

Buvo pati vasaros pradžia, ir Ramzis galvojo apie kelionę į 
sostinę, kur karštis bus ne toks slogus. Amenis išvis nekišo no- 
sies laukan iš gerai vėdinamos aukštalangės raštinės, todėl val- 
dovas nustebo neradęs jo prie rašomojo stalo. 

Pirmąkart per savo ilgą uolios tarnybos laiką Ramzio asmens 
sekretorius ne tik leido sau vidury dienos atsikvėpti, bet ir sto- 
vėjo saulėje, rizikuodamas nudeginti jos kaitriuose spinduliuose 
savo blyškią odą. 

— Mozė mirė, - susijaudinęs pranešė Amenis. 

— Ar jam pavyko pasiekti tikslą? 

— Taip, Didenybe; jis rado Pažadėtąją žemę, ten jo tauta nuo 
šiol gyvens laisvai. Mūsų draugas baigė savo ilgą kelią; jo širdyje 

liepsnojusi ugnis virto kraštu, kur vanduo bus dosnus, o medus — 
gausus. 

Mozė... Vienas iš Pi- Ramzio architektų, žmogus, kurio tikėji- 
mo nepalaužė ilgi klajonių metai, liepsningasis pranašas! Mozė, 
Egipto sūnus ir Ramzio dvasios brolis, Mozė, kurio svaja virto 
tikrove. 


Valdovo ir jo asmens sekretoriaus daiktai buvo sukrauti. Iki 
vidurdienio jiedu išplauks į Šiaurę. 

— Palydėk mane, - paprašė faraonas Amenį. 

— Kur tu nori eiti? 

— Argi ši diena ne nuostabi? Aš norėčiau pailsėti po savosios 
milijonų metų šventyklos akacija, po tuo medžiu, kurį pasodi- 
nau antraisiais savo valdymo metais. 

Valdovo balso tonas privertė Amenį krūptelėti. 

— Juk mes ketiname išvykti, Didenybe. 

— Eikš, Ameni. 

Didžioji milijonų metų šventyklos akacija buvo nutvieksta sau- 
lės. Jos žali lapai vos girdimai šlamėjo nuo lengvai dvelkiančio 
vėjelio. Kiekgi Ramzio įsakymu Egipte buvo pasodinta akacijų, 
eglūnų, figmedžių, kilniųjų laurų, granatmedžių, gluosnių ir kitų 
medžių, kuriuos jis taip mėgo? 

Senasis šuo Budrius, ištikimų valdovo palydovų dinastijos pa- 
likuonis, pamiršo savo negales ir nusekė Ramziui iš paskos. Nei 
jis, nei jo šeimininkas nepabūgo triukšmingo bičių debesies, be 
atvangos renkančio nektarą iš puikiosios akacijos žiedų, kurių 
švelnus kvapas džiugino ir žmogaus, ir šuns uoslę. 

Ramzis atsisėdo, atsirėmė nugara į medžio kamieną; Budrius 
susirangė ant žemės, padėjo galvą ant šeimininko kojų. 

— Ameni, ar prisimeni žodžius, kuriais Vakarų akacijos deivė 
pasitinka sielas aname pasaulyje? 

— „Priimk šį gaivų vandeni; te jis, šis dieviškas vanduo, pa- 
semtas iš apeiginio nekropolio tvenkinio, nuramina tavo širdį; 
priimk šią dovaną, kad tavo siela gyvuotų mano paunksnėje.“ 

— Juk taip mūsų dangiškoji motina dovanoja mums gyvybę, — 
priminė Ramzis. - Ji pati apgyvendina faraonų sielą tarp ne- 
nuilstamų ir amžinų žvaigždžių. 

— Gal tu nori gerti, Didenybe? Aš atnešiu... 

— Niekur neik, Ameni. Aš pavargau, drauguži, mane apėmė 
mirtinas nuovargis. Ar pameni, kaip mes kalbėjomės apie tikrąją 
galią? Tu sakei, kad ją gali turėti tik faraonas, ir buvai teisus. Bet 
toji galia priklauso faraonui tik tol, kol jis vykdo Maat įstatymą, 
nuolat kovodamas su tamsybėmis. Jei ši galia nusilpsta, išnyksta 
darna tarp dangaus ir žemės, o pasaulyje ima siautėti smurtas bei 
neteisybė. Valdymo istorija turi būti šventės istorija - taip sakyda- 
vo mano tėvas. Tegu faraonas būna ir prastuolio, ir didiko pragy- 
venimo šaltinis, ir tegu nė vienas nebūna skriaudžiamas kito la- 
bui. Šiandien moterys vaikšto kur ir kada panorėjusios, vaikai juo- 
kiasi, o sėniai ilsisi medžių pavėsyje. Padedamas Sečio ir Neferta- 
rės, padedamas artimųjų ir ištikimųjų, kurie darbavosi mūsų civi- 
lizacijos spindesio ir didybės labui, aš mėginau elgtis teisingai ir 
padaryti šią šalį laimingą. Dabar tegu mane teisia dievai. 

— Ne, Didenybe! Neišeik! 

Budrius atsiduso. Tai buvo ilgas atodūsis, gilus kaip pirma- 
pradis vandenynas, romus kaip saulėlydis virš Nilo. Ir paskuti- 
nis Budrių dinastijos atstovas užgeso prie savo šeimininko kojų. 

Buvo pati vasaros pradžia, o Ramzis Didysis po Vakarų aka- 
cija ką tik nužengė amžinybėn. 

Amenis padarė tai, ko niekada nebūtų išdrįsęs per aštuonias- 
dešimt nesugriaunamos draugystės metų: jis paėmė faraono ran- 
kas ir karštai jas pabučiavo. 

Paskui faraono asmens sekretorius ir jo sandalų laikytojas at- 
sisėdo raštininko poza ir naujutėliu teptuku ėmė vedžioti hie- 
roglifus akacijos medžio lentelėje. 

— Visą likusį savo gyvenimą aš paskirsiu tau, Ramzi, - paža- 
dėjo jis. - Aš parašysiu tavo istoriją, ir nei šiame, nei aname 
pasaulyje niekas nepamirš Šviesos Sūnaus. 

Penktasis, paskutinis romanas apie didįjį Egipto faraoną, užbaigiantis Ram- 
zio gyvenimo istoriją. Išmušus paskutinės priešės — senatvės — valandai, 
Ramzis atsisėda Vakarų akacijos unksmėje, pasirengęs paskutinei kelionei. 
Dabar raštininkas Amenis, ištikimai tarnavęs savo valdovui visus šešiasdešimt 
septynerius jo valdymo metus, jau galėtų padėti į šalį papirusą ir teptuką, 
tačiau pirma jis privalo širdies krauju aprašyti įvykių ir apmąstymų kupiną 
pasakiškojo Šviesos Sūnaus — savo draugo ir didžiojo faraono - gyvenimo 
kelią... 

